
Cuvânt-înainte 


Aşa cum promite din titlu, această carte vă spune 
ce este corectitudinea politică, de ce şi cum trebuie să 
o combatem. Corectitudinea politică este o ideologie: 
marxism cultural. Şi e mai primejdioasă decît marxis¬ 
mul economic, pentru că vizează schimbarea menta¬ 
lităţilor şi a comportamentelor, deci a vieţii noastre, în 
profunzime şi în mod ireversibil. 

Marxismul cultural şi-a propus să dărîme „lumea 
veche“, întemeiată pe tradiţie - înţelească ca moşteni¬ 
rea socială referenţială, cu a sa axă imuabilă: raportarea 
la divinitate. într-un cuvînt, vrea să distrugă norma- 
litatea. în loc, va instaura o Nouă Ordine Mondială, 
bazată pe teroare, nivelare culturală şi socială, ateism 
şi viciu. Această „lume nouă“ ar fi expresia unui tota¬ 
litarism crunt, impus cu forţa de către stat şi menţinut 
prin controlul permanent asupra persoanei, exercitat 
de acelaşi stat (eventual, unul global). Nimeni nu va 
putea gîndi, vorbi şi acţiona decît în limitele trasate de 
corectitudinea politică. Libertatea va fi anulată, dar 
propaganda va susţine că numai fără libertate sîntem 
liberi cu adevărat. 

Normalitatea va fi redefinită, după calapodul corec¬ 
titudinii politice, aşa cum se întîmplă deja în unele 
ţări din Occident. Proces care începe prin schimbarea 
aparentă a realităţii cu ajutorul unei noi limbi. Unele 
cuvinte vor fi interzise, ca, de pildă, „mama 1 , „tată“, 
„doamnă", „domnişoară", „soţ", „soţie" şi oricare altele 
ce amintesc de rolurile diferite ale bărbatului şi femeii 
în familie şi în societate, dar nu numai acestea. Alte 

cuvinte vor deveni normă, ca „gen" în loc de „sex“, 
„partener(ă)“ în loc de „soţ(ie)“, „persoană cu nevoi 
speciale" în loc de „invalid" sau „handicapat", „per¬ 
soană de culoare", în loc de „negru", „contracepţie 
post-concepţională" în loc de „avort", „persoană cu 
dimensiuni" în loc de „gras" sau „obez" ş.a.m.d. Rolul 
lor este de a minţi asupra realităţii, sub pretextul că 
astfel înlătură discriminarea. O ipocrizie pură, menită 
să justifice poliţia gîndirii. 

Prin manipularea limbajului, homosexualitatea, de 
exemplu, va deveni doar o opţiune sexuală între altele, 
deci normală, şi nu o perversiune. Iar cine va avea 
curajul să demaşte această minciună va fi pedepsit. 

Nu aduc întîmplător vorba despre sexualitate, căci 
aceasta este esenţială în ideologia marxismului cultu¬ 
ral. Prin schimbarea perspectivei asupra sexualităţii, 
marxiştii culturali transformă anormalul în normal, 
dictează noi reguli de moralitate publică şi dinami¬ 
tează o bună parte din temeliile „lumii vechi". 

Toate eforturile corectitudinii politice ţintesc cre¬ 
area unui „om nou" (fără de care nu ar fi posibilă o 
„lume nouă", nu-i aşa?), printr-un proces de spălare 
pe creier. Prin urmare, idealurile marxiştilor au rămas 
fundamental aceleaşi, doar mijloacele au fost schim¬ 
bate. Deoarece neomarxiştii au înţeles că războiul 
pentru o Nouă Ordine Mondială este în primul rînd 
unul cultural. 

Mişcarea de prefacere a marxismului economic 
în marxism cultural a început în anii ’20 ai secolului 
trecut, cu ceea ce a rămas în istorie sub numele de 
Şcoala de la Frankfurt - în fapt, Institutul de Studii 
Sociale, fondat de un grup de marxişti. Membrii Şcolii 
de la Frankfurt, care erau evrei, au emigrat în Statele 
Unite ale Americii, în anii ‘30, cînd Germania a intrat 
în epoca nazistă. în mediul academic de peste Ocean 

influenţa lor a crescut treptat, pînă astăzi, cînd a deve¬ 
nit covîrşitoare la nivelul întregii societăţi. Generaţii 
în şir au fost formate în tiparele corectitudinii politice, 
ceea ce a provocat modificări sociale importante. 

Din S.U.A., corectitudinea politică a fost exportată, 
pe filieră academică, dar şi cu ajutorul mass-media, 
în Europa, unde are o „înrîurire" semnificativă asu¬ 
pra politicilor publice. Şi în România se simte tot mai 
puternic suflul corectitudinii politice, alimentat de 
facultăţile de Filosofie, Ştiinţe Politice şi Comunicare, 

în care scrierile corifeilor Scolii de la Frankfurt sînt 

* 

canonice. Puţini sînt profesorii care au îndrăzneala de 
a spune adevărul: corectitudinea politică este o utopie, 
iar utopiile ucid. 

Noua utopie are, ca şi marxismul clasic (vechea uto¬ 
pie), ambiţia de a deveni „religia" Noii Ordini. O ideo¬ 
logie în care trebuie să crezi, dincolo de raţiune, căreia 
trebuie să i te închini fără murmur, pe care trebuie să 
o slujeşti pînă la ultimele consecinţe. Iată de ce este 
necesar să o respingă ferm oricine vrea să-şi păstreze 
libertatea (de gîndire, de expresie şi de acţiune), adică 
umanitatea. Cît mai e posibil. Deocamdată, este. 

Cartea pe care o ţineţi în mînă nu e un răspuns 
ideologic, de pe poziţii conservatoare, la „propunerea 
pentru paradis" neomarxistă, ci un semnal de alarmă: 
umanitatea este în pericol de moarte! Şi, totodată, 
cartea este un ghid de supravieţuire. 

De aceea, Corectitudinea politică: „ religia“ marxistă 
a Noii Ordini Mondiale se adresează, în primul rînd, 
celor care pot trezi conştiinţa publică: profesori, scrii¬ 
tori, clerici, lideri de opinie. Ei sînt cei dintîi chemaţi 
să combată corectitudinea politică, prin dezvăluirea 
adevăratei ei naturi, prin a numi lucrurile cu numele 
lor autentic, prin a îndemna oamenii la rezistenţă în 
faţa acestei noi utopii totalitare, care ameninţă să ne 

fie fatală. Să sperăm că vor admite argumentele din 
volumul acesta şi îşi vor înţelege misiunea. 

în final, îmi fac o datorie de onoare din a mulţumi, 
în calitate de editor, tuturor celor care au contribuit 
la alcătuirea şi apariţia acestei cărţi. în chip deosebit, 
le mulţumesc domnului William S. Lind şi Free Con- 
gress Foundation (U.S.A.), pentru acordarea dreptu¬ 
lui de publicare în limba română a volumului colectiv 
Political Correctness: A Short History of an Ideology, 
parte integrantă a cărţii de faţă, precum şi domnişoarei 
Irina Bazon şi domnului Andrei Dîrlău, traducătorii 
din limba engleză ai celor mai multe dintre textele con¬ 
ţinute aici şi îngrijitorii cărţii. 

Claudiu Târziu 



PARTEA I 


„Corectitudinea politică": 
scurtă istorie a unei ideologii 


WlLLIAM S. LlND 
(COORD.) 



Această pagină a fost lăsată intenţionat albă 

Introducere 


DE 

WlLLIAM S. LlND 


Traducere şi note de 
Andrei Dîrlău 


Aşa cum scria Russell Kirk, una dintre observaţiile cele 
mai pătrunzătoare şi mai importante ale conservatoris¬ 
mului este aceea că toate ideologiile sînt greşite. O ideo¬ 
logie ia un sistem intelectual, un produs al unuia sau al 
mai multor filosofi, şi spune: „Acest sistem trebuie să fie 
adevărat". în mod inevitabil, realitatea sfîrşeşte prin a con¬ 
trazice sistemul, de obicei într-o serie de privinţe, numărul 
acestora fiind crescător. Dar ideologia, prin natura ei, nu se 
poate adapta realităţii; căci, dacă ar face-o, ar însemna să 
abandoneze sistemul. 

Prin urmare, realitatea trebuie suprimată. Dacă ideo¬ 
logia e la putere, atunci ea îşi foloseşte puterea pentru a 
realiza această suprimare. Ea interzice scrierea ori rostirea 
anumitor lucruri de natură faptică. Ţelul ei este de a împie¬ 
dica nu doar exprimarea gîndurilor care contrazic ceea ce 
„trebuie să fie adevărat", ci chiar şi ca asemenea gînduri să 
fie gîndite. în final, rezultatul este în mod inevitabil lagărul 
de concentrare, gulagul şi mormîntul. 

Cu toate că au existat şi există unii americani care au 
crezut sau cred în ideologii, America însăşi nu a avut, nicio¬ 
dată, o ideologie oficială, de stat - pînă acum. Dar ce li se 

întîmplă azi americanilor care sugerează că există diferenţe 
între grupurile etnice ori că rolurile sociale tradiţionale ale 
bărbaţilor şi femeilor reflectă firile lor diferite, ori că homo¬ 
sexualitatea este greşită din punct de vedere moral? Dacă 
sînt figuri publice, ei trebuie să se tîrască în noroi şi să se 
înjosească cerîndu-şi nesfîrşite scuze ipocrite. Dacă sînt stu¬ 
denţi la universitate, ei riscă judecăţi arbitrare în „Camere 
înstelate' 1 şi posibila exmatriculare. Dacă sînt angajaţi ai 
unor corporaţii private, riscă să-şi piardă locul de muncă. 
Şi care a fost crima lor? Că au contrazis noua ideologie de 
stat a Americii - „Corectitudinea politică". 

Dar ce anume este, exact, „corectitudinea politică"? 
Marxiştii folosesc acest termen de cel puţin 80 de ani, ca 
un sinonim în sens larg pentru „linia generală a Partidului". 
Se poate spune că corectitudinea politică este linia generală 
a sistemului 2 în America, astăzi; în mod cert, nimeni care 
îndrăzneşte să o contrazică nu poate fi un membru al acestui 
Sistem. Dar aceasta tot nu ne spune ce este ea cu adevărat. 

Prezentul volum, destul de scurt, pe care Free Congress 
a decis să-l facă disponibil gratuit pe website-ul său 3 , 
încearcă să răspundă la această întrebare. El face acest lucru 
în singurul mod în care poate fi înţeleasă orice ideologie: 
cercetîndu-i originile istorice, metoda de analiză şi o serie 
de componente-cheie, inclusiv locul ei în învăţămîntul 

1 In original star chamber courts , referire figurată la o veche instanţă 
engleză de apel (sec. XVI-XVII) numită Camera stellata , aflată în 
Palatul Westminster - un tribunal special, fără martori, cu proceduri 
secrete, metode inchizitoriale şi sentinţe arbitrare, folosit ca instrument 
de opresiune şi armă politică pentru terorizarea opozanţilor regimului, 
prin decizii favorabile regelui şi guvernului (http://en.wikipedia.org/ 
wiki/Star_Chamber) 

2 Am tradus prin „Sistem“ termenul „Establishment“ din original - con¬ 
cept specific american, reprezentînd într-o exprimare sintetică (tipică 
aspiraţiei limbii engleze spre concizie) întregul sistem politico-social, 
legislativ-juridic şi instituţional al statului modern. 

3 Este vorba despre ediţia în engleză în format electronic, publicată în 
2004 şi, între timp - se pare - retrasă de pe site-ul www.freecongress.org. 

superior şi legăturile ei cu mişcarea feministă. în sfîrşit, 
el oferă o bibliografie adnotată pentru cei care ar dori să 
studieze acest subiect în profunzime. 

Poate cea mai importantă întrebare ce se ridică azi în 
faţa americanilor este: „Chiar vrem ca America să fie un 
stat ideologic?". Întrucît conservatorii ştiu unde duc toate 
ideologiile, răspunsul nostru răspicat este „NU!". Dar 
dacă dorim să învingem şi să reinstaurăm în ţara noastră 
deplina libertate de gîndire şi de expresie, avem nevoie să ne 
cunoaştem inamicul. Avem nevoie să înţelegem ce este cu 
adevărat corectitudinea politică. Aşa cum veţi vedea ime¬ 
diat, dacă putem da în vileag adevăratele origini şi natura 
corectitudinii politice, acesta înseamnă un pas gigantic 
către abolirea ei. 




Această pagină a fost lăsată intenţionat albă 

Ce este 

„corectitudinea politică"? 


DE 

WlLLIAM S. LlND 


Traducere şi note de 
Andrei Dîrlău 


Cei mai mulţi americani privesc înapoi spre anii 1950 
ca spre o perioadă bună. Căminele noastre erau în sigu¬ 
ranţă, pînă într-atîta încît multă lume nici nu se obosea 
să-şi încuie uşa. Şcolile publice erau în general excelente, 
iar problemele pe care le aveau erau de genul vorbitului în 
clasă şi alergatului pe culoar. Cei mai mulţi bărbaţi tratau 
femeile ca pe nişte doamne, iar cele mai multe doamne îşi 
dedicau timpul şi efortul pentru a face cămine plăcute, a-şi 
creşte bine copiii şi a-şi ajuta comunităţile prin activităţi 
de voluntariat. Copiii creşteau în familii cu doi părinţi, iar 
mama era acasă să-şi întîmpine copilul cînd acesta se întor¬ 
cea de la şcoală. Distracţiile erau lucruri de care se putea 
bucura întreaga familie. 

Ce s-a întîmplat? 

Dacă ar fi ca un cetăţean al Americii anilor 1950 să 
fie cumva teleportat în America anilor 2000, abia dacă ar 
mai recunoaşte-o ca fiind aceeaşi ţară. S-ar găsi în pericol 
imediat de a fi lovit, jefuit, de a i se fura maşina sau mai 
rău, deoarece n-ar fi învăţat să trăiască în teamă constantă. 
N-ar şti că nu trebuie să se aventureze în anumite zone ale 

oraşului, nici că trebuie nu doar să-şi încuie maşina, ci şi 
s-o doteze cu o alarmă, că nu are voie să adoarmă noaptea 
înainte de a zăvorî uşile şi ferestrele şi de a activa sistemul 
de alarmă electronic. 

Dacă-şi va fi adus şi familia cu el, probabil că el şi soţia 
lui şi-ar trimite cu încredere copiii la cea mai apropiată 
şcoală publică. Iar cînd copiii s-ar întoarce după-amiază 
acasă şi le-ar spune că au fost nevoiţi să treacă printr-un 
detector de metale pentru a intra în şcoală, că un alt copil 
le-a dat un praf alb ciudat şi că au învăţat că homosexuali¬ 
tatea e normală şi bună, părinţii n-ar înţelege nimic. 

La serviciu, poate că respectivul cetăţean şi-ar aprinde o 
ţigară, ar face o glumă despre o „domnişorica ‘ şi ar remarca 
în treacăt că se bucură să vadă că firma a angajat nişte 
negri în funcţii importante. Oricare dintre aceste lucruri 
i-ar aduce observaţii aspre, iar toate împreună i-ar putea 
atrage concedierea. 

Cînd s-ar duce în oraş la cumpărături, soţia şi-ar pune 
un deux-pidces drăguţ, o pălărie şi, poate, nişte mănuşi. 
Şi n-ar pricepe de ce lumea s-ar uita lung şi ar rîde. 

Iar cînd întreaga familie s-ar aşeza împreună după masa 
de seară ca să se uite la televizor, n-ar înţelege cum se face 
că pornografia, despre care ei ştiau că se vindea doar prin 
nişte mizerabile chioşcuri sordide, fără nici o firmă şi cu 
nimic expus în afară de inscripţia „Doar pentru adulţi", 
a ajuns pe micul ecran al lor. 

Aşa că, dacă ar putea, familia noastră din anii 1950 s-ar 
grăbi să se întoarcă înapoi în acei ani 1950 cît mai repede 
posibil, avînd de relatat o teribilă poveste de groază. Poves¬ 
tea lor ar fi cea a unei naţiuni care a decăzut şi a degene¬ 
rat cu o viteză de neînchipuit, preschimbîndu-se în mai 
puţin de o jumătate de veac din cea mai măreaţă ţară de pe 
pămînt într-o naţiune de tipul Lumii a Treia, copleşită de 
infracţionalitate, zgomot, droguri şi murdărie. 

Prin comparaţie, căderea Romei a fost un spectacol 
graţios. 

De ce s-a petrecut acest lucru? 

în ultimii 40 de ani, America a fost cucerită de aceeaşi 
forţă care mai înainte ajunsese la putere în Rusia, China, 
Germania şi Italia. Acea forţă este ideologia. Şi aici, la noi, 
ca şi în alte părţi, ideologia a produs daune enorme culturii 
tradiţionale, pe care a ajuns să o domine, fracturînd-o pre¬ 
tutindeni şi măturînd în neant o mare parte a ei. în locul ei 
s-au instalat teama şi ruina. Rusia va avea nevoie de o gene¬ 
raţie sau de mai multe pentru a-şi reveni după comunism, 
asta, dacă îşi va mai putea reveni vreodată. 

Ideologia care s-a instaurat în America e cunoscută în 
mod obişnuit sub numele de „corectitudine politică". Unii 
o consideră drept o glumă. Nu e. E mortal de serioasă. Ea 
încearcă să altereze virtualmente toate regulile, oficiale şi 
neoficiale, care guvernează relaţiile dintre oameni şi insti¬ 
tuţii. Ea vrea să schimbe comportamentul, gîndirea, chiar 
şi cuvintele pe care le folosim. într-o măsură semnifica¬ 
tivă, deja a reuşit s-o facă. Iar cine controlează limbajul 
controlează şi gîndirea. Oare mai are azi cineva curajul să 
folosească cuvîntul „doamne" [ladies] 7 . 

Ce anume, exact, este corectitudinea politică ? Corectitu¬ 
dinea politică e, de fapt, marxism cultural - marxism tradus 
din termenii economiei în termenii culturii. Efortul de a 
traduce marxismul din economie în cultură n-a început 
odată cu revoltele studenţeşti din anii 1960. El datează cel 
puţin din anii 1920 şi de la scrierile comunistului italian 
Antonio Gramsci. în 1923, în Germania, un grup de mar¬ 
xişti a întemeiat un institut dedicat acestei traduceri, Insti¬ 
tutul pentru Studii Sociale (cunoscut mai tîrziu ca Şcoala 
de la Frankfurt). Unul dintre fondatorii săi, Georg Lukâcs, 
declara că scopul Institutului era să răspundă la întrebarea: 
„Cine ne va salva de civilizaţia occidentală?" Şcoala de la 
Frankfurt a căpătat o influenţă profundă în universităţile 

americane la ani buni după ce mulţi dintre membrii săi de 
frunte s-au refugiat în Statele Unite în anii 1930, pentru a 
scăpa de naţional-socialismul din Germania. 

Şcoala de la Frankfurt l-a combinat pe Marx cu Freud, 
iar mai tîrziu alte influenţe (unele, fasciste, altele, mar¬ 
xiste) au adăugat lingvistica pentru a crea „teoria critică" 
şi „deconstructivismur. Acestea, la rîndul lor, au influenţat 
puternic teoria educaţiei, iar prin intermediul instituţiilor 
de învăţămînt superior au dat naştere la ceea ce azi numim 
corectitudine politică. 

Descendenţa e clară şi linia se poate reconstitui mergînd 
înapoi drept pînă la Karl Marx. 

Paralelele dintre marxismul cultural şi marxismul clasic, 
economic, sînt evidente. Marxismul cultural, sau corectitu¬ 
dinea politică, are în comun cu marxismul clasic viziunea 
unei „societăţi fără clase", adică o societate nu doar a şan¬ 
selor egale, ci şi a condiţiei egale. Deoarece această viziune 
contrazice natura omenească - întrucît oamenii sînt dife¬ 
riţi, ei sfîrşesc prin a ajunge şi inegali, indiferent de punctul 
de pornire - societatea n-o va accepta decît cu forţa. Astfel 
încît, în ambele variante ale marxismului, societatea este 
forţată. Aceasta este prima paralelă majoră între marxismul 
clasic şi cel cultural: ambele sînt ideologii totalitare. Natura 
totalitară a corectitudinii politice se poate vedea în campu¬ 
surile universitare, unde „CP" a ajuns la putere: libertatea 
de vorbire, cea a presei şi chiar a gîndirii au fost eliminate. 

A doua paralelă majoră e aceea că atît marxismul cultu¬ 
ral, cît şi marxismul clasic, economic, dau explicaţii unila¬ 
terale ale istoriei printr-un singur factor. Marxismul clasic 
pretinde că întreaga istorie a fost determinată de proprie¬ 
tatea asupra mijloacelor de producţie. Marxismul cultural 
susţine că istoria e explicată în întregime prin dominaţia 
unor anumite grupuri - definite prin normalitate sau anor¬ 
malitate în funcţie de sex (masculin/feminin), rasă, prefe¬ 
rinţe sexuale - asupra altor anumite grupuri. 

A treia paralelă constă în aceea că ambele variante de 
marxism declară a priori anumite grupuri virtuoase şi altele 
rele , adică fără a ţine seama de comportamentul efectiv al 
indivizilor. Marxismul clasic declara muncitorii şi ţăranii 
ca fiind clase intrinsec virtuoase, iar burghezia (clasa de 
mijloc) şi alţi deţinători de capital ca fiind clase rele. Corecti¬ 
tudinea politică îi declară pe negri, hispanici 1 , femeile femi¬ 
niste, homosexuali şi alte cîteva grupuri minoritare ca fiind 
categorii virtuoase, iar pe bărbaţii albi ca fiind intrinsec răi. 
(Corectitudinea politică nu recunoaşte existenţa unor femei 
care nu sînt feministe, iar pe negrii care resping corectitudi¬ 
nea politică îi declară albi.) A patra paralelă e cea a metodei 
folosite: exproprierea. Marxiştii economici, acolo unde au 
obţinut puterea, au expropriat burghezia şi au transferat 
statului proprietatea, ca „reprezentant" al muncitorilor şi 
ţăranilor. Marxiştii culturali, atunci cînd ajung la putere 
(inclusiv în propriul nostru guvern), aplică sancţiuni per¬ 
soanelor care nu sînt de acord cu ei şi le dau privilegii gru¬ 
purilor pe care le favorizează. Un exemplu e aşa-numita 
„acţiune afirmativă". 

în sfîrşit, ambele variante de marxişti folosesc o anu¬ 
mită metodă de analiză concepută astfel încît să eviden¬ 
ţieze corectitudinea ideologiei lor în toate situaţiile. Pentru 
marxiştii clasici, analiza era economică. Pentru marxiştii 
culturali, analiza este lingvistică: deconstructivismul. 
Deconstrucţia „dovedeşte" că orice „text", trecut sau pre¬ 
zent, ilustrează opresiunea negrilor, femeilor, homosexua¬ 
lilor etc., prin aplicarea unei anumite grile de lectură care 
„găseşte" asemenea sensuri în cuvintele textului (indiferent 
de înţelesul lor real). Ambele metode sînt, desigur, analize 
false care răstălmăcesc realitatea evidentă astfel încît să se 
conformeze unor concluzii prestabilite, dar care dau ideo¬ 
logiei un aer „ştiinţific". 


1 Analiza este ilustrată cu exemple din realităţile societăţii americane. 

Aceste paralele nu sînt de mirare, nici nu sînt o coin¬ 
cidenţă. Ele există deoarece corectitudinea politică derivă 
direct din marxismul clasic şi nu e de fapt altceva decît o 
variantă de marxism. De-a lungul celei mai mari părţi a 
istoriei marxismului, marxiştii culturali au fost excluşi din 
mişcare de către marxiştii clasici, economici, printr-o lec¬ 
tură care îi vedea ca „deviaţionişti a . Azi, după ce marxismul 
economic a murit, marxismul cultural i-a luat locul. Mediul 
s-a schimbat, dar mesajul e acelaşi: o societate a egalitaris¬ 
mului radical impusă cu forţa prin puterea statului. 

Corectitudinea politică domină azi societatea americană 
ca un colos. Ea a cucerit ambele partide politice (recentele 
convenţii ale republicanilor au fost regizate potrivit dicta¬ 
telor coregrafiei ei, în timp ce conservatorilor li s-a arătat 
uşa) şi e aplicată prin forţa multor legi şi reglementări de 
stat. Ea controlează aproape total cel mai puternic factor 
din cultura noastră, industria divertismentului. Ea domină 
atît învăţămîntul public, cît şi pe cel superior: multe cam¬ 
pusuri universitare sînt azi nişte mici Corei de Nord deghi¬ 
zate sub simbolurile excelenţei 2 . Ea a capturat pînă şi clerul 
multor biserici creştine. Oricine care face parte din Sistem 3 
şi se abate de la dictatele ei încetează rapid de a mai face 
parte din Sistem. 

Următoarele capitole ale scurtei cărţi de faţă vor explora 
mai departe subiectul corectitudinii politice: istoria ei, 
metoda ei de analiză (deconstrucţia) şi mijloacele prin care 
ea a ajuns să aibă atîta influenţă, în special prin interme¬ 
diul educaţiei. 

Dar încă o întrebare trebuie abordată de la început, 
întrebare crucială: cum pot americanii să combată corecti- 


2 în original „ivy\ frunza de iederă ce simbolizează vechimea aris¬ 
tocratică a tradiţiei universitare de prestigiu. 

3 în original establishment , noţiune specific americană desemnînd sis¬ 
temul social-politic, juridic şi administrativ în ansamblul său. 

tudinea politică şi să-şi ia înapoi societatea de sub stăpînirea 
marxiştilor culturali? 

în acest scop nu e suficient să criticăm corectitudinea 
politică. Ea tolerează un anumit nivel de critică şi chiar unul 
de blajină luare în rîs. Ea face acest lucru nu dintr-o tole¬ 
ranţă autentică faţă de punctul de vedere al altora, ci pentru 
a-şi dezarma oponenţii şi a părea mai puţin ameninţătoare 
decît este. Marxiştii culturali nu deţin încă puterea totală şi 
sînt prea iscusiţi pentru a apărea totalitari, atîta vreme cît 
încă nu şi-au asigurat triumful. 

Mai curînd, cei care doresc să învingă marxismul cultu¬ 
ral trebuie să-l combată frontal. Trebuie să utilizeze cuvinte 
pe care el le interzice şi să refuze să folosească acele cuvinte 
pe care el vrea să le impună; de reţinut de pildă că a spune 
„sex (masculin/feminin)“ e mai bine decît „gen" 4 . Ei trebuie 
să proclame de pe acoperişuri realităţile pe care el încearcă 
să le suprime. 

Mai ales, cei ce vor să combată corectitudinea politică tre¬ 
buie să se comporte potrivit regulilor tradiţionale ale cultu¬ 
rii noastre, nu conform noilor reguli confecţionate de mar¬ 
xiştii culturali. Doamnele să fie soţii şi mame, înainte de a fi 
poliţai sau soldaţi, iar bărbaţii să deschidă în continuare uşa 
doamnelor. Copiii nu trebuie să fie avortaţi, nici să se nască 
în afara căsătoriei părinţilor. Homosexualii afişaţi care vor 
să se mîndrească cu asta trebuie evitaţi. Tribunalele 5 nu tre¬ 
buie să accepte rasa sau etnia ca scuză pentru crimă. 

Rezistenţa e contagioasă. Atunci cînd alţi americani 
vor vedea o persoană care se opune corectitudinii politice 


4 Substantivul gender din original a căpătat în discursul „corect politic' 
un sens specializat, ca în sintagma Gender studies („Studii de gen"), 
unde „genul" nu coincide neapărat cu sexul biologic, somatic, ci e mai 
curînd o categorie „fluidă" de ordin psiho-socio-emoţional, respectiv 
un mod în care individul „se simte" (bărbat, femeie sau alte variante 
transgender , care „transcend" genul). 

5 în original jurors (juraţi), conform sistemului justiţiei din SUA. 

şi supravieţuieşte - şi deocamdată încă puteţi face acest 
lucru - ei vor prinde curaj. Vor fi tentaţi să o combată şi ei, 
şi unii chiar o vor face. Ecourile unui singur gest de curaj, 
ale unui singur exemplu al cuiva care înfruntă idolul de lut 
şi-l doboară se pot face auzite pînă departe. Nu există nimic 
de care cei corecţi politic să se teamă mai mult decît o sfidare 
deschisă, şi asta pe bună dreptate: e principala lor vulne¬ 
rabilitate. Acest lucru ar trebui să-i facă pe conservatorii 
tradiţionalişti să înfrunte marxismul cultural la orice pas. 

Deşi e tîrziu, bătălia încă nu e decisă. Foarte puţini 
americani îşi dau seama că, de fapt, corectitudinea politică 
e marxism îmbrăcat în alte veşminte. Dacă acest adevăr 
se răspîndeşte, şi rezistenţa se va răspîndi odată cu el. în 
prezent corectitudinea politică prosperă prin faptul că se 
ascunde sub o deghizare. Prin opoziţie curajoasă şi prin 
educaţia pe care trebuie să o facem (care trebuie să facă 
parte din orice gest de rezistenţă), îi putem da jos camuflajul 
şi dezvălui marxismul de dedesubtul decorului de vitrină 
al „senzitivităţii" 6 , „toleranţei" şi „multiculturalismului". 

Cine îndrăzneşte va birui. 


6 Necunoscut în România, termenul sensitivity îi evocă unui american 
una dintre sancţiunile ce se aplică celor găsiţi „vinovaţi 44 de delictul 
intoleranţei: să urmeze un curs de sensitivity trai ning, adică o formă de 
„educare 44 a adulţilor cu scopul de a-i face „mai conştienţi de propriile 
prejudecăţi şi sensibili la problemele altora 44 . Aceste „cursuri 44 , iniţiate 
de terapeuţi precum Kurt Lewin şi Eric Trist şi dezvoltate de institute ca 
Tavistock sau Esalen , au fost adesea criticate deoarece tehnicile psiholo¬ 
gice folosite de terapeuţi în cadrul grupurilor sînt neetice, fiind adesea 
identice cu tactici de spălare a creierului (vezi http://en.wikipedia.org/ 
wiki/Sensitivity_training). 

Rădăcinile istorice ale 
„corectitudinii politice" 


DE 

Raymond V. Raehn 


Traducere de 
Irina Bazon 


America este astăzi dominată de un sistem de credinţe, 
atitudini şi valori care au ajuns să fie cunoscute sub numele 
de corectitudine politică. Corectitudinea politică încearcă 
să impună tuturor americanilor o uniformitate în gîndire 
şi comportament, fiind, prin urmare, totalitară în esenţă. 
Rădăcinile sale pornesc dintr-o versiune de marxism ce îşi 
propunea răsturnarea radicală a culturii tradiţionale cu 
scopul de a provoca o revoluţie socială. 

Revoluţia socială are o istorie lungă, avîndu-şi origi¬ 
nea, după cum se presupune, în Republica lui Platon. însă 
Revoluţia Franceză din 1789 a fost cea care l-a inspirat pe 
Karl Marx în dezvoltarea teoriilor sale în secolul al XlX-lea. 
în secolul XX, succesul Revoluţiei bolşevice din Rusia anu¬ 
lui 1917 a generat un val de optimism în rîndul forţelor 
marxiste din Europa şi America, acestea constatînd că 
noua lume proletară a egalităţii se făurea, în sfîrşit. Rusia, 
ca prima naţiune comunistă din lume, avea să conducă for¬ 
ţele revoluţionare spre victorie. 

Forţele revoluţionare marxiste din Europa au profitat de 
această oportunitate. în perioada următoare încheierii Pri- 

mului Război Mondial, au avut loc mai multe evenimente: 
revolta comunistă spartakistă din Berlin, condusă de Roşa 
Luxemburg; crearea unui soviet în Bavaria condus de Kurt 
Eisner şi a unei republici comuniste maghiare instaurate de 
Bela Kun în 1919. în acea vreme, exista temerea că întreaga 
Europă ar putea cădea sub dominaţia bolşevică. îngrijora¬ 
rea cu privire la o astfel de soartă potrivnică a fost amplifi¬ 
cată de invadarea Poloniei de către Armata Roşie condusă 
de Troţki, în 1919. 

Armata Roşie a fost însă învinsă de forţele poloneze în 
bătălia de la Vistula, din 1920. Spartakiştii, sovietul bavarez 
şi guvernul lui Bela Kun nu au reuşit să cîştige susţinere 
din partea muncitorilor din Europa şi, după scurt timp, au 
fost înlăturaţi. Aceste evenimente i-au pus în dificultate pe 
revoluţionarii marxişti din Europa. Potrivit teoriei econo¬ 
mice marxiste, muncitorii oprimaţi urma să fie beneficiarii 
unei revoluţii sociale care îi va plasa în vîrful structurilor 
puterii. Cu toate acestea, atunci cînd aceste oportunităţi 
revoluţionare s-au ivit, muncitorii nu le-au dat curs. Revo¬ 
luţionarii marxişti nu au dat vina pe teorie pentru aceste 
eşecuri. Ei au dat vina pe muncitori. 

Un grup de intelectuali marxişti a găsit soluţia pentru 
ieşirea din dificultate prin efectuarea unei analize care se 
concentra mai degrabă pe „suprastructura 4 culturală a 
societăţii decît pe substructurile economice, ca în teoria 
lui Marx. Marxistul italian Antonio Gramsci şi marxistul 
ungur Georg Lukâcs au contribuit în mod decisiv la crearea 
noului marxism cultural. 

Antonio Gramsci a lucrat pentru Internaţionala Comu¬ 
nistă între anii 1923-1924, la Moscova şi Viena. Mai tîrziu, 
a fost întemniţat de către Mussolini, timp în care şi-a scris 
faimoasele „Caiete din închisoare 4 . Gramsci se remarcă în 
rîndul marxiştilor prin teoria lui despre hegemonia cultu¬ 
rală, ca mijloc al dominaţiei de clasă. în viziunea sa, un nou 
om comunist trebuia creat înainte ca vreo revoluţie politică 

să fie posibilă. Aceasta a determinat o concentrare pe efortu¬ 
rile întreprinse de intelectuali în sferele educaţiei şi culturii. 
Gramsci a întrezărit un lung marş prin instituţiile sociale, 
incluzînd guvernul, sistemul judecătoresc, armata, şcoala şi 
mass-media. El a conchis că, atîta timp cît au un suflet creş¬ 
tin, muncitorii nu vor răspunde apelurilor revoluţionare. 

Georg Lukâcs a fost fiul unui bancher ungur bogat. 
Şi-a început viaţa politică lucrînd ca agent al Internaţio¬ 
nalei Comuniste. Cartea sa, Istorie şi conştiinţă de clasă , 
i-a adus recunoaşterea ca al doilea teoretician marxist de 
frunte după Marx. Lukâcs considera că, pentru ca o nouă 
cultură marxistă să ia fiinţă, cultura existentă trebuia să fie 
desfiinţată. Acesta afirma: „Am văzut distrugerea revolu¬ 
ţionară a societăţii ca reprezentînd singura şi unica soluţie 
pentru contradicţiile culturale ale epocii“, şi: „O asemenea 
răsturnare de proporţii mondiale a valorilor nu poate avea 
loc fără anihilarea vechilor valori şi crearea unora noi de 
către revoluţionari". 

Devenind vicecomisar pentru cultură sub regimul 
bolşevic al lui Bela Kun, în Ungaria anului 1919, Lukâcs 
a lansat ceea ce avea să devină cunoscut sub numele de 
„terorism cultural". Ca parte a acestui terorism cultural, el 
a iniţiat un program radical de educaţie sexuală în şcolile 
ungureşti. Copiii unguri erau instruiţi în teme precum 
„iubirea liberă", raporturile sexuale, natura „arhaică" a 
codurilor familiei burgheze, caracterul demodat al mono- 
gamiei şi irelevanţa religiei, care privează omul de toate 
plăcerile. Femeile erau, de asemenea, instigate la revoltă 
împotriva normelor sexuale ale vremii. Campania „tero¬ 
rismului cultural" iniţiată de Lukâcs a fost precursoarea 
a ceea ce „corectitudinea politică" va genera mai tîrziu în 
şcolile americane. 

în 1923, Lukâcs şi alţi intelectuali marxişti afiliaţi Par¬ 
tidului Comunist german au fondat Institutul de Cercetări 
Sociale la Universitatea Frankfurt, din Germania. Insti- 

tutui, care a devenit cunoscut ca Şcoala de la Frankfurt, a 
fost plănuit după Institutul Marx-Engels din Moscova. în 
1933, cînd naziştii au venit la putere în Germania, mem¬ 
brii Şcolii au luat calea exilului. Cei mai mulţi au plecat 
în America. 

Membrii Şcolii de la Frankfurt au condus numeroase 
studii despre credinţele, atitudinile şi valorile care, în vizi¬ 
unea lor, au determinat instaurarea socialismului naţional 
în Germania. Studiile Şcolii de la Frankfurt au combinat 
analiza marxistă cu psihanaliza freudiană pentru a con¬ 
testa bazele culturii occidentale, incluzînd valori precum 
creştinismul, capitalismul, autoritatea, familia, patriarha¬ 
litatea, ierarhia, moralitatea, tradiţia, înfrînarea sexuală, 
loialitatea, patriotismul, naţionalismul, ereditatea, etno- 
centrismul, convenţia şi conservatorismul. Aceste abordări 
critice cunoscute, în general, sub denumirea de „teorie 
critică", sînt reflectate în lucrări ale reprezentanţilor Şcolii 
de la Frankfurt, precum: Evadarea din libertate şi Dogma 
lui Christ y de Erich Fromm, Psihologia de masă a fascis¬ 
mului , de Wilhelm Riech, şi Personalitatea autoritară , de 
Theodor Adorno. 

Personalitatea autoritară , publicată în 1950, a avut o 
influenţă substanţială asupra psihologilor şi sociologilor 
americani. Premisa de la care pornea cartea era că prezenţa 
în societate a creştinismului, a capitalismului şi a familiei 
patriarhal-autoritare a creat un caracter predispus la preju¬ 
decată rasială şi fascism. Personalitatea autoritară a devenit 
un ghid de campanie naţională împotriva oricărui gen de 
prejudecată şi discriminare, bazat pe teoria că, dacă aceste 
tendinţe malefice nu vor fi eradicate, un al doilea Holocaust 
ar putea lua fiinţă, de data aceasta pe continentul american. 
Această campanie a furnizat, la rîndul ei, o bază pentru 
corectitudinea politică. 

Teoria critică a înglobat subteorii al căror ţel era să des¬ 
fiinţeze, fărîmă cu fărîmă, elemente definitorii ale culturii 

existente: teoria matriarhală, teoria androginităţii, a perso¬ 
nalităţii, a autorităţii, a familiei, a sexualităţii, teoria rasială, 
teoria legală şi teoria literară. Puse în practică, aceste teorii 
urma să fie utilizate în scopul răsturnării ordinii sociale 
dominante şi al declanşării revoluţiei sociale. 

Pentru a atinge aceste obiective, teoreticienii critici ai 
Şcolii de la Frankfurt au înţeles că sistemul tradiţional de 
credinţe şi structura socială existentă vor trebui anihilate şi 
apoi înlocuite. Structura socială patriarhală va fi înlocuită 
cu modelul matriarhal; credinţa că bărbatul şi femeia sînt 
diferiţi şi că au în esenţă roluri distincte va fi înlocuită cu 
teoria androginiei; concepţia că heterosexualitatea este nor¬ 
mală va fi schimbată cu opinia că homosexualitatea este, în 
egală măsură, „normală*. 

Ca o stratagemă menită să conteste valoarea intrin¬ 
secă a bărbaţilor albi heterosexuali, teoreticienii critici au 
deschis calea antagonismelor rasiale şi sexuale ale troţ- 
kiştilor. Leon Troţki credea că oamenii de culoare opri¬ 
maţi ar putea alcătui avangarda unei revoluţii comuniste 
în America de Nord. El i-a acuzat pe muncitorii albi de 
prejudecăţi faţă de muncitorii de culoare şi i-a instruit să 
se solidarizeze cu cei din urmă în declanşarea revoluţiei. 
Ideile lui Troţki au fost adoptate de mulţi studenţi iniţiatori 
ai mişcării contraculturale din 1960, care au încercat să îi 
împingă pe revoluţionarii de culoare pe poziţii de condu¬ 
cere în cadrul mişcării. 

Studenţii revoluţionari au fost, de asemenea, influen¬ 
ţaţi în mod hotărîtor de ideile lui Herbert Marcuse, un 
alt membru al Şcolii de la Frankfurt. Marcuse a profe¬ 
rat „Marele refuz*, prin care erau negate toate conceptele 
occidentale de bază, pledînd pentru „eliberarea sexuală* 
şi pentru meritele revoluţiei feministe şi a oamenilor de 
culoare. Teza sa principală era aceea că studenţii, oame¬ 
nii de culoare din ghetouri, alienaţii, asocialii şi Lumea a 
Treia puteau prelua rolul pe care îl avusese proletariatul 

în revoluţia comunistă. în cartea sa Eseu despre eliberare , 
Marcuse şi-a afirmat ţelurile ce vizau o transvaluare radi¬ 
cală a valorilor, relaxarea tabuurilor, subversiunea cultu¬ 
rală, teoria critică, precum şi o revoltă la nivel lingvistic, 
culminînd cu o răsturnare metodică a sensului. Cît despre 
conflictul rasial, Marcuse a notat că bărbaţii albi sînt vino¬ 
vaţi şi că oamenii de culoare reprezintă cea mai naturală 
forţă a revoluţiei. 

Marcuse poate fi considerat membrul cel mai mar¬ 
cant al Şcolii de la Frankfurt prin teoriile sale ca surse ale 
ideologiei „corectitudinii politice"; ele au constituit com¬ 
ponenta critică a contraculturii anilor 1960. Obiectivul 
său era clar: „Putem vorbi, pe drept cuvînt, de o revoluţie 
culturală, întrucît protestul este îndreptat faţă de întreaga 
cultură dominantă, incluzînd sistemul moral al societă¬ 
ţii existente..." El propunea eliberarea energiei sexuale 
intense, primitive, de sub imperiul constrîngerilor sociale, 
mesaj predicat în cartea sa Eros şi civilizaţie , publicată în 
1955. Marcuse a devenit unul dintre principalii guru ai 
rebeliunii sexuale adolescentine din anii ’60; el însuşi a 
inventat expresia „Faceţi dragoste, nu război!" Cu acest 
rol al lui Marcuse, lanţul influenţei marxiste prin inter¬ 
mediul Scolii de la Frankfurt se încheiase: de la activita- 

> 

tea lui Lukăcs în postul de vicecomisar pentru cultură în 
guvernul bolşevic maghiar din 1919 la arderea steagului 
şi preluarea clădirilor administrative ale universităţilor 
de către studenţi în 1960. Multe dintre aceste universităţi 
sînt astăzi bastioane ale corectitudinii politice , iar mişcările 
studenţilor de odinioară au dus la înfiinţarea unor facultăţi 
existente în prezent. 

Unul dintre cei mai importanţi promotori ai corectitu¬ 
dinii politice a fost Betty Friedan, cunoscută pentru cartea 
sa, Mistica feminină, care prezintă o analiză pornind de 
la teoria feministă friedaniană pînă la teoria „autoactua- 
lizării" a lui Abraham Maslow. Maslow a fost un psiho- 

log social care, în primii săi ani de activitate, a efectuat 
cercetări asupra dominaţiei şi sexualităţii feminine. A fost 
prieten cu Herbert Marcuse pe cînd profesa la Universita¬ 
tea Brandies şi l-a întîlnit pe Erich Fromm în 1936, fiind 
profund impresionat de ideologia promovată de acesta în 
cadrul Şcolii de la Frankfurt. Maslow a publicat, în 1944, 
articolul „Structura caracterului autoritar*, care reflecta 
teoria personalităţii derivată din teoria critică. De aseme¬ 
nea, Maslow a fost influenţat de lucrările lui Wilhelm Reich, 
un alt predicator al teoriei personalităţii. 

Semnificaţia originilor istorice ale corectitudinii politice 
nu poate fi pe deplin înţeleasă decît dacă revoluţia iniţiată 
de Betty Friedan vizînd rolurile sexuale este percepută în 
însemnătatea ei reală: ca manifestare a procesului revolu¬ 
ţionar social demarat de Karl Marx. Faptul că Friedan s-a 
bazat, în elaborarea teoriilor sale, pe lucrările lui Wilhelm 
Reich, care reflectau ideologia Şcolii de la Frankfurt, con¬ 
stituie un indiciu. Alte indicii sînt corespondenţa dintre 
revoluţia vizînd rolurile sexuale promovată de Friedan şi 
teza postulată de Georg Lukâcs a anihilării vechilor valori 
şi a creării unora noi sau cea a „transvaluării valorilor*, 
susţinută de Herbert Marcuse. însă ideea transformării 
ordinii patriarhale în una matriarhală - obiectiv pe care 
şi-l propunea teoria inversării rolurilor sexuale - poate fi 
raportată direct la cartea lui Friedrich Engels, Originea 
familiei , proprietatea privată şi statul. Publicată pentru 
prima dată în 1884, cartea a popularizat concepţia că dis¬ 
criminarea adînc înrădăcinată faţă de sexul feminin asu¬ 
prit este un aspect al patriarhalităţii. Credinţa că modelul 
matriarhal constituie soluţia pentru ieşirea din ordinea 
patriarhală provine din comentariile pe care le-a scris 
Marx în cartea sa Ideologia germană, publicată în 1845. în 
această lucrare, Marx a avansat ideea că femeile şi copiii 
constituiau proprietatea principală a bărbatului în sistemul 
patriarhal. Teoria matriarhală a reprezentanţilor Şcolii de 

la Frankfurt, precum şi teoria înrudită a androginităţii des¬ 
cind din aceste surse. 

Cînd se adresează publicului general, susţinătorii corec¬ 
titudinii politice - sau marxiştii culturali, cum se numesc, 
de fapt - îşi prezintă concepţiile în mod atractiv. Este vorba 
doar despre grija de a fi „receptiv 4 faţă de celălalt - spun 
ei. Ei utilizează cuvinte precum „toleranţa 4 şi „diversitate 44 
întrebîndu-se: „De ce nu putem trăi cu toţii în armonie? 44 . 

Realitatea este alta. Corectitudinea politică nu se referă 
defel la „a te comporta amabil 44 , în afară de cazul în care 
gulagurile ni s-ar părea locuri plăcute. Corectitudinea poli¬ 
tică reprezintă marxismul, cu tot ce comportă acesta: pier¬ 
derea libertăţii de expresie, controlul gîndirii, răsturnarea 
ordinii sociale tradiţionale şi, în ultimă instanţă, un stat 
totalitar. în fond, marxismul cultural instaurat de Şcoala 
de la Frankfurt este mai terifiant decît marxismul vechi, 
economic, care a ruinat Rusia. Cel puţin, marxismul eco¬ 
nomic nu promova perversiunea sexuală şi nu a încercat să 
impună modelul matriarhal, aşa cum s-au străduit să facă 
membrii Şcolii de la Frankfurt şi descendenţii lor. 

Acest scurt eseu a încercat să releve o corelaţie esenţială 
între marxismul clasic şi ingredientele „revoluţiei culturale 44 
care s-a declanşat în America în 1960. Cu certitudine, acţi¬ 
unea Şcolii de la Frankfurt nu se încheie în anii ’60, ea con¬ 
tinuă şi în prezent, cu precădere în domeniul educaţional. 

Schiţe biografice 


Georg Lukâcs 

• Şi-a început viaţa politică lucrînd ca agent al Interna¬ 
ţionalei Comuniste. 

9 

• Cartea sa, Istorie şi conştiinţă de clasă , i-a adus recunoaş¬ 
terea ca al doilea teoretician marxist de frunte, după Marx. 

• în 1919 a devenit vicecomisar pentru cultură sub regi¬ 
mul bolşevic maghiar al lui Bela Kun. A iniţiat ceea ce va 
deveni cunoscut sub numele de „terorism cultural". 

• „Terorismul cultural" a fost precursorul a ceea ce avea 
să se întîmple mai tîrziu în şcolile americane. 

• A lansat un program exploziv de educaţie sexuală. Au 
fost organizate cursuri speciale şi au fost publicate şi distri¬ 
buite materiale pentru a instrui copiii despre „iubirea liberă", 
raporturile sexuale, natura „arhaică" a codurilor familiei 
burgheze, caracterul demodat al monogamiei şi irelevanţa 
religiei, care privează omul de toate plăcerile. Copiii erau sti¬ 
mulaţi să respingă şi să ridiculizeze autoritatea părintească, 
precum şi autoritatea Bisericii şi să nu mai ţină seama de 
preceptele morale. Ei au fost transformaţi, cu uşurinţă şi în 
mod spontan, în delincvenţi pe care doar poliţia mai putea 
să-i strunească. Această chemare la revoltă adresată copiilor 
a fost însoţită de instigarea la revoltă a femeilor ungare. 

• Respingînd ideea că bolşevismul a condus la distru¬ 
gerea civilizaţiei şi culturii, Lukâcs a afirmat: „O asemenea 
răsturnare de proporţii mondiale a valorilor nu poate avea 
loc fără anihilarea vechilor valori şi crearea unora noi de 
către revoluţionari". 

• Modul său de gîndire este reflectat în afirmaţiile sale: 
- „Toate forţele sociale pe care le-am dispreţuit din tine¬ 
reţe şi pe care mi-am propus să le anihilez în spirit s-au 
reunit acum pentru a declanşa Primul Război Mondial." 

- „Am văzut distrugerea revoluţionară a societăţii ca 
reprezentînd singura şi unica soluţie pentru contra¬ 
dicţiile culturale ale epocii/ 4 

- „întrebarea este: cine ne va elibera de sub jugul civi¬ 
lizaţiei occidentale?" 

- „Orice mişcare politică menită să aducă bolşevismul 
în Occident va trebui să fie «demonică»/ 4 

- „Odată abandonată unicitatea sufletului, nimic nu se 
mai poate împotrivi «dezlănţuirii» forţelor diabolice 
ce stau ascunse în toate actele violente necesare insta¬ 
urării revoluţiei/ 4 

• Mentalitatea lui Lukâcs era tipică pentru cei care repre¬ 
zentau forţele marxismului revoluţionar. 

• La o întrunire secretă din Germania, din anul 1923, 
Lukâcs a propus ideea inducerii „pesimismului cultural 44 
oamenilor din Vest, cu scopul de a le amplifica starea de 
deznădejde şi alienare, ca o precondiţie necesară pentru 
înfăptuirea revoluţiei. 

• Această întrunire a condus la înfiinţarea Institutului de 
Cercetări Sociale la Universitatea Frankfurt din Germania, 
în 1923, o organizaţie compusă din psihologi, sociologi şi alţi 
intelectuali marxişti şi de orientare comunistă, care a ajuns 
sa fie cunoscută ca Şcoala de la Frankfurt - instituţie dedi¬ 
cată implementării programului iniţiat de Georg Lukâcs. 


Antonio Gramsci 

• A fost un marxist italian care a urmat linia de gîn- 
dire a lui Georg Lukâcs; a ajuns, în urma analizelor sale, la 
aceleaşi concluzii pe care le-au formulat Lukâcs şi ceilalţi 
membri ai Şcolii de la Frankfurt cu privire la rolul crucial 
al intelectualilor în declanşarea revoluţiei. 

• A călătorit în Uniunea Sovietică, după izbucnirea 
Revoluţiei bolşevice din 1917, şi unele constatări pe care 

le-a făcut l-au determinat să conchidă că o revoltă în mani¬ 
eră bolşevică nu va putea fi înfăptuită de către muncitorii 
occidentali din pricina religiei lor creştine. 

• Antonio Gramsci a devenit conducătorul Partidului 
Comunist Italian, fiind mai tîrziu închis, în 1930, sub dic¬ 
tatura lui Mussolini, perioadă în care a scris „Caietele din 
închisoare 4 şi alte texte. 

• Aceste lucrări au fost traduse în engleză şi au devenit 
accesibile americanilor. 

• îndemnul său adresat intelectualilor a fost ca aceştia 
să înceapă un lung marş prin instituţiile educaţionale şi 
culturale ale naţiunii, pentru a crea un nou om sovietic 
înainte ca o revoluţie politică reuşită să se producă. 

• Această perspectivă reflecta constatările la care ajun¬ 
sese în Uniunea Sovietică, şi anume că oamenii din fruntea 
Uniunii Sovietice nu vor putea crea un astfel de om nou 
sovietic după înfăptuirea Revoluţiei bolşevice. 

• Acest proiect de transformare a omului la nivel de men¬ 
talitate şi caracter a făcut din Gramsci un erou al marxismu¬ 
lui revoluţionar implementat în sfera educaţională americană 
şi a pregătit terenul pentru crearea „noului copil american 4 . 

• Esenţa strategiei revoluţionare a lui Gramsci este reflectată 
în lucrarea lui Charles A. Reich, The Greening of America: „Va 
avea loc o revoluţie. Nu va fi similară revoluţiilor din trecut. Va 
începe cu individul şi cultura, iar schimbarea structurii poli¬ 
tice va fi ultimul ei act. Nu va necesita recurgerea la violenţă 
pentru a avea sorţi de izbîndă şi nu va putea fi contracarată 
cu succes prin violenţă. Aceasta este revoluţia noii generaţii “. 


Wilhelm Reich 

• în cartea sa din 1933 intitulată Psihologia de masă a 
fascismului , a evidenţiat faptul că Şcoala de la Frankfurt 
s-a distanţat de sociologia marxistă care plasa burghezia 

împotriva proletariatului. în schimb, bătălia se va da între 
„reacţionari" şi elementele revoluţionare. 

• A scris cartea Revoluţia sexuală , care avea să prefigu¬ 
reze ce urma să se întîmple în 1960. 

• Teoria sa sociologică a „sex-economiei“ constituia o 
încercare de a combina psihologia freudiană cu teoria eco¬ 
nomică a lui Marx. 

• Teoria lui Reich este ilustrată în aceste cuvinte ale sale: 
„Familia autoritară reprezintă statul autoritar în miniatură. 
Caracterul autoritar al omului rezultă, în esenţă, din sedimen¬ 
tarea inhibiţiilor sexuale şi a fricii în substanţa vie a impulsu¬ 
rilor sexuale. Imperialismul familial este proiectat ideologic 
în imperialism naţional... Familia autoritară (...) constituie o 
fabrică unde iau fiinţă ideologia şi structurile reacţionare". 

• Teoria lui Wilhelm Reich şi programul de educaţie 
sexuală iniţiat de Georg Lukâcs în Ungaria pot fi conside¬ 
rate sursele din care provin insistenţa asupra introducerii 
educaţiei sexuale în învăţămînt, începînd de la grădiniţă, 
precum şi atitudinea de respingere manifestată în cadrul 
sistemului educaţional faţă de familie, faţă de autoritatea 
externă şi faţă de structura tradiţională a caracterului. 

• Teoria lui Reich conţine şi alte concepţii care au 
pătruns în cîmpul educaţional american: 

- Misticismul religios organizat al creştinismului con¬ 
stituie un aspect al familiei autoritare care a dus la 
apariţia fascismului. 

- Esenţa patriarhală trebuie înlăturată din structura 
interioară a omului, precum şi din mediul exterior. 

- Revoluţia sexuală va determina colapsul deplin al 
ideologiei autoritare. 

- Omul este, în esenţă, un animal stăpînit de impulsuri 
sexuale. 

• Cartea Psihologia de masă a fascismului se afla la a 
noua ediţie în 1991 şi poate fi achiziţionată de la cele mai 
multe librării universitare. 

Erich Fromm 

• Asemenea lui Wilhelm Reich, Erich Fromm a fost un 
psiholog social al Şcolii de la Frankfurt, care s-a mutat în 
America în anii 1930. 

• Cartea sa Evadarea din libertate f publicată în 1941, 
este înrudită ideologic cu lucrarea Psihologia de masă a 
fascismului a lui Wilhelm Reich. 

• După cum susţinea Fromm, capitalismul timpuriu a 
dat naştere unei ordini sociale care a condus la apariţia teo¬ 
riei calviniste a predestinării, aceasta reflectînd principiul 
inegalităţii inerente dintre oameni, principiu revigorat de 
ideologia nazistă. 

• în viziunea sa, caracterul autoritar cunoaşte numai 
experienţa dominaţiei sau a supunerii şi „diferenţele, fie 
ele sexuale sau rasiale, sînt pentru acesta definite, în mod 
categoric, în termeni de superioritate sau de inferioritate 4 . 

• Fromm pretindea că „libertatea pozitiva 4 implică prin¬ 
cipiul că nu există o putere superioară eului individual unic; 
că omul este centrul şi scopul vieţii; că dezvoltarea şi rea¬ 
lizarea individualităţii umane sînt un scop care nu poate 
fi subordonat unor cauze presupuse ca avînd o importanţă 
mai mare. 

• Fromm a clarificat semnificaţia „libertăţii pozitive 44 
în lucrarea Dogma lui Christ , unde se prezintă pe sine 
ca un caracter revoluţionar care s-a emancipat din chin¬ 
gile familiei şi ale patriei, de sub autoritatea mamei şi a 
tatălui, care şi-a declinat loialitatea faţă de stat, rasă, par¬ 
tid sau religie. 

• Fromm îşi precizează foarte limpede scopul revolu¬ 
ţionar în Dogma lui Christ: „Am putea defini revoluţia în 
accepţie psihologică, spunînd că revoluţia este o mişcare 
politică organizată de oameni care au caractere revoluţio¬ 
nare şi atrăgînd oameni cu astfel de caractere 44 . 

Herbert Marcuse 

• La fel ca Wilhelm Reich şi Erich Fromm, Marcuse a 

fost un intelectual al Scolii de la Frankfurt care a luat calea 

» 

Americii în anii 1930. 

• A fost adesea prezentat ca un filozof marxist, deşi a fost 
un revoluţionar social pursînge, care îşi imagina dezinte¬ 
grarea societăţii americane întocmai aşa cum Karl Marx şi 
Georg Lukâcs şi-au imaginat dezagregarea societăţii ger¬ 
mane: „Putem vorbi, pe drept cuvînt, de o revoluţie cul¬ 
turală, întrucît protestul este îndreptat împotriva întregii 
culturi dominante, incluzînd sistemul moral al societăţii 
existente... Un singur lucru putem afirma cu deplină certitu¬ 
dine: ideea tradiţională de revoluţie şi strategia tradiţională 
prin care poate fi declanşată o revoluţie nu mai sînt valide. 
Aceste idei sînt demodate... Ceea ce trebuie să înfăptuim 
este un tip de dezintegrare difuză şi dispersivă a sistemului." 

• Marcuse a publicat Eros şi civilizaţie în 1955, carte care 
a devenit documentul fondator al contraculturii din 1960 şi 
care a introdus ideologia Şcolii de la Frankfurt în colegiile 
şi universităţile americane. 

• El afirma că singura modalitate prin care putem evada 
din unidimensionalitatea societăţii industriale moderne 
este eliberarea componentei erotice din om, a instinctelor 
senzuale, ca revoltă împotriva „raţionalităţii tehnologice". 

• Această eliberare erotică avea să se realizeze sub forma 
„Marelui refuz", ca negare absolută a „monstrului" capita¬ 
list şi a tuturor formelor lui, incluzînd raţiunea tehnologică 
şi limbajul ritual-autoritar. 

• El a furnizat legitimitatea intelectuală necesară pentru 
realizarea revoltei sexuale adolescentine, inventînd şi slo¬ 
ganul „Faceţi dragoste, nu război!" 

• Teoria sa includea credinţa că mişcarea de eliberare a 
femeilor constituie componenta cea mai de seamă a opozi¬ 
ţiei şi, posibil, cea mai radicală. 



„RELIGIA" MARXISTĂ A NOII ORDINI MONDIALE 41 


• Eforturile sale revoluţionare vor conduce la declanşa¬ 
rea unui război nesfîrşit purtat de revoluţionarii marxişti 
împotriva bărbaţilor albi europeni, în şcoli şi universităţi. 


Theodor Adorno 

• A fost un alt marxist revoluţionar şi membru al Şcolii 
de la Frankfurt, care s-a stabilit în America în anii 1930. 

• Printre alte cărţi, Adorno a scris Personalitatea auto¬ 
ritară , publicată în 1950. 

• Cărţile sale au pornit de la aceleaşi teorii expuse în 
lucrările autorilor Wilhelm Reich, Erich Fromm şi Her- 
bert Marcuse, bazate pe studiile analitice efectuate asupra 
societăţii germane începînd din 1923. 

• Ideea centrală a lucrărilor sale este aceeaşi: există un 
astfel de element precum caracterul autoritar, care este opu¬ 
sul modelului revoluţionar dezirabil. Caracterul autoritar 
este produsul capitalismului, al creştinismului, al conserva¬ 
torismului, al familiei patriarhale şi al represiunii sexuale, 
în Germania, combinaţia acestor factori a generat apariţia 
prejudecăţilor, a antisemitismului şi a fascismului, potrivit 
teoriei Şcolii de la Frankfurt. 

• S-a întîmplat, astfel, ca majoritatea americanilor să fie 
nişte produse ale capitalismului, ale creştinismului, conser¬ 
vatorismului, familiei patriarhale şi ale represiunii sexuale. 
Prin urmare, Theodor Adorno şi alţi membri ai Şcolii de 
la Frankfurt s-au bucurat de minunata oportunitate de a 
pune în aplicare programul proiectat de Georg Lukâcs şi 
de Antonio Gramsci pentru înfăptuirea revoluţiei sociale 
în America, în loc de Germania. 

• Ei vor postula existenţa personalităţii autoritare în 
rîndul americanilor cu predispoziţii spre prejudecată, 
exploatînd această componentă pentru a impune ameri¬ 
canilor „reeducarea planificată ştiinţific", sub pretextul că 

această acţiune este întreprinsă în scopul eradicării pre¬ 
judecăţilor. 

• Această reeducare planificată ştiinţific va deveni o 
manevră de înlocuire a sistemului fundamental de valori 
american cu valorile opuse, revoluţionare, în mediul edu¬ 
caţional, astfel încît copiii americani să fie formaţi după 

modelul caracterelor revoluţionare din teoria Scolii de la 

* » 

Frankfurt, creîndu-se, în acest mod, „noul copil american" 

• Nu poate fi contestat faptul că Personalitatea autori¬ 
tară a fost utilizată de Benjamin Bloom ca sursă principală 
de inspiraţie în elaborarea taxonomiei domeniului afectiv 
în lucrarea sa, Taxonomia obiectivelor educaţionale , din 
1964, care a avut, ulterior, un rol determinant în cadrul 
sistemului educaţional. 



43 


„RELIGIA" MARXISTĂ A NOII ORDINI MONDIALE 


Corectitudinea politică, 
în învăţămîntul superior 


DE 

T. Kenneth Cribb, Jr. 


Traducere de 
Dragoş Moldoveanu 


într-un număr tot mai mare de campusuri universitare, 
libertatea de a exprima şi a pune în discuţie idei - principiu 
care constituie piatra de temelie a învăţămîntului supe¬ 
rior încă din vremea lui Socrate - se erodează într-un ritm 
alarmant. Să ne gîndim doar la o tendinţă în creştere: sute 
(uneori mii) de exemplare ale publicaţiilor studenţeşti de 
orientare conservatoare sînt fie furate, fie arse în public de 
către studenţi radicali. în numeroase cazuri, aceste acţiuni 
au loc cu sprijinul tacit al facultăţii şi al administratorilor 
campusurilor. Făptaşii sînt rareori pedepsiţi. 

Deşi ar fi uşor să minimalizăm aceste manifestări de 
intoleranţă ca fiind simple farse studenţeşti, asemenea 
incidente sînt doar expresii superficiale ale unei tendinţe 
omniprezente şi insidioase: o tendinţă al cărei obiectiv îl 
reprezintă distrugerea tradiţiei artelor liberale care a con¬ 
tribuit la crearea şi menţinerea civilizaţiei occidentale. 

Cu toate că unele somităţi susţin că preponderenţa into¬ 
leranţei ideologice cunoscute sub numele de corectitudine 
politică ar fi exagerată, opusul acestei afirmaţii este mai 
aproape de adevăr. Corectitudinea politică s-a înrădăcinat 

atît de adînc în sistemul american de învăţămînt superior, 
încît multe campusuri universitare sînt astăzi dominate de 
o atmosferă de incertitudine şi frică. 

Un număr crescînd de studenţi şi de cadre didactice tră¬ 
iesc acum cu teama că demersul lor intelectual de căutare 
a adevărului îi va ofensa pe „Marii Inchizitori ai Corecti¬ 
tudinii Politice". 

Tehnicile corectitudinii politice sînt bine cunoscute în 
prezent: atacarea programei şcolare în numele „multicultu- 
ralismului", impunerea unor „coduri de limbaj" restrictive 
şi vag formulate, precum şi cursuri obligatorii de „formare 
a sensibilităţii" adresate bobocilor, care nu sînt altceva decît 
eforturi sistematice de îndoctrinare ideologică. însă influ¬ 
enţa corectitudinii politice s-a răspîndit şi se răspîndeşte şi 
în alte moduri deranjante. Să luăm în considerare cîteva 
incidente recente din cîmpul de bătălie universitar: 

• La Amherst College din Massachusetts, un grup de 
studenţi homosexuali a desenat graffiti pe trotuarele uni¬ 
versităţii, inclusiv mîzgălind sloganul „Homosexual prin 
Drept Divin" în faţa capelei campusului în Vinerea Mare. 
Cînd Amherst Spectator , un ziar al studenţimii conserva¬ 
toare, a criticat aceste mîzgălituri pe asfalt pentru că pro¬ 
movează „ura şi dezbinarea", studenţii protestatari au ars 
în public exemplare ale publicaţiei. 

• Cînd Corneli Review , un alt ziar studenţesc conserva¬ 
tor, a publicat o parodie a descrierilor de curs ale ultrapo- 
litizatului departament Africana de la Corneli University, 
militanţii din campus au blocat pentru cîteva ore traficul 
din centrul campusului şi au ars exemplare furate ale revis¬ 
tei într-un coş de gunoi din metal. Militanţii au mers mai 
departe, solicitînd ca universitatea să organizeze cursuri 
de „sensibilitate rasială" pentru studenţii din anul întîi, să 
impună un „cod de limbaj" al campusului şi să aloce un 
buget mai mare programelor minorităţilor „segregate", cum 
ar fi un cămin destinat exclusiv persoanelor de culoare. 

• Studenţii care participă la programele ROTC 1 le-au 
spus prietenilor şi familiilor lor că le este teamă să vină la 
cursuri îmbrăcaţi în uniforme, deoarece li se scad notele 
în mod arbitrar de către cadrele didactice care sînt ostile 
armatei. 

• în urma unei serii de acuzaţii de hărţuire sexuală lan¬ 
sate de către feministe extremiste la adresa unor presupuşi 
inamici, unii profesori au început să încheie poliţe de asi¬ 
gurare pentru a se proteja de povara financiară zdrobitoare 
a proceselor judiciare periculoase şi frivole. 

• într-un chestionar elaborat în cadrul Universităţii din 
Massachusetts, profesorii trebuie să declare ce „contribuţii 
la multiculturalism“ au adus. Chestionarul e folosit apoi în 
luarea deciziilor privind durata contractelor de muncă şi 
promovarea. 

Merită amintit că, pe lîngă fiecare exemplu dramatic şi 
intens mediatizat de corectitudine politică , mai există nenu¬ 
mărate alte cazuri în care influenţa ei este mai subtilă, însă 
nu mai puţin reală. 


Originile corectitudinii politice 
în sistemul de învăţămînt superior 

Deşi ideologia corectitudinii politice este răspîndită mult 
dincolo de campusurile noastre, nu există nici o îndoială 
că ea a început aici. Rădăcinile intelectuale ale acestui 
fenomen datează de secole. în cele din urmă, originile 
corectitudinii politice pot fi găsite în perioada ascensiunii 
ideologiei moderne şi a eforturilor ei de a cuceri puterea. 


1 Reserve Officers Training Corps, program al armatei americane pentru 
pregătirea, pe bază meritocratică, în universităţi de prestigiu, de cadre 
de conducere specializate în domenii militare, asigurînd finanţare, 
burse, profesori de elită şi alte facilităţi celor mai buni studenţi (n. trad.) 

Spre deosebire de tradiţia clasică şi de cea iudeo-creştină, 
care a pus accentul pe necesitatea omului de a înţelege ordi¬ 
nea morală şi a i se conforma, ideologiile moderne încearcă 
să controleze şi să domine lumea. în secolul XX, aceste 
ideologii au obţinut, în cele din urmă, puterea politică în 
statele comuniste. 

în Occident însă, ideologia nu a reuşit să dea un aseme¬ 
nea asalt direct asupra tradiţiilor noastre de libertate guver¬ 
nată de ordine. Mai curînd, intelectualii radicali încearcă 
să submineze temeliile cunoaşterii înseşi, concentrîndu-şi 
eforturile asupra transformării universităţilor. 

Momentul de cotitură în spaţiul academic s-a produs 
în anii ’60, cînd studenţii militanţi au lansat un atac de 
gherilă asupra tradiţiilor culturii occidentale şi artelor 
liberale. Înţelegînd că nu puteau cuceri puterea pe termen 
lung doar prin intermediul demonstraţiilor, mulţi dintre 
aceşti activişti au ales să rămînă „în sistem“, devenind, la 
rîndul lor, profesori. Această generaţie de „radicali titu¬ 
larizaţi" (pentru a utiliza sintagma lui Roger Kimball) 
formează astăzi establishment -ul din imensa majoritate a 
instituţiilor noastre de învăţămînt superior. în calitate de 
rectori, decani sau şefi de departamente, ei au angajat şi 
angajează alţi ideologi „după chipul şi asemănarea lor“, au 
instigat şi instigă politicile represive cunoscute sub numele 
de „corectitudine politica c . Aceşti reprezentanţi politizaţi 
ai mediului universitar nu vor renunţa uşor la poziţiile lor 
actuale de putere. 


Ideologie vs educaţie liberală 

Mizele acestui război al ideilor sînt uriaşe, dat fiind că 
includ însuşi conceptul de libertate. Poporul american a 
înţeles dintotdeauna legătura intimă şi vitală dintre edu¬ 
caţia liberală şi libertatea politică. Tocmai din acest motiv, 

corectitudinea politică este o lovitură de moarte care ţin¬ 
teşte însăşi inima republicii noastre. 

în influenta sa carte „Ideea de universitate", cardinalul 
John Henry Newman definea „artele liberale" drept o cău¬ 
tare a cunoaşterii de dragul cunoaşterii înseşi. Prin con¬ 
trast, el definea „artele servile" drept acele modalităţi de 
studiu care servesc doar unor obiective precise, imediate. 
Artele liberale sînt eliberatoare, susţinea Newman, deoa¬ 
rece ele permit oamenilor să descopere principiile funda¬ 
mentale care ne îndrumă către înţelepciune şi virtute. 

Dacă ar mai fi fost azi în viaţă, Newman ar considera 
corectitudinea politică drept „servilă", întrucît scopul ei este 
de a promova o agendă politică într-o poziţie de putere la 
nivel naţional. Din ce în ce mai mulţi profesori militanţi îşi 
transformă fără ruşine catedrele în „amvoane", renunţînd 
la căutarea adevărului obiectiv şi începînd punerea în apli¬ 
care a misiunii de a-şi îndoctrina propriii studenţi. 


Programa distrusă 

Susţinătorii corectitudinii politice îşi concentrează 
eforturile asupra nucleului educaţiei liberale, programa 
şcolară. Eforturile lor vor modifica fundamental ceea ce 
vor învăţa noile generaţii de americani. în această bătălie, 
instrumentul corectitudinii politice este mişcarea „mul- 
ticulturală". Anumiţi critici arată, pe bună dreptate, că 
multiculturalismul este mai mult decît un argument în 
favoarea unor cursuri care să se concentreze asupra gru¬ 
purilor care au fost la un moment dat dezavantajate sau 
oprimate. Mai degrabă, multiculturalismul presupune 
restructurarea sistematică a programei de învăţămînt 
astfel încît să-i împiedice pe studenţi de a dobîndi cunoş¬ 
tinţe despre tradiţia occidentală. De vreme ce motivaţia 
ultimă din spatele corectitudinii politice este o încercare 

de a restructura societatea americană în concordantă cu 

> 

direcţiile egalitariste, este imperativ pentru susţinătorii ei 
să insufle în minţile studenţilor o formă aprofundată de 
relativism cultural. 

Poate cel mai îngrijorător aspect al asaltului corect politic 
asupra programei de învăţămînt este că acesta s-a produs în 
multe universităţi americane de elită. De exemplu, să luăm 
cazul Universităţii Stanford, o instituţie care a jucat vreme 
îndelungată un rol de primă importanţă în învăţămîntul 
superior american. Stanford a eliminat, în 1988, vechea ei 
materie obligatorie „Civilizaţia occidentala'‘, înlocuind-o cu 
o disciplină multiculturală numită „Culturi, idei şi valori", 
în cadrul acestei noi discipline, studenţii din primul an de 
la Stanford îi pot studia la fel de uşor pe marxiştii revoluţi¬ 
onari din America Centrală precum îi studiază pe Platon, 
Shakespeare sau Newton. 

Stanford se află, de asemenea, în fruntea mişcării de 
abandonare a studiului serios al istoriei. Studenţilor de la 
Stanford, asemenea studenţilor tuturor celor 50 de universi¬ 
tăţi de vîrf din Statele Unite, cu excepţia uneia, nu li se cere 
să urmeze nici măcar un singur curs de istorie. în schimb, li 
se solicită să aleagă dintre o varietate de cursuri reunite sub 
titulatura de „culturi americane". Potrivit unui proaspăt 
absolvent de la Stanford, e imposibil să îndeplineşti cerinţa 
„culturilor americane" studiind protestantismul, pe ame¬ 
ricanii de origine irlandeză sau Vestul american, în timp 
ce cursurile „potrivite" includ: „Film şi literatură: repre¬ 
zentări ale frontierei dintre SUA şi Mexic" şi „Teatru etnic 
contemporan". Studenţii de la Stanford trebuie să urmeze, 
de asemenea, cursuri de „Culturile lumii" şi „Studii de gen", 
care includ „Cultura expresivă Chicana" şi „Misoginie şi 
feminism în Renaştere". 

Întrucît instituţiile de elită precum Stanford reprezintă 
un model pentru celelalte instituţii de învăţămînt superior 
din Statele Unite, alte universităţi adoptă energic aceste 

atacuri devastatoare asupra programei. Acest efect de pro¬ 
pagare „picătură cu picătură“ va avea un impact de durată 
asupra modului în care vor fi educate viitoarele generaţii 
de americani. 


Intoleranţa şi asaltul asupra libertăţii 

Cei doi piloni care au susţinut în mod tradiţional artele 
liberale sînt libertatea universitară şi libertatea de expri¬ 
mare. Fără libertatea de a căuta adevărul şi cea de a scrie 
şi de a vorbi liber, erudiţia autentică este imposibilă. însă 
suprimarea acestor două libertăţi fundamentale a deve¬ 
nit o rutină prin impunerea unor coduri de exprimare, a 
cursurilor de „sensibilitate 4 şi a unui climat general de frică 
şi de intimidare în campus. 

De exemplu, profesorii mai tineri, care nu au contract 
de muncă pe perioadă nedeterminată, trebuie să fie atenţi 
nu doar la ceea ce spun, ci şi la ceea ce publică. în anii 
’90, administratorii ideologici ai universităţilor au creat 
un mediu dominat de suspiciune mult mai intensă decît 
tot ce a creat senatorul anticomunist Joseph McCarthy la 
jumătatea secolului trecut. 

Cele mai tragice victime ale acestei epoci a corectitu¬ 
dinii politice sînt studenţii. Obiectivul tradiţional al unei 
educaţii în arte liberale - aculturaţia, prin care studenţii 
dobîndesc înţelepciunea moştenită a trecutului - a fost 
lăsat deoparte. Din ce în ce mai mult, o educaţie universi¬ 
tară astăzi pare să presupună învăţarea pe de rost de opinii 
politice. în ultimă instanţă, corectitudinea politică înlocu¬ 
ieşte obiceiul tradiţional al gîndirii critice cu sentimentul 
infatuat al îndreptăţirii de sine. Un distins erudit deplîngea 
recent faptul că „învăţămîntul superior înseamnă tot mai 
mult să dobîndeşti comportamente şi opinii pe care să le 
porţi ca pe o uniformă 44 . 




50 CORECTITUDINEA POLITICĂ 


Întrucît mediul universitar constituie o lume relativ 
izolată, aceasta poate permite administratorilor politizaţi 
să transforme campusul într-un laborator de experimente 
în metamorfoză socială. Atunci cînd criticii corectitudinii 
politice au comparat atmosfera din campus cu cea a unui 
stat totalitar, somităţile liberale i-au denunţat imediat ca 
isterici. Puţine dintre aceste somităţi au experienţa directă 
a vieţii de zi cu zi în campus. 


Mişcarea pentru reformă universitară 

în pofida puterii instituţionale a radicalilor din campu¬ 
suri, există forţe care lucrează pentru a impulsiona reforma 
universitară autentică. Mişcarea pentru reformă universi¬ 
tară se întemeiază pe principiile responsabilităţii, comuni¬ 
cării şi angajamentului în favoarea unei erudiţii autentice. 

O forţă favorabilă reformei universitare este cererea 
crescîndă a părinţilor pentru asumarea unei mai mari 
responsabilităţi din partea colegiilor şi a universităţilor, 
într-un moment în care studiile relevă că studenţii plătesc 
mai mult şi învaţă mai puţin decît oricînd înainte, tot mai 
mulţi părinţi devin „consumatori" exigenţi. 

O altă forţă o constituie publicaţiile studenţeşti inde¬ 
pendente, ai căror jurnalişti fac publice bufoneriile corec¬ 
titudinii politice din campusuri. în trecut, radicalii din 
campus prosperau în mediul închis al universităţilor, însă 
acţiunile lor nu mai trec azi neobservate. Apariţia ziarelor 
studenţeşti conservatoare în zeci de campusuri i-a forţat pe 
militanţi să iasă la suprafaţă, unde sînt cel mai vulnerabili 
sub privirea atentă a publicului exasperat. 

Cu doi ani în urmă, finanţatorii reţelei Collegiate 
NetWork au adresat o solicitare către Inter collegiate Studies 
Institute pentru a prelua administrarea programului lor 
de sprijinire şi consolidare a jurnalismului studenţesc 

responsabil. Collegiate Network contribuie cu fonduri de 
start-up , asistenţă practică şi consiliere intelectuală pentru 
60 de ziare studenţeşti de orientare conservatoare care oferă 
forumuri alternative de dialog în multe dintre cele mai eli- 
tiste (şi dogmatice) universităţi americane. 

Aceste publicaţii alternative au identificat abuzuri la 
toate nivelurile vieţii universitare şi s-au angajat în practi¬ 
carea unui jurnalism de investigaţie care s-a dovedit remar¬ 
cabil de onest şi de precis. Poate cea mai vestită „lovitura 4 
a venit din partea Light & Truth , publicaţia alternativă a 
Universităţii Yale susţinută de Collegiate Network. Editorii 
Light & Truth au descoperit că suma de 20 de milioane de 
dolari donată de fostul student Lee Bass nu a fost utilizată 
pentru scopul vizat de donator, de a susţine un curs integrat 
despre civilizaţia occidentală. Reportajul acestora a declan¬ 
şat scandalul care a dus la returnarea de către universitate a 
finanţării domnului Bass. Furia care a urmat a costat Uni¬ 
versitatea Yale mult mai mult decît cele 20 de milioane de 
dolari ale domnului Bass - atît în termeni financiari, cît şi 
în pierderea încrederii a numeroşi finanţatori în conducerea 
actuală a universităţii. 

Nu toate scandalurile dezvăluite de publicaţiile alterna¬ 
tive ale campusurilor sînt de această amploare, însă există 
nenumărate abuzuri care pot fi demascate de către jurna¬ 
lismul studenţesc de investigaţie. Facultatea de Drept de la 
Universitatea Carolina de Nord, Chapel Hill, le-a interzis 
reprezentanţilor armatei Statelor Unite să instaleze acolo 
mese pentru recrutări, în pofida beneficiilor fiscale federale 
primite de facultate din partea Ministerului Apărării. Un 
articol despre acest scandalos asalt asupra libertăţii care a 
apărut atît în Carolina Review , ziar al studenţilor, cît şi în 
ziarul naţional studenţesc Campus , publicat de ISI, a stîrnit 
o zarvă generală atît în interiorul, cît şi în afara campusului. 
Legiuitorii din Carolina de Nord au luat măsuri imediate 
şi au adoptat un proiect de lege care interzice facultăţilor 

susţinute din banii contribuabililor să acţioneze discrimi¬ 
natoriu împotriva armatei, cînd potenţialii angajatori vin 
la universitate. 

La Universitatea din Madison, Wisconsin, ziarul stu¬ 
denţesc conservator UWM Times a dezvăluit că un admi- 

* 

nistrator de universitate solicita semnături pentru candi¬ 
daţii democraţi la funcţiile publice locale, încâlcind efectiv 
legea prin care se interzicea angajaţilor universităţii de a 
se implica în campanii politice. Rectorul universităţii, în 
ciuda faptului că emisese un ordin împotriva acestui tip 
de campanie, a refuzat să îl sancţioneze pe administratorul 
în cauză - poate pentru că însuşi rectorul încălcase atît 
legea, cît şi propriul său ordin, semnînd una dintre petiţi¬ 
ile respective în timp ce se afla la serviciu. Povestea a fost 
reluată de Milwaukee Journal-Sentinel , iar abuzului i s-a 
pus capăt. 

Întrucît publicaţiile şi organizaţiile alternative dedicate 
reformei universitare răspîndesc azi aceste ştiri, comunită¬ 
ţile mai mari din jurul instituţiilor noastre de învăţămînt 
superior se implică şi ele mai mult în reforma universitară 
profundă. De exemplu, National Association of Scholars 
încurajează consiliile universităţilor să adopte un rol mai 
activ şi mai vocal în opoziţia faţă de excesele corectitudi¬ 
nii politice. Eforturile de acest tip trebuie să fie extinse şi 
intensificate. 

Pe termen lung, metoda cea mai directă de a-i înfrînge 
pe inchizitorii corectitudinii politice este pur şi simplu de a 
le ţine piept. Acţiunile individuale de împotrivire implică 
adesea riscuri considerabile: studenţii se pot confrunta cu 
înscenări judiciare umilitoare şi demoralizatoare, în timp 
ce cadrele didactice îşi pot pierde dreptul de a fi titularizate, 
însă fiecare act de rezistenţă provoacă o undă, încurajîndu-i 
şi pe alţii să se opună intimidării ideologice. Cu sprijinul 
unui număr important de părinţi, finanţatori şi absolvenţi, 
aceşti Davizi încă pot învinge Goliaţii care îi domină. 

Focul adevăratei educaţii 

Probabil, cea mai puternică forţă în favoarea unei auten¬ 
tice reforme universitare este cea care încearcă să învingă 
ravagiile ideologice ale corectitudinii politice triumfînd în 
războiul de idei. Studenţii eminenţi posedă o inteligenţă 
pătrunzătoare care nu poate fi satisfăcută cu sloganuri poli¬ 
tice. Atunci cînd aceşti studenţi au acces la erudiţia de înalt 
nivel, ei răspund cu entuziasm. Chiar şi astăzi, aculturaţia 
încă are loc sub îndrumarea unor oameni de ştiinţă excep¬ 
ţionali din cadrul diverselor instituţii din întreaga ţară. De 
asemenea, anumite colegii şi universităţi continuă să înoate 
împotriva curentului ideologic al vremurilor actuale. 

Intercollegiate Studies Institute (ISI), în colaborare cu 
Templeton Foundation, identifică cei mai buni profesori, 
cele mai bune departamente, facultăţi şi manuale din 
învăţămîntul superior american de astăzi. Acest program, 
Templeton Honor Rollsfor Education in a Free Society , pro¬ 
movează excelenţa şi serveşte ca un ghid pentru părinţii şi 
studenţii care se confruntă cu problema dificilă a alegerii 
colegiului sau universităţii la care să se înscrie. Evidenţiind 
excelenţa din învăţămîntul superior, Templeton Honor Rolls 
îi încurajează, de asemenea, pe finanţatori să răsplătească 
universităţile care perpetuează tradiţiile societăţii libere. 

Viitorii studenţi, părinţii acestora şi finanţatorii pot, la 
rîndul lor, să beneficieze de un ghid complet al celor mai 
importante 100 de instituţii de învăţămînt superior din 
Statele Unite, publicat de ISI. Ghidul conţine prezentări 
substanţiale, de dimensiunea unor eseuri, ale tuturor celor 
100 de instituţii, inclusiv 80 de facultăţi de elită, selectate 
în funcţie de criteriile competitive de admitere, şi 20 de 
facultăţi pe care ISI le recomandă în mod special pentru 
angajamentul lor faţă de educaţia în artele liberale. Acest 
ghid al ISI îi avertizează pe studenţi în privinţa pericole¬ 
lor ideologice din campusuri şi îi îndrumă către cei mai 

buni profesori şi secţii. Aşa cum scria despre acest proiect 
William J. Bennett, autor de bestseller- uri: „Mult prea ade¬ 
sea americanii manifestă faţă de universităţi şi colegii un 
respect care îi împiedică să adreseze întrebări dure şi să 
ceară rezultate concrete. Dar dacă e să se realizeze vreodată 
o reformă educaţională autentică pe termen lung, părinţii 
şi studenţii vor trebui să devină consumatori de educaţie 
mai subtili şi mai bine informaţi. Ghidul elaborat de ISI 
constituie un instrument puternic în cadrul acestui efort". 

Una dintre faimoasele afirmaţii ale lui Edmund Burke 
este că „singurul lucru de care răul are nevoie ca să triumfe 
e ca oamenii buni să nu facă nimic". Vreme de generaţii, 
americanii au avut faţă de învăţămîntul superior senti¬ 
mente de respect şi veneraţie - semn al credinţei lor în 
puterea eliberatoare a artelor liberale. Dar, în faţa corec¬ 
titudinii politice , a sosit timpul ca publicul american să-şi 
tempereze respectul cu o doză de sensibilitate critică şi să 
facă un efort mai direct pentru a cere socoteală mediului 
universitar. E vremea ca bărbaţii şi femeile de bine să ceară 
ca învăţămîntul superior american să se ridice la nivelul 
celor mai bune tradiţii ale sale şi să scape de sub tirania 
corectitudinii politice. 

Corectitudinea politică: 
deconstructie si literatură 

DE 

Jamie McDonald 


Traducere şi note de 
Irina Bazon 


Literatura constituie, dacă nu cel mai important indica¬ 
tor cultural, cel puţin un barometru semnificativ al nivelu¬ 
lui de civilizaţie al unei societăţi. Natura umană şi mediul 
intră în relaţie pentru a alcătui fiecare conştiinţă individu¬ 
ală care, la rîndul ei, se exprimă prin cuvinte. Literatura 
- constînd în acele cuvinte pe care societatea, în ansamblul 
ei, le consideră drept exemplare - reprezintă atunci, am 
putea spune, un punct de pornire, o fereastră spre cultură. 

Prin urmare, sfera literaturii de astăzi merită să fie exa¬ 
minată pentru viziunea pe care o oferă asupra climatului 
cultural actual. Literatura americană contemporană este 
impregnată de ,,-isme“: marxism, freudianism, feminism 
şi aşa mai departe. Cele mai multe reprezintă echivalen¬ 
tul academic a ceea ce în cultura comună poartă numele 
de corectitudine politică. Teoreticienii literari preiau un 
anumit model teoretic şi îl aplică literaturii în efortul de a 
„descoperi“ în text o nouă semnificaţie, corespunzătoare 
teoriei. De exemplu, într-o abordare feministă, poemul lui 
Andrew Marvel, Upon Appleton House , nu mai are drept 
temă frumuseţea ţinutului tradiţional; în schimb, vorbeşte 



56 CORECTITUDINEA POLITICĂ 


despre relele pe care le-a generat o moştenire pe linie patri¬ 
arhală. Aceşti „critici culturali" - denumiţi astfel întrucît 
critica lor abordează literatura din perspectiva unei anu¬ 
mite culturi - au apărut în anii 1960, însă şcolile lor de 
critică au început efectiv să ia avînt odată cu ivirea şcolii 
deconstructiviste, în 1970. 

Lucrările lui Jacques Derrida, părintele deconstructi- 
vismului, au început să fie traduse din franceză de către 
profesorul american Gayatri Spivak la mijlocul anilor 70, 
într-o vreme cînd literatura americană atinsese un stadiu 
al dezvoltării optim pentru a primi influenţa teoriei der- 
ridiene. Marxiştii economici activau deja în campusurile 
universitare, iar criticii culturali erau încă alimentaţi de 
radicalismul epocii. Susţinătorii feminismului, ai teorii¬ 
lor „queer" 1 şi ai scriitorilor de culoare cîştigaseră teren în 
primul deceniu, deşi doar un vag sentiment al represiunii 
se înscria în arsenalul lor limitat. Ceea ce le lipsea era fun¬ 
damentul filozofic, resortul pe care l-ar fi oferit existenţa 
unui logos propriu. Sosirea curentului deconstructivist 2 din 
Franţa le-a furnizat acea filozofie. 

Generaţia universitarilor din acea vreme atrăgea atenţia 
celor din generaţia anterioară că principiile pe care se baza¬ 
seră erau total greşite. în acest caz, revolta era îndreptată 
împotriva „noilor critici" 3 - numiţi astfel chiar şi acum, la 

1 Teoria queer (Queer theory) este o teorie filozofică şi critică provenind 
din al treilea val feminist şi din studiile gay şi lesbiene (sursa: www. 
wikipedia.ro), n. trad. 

2 „Jacques Derrida, în Scriitura şi diferenţa (Ed. Univers, 1998), identi¬ 
fică trei surse ale teoriei sale: 1) înlocuirea conceptelor de metafizică, 
fiinţă şi adevăr, prin filosofia lui Nietzsche, cu cele de joc, interpretare şi 
semn; 2) sfîrşitul conceptului de conştiinţă de sine, de prezenţă la sine, 
de subiect conştient, prin psihanaliză; 3) sfîrşitul onto-teologiei, meta¬ 
fizicii (determinarea fiinţei ca prezenţă), prin gîndirea lui Heidegger“ 
(Lorena Armulescu, Specificul deconstrucţiei , http://www.revistanorii. 
com/Nr7.html) (n. trad.). 

3 Noua critică (reprezentanţi: F. R. Leavis, Robert Penn Warren, 
T. S. Eliot, William Empson, Cleanth Brooks etc.) a predominat în lite- 

zeci de ani de la lansarea lor. Noii critici erau preocupaţi 
de găsirea semnificaţiei textelor fără a lua în considerare 
elementele extratextuale, ca, de pildă, intenţia autorului; 
acest proces de interpretare avea drept principiu călăuzitor 
ideea că „textul este totul". 

Noua generaţie de critici şi-a propus răsturnarea acestui 
principiu. în locul afirmaţiei „textul este totul", ei au pro¬ 
clamat că „totul este text" 4 şi au început să analizeze orice 


ratura americană şi engleză între anii 1920 şi 1960. Metoda de abordare 
are la bază conceptul de „close reading'*, presupunînd o analiză (estetică, 
stilistică) riguroasă, amănunţită aplicată textului literar, atenţia acor¬ 
dată elementelor formale (elemente lingvistice, prozodie, figuri stilistice, 
intrigă, simboluri, motive literare, paradox, antiteză etc.). Propunînd o 
modalitate critică obiectivă, noii critici nu iau în considerare elemen¬ 
tele extratextuale (biografie, intenţia autorului, efectul asupra citito¬ 
rului, context istoric şi cultural). Ei înţeleg opera ca unitate organică 
şi autonomă, un sistem coerent, bazat pe structuri stabile, universale. 
Opunîndu-se noilor critici, deconstructiviştii resping structura (care 
are la bază principiul coerenţei), pledează pentru desfiinţarea logocen- 
trismului ce presupune „determinarea sensului fiinţei ca prezenţă**: 
substanţa este negată (ceea ce implică anularea tradiţiei, a moştenirii, a 
sensului originar), este înlocuită cu relaţia, lumea deconstructiviştilor 
nu constituie o lume „dată“, ea nu „este**, ci „se face“ continuu („lumea 
lui Derrida este lumea unei perpetue deveniri, a unei perpetue «puneri 
în relaţie», fără puncte originare şi fără momente finale* - Ioana Em. 
Petrescu, Modernism/Postmodernism, Ed. Casa Cărţii de Ştiinţă, 2003, 
p. 40). Ei opun structurii „ţesătura textuală continuă** - textul fiind 
„reţea**, „ţesătura*, „urzeala*, „textură**, avînd un caracter pur relaţio¬ 
nal (Ioana Em. Petrescu, ibidem , pp. 46-47); prin accentuarea aspecte¬ 
lor marginale, contradictorii, ambigue, prin încercarea neîncetată de 
a scoate în evidenţă, supralicitînd şi adîncind incoerenţele insolubile, 
răsturnările, dezarticulările, fragmentările, se neagă existenţa unor 
structuri stabile, universale. Nu există nimic natural, dat, este anulată 
valoarea de adevăr, posibilitatea vreunui sens obiectiv sau a referentului 
extratextual. Este respinsă nu numai coerenţa internă a operei, ci şi 
autonomia ei: textul nu este autonom, ci contaminat mereu de alte texte, 
nu există decît printr-o perpetuă „punere în relaţie* cu alte interpretări, 
discursuri, puncte de vedere (n. trad.). 

4 „Totul este text** se traduce prin ideea că „nu există fapte, doar inter- 
pretări** (Nietzsche), realitatea neexistînd decît ca un „construct** 
cultural, ea este o „urmă textualizată**; oamenii nu mai sînt „realităţi 

lucru în raport cu opera literară. în cazul unei poezii care 
includea un personaj feminin, criticii supuneau analizei 
legătura poetului cu mama, soţia, sora sa şi aşa mai departe, 
străduindu-se să ofere, în acest mod, o interpretare operei. 
Această metodă de a folosi datele biografice pentru a căpăta 
o nouă înţelegere asupra operei ar putea avea (şi deseori 
a avut) efecte pozitive. Totuşi, aceste noi interpretări nu 
constituiau încercări de a discerne adevăratul sens al unei 
opere (aşa cum izbutiseră noii critici ) sau de a dezvălui 
măcar intenţia autorului (ca în interpretările tradiţionale). 
Criticii din această nouă generaţie au devenit, în schimb, 
primii academicieni care au profesat ceea ce este cunoscut 
în sferele literare drept „criticismul cultural*. Ei s-au stră¬ 
duit să înţeleagă literatura din perspectivă feministă sau din 
perspectiva homosexualilor sau a minorităţilor radicale. 
Scopul lor nu era acela de a descoperi sensul - erau mult 
prea influenţaţi de relativişti pentru asta - ci de a depista 
elemente sexiste, rasiste sau „homofobe“ în operele autorilor 
de sex masculin, europeni şi heterosexuali. 


încarnate 44 , ci „entităţi indirecte* (Ovidiu Hurduzeu), textualizate; 
subiectul este un „efect de limbaj 4 *, conştientul, un efect al „urmei 44 . Prin 
impunerea totalitară a textului , deconstructiviştii proclamă abolirea 
definitivă a logosului (purtătorul unor sensuri inteligibile, durabile, 
coerente); astfel, formaţia acestori apostoli ai non-gîndirii „nu are din 
principiu nici o legătură cu silogismul, inteligibilul şi realul, ci tocmai 
cu metafora şi ficţiunea 44 (Vlad Mureşan, Dialog fără logos , www.idei- 
indialog.ro), ei găsind, prin urmare, în literatură cel mai prielnic teren 
pentru dezvoltarea teoriei lor. Deconstructivismul a dus la alterarea 
literaturii, aceasta fiind supusă relativităţii critice care a negat „esenţa 
însăşi a literaturii: un limbaj viu, «încarnat», prin care «metafizicul» 
ţîşneşte din solul experienţei noastre concrete de muritori căutători ai 
Adevărului 14 (Ovidiu Hurduzeu, Inconfortul intelectualilor confortabili, 
în A treia forţă: România profundă , Ed. Logos, 2008). Dar, din moment 
ce critica literară nu mai recunoaşte că „ordinea adevărului este cea 
pe care se construieşte literatura însăşi 44 , judecăţile sale de valoare „se 
sprijină pe o coloană absentă 44 , rămîn la nivelul unor „opinii personale 
incoerente 44 sau al „schemelor abstracte 4 (Ovidiu Hurduzeu) (n. trad.). 

Teoria derridiană a deconstrucţiei a devenit o unealtă 
pentru criticii culturali. într-o formulare simplă, decon- 
strucţia constituie o şcoală de gîndire potrivit căreia cuvin¬ 
tele nu au sens. în schimb, ele sînt „ u r m e“ ale sensului. Sen¬ 
sul unui cuvînt se dizolvă continuu, iar ceea ce ne rămîne e 
doar memoria, sau urma a ceea ce sensul era odată (Derrida 
foloseşte frecvent cuvîntul tăiat „ u r ma * - similar termenu¬ 
lui „fi in ţ a * întîlnit la Heidegger - pentru a indica un sens 
care este simultan prezent şi în dizolvare). 

O metaforă poate fi utilă pentru înţelegerea filozofiei de 
bază a deconstructivismului: dacă rostesc cuvîntul „stilou*, 
vă veţi gîndi la acel obiect aflat în sertarul biroului. Dacă 
arunc stiloul în cineva, cuvîntul începe însă să-şi piardă 
înţelesul pozitiv de instrument de scris; în termeni decon- 
structivişti, semnificaţia originală a cuvîntului „stilou** se 
şterge astfel încît nu mai rămîne din ea decît o u r mă . în 
schimb, cuvîntul „stilou** începe să fie asociat cu o armă, 
un proiectil, un mijloc de expresie (poate) a furiei. Dacă 
stiloul loveşte pe cineva, atunci cuvîntul va avea pentru 
acea persoană semnificaţia a ceva dureros, a unei jigniri 
personale, implicînd imboldul de a întoarce lovitura şi aşa 
mai departe. Aceste sensuri se dezvoltă şi se schimbă per¬ 
manent, întrucît mintea umană este angajată într-un proces 
necontenit de interpretare şi reinterpretare. Din această 
cauză - susţin deconstructiviştii - ea nu se fixează nicio¬ 
dată complet asupra sensului stabil al cuvîntului „stilou**. 
Bazîndu-se pe aceste argumente lingvistice, deconstruc¬ 
tiviştii conchid că, întrucît orice sens este supus atît de 
rapid dispersiei, nu putem comunica niciodată cu adevărat. 
Cuvintele nu mai au sens. 

Cuvîntul postmodern în vogă „differance**, alături de 
termenii „ştergere** şi „ u r mă ** 5 , a intrat în sfera educaţio- 


5 Derrida a preluat de la Freud conceptul de „urmă“ (potrivit teoriei lui 
Freud, trăirea umană s-ar organiza pe baza unor „urme mnezice“ - repre- 


60 


CORECTITUDINEA POLITICĂ 


nală americană prin intermediul scrierilor lui Derrida. Prin 
îmbinarea noţiunilor (şi a cuvintelor în limba franceză) 


zentări ale unor traume trecute care nu sînt niciodată pe deplin conşti¬ 
entizate şi a căror reactualizare în memorie este mereu amînată, dar care 
condiţionează întregul „aparat" psihic al omului - şi nu a „prezenţei", a 
actelor de conştiinţă, a raţiunii; astfel, pentru Freud, conştiinţa este un 
„efect" al urmei); scrierea se compune din diferenţe, nu din termeni pozi¬ 
tivi, absenţa originii, a sensului, a centrului fiind „diferanţa" - „spaţiul 
gol, variabilă căreia i se pot acorda sensuri independent de constrîngerile 
pe care i le-ar impune prezenţa originii" (Lorena Armulescu, Specificul 
deconstrucţiei , http://www.revistanorii.com/Nr7.html), „urma" devenind 
„centrul" scrierii, care, aşadar, „nu poate fi gîndit sub forma unei fiin- 
ţări-prezente (...), ci ca o funcţie, un soi de ne-loc în care au loc nesfîrşite 
înlocuiri de semne" (Derrida, Scriitura şi diferenţa , Ed. Univers, 1998, 
p. 377); prin urmare, scrierea nu mai are la bază un înţeles stabil (dat de 
structura semnificat-semnificant), înţelesul se amînă la nesfîrşit (determi¬ 
nantă fiind doar diferenţa dintre semnificanţi). Diferanţa este „gîndită" ca 
„non-fiinţă", ca existenţă absentă (Lorena Armulescu), joc ce „produce" 
neîncetat diferenţe - forme contingente, temporare, spectrale, „identităţi" 
aflate mereu „sub ştergere". Pe urmele lui Freud, Derrida va proclama că 
„Trebuie gîndită viaţa ca urmă înainte de a determina fiinţa ca prezenţă". 

în fond, ce este diferenţa lui Derrida? Este diferenţa fără identitate, 
între termenii care diferă neexistînd propriu-zis nici un fel de tensiune, 
nici atracţie, nici respingere, atîta timp cît nu au origine, referenţă. Ea 
nu mai are nimic comun cu „diferenţa ca diferenţă" a lui Hegel: „Dacă 
diferenţa lui Derrida este unilaterala pură diferenţă care emană (diferă) 
diferenţe, diferenţa ca diferenţă este, la Hegel, tocmai puterea identi¬ 
tăţii concrete ‘ (Vlad Mureşan, Schizofrenia diferenţei , Verso, nr. 28-29, 
decembrie 2007, nr. 30, ianuarie 2008). Conform „logicii" postmoderne 
(suprimatoare a logosului ), subiectul nu ar fi niciodată el însuşi, o fiinţă 
individuală unică, ci o alcătuire incoerentă de mai multe euri ascunse 
„în ficţiunea unui singur Eu" (Vlad Mureşan). 

Deconstructivismul a constituit principiul călăuzitor al adepţilor 
relativismului cultural (multiculturaliştii). Potrivit acestora, „culturile 
nu pot fi superioare sau inferioare, ele sînt doar DIFERITE..." Multicul¬ 
turaliştii „sînt departe de o înţelegere profundă a noţiunii de cultură şi 
diversitate culturală (...). Cultura este gîndită în termenii rasei, orientării 
sexuale şi apartenenţei etnice". Ei trec sub tăcere „caracterul naţional 
sau universal al culturii, diferenţa de esenţă între culturi şi subculturi 
etnice". Individualismul occidental „nu aderă organic la fiinţa umană. 
Acest «individ liber», ca şi omul de grup, omul multiculturalist postmo- 
dern, este o construcţie artificială" (Ovidiu Hurduzeu, Sclavii fericiţi. 
Lumea văzută din Silicon Valley , Ed. Timpul, 2005, pp. 214-215) (n. trad.). 

„deferment 44 şi „difference“, Derrida a creat acest cuvînt 
(„differance 44 ) pentru a desemna necontenita amînare a sen¬ 
sului. Filozoful susţine că „differance 44 este motivul pentru 
care cuvintele nu pot avea sens; neîncetat, mintea percepe 
lucrurile în moduri diferite, astfel, sensul original îşi pierde 
valoarea sa de sens propriu , devenind o simplă u r mă . 

în ultimă analiză, această metodă este insuficientă pen¬ 
tru criticii culturali de astăzi; ei au nevoie de cuvinte care să 
poarte anumite semnificaţii, astfel încît să se poată referi la 
operele artistice pentru a deplînge modul cum acestea ilus¬ 
trează şi exemplifică represiunea culturilor minoritare. Dar, 
pe lîngă filozofia ei generală, deconstrucţia a oferit ceva şi 
mai important. A oferit tehnicile menite să „demonstreze 4 
felul cum limba în întregul ei se deconstruieşte pe sine. 

Deconstructiviştii s-au specializat în „deconstruirea 44 
operelor literare, deşi susţin cu fermitate că operele se 
deconstruiesc singure, iar criticul doar ilustrează modul 
cum se produce aceasta. în linii mari, aceste tehnici de 
deconstrucţie presupun înlăturarea sensului evident al ope¬ 
rei literare - sensul „tradiţional 44 - şi efortul de a demon¬ 
stra modalitatea prin care opera însăşi contestă acest sens 
tradiţional 6 . De exemplu, analizînd o poezie de dragoste, 
ei îi vor deconstrui limbajul pînă cînd vor găsi aspecte care 
să nege sensul de iubire care stă la baza acesteia. Sonetul 
poetei Elizabeth Barrett Browning How Do I Love Thee? 


6 Deconstructiviştii susţin ideea că scrierea, fiind „anti-logocentrică 1 *, 
ar semnifica diferit de autor: „Platon, în Phoedrus, acuză scrierea că 
instaurează confuzie comunicativă, cită vreme cuvîntul-fiu e separat 
de «tată», de locul şi momentul în-fiinţării sale. Derrida vede însă un 
defect în contactul direct dintre cuvîntul-fiu şi autorul-tată“, contact care 
ar fi impus, în concepţia sa, „primatul (poate) nemeritat al unor centre: 
eidos , arche , telos , materie, elan vital etc.“; ca modalitate de anulare a 
logocentrismului, el instituie „gramatologia, care renunţă la privilegierea 
scrierii în dauna vorbirii şi admite că «partea vătămată» depinde de un 
sistem de mărci diferenţiale...** (Bogdan S. Pîrvu, Dicţionar de genetică 
literară , Ed. Institutul European, 2005 p. 56) (n. trad.). 

Let Me Count 'The Ways se încheie cu versul: „Mai mult 
te voi iubi în moarte*. Dibacii deconstructivişti ar alătura 
acestui vers cuvintele din prima parte a poemului: „...cînd, 
ascuns vederii, sufletul tinde/ spre marginea fiinţei şi graţia 
divină**, pentru a deduce de aici ideea că poeta vizează de 
fapt moartea fiinţei iubite. „De ce aspiră poeta spre margi¬ 
nea fiinţei?** - se întreabă criticul - „în mod cert, ea nu-şi 
doreşte să rămînă înăuntrul sau înaintea fiinţei, ci mai 
degrabă undeva la suprafaţa ei.‘* Deconstructiviştii pun 
această disparitate 7 aparentă pe seama problemei limbii, 
a diferanţei, conchizînd imediat că poemul - ca orice alt 
limbaj - nu are sens 8 . 

Criticii culturali au adoptat fără întîrziere această şcoală 
de gîndire, imediat ce i-au înţeles puterea: au descoperit 
astfel o metodă de atac împotriva interpretărilor tradi¬ 
ţionale ale operelor literare. S-au servit de deconstrucţie 
pentru a înlătura semnificaţia tradiţională şi a o înlocui cu 

7 Disparitatea rezultă, aşadar, din anularea semnificatului: deconstruc¬ 
tiviştii desfiinţează structura internă a semnului (semnificat-semnifi- 
cant), pentru a acredita ideea că sensul ar fi determinat doar de relaţia 
şi diferenţa dintre semne, însă „refuzul unei «metafizici a prezenţei» 
(baza oricărei semantici, care produce sens numai articulînd semni- 
ficantul cu semnificatul) duce la imanenţa discursivă pură: orice exte¬ 
rioritate este înghiţită în pura idolatrie a limbajului" (Vlad Mureşan, 
Habermas versus Derrida , Verso, an III, nr. 32,16-29 februarie, 2008) 
(n. trad.). 

8 Iată noul chip al poeziei pe care îl instituie deconstructivismul, chip 
ce nu mai seamănă cu nimic, cu atît mai puţin celui uman: „Vei numi 
de acum încolo poem o anumită pasiune a mărcii singulare, semnă¬ 
tura care repetă dispersarea sa, de fiecare dată dincolo de logos , inu¬ 
mană, abia dacă domestică, nici apropriabilă în familia subiectului: un 
animal convertit, rulat în bulgăre, întors spre sine şi spre celălalt, un 
lucru de fapt, şi modest, discret, aproape de pămînt, umilitate pe care o 
supranumeşti , care te poartă astfel, în nume, dincolo de nume, un arici 
catahretic, cu toate săgeţile în afară, cînd acest orb fără vîrstă aude, 
dar nu vede venind moartea." (Jacques Derrida, Points de suspension. 
Entretiens, Galilee, Paris, 1992, p. 307, citat preluat din articolul Note 
în orizontul întrebării Ce este poezia? (II), de Marius Ghica, Revista 
„Ramuri", nr. 12/2008) (n. trad.). 

o nouă semnificaţie. Corectitudinea politică este această 
nouă semnificaţie care contaminează societatea noastră în 
prezent. De exemplu, după ce sensul tradiţional al poemului 
How Do I Love Thee? a fost subminat în maniera prezentată 
mai sus, un critic feminist ar putea declara - în absenţa 
unei interpretări stabile - că poemul vizează „în realitate* 
modul cum femeile din Anglia secolului al XlX-lea erau 
condiţionate să se socotească inferioare bărbaţilor. 

De vreme ce, conform mantrei postmoderne, „totul este 
text“, criticii culturali nu au ezitat să aplice metodele lor 
şi altor sfere, precum muzica, filmul, televiziunea şi la tot 
ce au mai întîlnit în cale. Au înţeles că pot văduvi toate 
fenomenele culturale de sensul lor stabil, că pot substitui 
valorile la nivelul oricărui grup doreau. De pildă, aborda¬ 
rea din perspectiva homosexualilor a putut anula adevărul 
Bibliei, reinterpretînd textele biblice ca fiind impregnate de 
ură homofobă. Adevărul lui Dumnezeu a fost desfiinţat şi o 
agendă politică aparţinînd omului a fost instituită 9 . 


9 Această agendă politică are la bază legitimarea noii ideologii căreia 
Derrida îi face apologia: „Că vor sau nu, că ştiu sau nu, toţi oamenii de 
pe întreg pamîntul sînt astăzi, într-o anumită măsură, moştenitori ai lui 
Marx şi ai marxismului (...). Nu există nici un precedent al unui astfel 
de eveniment. în întreaga istorie a omenirii (...), un astfel de eveniment 
(să repetăm: acela al unui discurs de formă filozofico-ştiinţifică ce îşi 
propune să se rupă de mit, de religie şi de mistica naţionalistă), deci acest 
eveniment s-a legat, pentru prima oară şi în mod inseparabil, de nişte 
forme mondiale de organizare socială (un partid cu vocaţie universală, o 
mişcare muncitorească, respectiv o confederaţie de state). Toate acestea 
propunînd un nou concept de om, de societate, de economie, de naţiune 
- şi mai multe concepte privitoare la stat şi la dispariţia acestuia 1 ( Spec¬ 
trele lui Marx, Editura Polirom, 1999, pp. 143-144). Astfel, noii ideologi 
(continuatori ai lui Marx) îşi vor edifica demersurile stîngiste în primul 
rînd prin discreditarea şi negarea tradiţiei patriarhale, a creştinismului, 
a tradiţiei logocentrice întemeiate pe metafizica prezenţei, pentru a pro¬ 
voca dezagregarea, fragmentarea integrităţii şi a unicităţii fiinţei şi se vor 
sluji pentru aceasta de deconstrucţie ca de o unealtă perfectă. Ei vor căuta 
cu orice preţ impunerea unei ideologii (a unui alt ,,ism“) în dauna per¬ 
soanei, a omului, a naturii sale, negînd, în fapt, realitatea însăşi (n. trad.). 

Scopul declarat al lui Derrida a fost să anihileze ceea ce 
el a numit „semnificatul transcendental 4410 . Modelele ling¬ 
vistice standard operează pornind de la perechea semnifi- 
cant-semnificat. Semnificantul este cuvîntul, iar semnifica¬ 
tul, conţinutul pe care îl reprezintă cuvîntul. Cînd intervine 
„differance 44 , semnificatul este continuu amînat pînă cînd 
trece în sfera metafizicului. Sensul ultim la care ajunge 
orice cuvînt este Dumnezeu - sensul suprem al gîndirii 
tradiţionale occidentale. „Semnificatul transcendental 44 pe 
care Derrida caută să îl suprime din sine şi din lumea occi¬ 
dentală este, în fapt, reprezentat de Dumnezeu. Credinţa 
în Dumnezeu este etichetată drept un produs al gîndirii 
occidentale deficiente, iar Derrida pretinde, în manieră 
veritabil nietzscheană, că Dumnezeu este un construct al 
limbii şi nu viceversa. 

După cum era de aşteptat, Derrida a devenit repede favo¬ 
ritul instituţiilor universitare americane. A ţinut prelegeri la 
universităţi de-a lungul coastei estice şi a ajuns să-i placă acea 
regiune a Americii. în curînd, America i-a întors simpatia 
acordîndu-i un post în cadrul Departamentului de engleză 
al Universităţii Yale. Yale a început apoi să atragă alţi decon- 
structivişti şi postmodernişti, printre care J. Hillis Miller, 
Geoffrey Hartman şi alţii. Paul de Man, un alt european, 
a sosit în America pentru a profesa teoria deconstrucţiei. 


10 Prin eliminarea semnificatului transcendental (afirmînd textualismul 
şi absenţa în defavoarea logocentrismului şi a metafizicii prezenţei), 
Derrida va postula că „nu există nimic în afara textului' 1 , semnificatul 
descinzînd numai din interiorul textelor, prin amînare, prin „dife- 
ranţă“. Astfel, referenţa postmodernă este indisolubil legată de text, 
fiind o referenţă multiplă. Linda Hutcheon, în Poetica Postmodernis- 
mului y Ed. Univers, 2002, în capitolul Problema refere nţ ei, analizează 
mai mutle tipuri de referenţă: intratextuală, intertextuală, extratextuală 
textualizată, autoreferenţa, hermeneutica. Prin acest pluralism refe¬ 
renţial ca „produs" sau „construct" niciodată sigur, niciodată stabil, al 
textelor, este, aşadar, negată existenţa vreunui dat natural, a vreunui 
centru stabil, din afara textelor, care să se sustragă relativităţii lor ine¬ 
rente (n. trad.). 

O altă cauză pentru care deconstructiviştii s-au străduit atît 
de avid să elimine sensul din limbă provine din biografia lui 
Paul de Man. în Belgia dinaintea celui de-Al Doilea Război 
Mondial, de Man a lucrat pentru o publicaţie explicit prona¬ 
zistă. Detractorii săi susţin că demersul excluderii sensului 
din limbă a constituit pentru acesta o metodă excelentă prin 
care să-şi renege scrierile pronaziste. 

Criticii culturali au folosit deconstrucţia ca un intru- 
ment de transformare a literaturii, filozofiei şi culturii în 
nonsens. De exemplu, în propriile scrieri, pentru a rămîne 
fidel filozofiei sale, Derrida eludează toate formele verbului 
„a fi“. în termeni deconstructivişti, verbul „a fi“ implică 
un sens; aşadar, el nu poate exista. în consecinţă, Derrida 
revine asupra propriului text şi, tăind toate formele verbului 
„a fi“, îl transformă într-o scriitură complet ininteligibilă. 
Demarînd atacul asupra structurii duale semnificat-sem- 
nificant, Derrida scrie: „Semnul este acel impropriu numit 
lueru, singurul, care se sustrage întrebării fondatoare a 
filozofiei: „Ce este...?“. Atunci cînd Derrida încearcă să îşi 
comunice ideile referitoare la modelele lingvistice tradiţi¬ 
onale, este forţat de propria sa filozofie să şteargă tocmai 
cuvintele care îi permit să comunice. 

Dacă ar fi urmat logica propriilor teorii, Derrida ar fi 
descoperit că însuşi faptul de a-şi transmite propriile idei 
prin scris sau verbal este imposibil. Dacă teoriile decon- 
structiviste ar avea măcar o slabă acurateţe, atunci orice 
comunicare verbală - şi, prin extensie, orice alte forme de 
comunicare - ar fi cu neputinţă. 

Adoptarea teoriei deconstrucţiei duce nu doar la com¬ 
promiterea logicii filozofice, dar face efectiv imposibilă şi 
scrierea literaturii. Din moment ce cuvintele nu înseamnă 
nimic, ele se reduc doar la sunete. Este adevărat că Lewis 
Carroll a creat un bine-cunoscut poem utilizînd cuvinte 
fără sens, dar avînd o sonoritate plăcută, totuşi, cît de 
multe versuri de genul „jabberwocky“ pot fi inventate 

înainte de a atinge pragul saturaţiei? (Unii ar susţine că 
am atins deja acest prag.) 

Pe măsură ce departamentele de literatură „progresează", 
se adînceşte şi falia dintre cei care produc literatură şi cei 
care o analizează şi o predau în universităţi. Dacă Samuel 
Taylor Coleridge, T.S. Eliot şi o întreagă clasă de mari autori 
erau oameni de o solidă cultură, se pare că educaţia lite¬ 
rară căpătată într-o universitate americană zădărniceşte, în 
fond, abilitatea cuiva de a scrie bine. Pe măsură ce îşi însu¬ 
şesc filozofia deconstrucţiei, profesorii de literatură pierd 
aptitudinea de a scrie frumos, sensul fiind indispensabil în 
realizarea unei scrieri frumoase. Ca o consecinţă, s-a pro¬ 
dus o separaţie la nivelul departamentelor de engleză între 
programele de maşter în arte frumoase şi cele de doctorat 
- astfel încît au ajuns să se constituie în facultăţi distincte. 
Cea mai mare speranţă a Americii de astăzi în privinţa unei 
literaturi de valoare nu vine de la mediile universitare, ci 
de la scriitorii amatori (...). Intelighenţia americană a dat 
uitării propria literatură, în graba de a-şi promova politica. 

Există deja o atitudine de contestare a deconstructivis- 
mului. Aşa cum generaţia de critici care în prezent este în 
plin avînt i-a considerat perimaţi pe noii critici , la fel stu¬ 
denţii de acum privesc deconstrucţia ca pe un fapt demodat. 
Derrida a ţinut prelegeri pînă la moartea sa, dar, asemeni pre¬ 
decesorilor lor, actualii studenţi ai departamentelor de lite¬ 
ratură încep să se ridice împotriva vechii generaţii pe motiv 
că principiile promovate de ea sînt cu totul greşite. O cauză 
importantă a acestei atitudini de contestare o constituie difi¬ 
cultatea survenită în comunicarea ideilor deconstructiviste 
(aici a fost oferită doar o schiţă, nu metodele efective ale 
deconstrucţiei aplicate unei opere literare). (...) Studenţilor 
le lipseşte răbdarea de a pătrunde în sintaxa aproape ininte¬ 
ligibilă a semioticianului şi a-i descifra terminologia. 

Din nefericire, asta nu i-a oprit pe criticii culturali de la 
demersul lor de a iniţia noua generaţie în doctrina feminis- 

mului, în cea a filozofiei marxiste şi în aşa-numita „teorie 
queer". Necesitatea studierii unor autori precum Shakespeare, 
Milton, Chaucer sau a altor scriitori albi de modă veche este 
înlocuită cu opţiunea de a urma studii în „Rolul femeilor în 
Epoca Renaşterii" (un pretext pentru lamentaţia împotriva 
elementelor sexiste ale trecutului) sau în „Biblia ca literatură" 
(curs conceput pentru a discredita Biblia, ca fiind o operă 
fictivă ingenios elaborată, în locul adevărului lui Dumnezeu). 

Deconstructivismul a avut succes în demersul său de 
a desfiinţa sensurile tradiţionale ale textelor. Rămîne să 
vedem ce va urma. Există însă semne că influenţa acestui 
curent este în descreştere. Vedem deja piesele lui Shakes¬ 
peare readuse la viaţă în cinema; „Mult zgomot pentru 
nimic", „Hamlet", „Romeo şi Julieta" - toate adaptate pen¬ 
tru ecran - au fost mult timp abandonate de Academia 
Americană în favoarea unor opere inferioare. Romanele 
scriitoarei Jane Austen, elogiate, odată, de intelectualitate 
ca opere inedite ale unei scriitoare, sînt desconsiderate 
acum în universităţi ca fiind prea conservatoare, din pri¬ 
cina temelor despre iubire şi căsătorie. Cultura populară, 
într-un moment de inspiraţie, a înţeles valoarea acestora şi 
le-a reînsufleţit în adaptări cinematografice. 

însă sfîrşitul definitiv al deconstrucţiei va avea loc cînd 
următoarea generaţie de critici literari va înţelege că esenţa 
interpretării - a citi, a gîndi, a analiza - se află în contradic¬ 
ţie cu scopurile filozofice ale deconstrucţiei. Cel care poate 
salva, la drept vorbind, intelectualitatea este omul firesc, 
călăuzit de al său bun-simţ. După cum proclamă bunul- 
simţ, cuvintele au cu adevărat sens, iar dacă deconstrucţia 
susţine contrariul, va fi exilată la marginile societăţii. Din 
păcate, efectele ei vor persista, întrucît a conferit criticis¬ 
mului cultural un sens al validităţii şi a stabilit o piaţă de 
desfacere pentru această ideologie. 

Deconstructiviştii îşi abandonează deja enclavele la Yale, 
întrucît şcoala lor de gîndire este pusă în umbră de noii 

ideologi, mai în vogă, mai simpli şi mai mărginiţi. Aceştia 
sînt adepţii feminismului, ai noului marxism şi ai teoriilor 
queer - şi nici unul nu are de gînd să renunţe uşor la poziţi¬ 
ile cîştigate. Ei au început, în schimb, să recruteze şi să pre¬ 
gătească noi absolvenţi care să vină în locul lor. înscrierile 
la studii pentru obţinerea de diplome şi grade universitare 
sînt mai numeroase ca oricînd, întrucît aceşti „radicali" 
activează în instituţiile universitare pentru a determina 
viitoarea generaţie să perpetueze cu sfinţenie ideologia lor 
în sistemul universitar american. 

Feminismul radical 
şi corectitudinea politică 

DE 

Dr. Gerald L. Atkinson 

Traducere şi note de 
Irina Bazon 


Probabil că nici un aspect al corectitudinii politice nu 
iese mai pregnant în evidenţă în viaţa de astăzi a Americii 
ca ideologia feministă. Se bazează feminismul, asemeni 
celorlalte componente ale corectitudinii politice , pe marxis¬ 
mul cultural importat din Germania în anii ’30? Deşi, în 
America, istoria feminismului se întinde pe o perioadă 
mai lungă de 60 de ani, avîntul pe care l-a luat în ultimele 
decenii a fost pus în strînsă legătură cu revoluţia socială în 
extindere condusă de marxiştii culturali. 

în ce zone putem observa prevalenţa feminismului 
radical? La televizor, unde aproape toate filmele de succes 
au în centru o femeie ca „personaj-vedeta 4 , iar subiectul 
şi personajele pun în evidenţă inferioritatea bărbaţilor şi 
superioritatea femeilor. în armată, unde extinderea opor¬ 
tunităţilor pentru femei, astfel încît acestea să poată ajunge 
chiar în poziţii de luptă, este însoţită de introducerea unor 
duble standarde şi, ulterior, a unor standarde reduse, pre¬ 
cum şi de o diminuare a numărului de tineri înrolaţi, în 
timp ce „războinicii“ din forţele militare pleacă în masă. în 
cîmpul muncii, în cazul preferinţelor şi practicilor, validate 

de guvern, care favorizează femeile, fiind folosite acuzaţiile 
de „hărţuire sexuală" pentru a-i determina pe bărbaţi să se 
conformeze regulilor corecte politic. în universităţi, unde 
studiile de gen proliferează, iar principiul „acţiunii afir¬ 
mative" se aplică la concursurile de admitere şi angajare, 
îl întîlnim în alte zone ale pieţei muncii, în sfera publică 
şi în cea privată, unde se acordă un timp şi o atenţie fără 
precedent cursurilor de formare pentru dobîndirea unui 
comportament tolerant [„sensitivity training“] y pe lîngă 
promovarea acţiunii afirmative. Este implementat în şco¬ 
lile publice, unde „cunoaşterea de sine" şi „respectul de 
sine" sînt promovate din ce în ce mai intens, în timp ce 
învăţămîntul universitar decade. Şi, din nefericire, vedem 
cum, invocînd „dreptul femeii de a alege", mulţi americani, 
inclusiv dintre persoanele care se află în poziţii de răspun¬ 
dere în sfera dreptului public şi în cea culturală, cred că 
„este un lucru normal" să fie permisă uciderea celor mai 
neajutoraţi dintre noi. 

Deşi tema acestui eseu o constituie faptul că mişcarea 
feministă radicală este îmbrăţişată de actuala ideologie a 
corectitudinii politice , derivată din marxismul cultural, 
feminismul în sine are rădăcini mai vechi. Feminismul a 
luat naştere în America, în anii 1830, în cadrul generaţiei 
care cunoştea prima etapă a revoluţiei industriale. Femeile, 
care timp de secole s-au confruntat cu greutăţile unei vieţi 
agrare, au ajuns să aparţină nobilimii din clasa de mijloc şi 
să dispună de mai mult timp şi energie, ceea ce le-a permis 
să scrie articole de ziar şi romane pentru „surorile" lor. Pri¬ 
mele etape ale feminizării culturii americane începuseră 1 . 

Aceste feministe, radicale în vremea lor, au devenit 
nucleul mişcării transcendentaliştilor idealişti, printre care 
se numărau Ralph Waldo Emerson, Henry David Thoreau 


1 Ann Douglas, The Feminization of American Culture [„Feminizarea 
culturii americane 1 ], Alfred A. Knopf, 1977. 

şi mulţi pastori unitarieni radicali din epoca respectivă. 
Ei erau, de asemenea, aboliţionişti, preocupaţi de abolirea 
sclaviei, precum şi de anihilarea culturii Sudului. Stimu¬ 
laţi de retorica scriitoarelor Harriet Beecher Stowe (autoa¬ 
rea romanului Coliba Unchiului Tom), Julia Ward Howe 
(autoarea versurilor din „Imnul de bătălie al Republicii") 
şi Margaret Fuller (prima editorialistă feministă radicală), 
bărbaţii şi femeile din această generaţie care adera la trans- 
cendentalismul idealist au împins ţara noastră într-un răz¬ 
boi civil. 

Cine erau aceşti idealişti transcendentalişti şi de ce ar 
trebui oare să ne reamintim de ei astăzi? Aceştia au fost 
precursorii generaţiei idealiste a „boomerilor" 2 de astăzi. 
Deşi nu putem identifica o legătură directă între trans¬ 
cendentalişti şi boomerii de astăzi, caracteristicile lor sînt 
foarte similare. Putem să ne dăm seama în ce direcţie ne 
conduc boomerii care formează elita actuală dacă trecem 
în revistă istoria transcendentalismului şi principiile de la 
baza acestei mişcări. 

Transcendentaliştii au pledat pentru abolirea sclaviei, 
drepturile femeilor, cumpătare, pacifism (dar nu şi în cazul 
luptei împotriva sclaviei) şi pentru alte cauze pe care le regă¬ 
sim astăzi în cultura pop aparţinînd curentului New Age. 
De la aceste cauze s-a ajuns la spiritism (vorbirea cu morţii), 
misticism oriental şi frenologie (cunoaşterea personalităţii 
cuiva prin analizarea conformaţiei craniului). Aceste pre¬ 
ocupări s-ar încadra de minune în mişcarea New Age de 
astăzi. Luther George Williams subliniază, referindu-se la 
organizaţiile de femei şi la mişcarea pentru drepturile civile: 

„Sclavii eliberaţi au obţinut dreptul la vot numai după 
adoptarea amendamentelor al 13-lea, al 14-lea şi al 15-lea 
(ratificat în 1870), dar femeile nu au avut acelaşi succes. Ele 


2 Baby Boomer, generaţia celor născuţi în timpul exploziei demografice 
din perioada 1946-1964 (n. tr.). 

nu au primit dreptul la vot decît după adoptarea amenda¬ 
mentului al 19-lea, în 1920. Totuşi, victoriile politice sub¬ 
stanţiale pe care aceste grupuri le-au înregistrat (în perioada 
Războiului Civil) au consolidat cooperarea dintre ele. Astăzi, 
organizaţiile lor politice domină fiecare aspect al societăţii, 
politicii şi educaţiei din America, inclusiv sfera armatei." 3 

într-adevăr, se poate observa o paralelă politică între 
asaltul feminismului radical asupra institutelor VMI 4 şi The 
Citadel 5 şi activismul transcendentaliştilor din perioada 
Războiului Civil. Acest atac desfăşurat astăzi constituie, 
în parte, o continuare a eforturilor depuse pe parcursul 
unui secol de a distruge cultura Sudului. Spre deosebire de 
feminismul radical din prezent, feminismul social din anii 
1890 şi de la începutul secolului XX avea un caracter mai 
puţin totalitar. Adepţii lor militau pentru dreptul la vot al 
femeilor, dar şi pentru întărirea familiei. 

Astăzi, feminizarea culturii americane, proces care a 
cunoscut o accelerare începînd cu anii 1960, continuă să se 
extindă. Feminiştii radicali cer ca femeilor să li se permită 
să poată „alege" intrarea în infanterie, în artilerie, în cadrul 
forţelor speciale sau ocuparea funcţiei de inginer militar în 
armată şi marină. Aceste solicitări vin în urma intensificării 
procesului de feminizare a Aviaţiei navale. Forţelor Aeriene 
şi Armate ale SUA începînd cu 1993. 

Feminizarea politicii americane a fost promovată la 
alegerile prezidenţiale din 1996, cînd partidele au creat 
prezentări „feminizate" ale candidaţilor, concepînd dis¬ 
cursuri sentimentale, emoţionale, de genul celor ale lui 


3 Luther George Williams, A Place for Theodore: The Murder ofDr. The- 
odore Parkman [„Un loc pentru Theodore: Uciderea Dr. Theodore 
Parkman“], Holly Two Leaves, 1977, p. 161. 

4 Virginia Military Institute, cea mai veche instituţie de învăţămînt 
superior militar, finanţată de stat, din SUA (n. tr.). 

5 The Citadel, institut militar de învăţămînt superior din Carolina de 
Sud (n. tr.). 

Oprah Winfrey, şi clipuri video sentimentale cu candidaţii 
la preşedinţie. Ambii candidaţi au fost portretizaţi drept 
nişte fiinţe sensibile, blînde, conduse de emoţii, conectate 
suficient de puternic la sentimentele lor, astfel încît toate 
femeile din America să se simtă „confortabil" sub condu¬ 
cerea lor 6 . Mizînd pe voturile a 60 de milioane de femei, 
ambele partide au încercat să intre în graţiile componentei 
„feminine" a Americii 7 . 

Fără îndoială că, în mass-media , se promovează o ima¬ 
gine a „bărbatului de astăzi" ca fiind cea a unui tip emoţio¬ 
nal, care se conformează agendei feministe radicale. El este 
un produs principal al Hollywoodului, e nelipsit din sitco- 
murile şi filmele de la televizor, imaginea lui e promovată 
de analiştii politici invitaţi la talk show-uri 8 . Feminizarea 
a devenit un fenomen atît de evident, încît ziarele şi revis¬ 
tele scriu despre asta. De exemplu, revistele Washington 
Times şi National Review ne spun că „în spatele promovării 
fervente a «chestiunilor bărbăteşti» în revistele de astăzi 
dedicate bărbaţilor, se ascunde o criză de încredere. Ce 
înseamnă să fii bărbat în anii ’90?“ Se constată că revis¬ 
tele din vremea noastră dedicate bărbaţilor ( Esquire , GQ, 
Mens Health , Mens Fitness , Mens Journal Details , Maxim , 
Mens Perspective ) „se adresează unui nou tip de bărbat, 
feminizat (...)“ 9 Cîteva exemple? Modul cum se raportau 


6 Irving Kristol, „The Feminization of the Democrats“ [„Feminizarea 
democraţilor 4 ], în The Wall Street Journal, 9 septembrie 1996. Kristol a 
relatat că 50% dintre delegaţii de la Convenţia Democrată au fost femei. 
Femeile au fost descrise ca tinzînd să fie mai sentimentale, mai înclinate 
să evite riscurile, mai puţin competitive decît bărbaţii şi, de asemenea, 
mai permisive şi mai puţin critice. 

7 Anita Blair, Independent Women’s Forum [Forumul Femeilor Inde¬ 
pendente], „Mitchells in the Morning", NET-TV, 5 decembrie 1996. 

8 Christopher Cladwell, „The Feminization of America" [„Feminizarea 
America"], în Weekly Standard, 23 decembrie 1996. 

9 Culture, et Cetera. „Sissifaction", în The Washington Times , 17 octom¬ 
brie 1997. 

altădată bărbaţii la înfăţişarea lor exterioară nu mai este 
actual. Dacă ne mai amintim, grija părinţilor noştri faţă de 
menţinerea unui aspect fizic plăcut se limita, în general, la 
bărbierit şi punerea unei cravate. Potrivit lui Lowry: 

„Este greu să ni-i imaginăm fiind interesaţi de articole 
de genul «Un abdomen plat pentru plajă» ( Verge ) sau de 
cele trei parfumuri bărbăteşti noi, potrivite pentru sezonul 
de toamna (GQ), sau chiar de un articol cu titlul «Noul 
costum la modă în toamna aceasta» (Esquire). Dar, undeva 
pe parcurs, bărbaţii au devenit mai puţin preocupaţi de a fi 
puternici şi sobri şi mai interesaţi să fie atrăgători** 10 . 

într-adevăr, procesul feminizării culturii americane este 
aproape încheiat. Iar ultimul bastion al dominaţiei mascu¬ 
line, armata SUA, se află sub asalt. 

Dacă acest curent al „feminizării** ar fi stimulat numai 
de feminiştii radicali care urmăresc să răstoarne o ierarhie 
percepută ca fiind dominată de bărbaţi, ar exista o speranţă 
mai mare că ciclurile istorice vor conduce către o reconcili¬ 
ere durabilă între bărbaţi şi femei în America. Dar interesele 
din spatele acestei mişcări ţintesc dincolo de acest obiectiv 
şi nu vor fi satisfăcute de vreo reconciliere. Feminiştii radi¬ 
cali au îmbrăţişat şi au fost atraşi în mişcarea mai amplă 
şi cu implicaţii mai adînci a marxismului cultural. Pentru 
marxiştii devotaţi, strategia este de a ataca ori de cîte ori o 
divergenţă aparentă va da naştere unui număr de persoane 
„asuprite**, viitori potenţiali alegători - în acest caz, femeile, 
care reprezintă cea mai mare parte din electorat. Marxiştii 
culturali, bărbaţi şi femei, exploatează la maximum această 

situaţie, iar teoria dezvoltată de Şcoala de la Frankfurt le 

* 7 > 

oferă ideologia necesară. 

Teoriile Şcolii de la Frankfurt susţin că personalitatea 
autoritară este un produs al familiei patriarhale. Există 
o asociere directă între această teorie şi cartea lui Engels 


10 Rich Lowry, „Ab nauseanT, în National Review , 13 octombrie 1997. 

Originile familiei, a proprietăţii private şi a statului , care 
promovează matriarhatul. Mai mult, Karl Marx a fost cel 
care a scris, în Manifestul comunist , despre ideea radicală a 
unei „comunităţi a femeilor*. în plus, în 1845, în Ideologia 
germană , a criticat concepţia că familia constituie unitatea 
de bază a societăţii. 

Conceptul de „personalitate autoritară** nu trebuie 
interpretat, în primul rînd, ca o ţintă în războiul împotriva 
prejudecăţilor. Este un ghid folosit în războiul psihologic 
împotriva bărbatului american, pentru a-1 face pe acesta 
neinteresat să apere credinţele şi valorile tradiţionale. Cu 
alte cuvinte, scopul a fost de a-1 „castra**. Fără îndoială, 
Institutul de Cercetări Sociale al Universităţii Frankfurt 
urmărea acest lucru, din moment ce a folosit termenul de 
„tehnici psihologice pentru schimbarea personalităţii**. 

Personalitatea autoritară , studiată în anii 1940 şi 1950 
de adepţii americani ai Şcolii de la Frankfurt, a pregătit 
terenul pentru desfăşurarea unui astfel de război psihologic 
împotriva rolului bărbatului. Obiectivul a fost promovat de 
Herbert Marcuse şi de alţii, sub paravanul „eliberării feme- 
ilor“ şi în cadrul mişcării noii stingi , în anii ’60. Dovada că 
se intenţionează ca tehnicile psihologice pentru schimbarea 
personalităţii să se concentreze în special pe „castrarea** 
bărbaţilor americani a fost oferită de Abraham Maslow, 
fondatorul „psihologiei umaniste, cea de-a treia forţă** şi 
promotor al tehnicilor psihoterapeutice în sălile de clasă 
ale şcolilor publice 11 . El scria că „următorul pas în evoluţia 
personală este transcenderea masculinităţii şi a feminităţii 
către un tip general de umanitate** 12 . 


11 A se vedea Pearl Evans, Hiddeti Danger in the Classroom [„Pericolul 
ascuns din clasa*], Small Helm Press, 1990. Autorii s-au dezis, între 
timp, de abordarea lor cu privire la experimentele din clasă, deşi acestea 
continuă în şcolile publice şi în alte şcoli. 

12 Raymond Raehn, „The Roots of Affective Education in American 
Schools“ [„Originile educaţiei afective din şcolile americane*], martie 

Se pare că promotorii înfocaţi ai marxismului cultural 
ştiu exact ce vor să facă şi cum au de gînd să îşi pună în 
aplicare agenda. în fond, au reuşit deja să realizeze o parte 
importantă din obiectivele lor. 

Cum s-au petrecut aceste transformări în universităţile 
americane? Gertrude Himmelfarb observă că ideile s-au 
strecurat în cursurile universitare tradiţionale aproape 
neobservate pînă cînd a fost prea tîrziu. Schimbarea s-a 
petrecut atît de discret că, atunci cînd au cercetat situa¬ 
ţia, au observat că postmoderniştii le promovau ideile cu 
zel. „Erau învăluiţi de un val de subiecte la modă legate de 
multiculturalism, cum sînt feminismul radical, relativis¬ 
mul deconstruit ca istorie şi alte cursuri “ care subminează 
continuitatea civilizaţiei occidentale 13 . într-adevăr, acest 
val a avansat, inundînd totul, aşa cum au anticipat Antonio 
Gramsci şi reprezentanţii Şcolii de la Frankfurt - o revolu¬ 
ţie blîndă, căreia nu i s-a putut opune rezistenţă prin forţă. 

Şcoala de la Frankfurt a stabilit etichetarea oponenţi¬ 
lor Revoluţiei culturale marxiste ca avînd o „personalitate 
autoritară". Potrivit datelor disponibile: 

în 1944, a avut loc o reuniune a oamenilor de ştiinţă 
americani, organizîndu-se o conferinţă despre prejudecăţile 
religioase şi rasiale. în următorii cinci ani, o echipă a Şcolii 
de la Frankfurt, sub conducerea lui Max Horkheimer, a 
realizat profilul social şi psihologic detaliat al americanilor 
în cadrul unui proiect intittilat „Studii despre prejudecăţi". 
A rezultat o carte denumită Personalitatea autoritară , scrisă 
de Theodor Adorno et al., care rezumă unul dintre cele mai 
ample sondaje de opinie realizate în Statele Unite. Cartea a 
fost publicată în 1950 şi se încadrează, în toate privinţele, în 


1995, pag. 17. 

13 Gertrude Himmelfarb, conferinţă pe tema „Reforma academică: surse 
interne“, National Association of Scholars [Asociaţia Naţională a Oame¬ 
nilor de Ştiinţă], a şasea Conferinţă Generală, 3-5 mai 1996. 

linia principiilor originale ale teoriei critice. Fiind un docu¬ 
ment care confirmă sistemul ideologic al revoluţionarilor 
Şcolii de la Frankfurt, este, funciarmente, anti-Dumnezeu, 
anti-creştinism, anti-familie, anti-naţionalist, anti-patrio- 
tism, anti-conservator, anti-ereditate, anti-etnocentrism, 
anti-masculinitate, anti-tradiţie şi anti-moralitate. 

Toate aceste aspecte sînt caracteristice teoriei critice 14 . 

„Marxismul cultural", aşa cum este el predicat în SUA 
de absolvenţii Şcolii de la Frankfurt, este implementat de 
elita formată din boomeri. Aceasta a teoretizat şi a răspîn- 
dit conceptele foarte populare şi distructive de „acţiune 
afirmativă", „multiculturalism" şi „diversitate". Nimeni nu 
poate evita aceşti termeni astăzi. Aceste concepte s-au dez¬ 
voltat, în timpul anilor 1940, ca urmare a studiilor despre 
antisemitism şi discriminare ale Institutului de Cercetări 
Sociale şi a infuziei sistematice a limbii cu termeni precum 
„discriminare", „drepturi civile", „drepturile femeilor" şi 
alte „drepturi ale minorităţilor" în cultura americană. 

Potrivit lui Raehn: „Teoria critică, funcţionînd ca psiho¬ 
logie a maselor aplicată, a condus la deconstruirea genului 
în cultura americană. Ca o consecinţă a aplicării principi¬ 
ilor teoriei critice, distincţiile dintre masculinitate şi femi¬ 
nitate vor dispărea. Rolurile tradiţionale avute de mame şi 
de taţi trebuie anulate, astfel încît patriarhatul să se încheie. 
Copiii nu vor mai fi crescuţi potrivit genului lor biologic 
şi rolurilor asociate diferenţelor biologice dintre ei. Toate 
aceste aspecte reflectă scopul Şcolii de la Frankfurt, con- 
stînd în suprimarea familiei tradiţionale." 15 

Astfel, unul dintre principiile de bază ale teoriei critice 
a fost necesitatea de a distruge familia tradiţională. Corifeii 
Şcolii de la Frankfurt predicau: 


14 Raymond Raehn, Criticai Theory: A Special Research Report [„Teoria 
critică: Un raport special de cercetare 4 ], 1 aprilie 1996. 

15 Ibid. 

„Chiar şi o abolire parţială a autorităţii parentale în 
familie ar trebui să sporească disponibilitatea unei genera¬ 
ţii viitoare de a accepta schimbarea socială/* 16 

Cei care urmăresc transformarea culturii americane, 
aşa cum a fost gîndită de marxiştii culturali, ţintesc mai 
departe decît instituirea egalităţii între sexe. Agenda lor 
include „teoria matriarhală", prin care îşi propun să trans¬ 
forme cultura americană în una dominată de femei. Aceasta 
constituie o revenire la Wilhelm Reich, membru al Şcolii de 
la Frankfurt, care a conceput teoria matriarhală în termeni 
psihanalitici. în 1993, Reich scria, în Psihologia de masă a 
fascismului , că matriarhatul constituie singurul gen auten¬ 
tic de „societate naturală". 

Erich Fromm, un alt membru fondator al Institutului, 
a fost unul dintre cei mai activi susţinători ai teoriei matri¬ 
arhale. Fromm considera că toate sentimentele de iubire şi 
altruism derivă, în fond, din dragostea maternă care se dez¬ 
voltă în perioada lungă de sarcină şi de îngrijire postnatală: 

„Prin urmare, [în concepţia lui Fromm] dragostea nu 
depinde de sexualitate, aşa cum credea Freud. De fapt, sexul 
se asociază, cel mai adesea, cu ura şi cu distrugerea. Mas¬ 
culinitatea şi feminitatea nu sînt reflexii ale diferenţelor 
sexuale «naturale», cum au crezut romanticii. Ele, provin, 
mai degrabă, din diferenţele asociate rolurilor sociale, care 
sînt, în parte, determinate social." 17 

Această dogmă a constituit un precedent al concepţii¬ 
lor feministe radicale de astăzi despre care citim în ziare 
şi auzim în programele de televiziune, inclusiv în buleti¬ 
nele de ştiri. Pentru promotorii lor, rolurile bărbaţilor şi 
ale femeilor sînt un rezultat al îndoctrinării culturale - o 


16 Martin Jay, The Dialectical Imagination: A History of the Frankfurt 
School and the Institute for Social Research [„Imaginaţia dialectică: 
O istorie a Şcolii de la Frankfurt şi a Institutului de Cercetări Sociale*], 
1923-1950, University of California Press, 1973. 

17 Ibid. 

îndoctrinare impusă de o cultură patriarhală masculină, 
în detrimentul femeilor. 

într-adevăr, în anii 1990, marxismul cultural a fuzionat 

cu feminismul radical în cadrul generaţiei boomerilor, care 

amintesc de transcendentaliştii periculoşi de la începutul 

secolului al XlX-lea. O stare generală conflictuală ia naştere 

în ţara noastră, stare care poate conduce la destrămarea 

civilizaţiei americane. 

> 

Critica distructivă a elementelor care compun funda¬ 
mentul culturii americane a inspirat revoluţia contracultu- 
rală din anii 1960. Boomerii idealişti care deveneau majori 
s-au străduit să transforme cultura predominantă într-o 
cultură opusă, în spiritul revoluţiei sociale. Acum, repre¬ 
zentanţii generaţiei boomerilor se află în poziţii de putere 
şi sînt preocupaţi să submineze instituţiile istorice ale ţării 
noastre. Ei urmăresc şi distrugerea moştenirii „civilizaţiei 
occidentale". 

Cum scrie Richard Bernstein în cartea sa despre mul- 
ticulturalism, „în ultimele decenii, mişcarea condusă de 
revoluţionarii marxişti din America s-a axat, mai curînd, 
pe războiul dintre rase şi sexe decît pe lupta de clasă", spe¬ 
cifică epocii anterioare 18 . Acest fapt reflectă implementarea 
unui program de restructurare a societăţii americane cu 
implicaţii mai ample decît cele pe care le poate avea un pro¬ 
gram economic. După cum declară deschis revoluţionarii 
sociali, scopul lor este de a desfiinţa hegemonia bărbaţilor 
albi. Pentru realizarea acestui plan, toate barierele din calea 
introducerii unui număr mai mare de femei şi minorităţi în 
întreaga „structură a puterii" trebuie să fie eliminate prin 
toate mijloacele disponibile. Adoptarea de legi şi intentarea 
de procese, intimidarea şi demonizarea bărbaţilor albi ca 


18 Richard Bernstein, The Dictatorship ofVirtue: Multiculturalism and 
the Battle for America s Future [„Dictatura virtuţii: Multiculturalismul 
şi bătălia pentru viitorul Americii*], Knopf, 1994. 

fiind rasişti şi sexişti sînt obiective urmărite prin interme¬ 
diul mass-media şi al sferei universitare. Psihodinamica 
procesului revoluţionar ţinteşte către descalificarea psihică 

- decapitarea - celor care se opun. 

După cum subliniază Steve Forbes: „Fondatorii ţării 
noastre au recunoscut existenţa a trei valori primordiale 
în Declaraţia de Independenţă şi le-au aşezat într-o ordine 
adecvată: viaţa, libertatea şi urmărirea fericirii/ 419 

Forbes observă că, dacă ordinea acestor drepturi fun¬ 
damentale ale omului este inversată - plasarea fericirii îna¬ 
intea libertăţii sau a libertăţii înaintea vieţii - ajungem la 
haos moral şi la anarhie socială. 

Judecătorul Robert Bork descrie o astfel de situaţie ca 
fiind „liberalism modern 4 . Trăsăturile acestuia sînt, potrivit 
lui Bork, „egalitarismul radical 44 (mai curînd, egalitate în 
privinţa rezultatelor decît a oportunităţilor) şi „«individua¬ 
lismul radical» (reducerea drastică a limitelor care pot 

îngrădi satisfacţia personală) 44 2 0 . 

De asemenea, judecătorul Bork defineşte feminismul 
radical drept „cel mai distructiv şi fanatic 44 aspect al acestui 
liberalism modern. In continuare, caracterizează feminis¬ 
mul radical ca fiind „totalitar în spirit 44 . 

Majoritatea americanilor nu-şi dau seama că, prin insti¬ 
tuţiile lor, sînt conduşi de revoluţionari sociali care aspiră 
către distrugerea continuă a ordinii sociale existente pen¬ 
tru a crea una nouă. Revoluţionarii sînt elitele formate din 
boomeri, adepţi ai curentului New Age. 21 Ei controlează, 

19 Tony Snow, „Moral of the Story: Forbes Virtue Stance", în The Washin¬ 
gton Times , 27 octombrie 1997. Domnul Snow scrie despre un articol 
de-al lui Forbes în revista Policy Review , în numărul din noiembrie 1997. 

20 Robert H. Bork, Slouching Towards Gomorrah: Modern Liberalism 
and American Decline („Regresul către Gomora: Liberalismul modern 
si declinul Americii“], Harper Collins, 1996. 

21 Gerald L. Atkinson, The New Totalitarians: Bosnia as a Mirror of 
Americas Future („Noii totalitarişti: Bosnia ca oglindă a viitorului 
Americii“], Atkinson Associated Press, 1996. 

în prezent, instituţiile publice din Statele Unite. Revoluţia 
lor „blinda 4 , începînd cu revoluţia contraculturală din anii 
tinereţii lor, se apropie de apogeu. Un element-cheie sau 
chiar dominant - deoarece, după cum se presupune, acesta 
reprezintă cel mai mare grup social şi politic din masa posi¬ 
bililor alegători ai lor - este feminismul. Mişcarea marxistă, 
în varianta ei culturală modernă „discreta 4 , pare a „mătura 4 
totul în calea ei. Deţinînd controlul în mass-media - infes¬ 
tată total de ideile feministe -, este greu de depistat forţele 
care instigă la o revoluţie contraculturală. Sînt boomerii 
noi totalitarişti generaţia cea mai periculoasă din istoria 
Americii? William Strauss şi Neil Howe sugerează că aşa 
este, în cartea lor Generations: The History of America s 
Future: 1584-2069 [„Generaţii: Istoria viitorului Americii: 
1584-2069 44 ] 22 . 

James Kurth notează: „Statele Unite au devenit o mare 
putere care contestă o parte însemnată din ceea se considera 
odinioară a fi civilizaţia occidentală, în special realizările 
culturale şi orînduirea socială ale acesteia. Elitele ameri¬ 
cane dominante - cele care se află la putere în politică, în 
sfera afacerilor, în mass-media şi în mediul universitar - se 
folosesc de puterea pe care o deţin, în special de «puterea 
subtilă» a informaţiilor, a comunicaţiilor, a mijloacelor de 
divertisment, pentru a distruge civilizaţia occidentală nu 
numai în America, ci şi în Europa. 4423 

Vor lua oare atitudine bărbaţii americani, de orice rasă, 
şi femeile tradiţionaliste americane de orice vîrstă şi situa¬ 
ţie - care pot constitui, foarte probabil, o majoritate tăcută 


22 William Strauss şi Neil Howe, Generations: the History of America s 
Future [„Generaţii: Istoria viitorului Americii^], William Morrow 
&Co, 1991. 

23 James Kurth, „NATO Expansion and the ideas of the West. Western 
Civilization in World Politics“, [„Expansiunea NATO şi ideile occi¬ 
dentale. Civilizaţia occidentală în cadrul politicii mondiale“], în Orbis 
Magazine, toamna anului 1997. 

reprezentantă a sexului lor - pentru a se opune corectitudi¬ 
nii politice ? Sau vor continua bărbaţii americani să accepte, 
de bunăvoie, o viitoare condiţie de sclavi sub dominaţia 
unui nou matriarhat american? Se va pregăti astfel calea 
către o stare de anarhie şi către sfîrşitul democraţiei ame¬ 
ricane? Se poate ca soarta civilizaţiei americane să depindă 
de rezistenţa fermă a bărbaţilor americani împotriva femi¬ 
nismului corect politic. Mai mult decît atît, ei trebuie să se 
opună abil tuturor ideilor corectitudinii politice , ale marxis¬ 
mului cultural - feminismul radical fiind doar una dintre 
armele acestuia. 



„RELIGIA” MARXISTA A NOII ORDINI MONDIALE 



Lecturi suplimentare 

despre 

Şcoala de la Frankfurt 


DE 

WlLLIAM S. LlND 

Traducere de 
Andrei Dîrlău 


Acesta este al şaselea şi ultimul capitol al volumului 
publicat de Free Congress Foundation referitor la corectitu¬ 
dinea politică sau - pentru a-i zice pe numele său real - mar¬ 
xismul cultural. El este o scurtă schiţă bibliografică, menită 
a sluji nu ca resursă exhaustivă pentru cercetători, ci ca ghid 
pentru cetăţenii interesaţi, dornici să afle mai mult despre 
ideologia care e în curs de a prelua puterea în America. 

Aşa cum cititorii precedentelor capitole ale prezentului 
volum deja ştiu, pentru a înţelege corectitudinea politică şi 
ameninţarea pe care ea o reprezintă e necesar să-i înţelegem 
istoria, mai cu seamă istoria instituţiei care a jucat rolul cel 
mai important în naşterea sa, şi anume Şcoala de la Frankfurt. 

Şcoala de la Frankfurt sau Institutul pentru Cercetări 
Sociale - numele sub care e cunoscută în mod oficial - a luat 
fiinţă în cadrul Universităţii din Frankfurt din Germa¬ 
nia, în 1923. Acest fapt în sine are o importanţă singulară, 
deoarece el ne arată cum corectitudinea politică nu e doar o 
rămăşiţă a revoltelor studenţeşti din America anilor 1960. 

Un alt fapt petrecut în acel an de demult, 1923, este în 
egală măsură semnificativ: numele ce se intenţiona a fi dat 
iniţial Şcolii de la Frankfurt era Institutul pentru Marxism. 
Părintele şi sponsorul Institutului, Felix Weil, scria în 1971 că 
dorise „ca Institutul să se facă cunoscut, şi poate celebru, dato¬ 
rită contribuţiilor lui la marxism ca disciplină ştiinţifică../ 41 

Lansînd o tradiţie pe care corectitudinea politică o con¬ 
tinuă şi azi, Weil şi alţii au hotărît că vor putea funcţiona 
mai eficace dacă-şi vor ascunde marxismul; de aceea, reve¬ 
nind asupra intenţiei iniţiale, ei au ales un nume cu rezo¬ 
nanţă neutră, Institutul pentru Cercetări Sociale ( Institut 
fur Sozialforschung). Totuşi, „dorinţa arzătoare a lui Weil 
rămînea aceea de a întemeia o fundaţie asemănătoare cu 
Institutul Marx-Engels din Moscova - înzestrat cu un corp 
profesoral şi studenţi, cu biblioteci şi arhive - şi pe care 
într-o bună zi să-l ofere unei Republici Sovietice Germane/ 42 
în 1933, acest „Institut pentru Marxism 44 deghizat a părăsit 
Germania şi s-a stabilit în New York City, unde cu vremea 
şi-a reorientat principalul obiectiv către injectarea ideolo¬ 
giei sale în societatea americană. 

Cel mai uşor de citit ca istorie a Şcolii de la Frankfurt, în 
limba engleză, este cartea lui Martin Jay, The Dialectical Ima- 
gination: A History ofthe Frankfurt School and the Institute 
for Social Research, 1932-1950 [Imaginaţia dialectică: o isto¬ 
rie a Şcolii de la Frankfurt şi a Institutului pentru Cercetări 
Sociale , 1932-1950], University of California Press, Berkeley, 
CA, 1973 - nouă ediţie în 1996. Cartea nu este epuizată, are 
coperte necartonate şi poate fi comandată la orice librărie. 
Cititorul trebuie să aibă în vedere că volumul lui Jay este, aşa 


1 Martin Jay, The Dialectical Imagination: A History of the Frankfurt 
School and the Institute for Social Research, 1923-1950, University of 
California Press, Berkeley, 1996, p.8. 

2 Rolf Wiggershaus, The Frankfurt School: Its History, Theories, and 
Political Significance , trad. Michael Robertson, MIT Press, Cambridge, 
Massachusetts, 1995, p.24. 

cum îl descrie o altă lucrare despre Şcoala de la Frankfurt, o 
istorie „semioficială" 3 , cu alte cuvinte, în mare măsură necri¬ 
tic. La fel ca, practic, toţi ceilalţi autori de limbă engleză pri¬ 
vind Institutul, Jay este, politic vorbind, de stînga. Cu toate 
acestea, cartea sa oferă o introducere faptică solidă în Şcoala 
de la Frankfurt, iar cititorul ar trebui să poată depista în ea cu 
uşurinţă rădăcinile şi originile corectitudinii politice de azi. 

în primul ei capitol, „Crearea Institut fur Sozialforschung 
şi primii lui ani la Frankfurt", Jay arată natura şi originile 
marxiste ale Institutului, precum şi, în egală măsură, efor¬ 
turile acestuia de a le ascunde şi pe unele şi pe cealaltă: 
„Ideea iniţială de a-1 numi Institut fur Marxismus (Institu¬ 
tul pentru Marxism) a fost abandonată ca fiind prea pro¬ 
vocatoare şi s-a căutat o alternativă mai esopică (n-avea să 
fie pentru ultima oară în istoria Şcolii de la Frankfurt)." 4 

Despre primul director al Institutului, Cari Grunberg, 
Jay scrie: „Grunberg şi-a încheiat cuvîntarea de inaugurare 
declarîndu-şi limpede loialitatea faţă de marxism, ca meto¬ 
dologie ştiinţifică. La fel cum liberalismul, socialismul de 
stat sau şcoala istorică îşi aveau sălaşe instituţionale în alte 
părţi, tot astfel marxismul avea să fie principiul călăuzitor 
în cadrul Institutului." 5 

Primul capitol al lui Jay prezintă şi deplasarea critică a 
Institutului, cea care a pus bazele corectitudinii politice de 
azi - cunoscută şi sub numele de marxism cultural: 

„Dacă se poate spune că, în primii ani ai istoriei sale, 
Institutul s-a preocupat mai ales de analiza infrastructurii 
socio-economice a societăţii burgheze, în anii de după 1930 
interesul său principal s-a îndreptat către suprastructura 
ei culturală." 6 


3 Andrew Arato şi Eike Gebhardt, editori, The EssentialFrankfurtSchool 
Reader (Continuum, New York 1997) p. vii. 

4 Jay, op. cit., p. 8. 

5 Ibid ., p. 11. 

6 Ibid., p. 21. 

Al doilea capitol, „Geniul teoriei critice**, pătrunde în 
miezul problematicii departamentelor de „studii critice" ce 
slujesc azi drept izvoare de apă vie ale corectitudinii politice 
în campusurile universitare americane. Toate aceste depar¬ 
tamente sînt vlăstari şi urmaşi ai teoriei critice elaborate în 
anii 1930 de Şcoala de la Frankfurt. însuşi numele de „teo¬ 
rie critică" e un fel de joc de cuvinte. Eşti ispitit să întrebi: 
„Bine, şi care e teoria?". 

Răspunsul este: „Teoria e să critici". Jay scrie: „Teoria 
critică, aşa cum implică şi numele ei, a fost exprimată 
printr-o serie de critici ale altor gînditori şi tradiţii filoso¬ 
fice... Ea nu poate fi înţeleasă pe deplin decît abordînd-o 
în propriii ei termeni, ca un „tăune" [gadfly] pentru [ca să 
înţepe] alte sisteme." 7 Scopul teoriei critice nu era adevărul, 
ci praxisul sau acţiunea revoluţionară: demolarea actua¬ 
lei societăţi şi culturi printr-o neostoită critică distruc¬ 
tivă. Potrivit lui Jay: „Adevăratul obiect al marxismului, 
explica Horkheimer (Max Horkheimer i-a urmat lui Cari 
Griinberg ca director al Institutului, în iulie 1930), nu e 
descoperirea unor adevăruri imuabile, ci generarea schim- 

1 w • # • 1 ((O 

baril sociale. 8 

întrebarea centrală ce se ridica în faţa Institutului la 
începutul anilor 1930 era: cum să aplice marxismul în 
cultură? Răspunsul e dat de titlul celui de al treilea capi¬ 
tol al lui Jay: „Integrarea psihanalizei". Aici, cartea lui 
Jay eşuează într-o oarecare măsură, întrucît nu oferă o 
înţelegere clară a modului în care Institutul i-a integrat 
pe Marx şi Freud. Răspunsul apare drept acesta: criti- 
cile din perioada tîrzie a lui Freud au fost privite ca fiind 
condiţionate de un regim capitalist, burghez: o societate 
revoluţionară, postcapitalistă, ar putea „elibera" omul de 
represiunea lui freudiană. 


7 Ibid. t p. 41. 

8 Ibid.y p. 46. 

Vedem aici din nou ivindu-se aspecte-cheie ale corecti¬ 
tudinii politice, inclusiv cerinţa „eliberării" sexuale şi ata¬ 
cul la adresa culturii occidentale „patriarhale". 

Dacă problema naturii exacte a fuziunii dintre Marx şi 
Freud e lăsată deschisă de Jay, următorul său capitol explici- 
tează modul în care această fuziune a fost aplicată: „Primele 
studii ale Institutului privind autoritatea". Institutul a pără¬ 
sit Germania plecînd la New York în 1933, deoarece naziştii 
ajunseseră la putere în Germania. Deloc surprinzător, una 
dintre primele sarcini ale Institutului la New York a fost să 
combată nazismul. A făcut acest lucru mai ales prin elabo¬ 
rarea unui „test" psihologic al „personalităţii autoritare". 
Se presupunea că persoanele cu o asemenea personalitate 
autoritară erau înclinate să sprijine nazismul. Atît concep¬ 
tul, cît şi metodologia erau, în cel mai bun caz, îndoielnice. 

Dar această lucrare a Institutului a creat bazele unui 
instrument important pentru stînga politică, şi anume noţi¬ 
unea că oricine este de dreapta e dezechilibrat psihologic. 
De asemenea, ea a marcat o cotitură-cheie pentru Institut 
în procesul naşterii corectitudinii politice în America, prin 
aceea că cercetările empirice necesare pentru acest studiu 
s-au efectuat asupra americanilor. în ultimă instanţă, rezul¬ 
tatul a fost cartea cu o vastă influenţă a unui membru al 
Institutului, Theodor Adorno, Personalitatea autoritară , 
publicată în 1950. 

Al cincilea capitol al lui Jay, „Analiza făcută de Insti¬ 
tut nazismului", continuă tema „personalităţii autoritare." 
Dar al şaselea, „Teoria estetică şi critica culturii de masă", 
oferă un răspuns la întrebarea: de ce cea mai mare parte 
a artei plastice şi muzicii moderne „serioase" e atît de ori¬ 
bilă? Fiindcă aşa trebuie să fie, în mod intenţionat. Theodor 
Adorno era figura proeminentă a Institutului pentru cul¬ 
tura de elită - el s-a afirmat mai întîi drept critic muzical şi 
promotor al lui Schonberg - iar concepţia lui era că, pentru 
a se opune naturii „represive" a societăţii burgheze, arta nu 

putea fi „adevărată" decît fiind alienantă, reflectînd socie¬ 
tatea alienată din jur. Jay îl citează pe Adorno: „O operă 
de artă de succes ... nu e una care rezolvă contradicţiile 
obiective într-o armonie contrafăcută, ci una care exprimă 
ideea de armonie în mod negativ, întrupînd contradicţiile, 
pure şi fără compromis, în structura ei cea mai profundă." 9 

Adorno dispreţuia noua cultură de masă - film, radio, 
jazz - ceea ce pare a fi un caz de oportunitate ratată: astăzi, 
industria divertismentului este de departe cel mai puter¬ 
nic promotor al corectitudinii politice. O altă figură-cheie 
a Şcolii de la Frankfurt, Walter Benjamin, a putut totuşi 
vedea potenţialul: „Paradoxal, el şi-a exprimat speranţa în 
potenţialul progresiv al artei politizate, colectivizate." 10 La 
un moment dat, cineva - întrebarea fiind cine se află din¬ 
colo de aria de acoperire a cărţii lui Jay - a integrat percep¬ 
ţia lui Benjamin în poziţia generală a Şcolii de la Frankfurt, 
pe care Jay o rezumă astfel: „Institutul a ajuns să considere 
că industria culturală îi transformă pe oameni în sclavi în 
moduri mult mai subtile şi mai eficace decît metodele rudi¬ 
mentare de dominaţie practicate în epocile anterioare." 11 

în restul cărţii, Jay investighează opera (oarecum) empi¬ 
rică a Institutului în anii 1940, lucrările acestuia fiind mar¬ 
cate de aceleaşi probleme ca şi „cercetările" sondajelor pre¬ 
cedente, şi urmăreşte Institutul în procesul întoarcerii sale 
la Frankfurt, în Germania, după Al Doilea Război Mondial. 
Dar, odată ajuns aici, cititorul îşi va fi format deja o imagine 
de ansamblu. El va fi văzut cum marxismul a fost tradus din 
termeni economici în termeni culturali; va fi decelat temele 
liberalizării sexuale, feminismului, „victimelor" şi celelalte 
care alcătuiesc tabloul corectitudinii politice de azi; şi va fi 
găsit în teoria critică originile nesfîrşitelor lamentări despre 


9 Ibid., p. 179. 

10 Ibid., p. 211. 

11 Ibid., p. 216 

„rasism, sexism şi homofobie" pe care „CP“ le revarsă în 
flux continuu. 

Lipseşte însă din această istorie o piesă esenţială: 
„O analiză a transmiterii foarte influente de către Marcuse 
a operei Şcolii de la Frankfurt către un nou public ameri¬ 
can în anii 1960“ 12 , aşa cum o descrie Jay în epilogul cărţii 
sale. De asemenea, în mod curios, Jay trece repede, doar 
cu o discutare extrem de minimală, peste mutarea efectivă 
a Institutului, în persoanele lui Horkheimer şi Adorno, la 
Los Angeles, în timpul războiului. 

Oare legăturile şi contactele pe care ei le-au stabilit acolo 
au jucat vreun rol în injectarea filosofiei Şcolii de la Frank¬ 
furt în filmele şi, după război, în televiziunea americană? 
Jay nu atinge acest subiect. 

Totuşi, pentru cititorul care acum face cunoştinţă cu 
Şcoala de la Frankfurt ca sursă a corectitudinii politice de 
azi, cartea lui Jay The Dialectical Imagination oferă o bază 
solidă. Volumul se încheie cu o bibliografie amplă (deşi nu 
adnotată) a lucrărilor de şi despre Şcoala de la Frankfurt. 

Cît despre alte lucrări disponibile despre Şcoala de la 
Frankfurt, monografia modernă definitivă în limba ger¬ 
mană a fost recent tradusă în engleză: The Frankfurt School: 
Its History , Theories and Political Significance [Şcoala de la 
Frankfurt: istoria y teoriile şi semnificaţia ei politică ], de Rolf 
Wiggershaus (tradusă de Michael Robertson, MIT Press, 
Cambridge, MA, prima ediţie paperback în 1995). Ea aco¬ 
peră în mare parte aceeaşi materie ca şi cartea lui Martin 
Jay, numai că urmăreşte de asemenea Institutul de la reve¬ 
nirea în Germania şi pînă la moartea lui Adorno, în 1969. 
Wiggershaus este mai detaliat decît Jay şi, cu toate că şi el e 
de stînga din punct de vedere politic, e mai critic decît Jay. 
în Postfaţa cărţii sale, Wiggershaus oferă o scurtă (şi ostilă) 


12 Ibid.y p. 287; Herbert Marcuse s-a alăturat Institutului de Studii Soci¬ 
ale în 1932. 

trecere în revistă a cîtorva critici germane conservatoare 
la adresa Şcolii de la Frankfurt. Se conturează un tablou 
ce li se va părea familiar americanilor prinşi în capcana 
inextricabilă a corectitudinii politice: 

încă de la publicarea în 1970 a cărţii sale The Poverty of 
Criticai Theory [Sărăcia teoriei critice ], Rohrmoser a promo¬ 
vat şi promovează, în forme ce variază neîncetat, concep¬ 
ţia potrivit căreia Marcuse, Adorno şi Horkheimer au fost 
părinţii intelectuali ai teroriştilor, care au folosit revoluţia 
culturală pentru a distruge tradiţiile Occidentului creştin. 
Universitari precum Ernst Topitsch şi Kurt Sontheimer, 
care se considerau educatori şi liberal-democraţi, au mers 
pe urmele lui Rohrmoser. în 1972, Topitsch, un raţionalist 
critic, profesor de filosofie la Graz, declara că, în spatele 
unor sloganuri precum „discuţie raţionala 4 şi „dialog liber 
de dominaţie", se instaura în universităţi „un terorism 
distinct al convingerilor politice aşa cum n-a mai existat 
vreodată pînă acum, nici măcar sub dictatura nazistă." 13 

Lucrări suplimentare despre Şcoala de la Frankfurt 
includ: 

• The Frankfurt School [Şcoala de la Frankfurt] de T.B. 
Bottomore (Tavistock, London, 1984). Altă istorie scrisă de 
un simpatizant; Jay sau Wiggershaus vă vor fi mai de folos. 

• „The New Dark Age: The Frankfurt School and ‘Political 
Correctness" [Noua eră întunecată: Şcoala de la Frank¬ 
furt şi „corectitudinea politica'] de Michael Minnicino, 
în revista Fidelio , Voi. 1, Nr. 1, iarna 1992 (KMW Publi- 
shing, Washington, DC). Una din puţinele lucrări despre 
Şcoala de la Frankfurt de cineva care nu e un simpatizant, 
acest lung articol de revistă explică rolul Institutului pen¬ 
tru Cercetări Sociale în crearea ideologiei pe care acum 
o cunoaştem sub numele de „corectitudine politică". Din 


13 Wiggershaus, op. cit., p. 657. 

păcate, valoarea ei e micşorată de unele digresiuni lipsite 
de credibilitate. 

• Angela Davis: An Autobiography [Angela Davis: o auto¬ 
biografie] de Angela Davis (Random House, New York 1974). 
Angela Davis, o cunoscută activistă radicală americană de 
culoare, membră a Partidului Comunist, era descrisă de 
Herbert Marcuse, membru al Şcolii de la Frankfurt, drept 
„cea mai bună studentă a mea“. Ea a studiat şi la Frankfurt 
cu Theodor Adorno. Această carte arată legătura dintre 
Institutul pentru Studii Sociale şi noua stingă americană 
din anii 1960, văzută prin ochii unei participante-cheie. 

• The Young Lukâcs and the Origins of Western Mar¬ 
xism [Tînărul Lukăcs şi originile marxismului occidental] 
de Andrew Arato (Seabury Press, New York, 1979). Autorul 
este, ca de obicei, un simpatizant, dar această lucrare arată 
rolul crucial jucat de Lukâcs în gîndirea Şcolii de la Fran¬ 
kfurt şi, mai tîrziu, a noii stingi. 

• The Origin of Negative Dialectics: Theodor W. Adorno, 
Walter Benjamin and the Frankfurt Institute [Originea Dia¬ 
lecticii Negative: Theodor W. Adorno, Walter Benjamin şi 
Institutul de la Frankfurt] de Susan Buck-Morss (Free Press, 
New York, 1977). O carte importantă privind relaţia Şcolii 
de la Frankfurt şi a teoriei critice cu Noua Stingă. 

• Introduction to Criticai Theory: Horkheimer to Haber- 
mas [Introducere în Teoria Critică: de la Horkheimer la 
Habermas] de David Held (University of California Press, 
Berkeley, 1980). încă o istorie de un fan al Şcolii de la Frank¬ 
furt, dar valoroasă pentru că discută impactul lui Nietzsche 
asupra principalelor figuri ale Şcolii de la Frankfurt. 

Pe lîngă aceste lucrări secundare, mai există vasta lite¬ 
ratură produsă de membrii înşişi ai Şcolii de la Frankfurt. 
Unele opere esenţiale au fost scrise în limba engleză, iar 
multe dintre cele scrise în germană sînt disponibile în tra¬ 
ducere. Ca de obicei în cazul lucrărilor marxiste, vocabula- 

rul şi stilul prozei sînt adesea atît de întortocheate încît pot 
fi aproape ilizibile. Mai mult, refuzul Şcolii de la Frankfurt 
de a-şi prezenta limpede propria viziune de viitor i-a făcut 
pe mulţi dintre membrii ei să scrie în aforisme, ceea ce 
adaugă încă un strat de impenetrabilitate. 

Totuşi, o lucrare este de o asemenea importanţă încît 
trebuie recomandată în ciuda dificultăţii ei: Eros şi civi¬ 
lizaţie de Herbert Marcuse (Beacon Press, Boston, prima 
ediţie paperback în 1974 şi încă în librării). Subintitulată 
O cercetare filosofică asupra lui Freud , această carte ocupă 
un loc de frunte din două motive. Mai întîi, ea desăvîrşeşte 
sarcina integrării lui Marx cu Freud. Deşi marxismul ei este 
sotto voce , întreaga perspectivă a cărţii e de fapt marxistă, 
şi din această perspectivă este privit Freud. 

în al doilea rînd, Eros şi civilizaţie şi autorul ei au repre¬ 
zentat principalul mijloc de transmitere prin care opera 
intelectuală a Şcolii de la Frankfurt a fost inoculată în revol¬ 
tele studenţeşti din anii 1960. Această carte a devenit biblia 
tinerilor radicali care au preluat conducerea în campusurile 
universitare americane începînd cu 1965 şi care sînt şi azi 
acolo, ca membri ai corpului profesoral. 

Pe scurt, Eros şi civilizaţie cheamă la revolta totală împo¬ 
triva culturii occidentale tradiţionale („ Marele refuz') şi 
promite celor ce se alătură revoluţiei o utopie de tip Ţara 
dulciurilor [Candyland] cu sex liber şi muncă deloc. Cam 
după două-treimi din carte, Marcuse oferă următorul rezu¬ 
mat al argumentelor sale: 

Definiţia pe care am dat-o noi caracterului istoric spe¬ 
cific al principiului realităţii instituţionalizat [established] 
ne-a dus la o reexaminare a ceea ce Freud considera a fi 
valabilitatea universală. Noi am pus sub semnul întrebării 
această valabilitate avînd în vedere posibilitatea istorică a 
abolirii sistemelor represive de control impuse de civili¬ 
zaţie. Realizările însele ale acestei civilizaţii păreau a face 
depăşit principiul performanţei şi arhaică folosirea repre- 

sivă a instinctelor. Dar ideea unei civilizaţii non-represive 
pe baza realizărilor principiului performanţei s-a lovit 
de argumentul că eliberarea instinctuală (şi, ca urmare, 
eliberarea totală) ar duce la explozia civilizaţiei înseşi, de 
vreme ce aceasta din urmă se menţine doar prin renunţare 
şi muncă - cu alte cuvinte, prin folosirea represivă a energiei 
instinctuale. Eliberat de aceste constrîngeri, omul ar exista 
fără muncă şi fără ordine; el ar cădea înapoi la natură, ceea 
ce ar distruge cultura. Pentru a răspunde acestui argument, 
am evocat anumite arhetipuri ale imaginaţiei care, în con¬ 
trast cu eroii-culturali ai productivităţii represive, simboli¬ 
zau receptivitatea creatoare. Aceste arhetipuri vizau împli¬ 
nirea omului şi a naturii nu prin dominaţie şi exploatare, 
ci prin eliberarea forţelor libidinale inerente. Apoi ne-am 
asumat sarcina de a „verifica 4 aceste simboluri - cu alte 
cuvinte, de a demonstra valoarea lor de adevăr ca simboluri 
ale unei realităţi dincolo de principiul performanţei. Ne-am 
gîndit că conţinutul reprezentativ al imaginilor orfice şi 
narcisiste era reconcilierea (uniunea) erotică dintre om şi 
natură în atitudinea estetică, unde ordinea e frumuseţe şi 
munca e joacă. 14 

După acest rezumat, Marcuse continuă cu descrierea 
conţinutului erotic al „realităţii aflate dincolo de principiul 
performanţei", respectiv o nouă civilizaţie în care munca 
şi productivitatea n-ar mai fi importante. „Experienţa de 
bază în această dimensiune (estetică) este de ordin senzorial 
[sensuous] mai curînd, decît conceptual" 15 , adică sentimen¬ 
tele sînt mai importante decît logica: „Disciplina esteticii 
instaurează ordinea senzorialului [sensuousness] împotriva 
ordinii raţiunii." 16 


14 Herbert Marcuse, Eros and Civilization: A Philosophical Inquiry into 
Freud (Beacon Press, Boston, 1955), p. 175-176. 

15 Ibid. t p. 176. 

16 Ibid.y p. 181. 

„în limba germană, sensibilitatea senzorială [sensuous- 
ness] şi senzualitatea [sensuality] sînt încă redate prin unul 
şi acelaşi cuvînt: Sinnlichkeit. El conotează satisfacerea 
instinctelor (în special cel sexual)... 17 Nemaifiind folosit ca 
instrument permanent de muncă, trupul ar fi re-sexuali- 
zat... (ceea ce) s-ar manifesta mai întîi printr-o reactivare 
a tuturor zonelor sale erogene şi, ca urmare, printr-o revi¬ 
gorare a sexualităţii polimorfe pre-genitale şi un declin al 
supremaţiei genitale. Trupul în întregimea lui ar deveni un 
obiect al cathexis-u\\ii is ’ - un lucru care să ofere satisfacţie, 
un instrument al plăcerii. Această schimbare a valorii şi 
sferei sau orizontului [scope] relaţiilor libidinale ar duce la 
o dezintegrare a instituţiilor în cadrul cărora au fost orga¬ 
nizate pînă acum relaţiile interpersonale private, îndeosebi 
a familiei monogame şi patriarhale/ 419 

Acestea, într-o carte pe care Marcuse a dedicat-o lui 
Sophie Marcuse, soţia sa de 50 de ani! 

E uşor de înţeles cum acest mesaj - „Dacă-ţi place, fă-o“ 
- publicat în 1955 a rezonat cu rebelii studenţi din anii 1960. 
Marcuse a înţeles ceea ce majoritatea celorlalţi colegi ai săi 
din Şcoala de la Frankfurt n-au sesizat: modul de a distruge 
civilizaţia occidentală - obiectivul stabilit de Georg Lukâcs 
în 1919 - nu era prin teorii complicate, ci prin sex, dro¬ 
guri şi rockWroll. Marcuse a scris şi alte cărţi pentru noua 
generaţie care au odrăslit [spawned] noua stingă - Omul 
unidimensional (1964), Critica toleranţei pure (1965), Eseu 
despre eliberare (1969), Contrarevoluţie şi revoltă (1972). Dar 
Eros şi civilizaţie a fost şi rămîne lucrarea capitală, cea care 
a aprins chibritul în stiva de lemne. 


17 Ibid ., p. 182. 

I8 * Termen de specialitate din psihanaliză, derivat din grecescul kathe- 
xis , ce redă freudianul Besetzung - investirea energiei psihice (la Freud, 
a libido- ului), concentrarea energiei emoţionale asupra unui obiect, unei 
activităţi, idei etc. (nota traducătorului). 

19 Ibid., p. 201. 

Alte lucrări importante ale membrilor Şcolii de la Frank- 
furt includ: 

• The Authoritarian Personality [Personalitatea autori¬ 
tară] de Theodor Adorno (Harper, New York, 1950). Această 
carte reprezintă baza a tot ce a urmat în sensul zugrăvirii 
conservatorismului ca un defect psihologic. Ea a avut un 
impact enorm, nu în ultimul rînd asupra teoriei educaţiei. 

• Dialectic of Enlightenment [Dialectica Iluminismului] 
de Theodor Adorno şi Max Horkheimer (trad. John Cum- 
ming, Verso, London, 1979). Operă filosofică complexă, 
scrisă în timpul celui de Al Doilea Război Mondial în mare 
măsură ca reacţie la nazism (şi dedicată discutării pe larg a 
antisemitismului), această lucrare încearcă să găsească un 
nucleu de raţiune „eliberatoare" în ruinele Iluminismului. 

• Minima Moralia: Reflections from a Damaged Life 
[Minima Moralia: reflecţii dintr-o viaţă devastată] de The¬ 
odor Adorno (trad. E.F.N. Jophcott, New Left Books, Lon¬ 
don, 1974). O carte de aforisme, aproape complet de neîn¬ 
ţeles, dar încheierea efectivă a operei lui Adorno. 

• Escape from Freedom [Evadare din libertate] de Erich 
Fromm (Farrar & Rinehart, New York, 1941, încă în libră¬ 
rii). Fromm era „smiley" [happy face] al Institutului, iar 
această carte era adesea cerută ca lectură obligatorie în licee 
în anii 1960. Teza este că însăşi natura umană e cea care-1 
face pe om să se lepede de propria sa libertate şi să îmbră¬ 
ţişeze fascismul, atîta timp cît el nu ajunge „să stăpînească 
societatea şi să subordoneze mecanismul economic scopu¬ 
rilor fericirii umane", adică să adopte socialismul. în acel 
moment, Fromm era în curs de a se despărţi de Institut, de 
aceea lucrările lui ulterioare nu mai pot fi considerate ca 
făcînd parte din ansamblul Şcolii de la Frankfurt. 

• Eclipse of Reason [Eclipsa raţiunii] (Oxford Univer- 
sity Press, New York, 1947). Esenţialmente o continuare a 
Dialecticii Iluminismului , cartea e în mare măsură opera 
lui Adorno şi a altor personaje ale Şcolii de la Frankfurt, 

deşi pe coperta ei apărea numai numele lui Horkheimer. 
Conţinutul ei se bazează pe o serie de prelegeri ţinute de 
Horkheimer la Columbia University în 1944. Stilul pro¬ 
zei este surprinzător de accesibil, dar conţinutul e straniu; 
există de la un cap la altul o puternică nostalgie, care în 
mod normal era anatema pentru Şcoala de la Frankfurt. 
Capitolul-cheie, „Revolta naturii 44 , reflectă un ciudat anar¬ 
hism retro: „Victoria civilizaţiei e prea completă pentru a 
fi adevărată. Ca urmare, adaptarea în vremurile noastre 
implică un element de resentiment şi furie suprimată/ 4 

• Criticai Theory: Selected Essays [Teoria critică: texte 
selectate] de Max Horkheimer (trad. Matthew O’Connell, 
Seabury Press, New York, 1972). E important în special 
eseul „Teoria tradiţională şi cea critica 4 . 

• The Essential Frankfurt School Reader [Şcoala de la 
Frankfurt - compendiu esenţial ], editori Andrew Arato şi 
Eike Gebhardt (Continuum, New York, 1982, în librării în 
paperback). Nefiind o introducere în Şcoala de la Frank¬ 
furt, ci mai curînd o reeditare a unor texte ale Şcolii de la 
Frankfurt nedisponibile în altă parte, această carte e mai 
folositoare unui specialist decît unui novice. Cu toate aces¬ 
tea, atît lungile introduceri ale editorilor, cît şi unele dintre 
eseuri sînt utile (din nou, editorii se situează în mod ferm 
de partea stîngii politice, iar stilul lor e tot atît de greoi ca 
şi cel al membrilor Şcolii de la Frankfurt). 

Această scurtă bibliografie va fi suficientă pentru a per¬ 
mite unui cititor interesat să facă primii paşi; literatura 
completă de şi despre Şcoala de la Frankfurt e imensă, aşa 
cum o atestă bibliografiile din cărţile lui Jay şi Wiggershaus. 
Ceea ce încă lipseşte din ea, cel puţin în limba engleză, 
e o carte uşor de citit, scrisă pentru nespecialişti, care să 
explice Şcoala de la Frankfurt şi operele ei în termenii naş¬ 
terii corectitudinii politice. Scurtul volum de faţă e măcar 
un început în direcţia umplerii acestei lacune. 

Desfiinţarea istoriei: 
de ce relativismul este greşit? 

Despre The Killing ofHistory, de Keith Windschuttle 


DE 

Roger Kimball 1 


Traducere de 
Irina Bazon 


„Deprinde-i în mod constant pe copiii tăi cu acest exerciţiu: dacă 
s-a întîmplat ceva la o fereastră, dar, în relatarea celor întîmplate, ei 
afirmă că s-a petrecut la altă fereastră, nu trece cu vederea acest lucru, 
ci verifică numaidecît; nu ştii unde va duce devierea de la adevăr.“ 

Boswell, Viaţa lui Samuel Johnson 

„Nu există fapte, ci doar interpretări/* 

Friedrich Nietzsche 


Unde este Dr. Johnson, acum, cînd avem atîta nevoie de 
el? Cît am avea de cîştigat dacă am ţine seama de judecata 
sa onestă în ceea ce priveşte problema adevărului! Fiindcă 
trăim într-o epocă în care adevărul este pretutindeni ata¬ 
cat. Nu am în minte ceva enigmatic sau complicat, ci doar 
adevărul evident, factual, reflectat, de pildă, în afirmaţia 


' Articol publicat de Roger Kimball în The New Criterion , Voi. 15, sep¬ 
tembrie 1996. http://www.newcriterion.com/articles.cfm/The-killing- 
of-History-why-relativism-is-wrong-3484. 

„Bătălia de la Agincourt a avut loc în octombrie 1415“ sau 
în enunţul (mai general) „Aceste documente confirmă afir¬ 
maţia mea şi o infirmă pe a lui“. 

Este, probabil, destul de uşor să nu acorzi atenţie unora 
dintre cele mai evidente exemple de asalt asupra adevăru¬ 
lui. îndrăznesc să spun că puţini oameni cu bun-simţ iau 
în serios ceea ce susţin negatorii Holocaustului. Semnifi¬ 
cativ este totuşi modul în care aceste teorii radicale tind 
să fie contestate. Tot mai frecvent, ele sînt repudiate nu ca 
neadevăruri periculoase - fapt asupra căruia ar fi insistat 
Dr. Johnson ci ca „perspective* sau „puncte de vedere* 
mai mult sau mai puţin nefericite, concepţia încetăţenită 
fiind aceea că fiecare are dreptul să aibă „păsărelile** lui, 
indiferent cît de flagrant ar devia aceste viziuni de la adevăr. 
Se ignoră faptul că o astfel de atitudine nu doar compro¬ 
mite adevărul, ci subminează, de asemenea, legitimitatea 
oricărei opinii serioase. 

Să ne gîndim la ultimele filme regizate de Oliver Stone. 
Oricine analizează mai atent lucrurile îşi dă seama că portre¬ 
tizările pe care le face Stone preşedinţilor Kennedy şi Nixon 
constituie exerciţii de ficţiune politică (în manieră stîn- 
gistă). Totuşi, popularitatea unor astfel de filme nu reflectă 
(doar) convingerile politice ale celor care le vizionează, ci şi 
uriaşul apetit al publicului pentru „reconstrucţiile** istorice, 
cu alte cuvinte, pentru istoria cosmetizată, despovărată de 
cerinţa incomodă a afirmării adevărului, aşadar, pentru o 
istorie care nu necesită aprofundare. Dr. Johnson nu ar fi 
agreat acest mod de a te raporta la istorie. 

Sînt, fără îndoială, multe cauze care au condus la 
această situaţie. O cauză importantă este reprezentată de 
gradul în care elitele intelectuale occidentale - acţionînd în 
mass-media , în sfera culturii şi, mai ales, în mediul acade¬ 
mic - şi-au încălcat angajamentul faţă de adevăr. Această 
abdicare are o istorie lungă şi complexă. Şi cunoaşte multe 
forme şi grade de manifestare, de la diverse forme de 

separare temporară pînă la un divorţ irevocabil, în cazuri 
extreme. Aşa cum se întîmplă mereu în lumea ideilor, ceea 
ce contează nu este atît existenţa acestui angajament, cît 
impactul şi preponderenţa pe care o are asumarea adevă¬ 
rului. în cazul de faţă, atitudinea de dispreţ faţă de adevăr 
a atins proporţii pandemice. într-adevăr, ea a devenit o 
tendinţă a intelectualităţii epocii noastre, chiar dacă e o 
tendinţă nejustificată. 

Un indiciu descurajant al acestei stări de fapt îl con¬ 
stituie deplina aversiune faţă de ideea de „adevăr obiec¬ 
tiv 4 manifestată'în distinsele cercuri academice de astăzi. 
Alt indiciu este înclinaţia generală de a reduce faptele la 
opinii - înclinaţie care decurge, în mod firesc, din respin¬ 
gerea adevărului obiectiv. Acest lucru este evidenţiat în 
concepţia, uimitor de răspîndită, că adevărul este „relativ", 
altfel spus, că adevărul unei afirmaţii este determinat, în 
mod hotărîtor, de preocupările, prejudecăţile, chiar şi de 
sexul sau de originea etnică a vorbitorului, mai mult decît 
de veridicitatea sau de falsitatea a ceea ce afirmă acesta. 
Ideea de bază este că adevărul este mai degrabă inventat 
decît descoperit. Tipică în acest caz este atitudinea femi¬ 
nistă de contestare a epistemologiilor dominate de mas¬ 
culinitate, pe motiv că acestea îşi afirmă, în mod fals, pre¬ 
tenţia la universalitate (un alt cuvînt care stîrneşte panică) 
sau obiectivitate. 

Istoricul Simon Schama de la Universitatea Harvard şi-a 
exprimat într-un mod mai rafinat această atitudine faţă 
de adevăr în ridicola şi foarte populara sa carte Dead Cer- 
tainties (1991) („Certitudini moarte"). După cum îşi încre¬ 
dinţează dl Schama cititorii, „cerinţele privind cunoaşte¬ 
rea istorică trebuie să fie mereu în mod fatal circumscrise 
- reţineţi : fatal circumscrise - de caracterul şi prejudecăţile 
naratorului". Cu alte cuvinte, limitările inerente ale istori¬ 
cului fac imposibilă dobîndirea adevărului istoric. Cît de 
mulţi oameni cu studii superioare de astăzi ar îndrăzni să 

conteste această afirmaţie? Dl Schama s-a căznit să nege că 
perspectiva sa este una „naiv relativistă 4 *; cu toate acestea, 
în esenţă, afirmaţia sa este puţin mai mult decît o para¬ 
frază fidelă a faimoasei declaraţii a nihilismului formulată 
de Nietzsche: „Nu există fapte, ci doar interpretări". Păcat 
că nu avem un batalion de scriitori precum Dr. Johnson: 
ar remedia considerabil situaţia furnizînd o serie de argu¬ 
mente combative precum cele îndreptate împotriva filozo¬ 
fiei idealiste a episcopului Berkeley. 

Nu este surprinzător că devierea de la adevăr a avut 
consecinţe devastatoare în mediul academic. Printre altele, 
acest fapt a subminat integritatea multor discipline acade¬ 
mice; a contribuit considerabil la compromiterea a însăşi 
ideii de „disciplină" academică - desemnînd un domeniu 
ştiinţific în cadrul căruia este studiată o materie general 
acceptată şi sînt utilizate instrumente comune de cercetare. 

Proliferarea năucitoare a programelor de „studii" este un 
simptom important al acestei degenerări. Aceste programe 
cuprind studiile dedicate feminismului, homosexualilor, 
afro-americanilor, mişcării Chicano, studiile pentru pace, 
studiile despre text; metastaza acestor pseudo-materii şi a 
altora de acest fel în spaţiul academic semnalează nu extin¬ 
derea, ci declinul disciplinelor academice. Merită subliniat 
că astfel de programe, deşi promovate ca fiind „interdisci- 
plinare", sînt, în realitate, antidisciplinare. Ele nu presupun 
stăpînirea unor discipline multiple, ci abandonarea rigorii 
disciplinare în favoarea susţinerii unei ideologii prescrise. 
Paradigma sub care se desfăşoară aceste eforturi o repre¬ 
zintă „studiile culturale", constituind un factor dizolvant 
periculos dominant în sferele intelectuale, reflectat nu prin 
materia de studiu - care poate fi constituită din orice -, ci 
prin atitudinea celor care promovează astfel de studii. Două 
caracteristici de bază ale studiilor culturale sînt: 1. natura 
politică şi 2. ostilitatea faţă de adevărul factual; „conţinu¬ 
tul" este decis în mod absolut arbitrar. 

Asaltul asupra adevărului în sfera academică pare să fi 
avut cea mai nocivă influenţă asupra studiului literaturii - 
în parte, fiindcă devierile de la adevărul factual nu sînt atît 
de uşor de detectat atunci cînd materia de studiu o consti¬ 
tuie literatura, în parte, deoarece departamentele de lite¬ 
ratură au fost printre primele care au capitulat în faţa unor 
astfel de tendinţe la modă distructive, precum deconstruc- 
ţia, structuralismul şi studiile culturale, cu toate variantele 
lor detestabile. Puţine domenii - dacă există vreunul - au 
scăpat nepervertite. Filozofia, dreptul, istoria artei, psiho¬ 
logia, antropologia, sociologia, toate s-au străduit acerb să 
ajungă din urmă departamentele de literatură care au pro¬ 
gresat în această direcţie. Chiar istoria - a cărei raţiune de a 
fi s-ar fi crezut că o constituie angajamentul faţă de adevărul 
factual - a fost supusă acestei pervertiri. în aceeaşi situaţie 
se află ştiinţele naturale: teoria şi filozofia ştiinţei - dacă nu 
chiar practica actuală a ştiinţei - au devenit, într-un grad 
tot mai ridicat, subjugate unor forme diverse de disoluţie 
la nivel epistemologic, întrucît logica şi esenţa ştiinţei sînt 
confundate în mod deliberat cu sociologia ştiinţei. Potri¬ 
vit unor observatori, astfel de idei au început să pătrundă 
chiar şi în cadrul facultăţilor de administrare a afacerilor 
şi economie, deşi se pare că, din nefericire - spun ei -, ele 
nu i-au influenţat şi pe contabilii angajaţi în cadrul Servi¬ 
ciului pentru Venituri Interne. Un distins domn, pe nume 
Nicholas Fox, care ţine prelegeri la facultăţile de medicină 
din Anglia, a formulat ceea ce ar putea constitui un nec 
plus ultra al constructivismului social: în cartea sa, Post- 
modernism, Sociology and Health (1993), dl Fox îi asigură 
pe cititori că termeni precum „pacient 44 şi „boala 4 sînt „fic¬ 
ţiuni sociologice 4 care pot fi explicate prin „elemente ale 
teoriei feministe şi prin conceptele derridiene de differance 
şi intertextualitate 44 . 

Multe dintre aceste direcţii au fost corect observate şi 
contestate. Intr-adevăr, începînd din 1987, odată cu apariţia 

cărţii lui Allan Bloom, The Closing ofthe American Mină 
(Criza spiritului american), a apărut un număr redus, dar 
valoros prin conţinut, de cărţi şi articole care au combătut 
una sau alta dintre tendinţele ce reflectau asaltul academic 
asupra adevărului. Cartea mea, Tenured radicals (1990), se 
înscrie în acest curent, precum şi lucrarea lui David Leh¬ 
man, Signs ofthe Times: Deconstruction and the Fall of Paul 
de Man (1991) şi excelenta radiografie realizată de Paul 
Gross şi Norman Levitt în cartea Higher Superstition: The 
Academic Left and Its Quarrels with Science (1994) asu¬ 
pra aşa-ziselor „dispute asupra ştiinţei" [„Science wars“]. 
Cea mai nouă contribuţie la acest gen de scrieri disidente 
se încadrează, de asemenea, printre cele mai devasta¬ 
toare, mai complexe şi mai ample în analiza combativă 
pe care o efectuează. Scrisă de un istoric australian, Keith 
Windschuttle, cartea se intitulează The Killing of History: 
How a Discipline is Being Murdered By Literary Critics and 
Social Theorists („Desfiinţarea istoriei: cum este distrusă o 
disciplină de către criticii literari şi teoreticienii sociali"). 
Aceasta este a doua ediţie, corectată şi extinsă, a cărţii care 
a fost prima dată publicată în Australia în 1994; doar ediţia 
aceasta a fost distribuită în Statele Unite. Dacă titlul pare 
cam terifiant, fiţi siguri că dovezile pe care le furnizează 
Windschuttle în sprijinul cauzei sale justifică nota gravă 
a scrierii. Deşi publicată la o editură obscură (ceea ce ne 
spune foarte multe despre priorităţile pe care le au astăzi 
editurile care publică lucrări academice), aceasta este cea 
mai importantă lucrare despre criticismul cultural care a 
apărut pe parcursul întregului an. 

Ca formă, The Killing of History este un fel de ghid 
intelectual. îi prilejuieşte cititorului o incursiune antre¬ 
nantă printre teoriile exotice care au ajuns predominante 
în cadrul departamentelor de ştiinţe umaniste şi sociale 
ale celor mai multe facultăţi vorbitoare de limba engleză. 
Trăind printre „nativi", Windschuttle a încercat multe 

dintre „sortimentele 4 locale; cunoaşte totul despre curi¬ 
ozităţi precum semiotica şi modul cum aceste teorii au 
ajuns să se impună; înţelege principalele dialecte locale 
şi poate distinge cu acurateţe diferenţele dintre structu¬ 
ralism, poststructuralism, deconstrucţie, postcolonia- 
lism şi constructivism social; ştie calea cea mai bună prin 
deşertul „anti-umanismului 44 lui Michel Foucault şi deţine 
abilitatea de a nu se lăsa atras in mocirla teoriei literare 
postmoderne; mai presus de toate, îşi înarmează citito¬ 
rii împotriva teoreticienilor excentrici, a şarlatanilor şi 
a impostorilor intelectuali care populează aceste medii: 
oferă îndrumări inteligente referitoare la modul cum le 
putem rezista acestor propagatori de scepticism radical şi 
relativism ştiinţific, precum şi indicaţii de bun-simţ care 
să ne ajute să ne ferim de cei care pretind că istoria este 
doar o specie de ficţiune. 

Oricum, Windschuttle are dreptate să afirme că 
TheKillingof History nu este „o altă carte anostă de teorie 4 . 
Pe parcursul întregii cărţi, cercetarea sa se concentrează 
intens asupra disciplinei istoriei, asupra modului în care ar 
trebui aceasta să fie înţeleasă şi asupra felului cum cei care 
neagă necesitatea adevărului empiric subminează esenţa 
analizei istorice. 

„în cea mai mare parte a ultimilor 2400 de ani - scrie 
Windschuttle în prefaţa cărţii - esenţa istoriei a continuat 
să fie reflectată prin ideea că ea trebuie să afirme adevărul, 
să redea cît mai fidel cu putinţă întîmplările reale. Desigur, 
pe parcursul acestor ani, a ieşit la iveală faptul că mulţi 
istorici au prezentat eronat întîmplările, că mulţi au fost 
părtinitori şi adesea în neconcordanţă totală cu adevărul. 
Totuşi, criticii lor s-au simţit adesea datori sa arate că isto¬ 
ricii s-au înşelat în legătură cu fapte reale, că afirmaţiile lor 
cu privire la trecut nu corespund întîmplărilor adevărate. 
Cu alte cuvinte, criticii încă porneau de la presupunerea că 
adevărul este accesibil istoricului. 

în zilele noastre, aceste supoziţii sînt în mare măsură 
respinse, chiar în rîndul unor persoane care profesează ele 
însele istoria. în 1990, noii teoreticieni în ştiinţele umaniste 
şi sociale, care fac parte din curentul dominant, susţin că 
este imposibilă redarea adevărului despre trecut sau utiliza¬ 
rea istoriei cu scopul dobîndirii de cunoştinţe în sens obiec¬ 
tiv. Ei pretind că putem privi trecutul numai prin prisma 
propriei noastre culturi şi că, prin urmare, ceea ce înţele¬ 
gem prin istorie constituie reflectarea propriilor noastre 
preocupări şi nelinişti. Temeiul pe care era fundamentată 
istoria nu mai este valid: nu mai există o distincţie esenţială 
între istorie şi mit.“ 

După cum arată Windschuttle, atacul asupra cunoaş¬ 
terii istorice nu este un fapt nou; Nietzsche este printre 
primii gînditori care îl lansează („Nu există fapte, ci doar 
interpretări"). Noi sînt prestigiul şi răspîndirea de care se 
bucură aceste idei în prezent. în decursul ultimilor 10-20 
de ani, idei extrem de discutabile care altădată subzistau 
la limita speculaţiei academice (unde se încadrează şi pot 
avea oarecum chiar un efect pozitiv ca un soi de iritare 
intelectuală) au fost integrate în inima profesiei. Atacul 
asupra cunoaşterii factuale nu mai este întreprins doar 
de către o mînă de metafizicieni nemulţumiţi; a devenit 
un fapt obişnuit în rîndul istoricilor din mainstream şi al 
editorilor de lucrări academice. Şi dacă mai există o mul¬ 
ţime de istorici care admit tacit, în cadrul activităţii lor, 
standardele tradiţionale de investigaţie istorică, extrem de 
puţini sînt dispuşi să conteste în mod deschis asaltul des¬ 
făşurat împotriva disciplinei lor. Acest fapt este, parţial, o 
cauză a laşităţii - un viciu endemic printre academicieni 
-, dar şi o consecinţă a faptului că mulţi istorici a căror 
abordare este tradiţională au început ei înşişi să se ames¬ 
tece în ghiveciul antiempirismului, ignorînd cu seninătate, 
după cum notează Windschuttle, faptul că „adoptă ipoteze 
care sînt de natură să înlăture orice principii care stau la 

temeiul disciplinei". Nu este o exagerare. Ideile propagate 
sînt că observaţia şi raţionamentul inductiv nu oferă o bază 
legitimă în cunoaşterea de tip istoric, că adevărul este rela¬ 
tiv, că limbajul este un soi de „închisoare", raportîndu-se 
întotdeauna la sine însuşi şi nu la realitate; Windschuttle are 
dreptate să spună că „dacă istoricii se lasă complet mînaţi în 
acest abis teoretic, îşi vor cauza propria dispariţie, precum 
şi pe cea a disciplinei". 

Ca şi în cazul studiilor literare, o stratagemă comună 
constă în a spune că întreaga controversă nu e decît semnul 
unui „conflict între generaţii", că obiecţiile ridicate în pri¬ 
vinţa „noilor metode" sînt doar trăncănelile unor conser¬ 
vatori înapoiaţi ce opun rezistenţă ideilor „inovatoare" ale 
„noilor turci". Şi totuşi, după cum subliniază Windschuttle, 
cele mai multe dintre aşa-zisele „idei noi" au fost puse în 
circulaţie de către intelectuali pe cînd aveau vîrsta de 40 sau 
50 de ani. „Iniţiatorii acestui curent - remarcă autorul - fac 
parte din tabăra noii stingi constituite în 1960 (...), care, evi¬ 
dent, nu este chiar atît de nouă în prezent, dar afiliată ulti¬ 
melor tendinţe precum era şi în vremea mărgelelor hippy 
şi a pantalonilor evazaţi." Diferenţa este, desigur, aceea că, 
în 1960, astfel de intelectuali ocupau o poziţie periferică 
în mediul academic. Acum ei sînt cei care îl domină: „Din 
1985, disidenţii şi-au extins enorm teritoriul. Deşi le place 
încă să se caracterizeze drept nişte outsideri combatanţi, 
ei sînt în prezent cei care conduc toate operaţiunile din 
sfera academică: conceperea de noi cursuri, contractarea 
editorilor, încadrarea de personal în noile locuri de muncă, 
atragerea absolvenţilor de studii universitare." Acei profe¬ 
sori ale căror convingeri intelectuale şi morale i-ar putea 
conduce spre a lupta împotriva extinderii unor astfel de 
tendinţe sînt, în general, „prea ocupaţi, prea obosiţi sau 
prea derutaţi" pentru a se opune. Pasivitatea lor le-a creat 
adversarilor o uimitoare legitimitate, permiţîndu-le să-şi 
consolideze autoritatea şi beneficiile materiale. 

Cercetarea ambiţioasă a d-lui Windschuttle se îndreaptă 
în două direcţii: în primul rînd, îşi propune să prezinte 
asaltul asupra adevărului factual sub toate aspectele sale 
încurcate; în al doilea rînd, scopul este să arate că „în mod 
contrar faţă de tot ceea ce se susţine în prezent, istoria poate 
fi studiată într-un mod obiectiv şi că nu există obstacole de 
ordin filozofic în calea adevărului şi a cunoaşterii privind 
umanitatea 4 . 

în ceea ce priveşte primul obiectiv, Windschuttle rea¬ 
lizează o incursiune inteligentă şi bine documentată în 
teoriile importante aflate în competiţie pentru o poziţie 
dominantă în ştiinţele umaniste şi cele sociale. Multe dintre 
datele pe care le furnizează autorul îi vor fi familiare orică¬ 
rei persoane care se află la curent cu dezbaterile recente pri¬ 
vind soarta învăţămîntului superior. Dar chiar şi în această 
direcţie Windschuttle are multe de oferit. Mai întîi, după 
cum sugerează şi subtitlul cărţii sale, autorul evidenţiază, 
într-o manieră mai amănunţită decît au reuşit să o facă alţi 
autori pînă acum, modul în care atacul asupra istoriei s-a 
produs mai ales prin aplicarea în cadrul disciplinei a her¬ 
meneuticii, a teoriilor literare de inspiraţie franceză precum 
deconstructivismul şi (prin intermediul antropologiei lui 
Claude Levi-Strauss) structuralismul. Pe parcursul analizei 
sale, autorul arată felul cum vorbăria lor prolixă şi scrierea 
obscură, atît de mult caracteristice discursului academic 
contemporan, sînt adesea adoptate nu în virtutea vreunei 
meticulozităţi sau profunzimi intelectuale, ci ca un soi de 
stratagemă. „Obscuritatea - observa Windschuttle - con¬ 
stituie o metodă iscusită de a genera adepţi 44 - şi, nu în 
ultimul rînd, fiindcă multe persoane cred, în mod eronat, 
că scrierea obscură indică o gîndire profundă. 

Aderenţa la acest gen de scriere este şi un mod de auto- 
perpetuare: studenţii care s-au trudit să-şi însuşească o 
terminologie dificilă nu vor fi, în mod firesc, dispuşi să 
admită că vocabularul a cărui asimilare le-a cerut irosirea 

unui atît de mare efort este falimentar din punct de vedere 
intelectual. Mai mult, cei care sînt seduşi de obscuritate 
manifestă, corelativ, şi meteahna de a crede că o scriere 
uşor de înţeles este lipsită de profunzime sau inferioară 
ca valoare. Mas’d Zavarzadeh, un adept al lui Derrida, a 
lămurit problema cînd l-a discreditat pe un critic al semio- 
ticianului din pricina „scrisului său neechivoc şi a clarităţii 
prezentării 44 - trăsături care constituie, după cum citim, 
„uneltele conceptuale ale conservatorismului 44 . îngrozitor! 

Contribuţia cu adevărat semnificativă pe care o aduce 
Windschuttle prin cartea sa constă, oricum, în apărarea 
obiectivităţii şi a adevărului factual. Trebuie spus că el vor¬ 
beşte, în primul rînd, ca istoric ce-şi practică profesia, nu 
ca filozof. Astfel, deşi discursul său este unul complex din 
punct de vedere filozofic (mai ales în comparaţie cu operele 
celor mai mulţi dintre adversarii săi), ceea ce-1 preocupă pe 
autor cu precădere nu este posibilitatea abstractă a adevă¬ 
rului obiectiv, ci faptul că este descoperit - sau ratat - în 
anumite lucrări de istorie. Acest aspect conferă, în fond, cea 
mai mare forţă cărţii Desfiinţarea istoriei. Windschuttle îşi 
susţine argumentele apelînd la „opera istoricilor autentici, 
cu scopul de a-i combate pe oponenţii lor teoreticieni 44 . 

Analizînd o serie de studii de caz specifice, Windschuttle 
supune noile teorii istorice unui fel de „test de drum 44 pen¬ 
tru a vedea cum fac acestea faţă „terenului mai denivelat 
că oricînd al istoriei la ora actuala 4 . Evenimentele respec¬ 
tive includ descoperirea Americii şi cucerirea Mexicului 
de către spanioli, descoperirea şi explorarea insulelor din 
Oceanul Pacific de către britanici, începutul colonizării 
europene a Australiei, istoria azilurilor pentru bolnavi 
mintal, a spitalelor şi a politicii penale din Europa şi căde¬ 
rea comunismului în 1989. Evenimentele la care se referă 
Windschuttle sînt relevante întrucît acestea au atras atenţia 
susţinătorilor celor mai în vogă şi mai influenţi ai teoriilor 
pe care istoricul intenţionează să le combată. Metoda sa 

constă în a prezenta analiza unui anumit eveniment istoric 
din perspectiva unei „teorii“ şi a demasca apoi deficienţele 
acelei analize apelînd la opera istoricilor tradiţionali. Avînd 
în vedere că scopul autorului este de a recupera adevărul 
istoric, nu este deloc surprinzător că, în fiecare caz, tradi¬ 
ţionaliştii ies învingători. Demne de remarcat sînt, oricum, 
atenţia, vigilenţa antrenate în cercetarea sa. Autorul se stră¬ 
duieşte să expună în întregime şi în mod echitabil relatările 
oponenţilor; scopul contraargumentelor sale nu este acela 
de a exprima în mod eficient ideile autorului, ci de a articula 
obiecţii de bun-simţ împotriva „teoriilor 4 şi relativismului 
cultural, care cunosc un cîmp de aplicare mult mai larg, 
dincolo de cazurile specifice analizate de Windschuttle. 

Să ne gîndim, de exemplu, la modul cum temele refe¬ 
ritoare la descoperirea „Lumii Noi“ de către Columb şi la 
cucerirea spaniolă a Mexicului au fost dezbătute de către 
academicieni bien pensant pe parcursul ultimului deceniu. 
Nu au existat numai romancieri pătimaşi, corecţi politic, 
precum Kirkpatrick Sale, care au profitat de ocazie pentru 
a-1 înfăţişa pe Columb drept un prădător malefic, iar pe 
indieni ca pe nişte fiinţe paşnice, sensibile faţă de mediul 
natural, care trăiau într-o fericită armonie unii cu ceilalţi 
şi cu natura. în 1992, a apărut la Oxford University Press 
cartea American Holocaust: Columbus and the Conquestof 
the New World („Holocaustul american: Columb şi cuceri¬ 
rea Lumii Noi a ) a istoricului David Stannard, unde citim, 
după cum ne înştiinţează Windschuttle, că „drumul spre 
Auschwitz a trecut direct prin inima Americilor“ - o com¬ 
paraţie pe care Windschuttle o respinge, pe bună dreptate, 
ca fiind „nu doar total anacronică, dar şi respingătoare din 
punct de vedere conceptual u . 

Survenind într-un moment cînd corectitudinea politică 
şi intoxicarea cu teorii luaseră un mare avînt, celebrarea a 
500 de ani de la descoperirea Americii a suscitat tot soiul de 
dezbateri dubioase în rîndul criticilor literari, al istoricilor, 

antropologilor şi al altor academicieni avizi să se întreacă 
unul pe altul în demersul compromiterii moştenirii euro¬ 
pene (şi, prin extensie, a Statelor Unite) şi în celebrarea vir¬ 
tuţilor popoarelor indigene persecutate. 

Eminentul semiotician şi teoretician literar Tzvetan 
Todorov, prin cartea sa The Conquest of America („Cuce¬ 
rirea Americii“) (1982), oferise deja una dintre cele mai 
întristătoare anticipări a tendinţelor care avea să se impună. 
Todorov avea cîte ceva din toate. Academicienii fascinaţi 
de limbaj puteau savura afirmaţia lui că „datorită stăpînirii 
semnelor, Cortez şi-a asigurat controlul asupra vechiului 
imperiu mexican 1 (fără a ţine seama de faptul că tehno¬ 
logia militară spaniolă era considerabil superioară celei 
a aztecilor). Partizanii corectitudinii politice au privit cu 
satisfacţie condamnarea imperialismului european şi astfel 
de aserţiuni, precum „în secolul al XVI-lea a fost comis 
cel mai mare genocid din istoria umanităţii“. La aceasta se 
adaugă dezbaterea lui Todorov cu privire la incapacitatea 
manifestată de Columb şi de cultura europeană în gene¬ 
ral în a stabili un raport adecvat cu „celălalt 11 , altfel spus, 
incapacitatea de a percepe „existenţa unei esenţe umane cu 
adevărat diferită, ceva menit să însemne mai mult decît o 
stare imperfectă a acelor oameni. 11 

După cum observă Windschuttle, unul dintre multele 
probleme trecute cu vederea de Todorov şi de cei care susţin 
popoarele indigene din Americi în defavoarea cuceritorilor 
lor europeni este „practica sacrificiilor umane răspîndită 
în perioada cuceririi spaniole 11 . Aztecii, mayaşii, incaşii, 
cayţii, băştinaşii din Guyana, triburile pawnee şi huron 
din America de Nord au practicat sacrificii umane deseori 
pe scară largă (numai aztecii ucideau cîteva mii de oameni 
pe an), însoţite uneori şi de canibalism. De pildă, cayţii 
mîncau echipajul fiecărui vas portughez naufragiat pe care 
îl găseau. „La un ospăţ - relatează un antropolog citat de 
Windschuttle - au fost mîncaţi primul episcop al Bahiei, 

doi preoţi, reprezentantul trezoreriei regale portugheze, 
două femei însărcinate şi mai mulţi copiiTodorov, con¬ 
chide Windschuttle, „vrea să impună o judecată morală 
în privinţa cuceririi spaniole şi, în acelaşi timp, să mini¬ 
malizeze problema sacrificiilor umane astfel încît cititorii 
să-i considere pe azteci drept nişte victime care sînt mai 
virtuoase şi vrednice de mai multă compasiune. Pentru a-şi 
susţine argumentaţia, Todorov este nevoit să demonstreze 
că toate societăţile umane sînt vinovate de săvîrşirea sis¬ 
tematică a unor masacre în masă, doar că unele poartă o 
vină mai mare decît altele. Dar, odată ce dispare distincţia 
dintre societăţile care comiteau sacrificii/masacre, lui Todo¬ 
rov nu-i mai rămîne decît soluţia de a recurge la natura 
umană comună pentru a explica predispoziţia spre crimă 
a speciei umane. Iar ideea unei naturi umane comune este 
o idee pe care întreaga sa carte a fost concepută în scopul 
de a o respinge/* 

Combinaţia dintre tendinţa antieuropeană, corectitu¬ 
dine politică şi negarea evidenţelor empirice constituie o 
trăsătură pregnantă întîlnită la mulţi scriitori pe care îi ana¬ 
lizează Windschuttle în Desfiinţarea istoriei. De exemplu, 
în capitolul despre întemeierea Australiei, Windschuttle 
prezintă cititorilor o carte a scriitorului Paul Carter, inti¬ 
tulată The Road to Botany Bay (Drumul spre Botany Bay) 
(1987). George Orwell, scriind despre Mahatma Gandhi, 
a făcut observaţia că sfinţii ar trebui consideraţi vinovaţi 
pînă cînd le este probată nevinovăţia. Acesta este cu sigu¬ 
ranţă un principiu demn de a fi aplicat cînd avem de-a face 
cu lucrări precum The Road to Botany Bay , care se bucură 
de susţinere din partea lui Edward Said („Metode uimitor 
de originale de investigaţie culturală... O lucrare edifica¬ 
toare de mare forţă intelectuală") sau a lui Susan Sontag 
(„O carte strălucită pentru multe gusturi"). Scriind despre 
istoria timpurie a britanicilor din Australia, Carter pro¬ 
pune o nouă metodă de analiză istorică: „istoria spaţială", 

menită să ia locul „istoriei lineare, narative* (pe care, de 
asemenea, o discreditează ca fiind „istorie imperialista*) 
întîlnită la alţi scriitori. Împănîndu-şi textul cu citate din 
Derrida, Giles Deleuze şi (nu întîmplător) Edward Said, 
printre altele, Carter caută să examineze modul cum „spa¬ 
ţiul este transformat simbolic în loc, cu alte cuvinte, într-un 
spaţiu cu o istorie.** 

Printre multe alte lucruri, Carter urmăreşte să recon¬ 
stituie experienţa deţinuţilor britanici care au populat la 
început Australia şi care, potrivit lui Carter, au fost nişte 
subversivi exemplari prin faptul că au respins empirismul 
iluminist şi imperialismul. Inconvenientul la care se referă 
Carter este acela că perspectiva asupra lumii pe care o aveau 
condamnaţii nu poate fi cunoscută decît prin „oglinda 
deformatoare** a celor care deţineau autoritatea, întrucît, 
susţine Carter, relatările realizate direct de la sursă privind 
experienţa condamnaţilor au fost pierdute. Soluţia propusă 
de el este de a aplica metoda „istoriei spaţiale** la descri¬ 
erile oferite de „cronicile clasei dominante** în scopul de 
„a recupera ceea ce logica iluministă a raportului cauză- 
efect a suprimat. în special, putem reuşi recuperarea acelei 
dimensiuni din existenţa condamnatului pe care întem¬ 
niţarea şi transportul lui au fost în mod categoric menite 
să o excludă: ocuparea de către el a spaţiului istoric.** Ar fi, 
desigur, foarte multe de zis în legătură cu acest soi de stra¬ 
tagemă hermeneutică. în fond, nu era nevoie ca Paul Carter 
să fie atît de ingenios. El pretinde că un act de reconstrucţie 
imaginativă este necesar pentru a reconstitui experienţa 
condamnatului. 

Dar, după cum subliniază Windschuttle, „condamnaţii 
australieni au realizat mai multe documente consemnînd, 
în propriile lor cuvinte, observaţiile şi activităţile lor, visu¬ 
rile, sentimentele lor de ură şi de iubire decît orice altă clasă 
inferioară de-a lungul istoriei. în plus, au fost înfiinţate mai 
multe programe de doctorat, lectorate şi catedre în Aus- 

tralia pornind de la aceste surse decît în cazul a aproape 
oricărui alt subiect de cercetare. Condamnaţii au furnizat 
academicienilor australieni documente pentru unul dintre 
subiectele lor majore de cercetare/' 

Cu alte cuvinte, „aroganţa lui Carter de a pretinde că 
îi salvează pe condamnaţi de la uitare este egalată doar de 
totala sa ignoranţă cu privire la ceea ce au scris istoricii 
australieni pe parcursul ultimilor 40 de ani“. 

Dl Windschuttle aplică aceeaşi analiză în cazul mul¬ 
tor altor „staruri" academice, incluzînd-o pe una dintre 
cele mai strălucite, Michel Foucault. Printre aspectele care 
l-au făcut pe Foucault un academician de un renume atît 
de înalt a fost radicalismul său antiburghez, combinat cu 
insistenţa că adevărul reprezintă mereu şi pretutindeni un 
coeficient al puterii. Merită să observăm totuşi că Foucault 
şi-a cîştigat reputaţia la început ca istoric al unor instituţii 
precum azilurile pentru boli mintale, spitale şi închisori. în 
orice caz, principala tactică a lui Foucault a fost să arate că 
eforturile din perioada Iluminismului şi din cea posterioară 
Iluminismului de a reforma aceste instituţii au fost de fapt 
pretexte pentru extinderea puterii statului. 

De exemplu, în prima sa carte, Nebunie şi civilizaţie 
(1961), Foucault pune în contrast perioada respectivă cu 
vremurile fericite din Evul Mediu, cînd nebunii hoinăreau 
liber dintr-un oraş în altul sau călătoreau pe o adevărată 
Corabie a nebunilor în susul şi în josul Rinului. înfiinţa¬ 
rea azilurilor a fost, potrivit lui Foucault, începutul unor 
vremuri negre pentru nebuni, întrucît nu erau doar încar¬ 
ceraţi, ci li se nega şi statutul de fiinţe umane. Foucault 
afirmă lucruri asemănătoare referitor la spitale şi la poli¬ 
tica penală. După cum arată Windschuttle prin argumente 
strivitoare, în fiecare caz relatările lui Foucault sînt extrem 
de incorecte. De pildă, nu a existat nici o Corabie a nebu¬ 
nilor, după cum descrie Foucault; datele sale sînt adesea 
greşite, deviind cu un secol sau mai mult faţă de cele reale; 

cît despre tratamentul nebunilor, istoricul Andrew Scull 
rectifică relatarea: „în cazul în care oamenii care sufereau 
de boli mintale se dovedeau periculoşi, se puteau aştepta 
la a fi bătuţi sau închişi; altminteri, puteau hoinări în voie. 
în orice caz, opoziţia facilă dintre opresiunea psihiatrică şi 
un tratament tolerant, aproape anarhic, dintr-o perioadă 
anterioară, este fără îndoială iluzorie/ 4 Windschuttle for¬ 
mulează argumentul mai general: „Nebunia a devenit o 
problemă de politică publică odată cu apariţia societăţilor 
democratice, egalitare, în special deoarece aceste societăţi 
îl acceptau pe omul bolnav psihic nu ca pe un „altul" sau ca 
pe cineva din afara umanităţii, ci ca pe o altă fiinţă umană , 
ca pe un individ deţinînd acelaşi statut ca oricare alt om". 

Deşi cele mai multe exemple pe care Windschuttle le 
menţionează în Desfiinţarea istoriei provin de la stînga 
academică, se cuvine să observăm că stînga nu deţine 
monopolul asupra anti-empirismului. Să ne gîndim, de 
exemplu, la celebra teză a „sfîrşitului istoriei" lansată de 
Francis Fukuyama la sfîrşitul anilor 1980, pentru a explica 
declinul comunismului. Sursa majoră de inspiraţie a lui 
Fukuyama pentru teoria sa provine de la filozoful german 
Georg Hegel. Dar Windschuttle evidenţiază modul cum 
teoriile care proclamă „sfîrşitul" (în artă, filozofie, istorie 
etc.) au fost preluate de gînditorii antiempirişti de la comu¬ 
nişti precum Alexandre Kojeve pînă la Arnold Gehlen - un 
psiholog social care a lucrat pentru al treilea Reich şi care, 
scriind despre artă în 1961, îşi încredinţa cititorii că „pro¬ 
cesul dezvoltării a fost încheiat, iar ce urmează este deja un 
fapt observabil: sincretismul confuz al tuturor stilurilor şi 
posibilităţilor - postistoria." Windschuttle demontează teza 
„sfîrşitului istoriei", constatînd că „una dintre ideile impor¬ 
tante la care a condus abordarea empirică (...) este că istoria 
nu poate fi determinată. Procesul istoric nu se desfăşoară în 
mod inexorabil într-o singură direcţie sau spre un anumit 
scop sau punct final. Nu există un plan sau un itinerariu 

ascuns care aşteaptă să fie descoperit. Munca unui istoric 
nu constă în a căuta o anumită teorie care va explica totul 
sau o anumită interpretare teleologică menită să reveleze 
scopul lucrurilor. Ci ea constă, mai curînd, în a reconstitui 
evenimentele din trecut aşa cum s-au petrecut ele 44 . 

Acurateţea şi specificitatea istorică pe care Windschuttle 
le conferă analizei dau un caracter deosebit de tranşant 
criticilor sale. Dar, în definitiv, scopul său nu este acela de a 
discredita anumiţi istorici sau teoreticieni, ci de a restabili o 
perspectivă asupra istoriei care să se raporteze în mod ferm 
la cunoaşterea factuală. După cum spune Windschuttle, 
„Studierea istoriei este în mod esenţial o căutare a ade¬ 
vărului/ 4 Asta nu înseamnă că istoria nu poate avea şi o 
valoare literară, aşa cum (de exemplu) o evidenţiază în mod 
indubitabil lucrările lui Gibbon, Macaulay şi Tocqueville. 
Windschuttle se referă la faptul că istoria nu coincide cu 
literatura şi că „cei care susţin că toate evidenţele istorice 
sînt inerent subiective fac o eroare 4 . El recunoaşte fără 
ezitare faptul că istoricii, aşa cum se întîmplă cu oricine 
dintre noi, pornesc de la un anumit punct de vedere şi îşi 
comunică propriile lor înclinaţii subiective şi preconcepţii. 
Şi totuşi, cu ce ar schimba asta situaţia? Faptul că „una din¬ 
tre situaţiile cele mai comune în experienţa istoricilor este 
că dovezile pe care le găsesc îi obligă, adesea fără voia lor, 
să-şi schimbe punctul de vedere pe care iniţial intenţionau 
să-l adopte 44 arată că istoricii nu sînt în mod obligatoriu 
încătuşaţi în propria lor subiectivitate. Şi aceasta îl conduce 
pe Windschuttle spre constatarea esenţială că istoricii care 
neagă premisele adevărului empiric în numele relativismu¬ 
lui cultural şi al ideologiei dominante a „eurocentrismului 44 
nu fac decît să înlocuiască o perspectivă europeană - repre¬ 
zentată de istoriografia empirică tradiţională - cu o alta, 
reflectată de relativismul cultural. „Cei care acceptă relati¬ 
vismul cultural - subliniază Windschuttle - argumentează 
că metodele occidentale de cunoaştere nu sînt vrednice de 

vreun statut privilegiat/' Dar, într-o vreme în care ceea ce 
Windschuttle numeşte „întoarcerea tribalismului" ame¬ 
ninţă multe părţi ale lumii cu un regres spre barbarism, a 
îmbrăţişa relativismul cultural echivalează, de asemenea, 
cu a îmbrăţişa o politică funestă care a condus la dezlănţui¬ 
rea catastrofei în Sri Lanka, Sudan, Africa Centrală, Balcani 
şi în alte regiuni. Ei abandonează constrîngerile adevărului 
empiric în numele „eliberării". însă rezultatul la care ajung 
în final nu este libertatea, ci o nouă şi mai teribilă sclavie. 




Această pagină a fost lăsată intenţionat albă 

De la marxism la 
„corectitudinea politică" 


DE 

Theodor Codreanu 


Cînd se împlineau zece ani de la biruinţa schimbării de 
regim din 1989, unul dintre ideologii autohtoni ai corecti¬ 
tudinii politice, Ion Bogdan Lefter, făcea un bilanţ dojenitor 
la adresa poporului român şi a intelighenţiei, care rămîn 
refractari la noul suflu al istoriei imprimat în Europa şi 
în lume de abolirea Războiului Rece. Luarea lui de atitu¬ 
dine revoluţionară poate fi citită şi azi pe Internet, sub un 
titlu uriaş, pe măsura globalismului: Feminism , drepturile 
minoritare , discriminare inversă/pozitivă/ „acţiune afirma¬ 
tiva \ „corectitudinepolitica \ multiculturalism , globalizare , 
postmodernism: o concluzie la sfîrşit de mileniu . Un soi de 
Raport Tismăneanu concentrat, dar detaliat în titlu. Cu 
ironie şi compasiune, autorul atrăgea atenţia că poporul 
român şi „finele noastre elite intelectuale de la sfîrşitul 
secolului XX nu par să... priceapă defel ce e feminismul", 
dar nici pe celelalte componente ale corectitudinii politice 
înşirate mai sus, de unde mai lipsesc, ce-i drept, detaliile 
referitoare la categoriile minoritare, destul de numeroase, 
cum se ştie. Dl Lefter ne soma să recuperăm urgent, „după 
lungile decenii de dictatură", „multe restanţe de civilizaţie 
materială, informatică, «de consum», inclusiv cultural", 
căci sîntem pe „un fundal de retardare a mentalităţilor 

profunde". Optimist în ce priveşte posibilităţile poporului 
român, el era convins că ne putem vindeca de tradiţie, de 
creştinism, de „simbolismele seculare": „Pînă la urmă, bătă¬ 
lia va fi cîştigată odată cu integrarea României în Uniunea 
Europeană, în spaţiul euro-atlantic şi - la limită - în cel 
global". Pentru asta, credea el, trebuie pornit de la feminism , 
căci acesta ne poate civiliza mai uşor. 

Feminismul nu se confundă cu lupta pentru drepturile 
femeilor, deşi pare să descindă din aceasta. Problema „drep¬ 
turilor femeilor" fusese de mult rezolvată în Europa, inclusiv 
în România socialistă, atentă la promovarea femeii şi în poli¬ 
tica înaltă, imaginea acestei emancipări fiind însăşi Elena 
Ceauşescu. Feminismul este altceva, menit fiind să schimbe 
mentalităţile, pornind de la temeliile spirituale, iar temeiul 
prim este religia. Deşi corecţii politic descind din marxism, 
ei au reformat aşa de „profund" marxismul, încît par astăzi 
a fi antimarxişti prin transbordarea doctrinei de la deter¬ 
minismul economic la determinismul sexual, apoi cultural. 
Marxismul a devenit mai întîi freudo-marxism prin vestita 
Şcoală de la Frankfurt, care a dat strălucita triadă Theodore 
Adorno, Erich Fromm şi Herbert Marcuse. Se crede că femi¬ 
nismul, componentă a corectitudinii politice y este invenţia 
anilor *60, în America. Gînditorul şi expertul militar ame¬ 
rican William S. Lind, în studiul Originile „corectitudinii 
politice\ face o documentată incursiune în istoria acestui 
concept. Sintagma propriu-zisă s-a ivit dintr-o glumă din 
benzile desenate, dar ea a devenit curînd foarte serioasă, 
cunoscînd o carieră fulminantă, ajungînd să bîntuie azi 
America, Europa şi lumea întreagă. Gluma s-a ideologizat, 
avînd rădăcini în internaţionalismul clasic. „Este cea mai 
mare pacoste a secolului, apreciază William S. Lind, molima 
care a ucis zeci de milioane de oameni în Europa, în Rusia, 
în China şi în definitiv în întreaga lume. Este boala ideolo¬ 
giei. Dacă vom compara doctrina corectitudinii politice cu 
marxismul clasic, asemănările sînt frapante." 

în primul rînd, ambele sînt ideologii totalitare. Pentru 
prima oară în istoria Americii, sesizează Lind, totalitaris¬ 
mul s-a infiltrat în campusurile universitare, unde studenţii 
sînt reprimaţi dacă nu respectă ideologia feministă, homo- 
sexuală şi toate narcisismele de grup identificate a fi „vic¬ 
time 4 ale civilizaţiei creştine. Dar reprimarea a ieşit de mult 
din campusurile studenţeşti, extinzîndu-se din America 
şi în Europa, inclusiv în România, unde statul îndoctrinat 
creează cîini de pază ai corectitudinii , precum Consiliul 
Naţional de Combatere a Discriminării. în anul de graţie 
2009, tînăra Carrie Prejean a pierdut titlul de Miss Cali¬ 
fornia fiindcă la întrebarea ce părere are despre căsătoriile 
dintre homosexuali a răspuns incorect , fiind brutalizată 
verbal cu epitetul de „căţea 4 de către un reprezentant al 
juriului, bloggeriţa lesbi Perez Hilton, fiind, desigur, hui¬ 
duită copios şi de grupul „victima 4 aflat în sală. Asta, în 
vreme ce ideologii corectitudinii politice pretind că aduc 
o mutaţie fundamentală în societatea contemporană, care 
s-ar opune, între altele, „tendinţelor naturale de agresivitate 
a omului 44 , ca şi cum creştinismul n-ar fi avut vreun cuvînt 
de spus în atare privinţă. Tot din America să mai dau un 
exemplu recent: corectitudinea politică a mers pînă acolo 
încît pompierilor albi din New Haven, Connecticut, li s-a 
refuzat promovarea deoarece persoanele de altă culoare 
n-au fost în stare să treacă exigenţele probelor şi, în con¬ 
secinţă, avansarea albilor i-ar fi „discriminat 44 pe ceilalţi! 
Noroc că aberaţia a fost corectată la Curtea Supremă. 

Europa şi România nu stau nici ele mai prejos. Italianul 
Rocco Buttiglione, filosof catolic şi politician, a pierdut, în 
2004, postul de comisar pentru Justiţie şi Afaceri Interne 
fiindcă s-a manifestat ca „tradiţionalist 44 în ce priveşte 
homosexualitatea. Curentul „demitizării 44 istoriei şi lite¬ 
raturii române se află în expansiune jubilatorie, pe fondul 
corectitudinii politice. Incorecţi politic sînt declaraţi Mihai 
Viteazul, Ştefan cel Mare, Ion Antonescu ş.a., ca „agresori 44 

şi „violenţi" faţă de popoarele vecine; incorecţi politic sînt 
catalogaţi mai toţi marii noştri cărturari şi creatori, de la 
Eminescu şi Iorga la Mircea Eliade şi Constantin Noica. 
Fireşte, acelaşi tratament îl au şi stîlpii de susţinere ai cul¬ 
turii europene. Shakespeare este „incorect 44 în Neguţătorul 
din Veneţia , spre exemplu, din pricina personajului Shylock. 
Se aduce argumentul imbatabil că Hitler a îngăduit să se 
joace în lagărele de concentrare doar o singură piesă, cea a 
lui Shakespeare. Este condamnat şi de feministe. Incorecte 
politic au devenit transhumanţa şi brînza preparată de cio¬ 
banii români, dar şi cimpoaiele scoţiene. Secretarul general 
al Parlamentului European, Harold Romer, a dat o hotărîre 
conform căreia e incorect politic să te adresezi femeilor cu 
apelativele doamnă, domnişoară y madame, mademoiselle, 
frâu, fraulein, senora, senorita etc. Şi comuniştii, strămoşii 
corecţilor, au avut ce-au avut cu apelativul doamnă , inter- 
zicîndu-1 pentru „corectul" tovarăşă. Fiindcă tot mai este 
un dram de libertate, cineva propunea, pe Internet, să ne 
adresăm cancelarului Germaniei cu fă, Angelico, iar lui 
Harold Romer cu bă, Heroldică. Cum se crede că civilizaţia 
viitorului va fi aceea de tip gay şi pentru a nu jigni noul tip 
de familie, acelaşi cod european propune să nu mai utilizăm 
termenii soţ, soţie, mamă, tată, ci partener şi parteneră. Va fi 
corect ca un copil să spună: Partenero/partenerule, dă-mi 
bani de-o îngheţată! Altfel, părinţii se vor simţi discriminaţi 
şi nu-i vor da! O altă minoritate care nu trebuie tratată inco¬ 
rect o constituie handicapaţii, pentru care avem termenul 
persoane cu dizabilităţi. Pentru ţigani s-a legiferat cuvîntul 
romi , de unde şi grija de azi a europenilor de a ne proteja pe 
toţi românii sub acest frumos apelativ, care are şi avantajul 
de a fi mai scurt cu o silabă. 

Scrisă cu majuscule, sintagma Political Correctness, s-a 
observat, poate reproduce abrevierea de la Partidul Comu¬ 
nist (PC), iar prin aspectele ridicole şi absurde devine poli- 
tically absurd. Ceea ce Nicolae Ceauşescu numea societate 

socialistă multilateral dezvoltată s-a transformat, acum, 
în multiculturalism dezvoltat. însă oamenii de bun-simţ 
nu pot înghiţi orice. Europarlamentarul britanic Struan 
Stevenson (scoţian) declara recent în The Daily Telegraph: 
„Corectitudinea politică a luat-o razna. (...) Am văzut insti¬ 
tuţii europene care au încercat să interzică cimpoaiele şi 
care doreau să impună forma pe care trebuie să o aibă 
bananele, dar, acum, par decise să ne spună şi ce cuvinte, 
din limba noastră, avem voie să folosim". Un remarcabil 
umorist american, James Finn Garner, a scris vreo trei cărţi 
despre corectitudinea politică, pe care o numeşte tumoare 
a postmodernităţii. într-o hazoasă carte intitulată Poveşti 
corecte politic de adormit copiii, tradusă şi-n româneşte 1 , el 
foloseşte tehnica postmodernistă a „rescrierii" tradiţiei şi 
modernităţii spre a crea parodii în noul limbaj corect pentru 
poveşti ca Scufiţa Roşie etc. 

însă dincolo de aspectele caricaturale şi absurde, ideolo¬ 
gia funcţionează foarte bine şi se lăţeşte tumoral, cunoscînd 
un prestigiu similar cu al comunismului, care a fascinat nu 
doar ţările care l-au pus în practică, ci şi o mare parte a inteli- 
ghenţiei Occidentului. Este ideologia cea adoptată nu numai 
de Uniunea Europeană (sperăm că doar de o coterie a ei), ci 
şi de utopia actuală a globalismului. Ea tinde să se extindă 
şi-n domeniul cercetării ştiinţifice. Intrarea în ştiinţa istoriei 
se manifestă prin restricţia la cîteva teme, incit memoria 
popoarelor trebuie restrînsă drastic, cu eliminarea a tot ce 
se referă la naţional şi la conştiinţa naţională, decretată ca 
răul suprem. „Trebuie interzisă cunoaşterea propriei noastre 
istorii!", avertiza William S. Lind. „Oamenii trebuie obligaţi 
să trăiască în minciună", crezîndu-se că astfel războaiele 
vor fi eliminate din istoria umanităţii. Sînt respinse stu¬ 
diile antropologice privitoare la diferenţele dintre bărbaţi 


1 James Finn Graner, Poveşti corecte politic de adormit copiii , trad. din 
engleză de Felicia Mardale, Editura Humanitas, Bucureşti, 2006. 

şi femei, dintre rase, etnii etc. Marile religii ale lumii sînt 
privite ca simple ideologii anacronice, iar creştinismul se 
cere reformat prin feminism şi gayism. Istoria universală, 
marcată de creştinism şi de celelalte religii, este redusă la 
opresiunea femeilor de către bărbaţi. în atare perspectivă, 
canonul biblic s-ar fi fundat pe o fraudare a moştenirii lăsate 
de Iisus, care ar fi lăsat-o cap al Bisericii pe Maria Mag- 
dalena, ca ţiitoare sau chiar soţie a Mîntuitorului, teorie 
susţinută de cărţi precum cele semnate de Dan Brown. La 
rîndu-le, homosexualii somează cu scoaterea din textele 
biblice a pasajelor despre Sodoma şi Gomora. 

în continuarea paralelismului dintre marxism şi corecti¬ 
tudinea politică , William S. Lind observă că ambele ideolo¬ 
gii au pentru evoluţia istoriei o singură explicaţie. Marxis¬ 
mul economic găsea cauza răului în proprietate , marxismul 
cultural o depistează în putere , izomorfă supraeului freu- 
dian, instrumentul „prin care grupuri definite în termeni 
de rasă, sex etc. deţin puterea asupra altor grupuri M . Jude¬ 
cata maniheistă a luptei de clasă revine prin considerarea 
unor anumite grupuri ca fiind bune (în comunism, prole¬ 
tariatul), iar altele, rele. în democraţiile occidentale rele sînt 
majorităţile , bune sînt minorităţile de orice fel (feministele, 
negrii, ţiganii, evreii, hispanicii, homosexualii, sectele etc.). 

Soluţia, ne asigură corecţii , e deconstrucţia ordinii 
culturale tradiţionale şi democratice „nedrepte 4 . în con¬ 
secinţă, trebuie deconstruit orice text al culturii tradiţio¬ 
nale spre introducerea sensului corect : în Biblie, în opera 
lui Shakespeare, a lui Eminescu sau a lui Heidegger. Dacă 
revoluţia comunistă a însemnat preluarea puterii de către 
o singură minoritate - proletariatul, corectitudinea politică 
înseamnă preluarea puterii de la majoritate în beneficiul 
tuturor minorităţilor, arma dominaţiei fiind cultura-ideo- 
logie asumată de guverne la nivel global. 

O frapantă coincidenţă se observă şi privitor la începutu¬ 
rile ascensiunii celor două marxisme, economic şi cultural: 

Primul Război Mondial a fost provocat pentru ca muncitorii 
să smulgă puterea din mîinile burgheziei. S-a reuşit în Rusia, 
dar tentativele au existat şi-n Europa Occidentală, în Spania, 
Franţa, Germania, Italia, Ungaria, unde însă luarea puterii 
a eşuat. Doi dintre marii teoreticieni ai marxismului, Anto¬ 
nio Gramsci şi Georg Lukâcs, vor purcede încă din 1919 
la revizuirea marxismului. Teza centrală a comunistului 
italian: cită vreme muncitorii vor avea suflet creştin f nu va 
fi posibilă revoluţia comunistă. Credinţa maghiarului era 
că revoluţia marxistă nu va birui la nivel global, cum pre¬ 
conizase părintele Capitalului , atîta vreme cît muncitorii 
şi ţăranii vor fi „contaminaţi" de creştinism şi de cultura 
occidentală. Aşadar, mecanismul strict economic trebuia 
coroborat cu distrugerea fundamentului creştin şi cultural, 
în 1919, Lukăcs se întreba: „Cine ne va salva de civilizaţia 
vestică?" Această întrebare va deveni, peste ani, şi obsesia 
corectitudinii politice, implementată azi în sînul Uniunii 
Europene, creîndu-se două Europe, una a corectitudinii , alta 
a creştinismului şi a marii tradiţii culturale. Deconstruc- 
ţia lui Georg Lukâcs (după un stagiu de agent sovietic al 
Kominternului, înfiinţat de Lenin chiar în 1919) a început 
sub scurtul regim comunist al lui Bela Kun (Cohen), cînd 
a fost numit comisar-adjunct la Cultură. Atunci a avut el 
ideea genială de a introduce în şcoli educaţia sexuală care 
să formeze tinerele generaţii în sensul libertăţii erosului , 
convins că tabuurile şi obstacolele puse de creştinism şi de 
cultura europeană fac imposibilă eliberarea muncitorilor 
şi a ţăranilor de tradiţia burgheză. Hotărîrea lui Lukâcs a 
scandalizat populaţia, inclusiv pe muncitori, confirmîndu-i 
ipoteza şi emiţînd întrebarea de mai sus. Iniţiativa filosofu¬ 
lui a căzut, dar sămînţa aruncată va da roade în următoarele 
decenii, creînd obsesia ultimei mode în materie de eros. 

în 1923, în Germania se înfiinţează un institut de cer¬ 
cetări care-şi propunea traducerea termenilor economici 
marxişti în termeni culturali. William S. Lind îl consideră 

anul de naştere a corectitudinii politice. Felix Weil, odrasla 
unui burghez putred de bogat, îmbrăţişează doctrina mar¬ 
xistă şi sprijină financiar asocierea institutului cu Univer¬ 
sitatea din Frankfurt, eveniment din care s-a născut Şcoala 
de la Frankfurt. Aceasta a avut ca axă a cercetărilor dez¬ 
voltarea culturală a marxismului. Primul director a fost 
un marxist fanatic, economistul austriac Cari Griinberg, 
căruia i-a urmat, din 1930, Max Horkheimer, considerat a 
fi un „marxist renegat", în sensul revizionismului respins 
de Moscova, apropiindu-se, din acest punct de vedere, de 
linia Troţki. Erezia s-a conjugat cu freudismul, născîndu-se 
freudo-marxismul Şcolii de la Frankfurt. Mişcarea esenţi¬ 
ală, remarcată şi de Martin Jay, a fost de la determinismul 
economic la cel cultural, transformare prin ceea ce s-a numit 
teoria critică. De-aici înainte, toate grupările radical-mino- 
ritare se revendică de la teoria critică , îmbrăţişînd conceptul 
deconstructivism dezvoltat de postmodernişti. Eliberarea de 
supraeul freudian se exercită ca eliberare de puterea statului 
democraţiei majoritare occidentale. Şcoala de la Frankfurt a 
dobîndit prestigiu mondial prin cele trei somităţi: Theodore 
Adorno, Erich Fromm, Herbert Marcuse. Criteriul sexual 
în emanciparea Occidentului a fost absolutizat de Marcuse, 
care a conceput o societate a „perversităţii polimorfe", ca 
„eliberare sexuală". El a considerat, ca şi Fromm 2 , că dis¬ 
tincţia dintre sexe nu este un dat, ci un construct. Paradi¬ 
sul material, insuficient pentru Occident, trebuia dublat de 
paradisul senzual erotic. Postmoderniştii îl vor lăuda pe 
Marchizul de Sade cu „protestul său împotriva ascetismului 
în numele unei moralităţi superioare" (Lind). 

Cu venirea lui Hitler la putere, Şcoala de la Frankfurt 
a fost nevoită să se mute la New York, introducînd teoria 
critică în spaţiul american, utilizată în timpul elui de 


2 Erich Fromm: „Sexul este un construct; diferenţele sexuale sînt un 
construct“. 

Al Doilea Război Mondial ca armă propagandistică împo¬ 
triva Germaniei şi pregătind terenul pentru educarea Ame- 
ricii postbelice. Marcuse a făcut parte din OSS (Office of 
Strategie Services), predecesorul CIA, iar Horkheimer şi 
Adorno au cucerit Hollywoodul. Revolta studenţilor din 
1960 împotriva recrutărilor pentru Vietnam a fost un exce¬ 
lent prilej pentru îndoctrinare culturală marxistă. Dacă 
Marcuse a rămas în America, Adorno a reînfiinţat insti¬ 
tutul la Frankfurt, propovăduind noua religie culturală în 
Europa. Peste ocean a cunoscut o ascensiune remarcabilă 
ceea ce s-a numit Noua Stîngă Americană, promotoarea 
corectitudinii politice. Cartea lui Herbert Marcuse Eros şi 
civilizaţie a devenit Biblia studenţilor, convinşi că tot răul 
vine din reprimarea sexualităţii de orice fel, inclusiv cea 
a homosexualilor. Un succes extraordinar a avut sloga¬ 
nul Make Iove , not warP Cînd stalinismul din Uniunea 
Sovietică şi din fostul bloc comunist a slăbit, reformarea 
marxismului pe linia Şcolii de la Frankfurt a început să 
pătrundă şi aici, pregătind terenul pentru corectitudinea 
politică a Casei Comune Europene pentru care va milita şi 
Mihail Gorbaciov. 

în fine, ultima, dar şi cea mai importantă similitudine 
dintre marxism şi corectitudine este aversiunea pentru 
naţional. Idealul distrugerii naţiunilor prin internaţio¬ 
nalismul proletar este echivalentul globalismului actual. 
La vechile argumente kominterniste s-au adăugat, după 
Al Doilea Război Mondial, altele, cel mai important fiind 
că naţionalismul a declanşat cele mai nimicitoare răz¬ 
boaie mondiale. Argumentul pare imbatabil din pricina 


3 „Faceţi dragoste, nu război!* 4 . Ecouri de succes s-au produs şi la noi 
prin traducerea, mai întîi, a unor părţi ale cărţii lui Marcuse. (Vezi 
Herbert Marcuse, Scrieri filozofice , trad. de Ion Herdan, Sorin Vieru, 
Vasile Dem. Zamfirescu, selecţie şi studiu introductiv de N. Tertulian, 
Editura Politică, Bucureşti, 1977). Adrian Păunescu a publicat un volum 
de versuri cu titlul Iubiţi-vă pe tunuri! (1981). 

ambiguităţii conceptului de naţionalism. în realitate, cele 
două conflagraţii au fost declanşate nu de spiritul naţional, 
ci de ideologii de tip imperialist îndreptate tocmai împo¬ 
triva naţiunilor. Uniunea Europeană, dincolo de stadiul 
comunitar economic postbelic, s-a centrat pe eliminarea 
conflictelor tradiţionale dintre Franţa şi Germania. Acest 
ideal este de salutat cu toată căldura, însă corectitudinea 
politică vizează cu mult mai mult decît atît, ţintind chiar 
spre distrugerea naţiunilor, ca principale obstacole în calea 
demolării creştinismului şi culturii europene, obsesie enun¬ 
ţată, cum am văzut, de cel mai inteligent marxist de după 
Marx, Georg Lukâcs. Lucrînd pe terenul culturii, marxis¬ 
mul frankfurtian consideră că marea biruinţă trebuie obţi¬ 
nută asupra a tot ce-i naţional şi creştin în cultură. De aici, 
observă Harold Bloom, s-a născut Şcoala Resentimentului 
(alt nume al Şcolii de la Frankfurt, implicit al corectitu¬ 
dinii politice) împotriva canonului occidental el vizînd, cu 
precădere, canonul literar 4 . Să nu ne mire, aşadar, valul 
„demitizărilor" şi-n literatura română din ultimii 20 de 
ani, pornindu-se de la Eminescu şi terminînd cu Nichita 
Stănescu şi Constantin Noica. 

După 1945, s-au produs două valuri uriaşe de condam¬ 
nare a „naţionalismului": primul, sub impactul biruinţei 
marxism-leninismului în Europa prin crearea imperiului 
sovietic, al doilea, prin ascensiunea marxismului cultural 
emancipat în corectitudine politică. Există „deconstrucţii" 
radicale, iar altele moderate, mai nuanţate, ale naţiona¬ 
lului. în faţa evidenţei că lumea funcţionează prin state 
naţionale care tind către forme democratice specifice, unii 
teoreticieni consideră că sînt formule bune şi formule rele 
de stat naţional. în Europa, s-ar fi conturat două modele: 


4 Cf. Harold Bloom, Canonul occidental. Cărţile şi Şcoala Epocilor , trad. 
din engleză de Delia Ungureanu, cu o prefaţă de Mircea Martin, Grupul 
Editorial Art, Bucureşti, 2007. 

cel francez (configurat de Jules Michelet, din peuple ), în care 
naţiunea se constituie pe baze politice, formată fiind din 
cetăţeni , indiferent de etnie; şi modelul german, herderian, 
fundat etnocultural pe conceptul de Volk. Europa Occiden¬ 
tală ar fi urmat modelul francez, pe cînd Europa Centrală 
şi de Est, pe cel german 5 . Modelul malefic ar fi cel german, 
care a dus la războaie. De fapt, asemenea distincţii tran¬ 
şante sînt, adesea, simple speculaţii cu iz ideologic. Se poate 
demonstra la fel de bine că modelul francez s-a exercitat 
opresiv, prin anihilarea diferenţelor etnice şi lingvistice de 
pe teritoriul actualei Franţe. Iar în partea centrală a Euro¬ 
pei, Ungaria, îmbinînd cele două modele, a dus o politică 
de maghiarizare forţată 6 7 . Cert e că specificul naţional nu 
poate fi iertat de sistemele totalitare întrucît a stat la baza 
destrămării imperiilor, a colonialismului şi a comunismu¬ 
lui. Imperiul sovietic s-a autoinvalidat prin determinismul 
economic, dar prăbuşirea lui s-a produs pe fondul renaşterii 
conştiinţei naţionale, care a dus la apariţia de noi state pe 
harta Europei. Istoricul american Larry L. Watts, într-o 
carte recentă, a argumentat importanţa spiritului naţio¬ 
nal în căderea comunismului: „într-una dintre cele mai 
aberante răstălmăciri interpretative, «naţionaliştii» au fost 
prezentaţi (şi trataţi în Occident) ca susţinători ai comunis¬ 
mului şi oponenţi ai ideilor şi programelor, ai economiei de 
piaţă şi ai democratizării/ 47 

Mihail Gorbaciov a mărturisit că în ecuaţia perestroikăi 
n-a ţinut seamă de resurecţia „naţionalismului a . Europa e 


5 Cf. Victor Neumann, Neam, popor sau naţiune?, Bucureşti, Editura 
Curtea Veche, 2004. 

6 Cf. Urs Altermatt, Previziunile de la Sarajevo. Etnonaţionalismul în 
Europa , trad. din germană de Johann Klusch, Cuvînt înainte de Andrei 
Corbea, Editura Polirom, Iaşi, 2000, pp. 103-105. 

7 Larry L. Watts, Fereşte-mă, Doamne, de prieteni. Războiul clandestin 
al Blocului Sovietic cu România, trad. din limba engleză, de Camelia 
Diaconescu, Editura Rao, Bucureşti, 2011, p. 239. 

un ansamblu de democraţii constituit de state naţionale 
şi acest model s-a impus la nivel global. Inclusiv Statele 
Unite au ca fundament naţiunea americană , dincolo de 
polimorfia etnică. Dar între Europa şi America există o 
diferenţă fundamentală, sedimentată de milenii: Europa 
nu e o creaţie de cîteva secole, precum America, şi nu se 
poate croi pe spatele ei o singură naţiune, într-un singur 
stat care s-ar numi Statele Unite ale Europei. Uniunea Euro¬ 
peană, de aceea, nu poate fi decît o Europă de protecţie a 
naţiunilor care o compun, o Europă a diversităţilor, a dia¬ 
logului democratic continuu. Acest lucru este recunoscut 
şi de teoreticieni atinşi de idealul corectitudinii politice , ca 
Urs Altermatt: „SUA nu constituie pentru Europa un exem¬ 
plu, căci formarea naţiunii americane nu se poate repeta“ 8 . 
Şi: „După părerea mea, ar fi greşit să se tindă spre un «unic 
stat european». Prăbuşirea surprinzătoare a imperiului 
comunist demonstrează faptul că este imposibil să uneşti, 
pînă la pierderea identităţii, statele şi popoarele europene 
construite de-a lungul istoriei. Nici dictatura comunistă nu 
a reuşit să omogenizeze statele est-europene“ 9 . 

Părerea mea e că, actualmente, există două proiecte de 
construire a Uniunii Europene: unul al naţiunilor, în care să 
funcţioneze calea naturală a logicii dinamice a contradicto¬ 
riului (vezi Ştefan Lupaşcu), unde omogenul şi eterogenul să 
se afle în plină stare T, în semiactualizare şi semipotenţiali- 
zare, iar al doilea este cel fundat pe ideologia corectitudinii 
politice în care, paradoxal, eterogenul (ca multiculturalism 
artificial) ar „omogeniza* Europa prin suprimarea diversi¬ 
tăţilor naţionale. Din păcate, fanaticii corectitudinii politice 
domină azi construcţia unităţii europene. Ridicînd princi¬ 
piul minoritarist la rang de lege, de fapt, corecţii urmează 
calea bătută deja a construirii comunismului, deşi o fac prin 


8 Ibidem , p. 177. 

9 Ibidem , p. 176. 

mijlocirea marxismului cultural. Partidul Comunist din 
România a fost o minoritate infimă, de nici 1.000 de mem¬ 
bri, dar s-a substituit majorităţii democratice prin opresi¬ 
une, ca în Rusia. Corecţii sînt o minoritate a minorităţilor, 
avînd aceeaşi strategie de preluare a puterii. Asemănarea 
este semnalată chiar şi de Urs Altermatt, care observă că UE 
nu e legitimată democratic, ci prin acorduri interguverna- 
mentale, de unde vine şi slăbiciunea acestui conglomerat, 
lipsindu-i liantul sufletesc. La fel, sesizează autorul elveţian, 
s-a construit şi Imperiul German de la 1871, „prin hotărîri 
venite de sus“ 10 . în consecinţă,'UE a riscat să fie opera unei 
politici de cabinet tipică pentru secolul trecut, în care „Acor¬ 
dul democratic al populaţiei a fost solicitat de fiecare dată 
ulterior* 11 , o strategie care n-a mai fost aplicabilă din 1995. 
Un asemenea subterfugiu de cabinet al corecţilor a îngăduit, 
de pildă, ca să se ignore, deloc întîmplător, fundamentul 
creştin şi identităţile naţionale. Or, reacţia popoarelor deja 
se face simţită. Din pricina corecţilor ; popoarele boicotează 
exerciţiul democratic, fiindcă acesta nu le mai slujeşte. Aşa 
s-a ajuns ca 70% dintre cei cu drept de vot, în România, să 
nu mai participe la alegeri. Corecţilor le convine de minune 
situaţia. Şi recurg la o ultimă viclenie ideologică: pentru 
impasul la care s-a ajuns în respingerea Constituţiei euro¬ 
pene, de exemplu, este învinuit din nou „naţionalismul". 
Şi fiindcă exemplul sovietic pentru „dezbinare" nu era func¬ 
ţional ideologic, s-a creat un altul, cel iugoslav. Din acest 
exemplu se nutreşte şi cartea lui Urs Altermatt, chiar prin 
titlu. Şi el crede că posibilul eşec al UE vine din naţionalism 
şi nu de la cei care au oblăduit şi au provocat noul război 
balcanic. „Să se anunţe oare o revoltă deschisă a popoare¬ 
lor împotriva Europei?" 12 , se întreabă deloc retoric autorul. 


10 Ibidem , p. 166. 

11 Ibidem , p. 165. 

12 Ibidem , p. 155. 


CORECTITUDINEA POLITICĂ 



De astă-dată, părăsind adevărul, autorul intră în zona unei 
logici perverse, apreciind că antieuropenismul se naşte din 
„naţionalism 44 , chiar din sînul popoarelor europene, care 
tind să se opună marelui proiect. Dar dacă UE este binele 
viitor pentru naţiunile Europei, de ce s-ar opune tocmai 
popoarele propriei fericiri? Urs Altermatt ascunde faptul 
că antieuropenismul nu e al naţiunilor europene, ci al celor 
care vor să construiască o Europă artificială, antieuropeană. 
Al celor care vor să distrugă temeliile creştine ale Europei, 
diversitatea culturală şi naţională. Dimpotrivă, naţiunile 
europene încearcă să se apere. Ele vor o Europă Unită a lor, 
nu a „ corecţilor politic . De aceea, bătălia dintre Europa şi 
corectitudinea politică va fi hotărîtoare pentru următorul 
deceniu. Nouă nu ne este deloc indiferent cine va birui. 

Corectitudinea politică 

si erodarea 
valorilor maturităţii 


DE 

Irina Bazon 


în spatele crizelor din plan cultural, politic şi economic 
în care se zbate, tot mai neputincios, omul postmodern, 
se află o profundă criză morală, spirituală, care a căpătat 
astăzi proporţii fără precedent. Revoluţiile dezlănţuite mai 
ales în ultimii 200-300 de ani au pregătit şi adîncit această 
criză. Ele reflectă, în esenţă, răzvrătirea omului împotriva 
lui Dumnezeu şi a unei rînduieli creştine, bazate pe rostu¬ 
rile fireşti pe care El le-a sădit în Creaţia Sa. Omul autono¬ 
mizat, închis în sine, a crezut că poate modifica, după bunul 
său plac, rînduiala firească, stabilită de Dumnezeu, şi s-a 
lăsat cu totul stăpînit de această ambiţie trufaşă. Astăzi, 
această răsturnare a rosturilor şi înţelesurilor, operată de 
corectitudinea politică (un limbaj „întors pe dos“, cum îl 
defineşte dr. Ilie Bădescu în una dintre scrierile sale, limbaj 
care utilizează o sofistică vicleană în scopul redefinirii rea¬ 
lităţii, astfel încît nefirescul să fie perceput ca firesc, negrul 
drept alb etc., consecinţa fiind bulversarea şi relativizarea 
valorilor), este mai îngrijorătoare decît oricînd. Pierderea 
criteriilor care permit capacitatea de discernere este un 
simptom al regresului către imaturitate. 

Răzvrătirea împotriva figurii Tatălui 

Cum constată Dostoievski, „revoluţia trebuie să înceapă 
cu ateismul". Revoluţia începe cu proclamarea autono¬ 
miei faţă de Dumnezeu, cu autoafirmarea omului ca fiind 
„măsura tuturor lucrurilor", cu îmbrăţişarea idealului „omu- 
lui-dumnezeu" 1 (pe care l-a nutrit umanismul secular 2 ) - 

1 „Primul păcat al omului şi cauza fundamentală a condiţiei sale nefe¬ 
ricite din toate timpurile a fost că a dat ascultare ispitei şarpelui din 
Rai: «Veţi fi ca Dumnezeu!». Ceea ce Nietzsche numeşte Supraom, iar 
Dostoievski omul-dumnezeu este de fapt acelaşi dumnezeu al sinelui 
cu care diavolul a ispitit atunci şi-l ispiteşte mereu pe om; el este sin¬ 
gurul dumnezeu căruia oamenii i se pot închina după ce adevăratul 
Dumnezeu a fost respins 4 (Ieromonah Serafim Rose, Nihilismul: rădă¬ 
cina revoluţiei în epoca modernă y traducere din limba engleză de Dana 
Cocargeanu, Ed. a 2-a, Editura Sophia, Bucureşti, 2012, pp. 180-181). 

2 Lupta împotriva lui Dumnezeu este şi împotriva omului care îşi men¬ 
ţine valoarea de persoană integră, creată după chipul şi asemănarea lui 
Dumnezeu, refuzînd să se închine idolilor acestei lumi; este un război 
menit să surpe ordinea creştină - o ordine armonioasă, care-şi păstrează 
stabilitatea prin unităţile organice care o alcătuiesc: Biserica, familia, 
neamul. Umaniştii libertarieni, dar şi cei marxişti şi neomarxişti, înţe¬ 
leg omul că individ „eliberat 44 din aceste unităţi care formează, de fapt, 
structura de profunzime a societăţii (unul dintre sloganurile scandate 
în anii ’60 era „society sucks 44 ; Margaret Thatcher, personaj-emblemă 
a neoliberalismului, susţinea teza că „nu există societate 44 ). Aceasta 
fiindcă atît marxiştii, cît şi libertarienii au o concepţie materialistă care 
„contrastează cu ceea ce reprezintă o unitate organică, precum familia, 
naţiunea şi cultura. Pentru marxişti, acestea sînt concepte «burgheze». 
Pentru libertarieni, ele sînt expresii ale «colectivismului», piedici în 
calea individului suficient lui însuşi şi autonom 44 (Karry Raymond, 
http://distributist.blogspot.ro/2007/04/why-karl-marx-supported-liber- 
tarianism.html). Orînduirea creştină este una a comuniunii, a împre- 
ună-lucrării, bazată pe iubire, în cadrul căreia fiecare om îşi păstrează 
unicitatea, însă individul monadic nu mai cunoaşte comuniunea, fiind 
aruncat într-o ordine impersonală, de masă, care-i striveşte identitatea 
şi, implicit, libertatea. Acest război este continuat de autorii şi promo¬ 
torii celor trei manifeste umaniste (întocmite în 1933, 1973 şi 2003), al 
căror scop este impunerea dogmelor secularizării şi mondialismului, 
lucrînd, precum neomarxiştii Şcolii de la Frankfurt, asupra conştiinţei. 
„Lupta lor pentru transformarea societăţii şi a individului o poartă în 
sînul societăţii civile, pe cîmpul artei, literaturii, în mass-media y şcoli şi 

adică al omului care uzurpă locul Tatălui, pentru a face 
din lume şi din sine propria sa creaţie 3 . Această răzvrătire 


universităţi." (Ovidiu Hurduzeu, „Ideologia umanismului secularizat", 
Idei în dialog , Nr. 1 / ianuarie 2007 http://www.romaniaculturala.ro/ 
articol.php?cod=6970). 

3 Cum arată Sf. Justin Popovici (în cartea sa. Omul şi Dumnezeul-Om), 
cultura modernă europeană se întemeiază pe arianism, care îşi are 
rădăcinile în raţionalism şi în încercarea omului de a-L interpreta pe 
Dumnezeu prin „metodele şi mijloacele filozofiei după om", astfel că 
„toate se rezumă aici la om şi numai la om şi chiar Dumnezeul-Om 
Hristos a fost redus la cadrele unui om." (Sf. Justin Popovici, Omul şi 
Dumnezeul-Om. Abisurile şi culmile filozofiei , Ed. Sophia, Bucureşti, 
2010, p. 187,117). Corolarul firesc al instalării arianismului a fost înstră¬ 
inarea omului de Dumnezeu, plasarea omului în centrul universului şi, 
în final, negarea lui Dumnezeu. Printre primii filozofi care au făcut din 
negarea lui Dumnezeu elementul principal al filozofiei lor a fost Ludwig 
Andreas Feuerbach (1804-1872), exponent al umanismului materialist 
şi ateu şi precursor al marxismului, care, în lucrarea sa, „Esenţa creşti¬ 
nismului", inspirată din materialismul iluminist al secolelor al X VH-lea 
şi al XVIII-lea, susţine că Dumnezeu „nu este decît proiecţia raţiunii, 
voinţei şi inimilor umane" (a se vedea studiul Moartea umanismului 
ateu , scris de Cornel Drinovan http://www.universulromanesc.net/ 
index.php/cultur/eseu/211-moartea-umanismului-ateu), proclamînd că 
„omul este pentru om esenţă supremă" şi că „Homo homini deus est" 
(„omul este dumnezeu pentru om"). „Omul îl elimină pe Dumnezeu 
pentru a reintra el însuşi în posesia măreţiei umane, care îi pare deţinută 
pe nedrept de un altul. în Dumnezeu, el doboară un obstacol pentru a-şi 
cuceri libertatea". Urmaşii direcţi ai lui Feuerbach sînt Marx, Nietzsche 
şi Freud. Filozofii, conducătorii şi gînditorii revoluţionari care se vor 
inspira din filozofia lui vor duce pînă la ultimele consecinţe (care au fost 
devastatoare) concepţia potrivit căreia distrugerea credinţei şi „ucide¬ 
rea" lui Dumnezeu înseamnă o adevărată „eliberare" a omului. Ideile 
lor nihiliste nu numai că vor schimba din temelii vechea ordine a lumii, 
dar vor desfigura, vor schimonosi, într-un mod înspăimîntător, chipul 
omului. Rîvna sa de a-şi afirma triumful ca „supraom" (personajul lui 
Dostoievski, Kirilov, din cartea Demonii , înţelege că „dacă Dumne¬ 
zeu nu există, atunci eu sînt dumnezeu") l-a transformat într-o fiinţă 
inumană („Umanismul exclusiv este un umanism inuman" - spunea 
Henri de Lubac), capabilă de cele mai abominabile crime (atrocităţile 
secolului XX reprezentînd o culminare a acestei evoluţii către autoa¬ 
firmarea şi „emanciparea" absolută a omului), iar idealul său de a crea 
un paradis terestru (ideal urmat şi azi de promotorii mondialismului) 
a sfîrşit prin instaurarea unui adevărat infern pe pămînt. Toate acestea 

împotriva figurii Tatălui, a ordinii patriarhale creştine, 
bazate pe anumite ierarhii axiologice şi repere care dădeau 
acesteia coerenţă şi stabilitate 4 , ia forma - în primele ei etape 
- unor revoluţii violente care urmăresc schimbarea lumii şi a 
omului prin teroare (revoluţia franceză anticipează şi inspiră 
revoluţia bolşevică şi celelalte care vor urma). E o transfor¬ 
mare radicală care poate fi rezumată în această sentinţă apar- 
ţinînd lui Diderot, una dintre cele mai „strălucite minţi* ale 
iluminismului francez din secolul al XVIII-lea: „Omenirea 
nu se va fi eliberat pînă cînd ultimul rege nu va fi spînzurat 
cu măruntaiele celui din urmă popă*. Ultima fază este însă 
o revoluţie „blinda'', care apelează la mijloace mult mai sub¬ 
tile. Acest din urmă tip de revoluţie, care a luat amploare 
spre sfîrşitul secolului XX şi continuă în zilele noastre - fiind 


arată că idealul „omului-dumnezeu“ este însăşi esenţa nihilismului. Nu 
ţelurile umanismului s-au împlinit, ci opusul lor. Etapa care se dezvoltă 
din umanismul secular este „absurdismuL 4 (cînd nimicul este centrul 
ei, lumea se dezintegrează, îşi pierde coerenţa; formele postmoderne 
ale absurdismului sînt fragmentarismul, deconstrucţia). „Absurdismul 
este numai un umanism deziluzionat, dar care nu se pocăieşte. El este, 
s-ar putea spune, ultima etapă din progresul dialectic al umanismului 
în îndepărtarea sa de adevărul creştin (...). Lumea subumană a absur¬ 
dului, deşi poate părea uneori sinistră şi uimitoare, este, la urma urmei, 
âceeaşi lume unidimensională cunoscută umanismului, numai că este 
făcută «misterioasă» prin diferite trucuri şi amăgiri de sine; ea este o 
parodie a lumii adevărate, lumea cunoscută de creştin, lumea care este 
cu adevărat misterioasă, tainică, deoarece conţine înălţimi şi adîncimi 
la care nici măcar nu visează absurdiştii şi, cu siguranţă, nici umaniş¬ 
tii/ 4 Umanismul şi absurdismul nu sînt diferite, în esenţă, ambele fiind 
unite „într-un sens mai profund, căci împărtăşesc aceeaşi voinţă, care 
este nimicirea Dumnezeului creştin şi a ordinii pe care a stabilit-o El 
în lume“ (Serafim Rose, Nihilismul .... pp. 174-175). 

4 Percepute drept constrîngătoare de umanistul răzvrătit, aceste repere 
aveau ancoră în Adevăr şi omul îşi rostuia viaţa în funcţie de ele, călă- 
uzindu-se după criterii stabile - adevăr/fals, bine/rău, frumos/urît etc. 
Personalitatea sa se dezvolta întemeindu-se pe valori solide, transcen¬ 
dente, care-1 ajutau să înainteze pe calea dobîndirii virtuţilor, prin¬ 
tre care responsabilitatea, discernămîntul, stăpînirea de sine, curajul, 
capacitatea de jertfă, lupta cu patimile (calităţi specifice maturităţii). 

înlesnită, iar metodele ei fiind rafinate şi perfecţionate, de 
dezvoltarea tehnologică 5 6 - este descrisă precis de Charles 
A. Reich în cartea sa din 1970, The Greeningof America (un 
panegiric dedicat contraculturii anilor '60): „Va avea loc o 
revoluţie. Nu va fi similară revoluţiilor din trecut. Va începe 
cu individul şi cultura, iar schimbarea structurii politice va fi 
ultimul ei act. Nu va necesita recurgerea la violenţă pentru a 
avea sorţi de izbîndă şi nu va putea fi contracarată cu succes 
prin violenţă. Se răspîndeşte cu o rapiditate uimitoare, iar 
legile noastre, instituţiile noastre şi structura socială încep 
deja să se schimbe. Promite [să creeze un om] cu o conşti¬ 
inţă mai dezvoltată, o comunitate mai umană şi un individ 
nou şi eliberat. (...) Aceasta este revoluţia Noii Generaţii/ 46 
(recunoaştem aici trăsături ale „noii ere 44 , New-Age). 

în timpul totalitarismelor violente, capacitatea de dis- 
cernămînt şi integritatea sufletească ale omului puteau fi 
încă menţinute prin puterea sa de a se orienta, în forul său 
interior, după alte coordonate decît cele instituţionalizate 


5 Progresul tehnologic nu este rău în sine, dar devine un pericol atunci 
cînd contribuie la dezrădăcinarea, masificarea şi globalizarea societă¬ 
ţilor, la destrămarea şi slăbirea micilor comunităţi organice, a relaţiilor 
de adîncime dintre oameni, la suprimarea localului, concretului şi a 
istoriei reale; cînd scopul lui este crearea unei societăţi tehnologice 
„ştiinţific organizate“ („paradisul terestru 44 al vremurilor de azi), tot 
mai complexe şi „inteligente 44 , din care sînt însă eradicate trecutul şi 
rădăcinile. E un „progres 44 atins cu preţul reificării şi depersonalizării 
omului. Ceea ce Ovidiu Hurduzeu numeşte „tehnoglobalismul mercan¬ 
til 44 face casă bună cu ideologia multiculturalistă a corectitudinii politice , 
care „suprimă diferenţele reale, înlocuindu-le cu diferenţe igienizate, 
de tip Derrida, în care «celălalt» devine un insignifiant, o imagine 
plată şi interschimbabila 4 . în societatea tehnologică globală, diferen¬ 
ţele reale dintre indivizi şi grupuri dispar, iar „«Grupurile» cultivate 
de ideologiile multiculturalismului sînt echivalentul «cultural» al ace¬ 
lor consumption communities (comunităţi de consumatori) 44 (Ovidiu 
Hurduzeu, „Multiculturalism si uniformitate 44 , Sclavii fericiţi. Lumea 
văzută din Sillicon Valley , Editura Timpul, 2005, p. 84). 

6 Charles A. Reich, The Greening of America (1970), capitolul I, „The Corning 
American Revolution*. 

şi impuse oficial cu forţa 7 . în cazul totalitarismului „blînd w 
deghizat sub masca emancipării de orice constrîngeri pe 
care le-ar impune valorile patriarhale, omul este condiţi¬ 
onat, în mod subtil, să accepte de bunăvoie şi să interiori¬ 
zeze noile idei care „deconstruiesc" fundamentele societăţii 
creştine tradiţionale. Noile metode de spălare şi anesteziere 
a conştiinţei sînt prin divertisment, prin stimularea, pînă 
la paroxism, a dorinţelor şi patimilor şi „descătuşarea 4 de 
normele moral-religioase, prin repudierea oricărei autori¬ 
tăţi. Contracultura anilor ’60 marchează o schimbare de 
proporţii uriaşe, începutul unei revoluţii culturale menite 
să îngroape definitiv vechea ordine. Ideile neomarxiştilor 
Herbert Marcuse, Theodor Adorno şi ale celorlalţi expo¬ 
nenţi ai Şcolii de la Frankfurt au înrîurit decisiv această 
mişcare care i-a angrenat pe tinerii generaţiei „baby 
boomer". Pentru ca transformarea fără precedent în plan 
cultural şi social să se desfăşoare la nivel de masă, era nece¬ 
sară producerea unei rupturi ireversibile între generaţii, 
între părinţi şi copii, reflectată prin renegarea figurii Tatălui 
şi a valorilor asociate acestuia. Tinerii au fost captivaţi de 
ideile ademenitoare care le promiteau o viaţă eliberată de 
grijile maturităţii, în care îşi puteau satisface orice dorinţe. 
Inoculîndu-le dispreţul faţă de valorile maturităţii, revolu¬ 
ţia „eliberării" i-a adus, şi urma să-i menţină permanent, 
într-o stare de infantilizare şi vulnerabilitate. 

Erodarea valorilor maturităţii, fenomen alarmant şi 
fără precedent (avînd în vedere proporţiile acestuia) este 
un aspect analizat mai pe larg în lucrările unor gînditori 
conservatori, cărţi de referinţă pe această temă: Arrested 


7 Martirii şi mărturisitorii care au trecut prin infernul închisorilor 
comuniste au rezistat reeducării (care avea drept scop să modifice, prin 
tortură, lumea lăuntrică a omului) tocmai datorită puterii lor interioare, 
verticalităţii şi curăţiei lor sufleteşti, putere care izvora din credinţa în 
Dumnezeu, din înrădăcinarea fermă în Adevăr, din ataşamentul faţă 
de tradiţie şi neam. 

Development: Pop culture and the Erosion of Adulthood, 
de Andrew Culcutt 8 , si The Death of the Grown-up: How 
America s Arrested Development Is Bringing Down Wes¬ 
tern Civilization , de Diana West 9 (din păcate, netraduse la 
noi), la care ne vom referi pe parcursul acestui material. 
Contracultura introduce modele culturale opuse modelelor 
tradiţionale (care trebuie ,,deconstruite“): copilul, antieroul, 
cultul victimei, al fiinţei vulnerabile, loserul, boemul, nebu¬ 
nul etc. Cum observă Ovidiu Hurduzeu în cartea sa Sclavii 
fericiţi. Lumea văzută din Sillicon Valley , „O etică hedonistă 
şi terapeutică a înlocuit spiritul jertfelnic şi valorile trans¬ 
cendente care îl caracterizează pe omul religios 1 . Mode¬ 
lele culturale tradiţionale se leagă de imaginea simbolică 
a Tatălui, dar şi de „miturile fondatoare 1 ale unei naţiuni, 
de tot ceea ce întruchipează principiul autorităţii - religie, 
familie, neam, ţară etc. Valorile asociate maturităţii, care 
stau la baza unei ordini patriarhale, vor apărea în ochii neo- 
marxiştilor drept indicii ale unei patologii sociale denumite 
„personalitate autoritara 1 (teoretizată de Adorno). Omul 
„deparazitat 11 de valorile trecutului şi ale strămoşilor, trecut 
prin „etuva 11 ideologică a revoluţiei culturale, va fi supus 
unui proces de infantilizare, în urma căruia integrarea sa în 
noua societate neomatriarhală multiculturală va fi deplină. 
El nu va mai acţiona ca om liber, matur şi responsabil, ci 
va deveni - chiar dacă propaganda oficială îi va servi ilu¬ 
ziile ademenitoare ale libertăţii depline şi „democraţiei 11 
- un individ slab, lipsit de identitate şi concreteţe, „arun¬ 
cat 11 într-o lume ieşită din rost, care trebuie să ia chipul 


8 Andrew Culcutt, Arrested Development: Pop culture and the Erosion 
ofAdulthood, Cassell, 2000. Andrew Calcutt este un scriitor şi jurnalist 
britanic, specialist in cultura pop. Alte cărţi scrise de acest autor sînt 
An A-Z o f the Contradictions in Cyberculture (1999) şi Beat: The Icono- 
graphy ofVictimhoodfrom the Beat Generation to Princess Diana (1998). 

9 Diana West, The Death of the Grown-Up: How America s Arrested Deve¬ 

lopment Is Bringing Down Western Civilization, St. Martin s Griffin, 2008. 

relativismului valoric şi sincretismului deşănţat promovate 
de corectitudinea politică. 

Acest tip de „om nou ‘ „devine un copil care caută cu înfri¬ 
gurare siguranţa oferită de sinul mamei - o mamă întruchi¬ 
pată de treimea Tehnologie, Consumism, Statul-dădacă** 10 . 
Va fi obsedat de siguranţă, de obţinerea confortulului şi de 
satisfacerea plăcerilor prin consumism. Libertatea şi alte 
drepturi nu mai sînt rezultatul unui îndelungat efort per¬ 
sonal sau întins pe generaţii (fără respectul faţă de strămoşi 
şi faţă de valorile pentru care au luptat şi s-au jertfit aceştia, 
fără responsabilitate, fără datorie, fără capacitatea de jertfă 
şi fără Adevăr, omul nu se mai poate bucura, în mod real, de 
libertate, nici nu pot exista drepturi umane fireşti, ci doar 
de un surogat al acestora, drepturi abstracte), ci „drepturi" 
furnizate „de-a gata“ şi asigurate de entităţi impersonale cu 
rolul de administratori („statul managerial**, „terapeutic*, 
analizat de Paul Gottfried); acestea stabilesc care sînt drep¬ 
turile şi căile prin care pot fi vindecate patologiile sociale 
(„prejudecata*, „ura**, „intoleranţa* etc.). 

Toate aceste evoluţii nu ar fi fost posibile fără fenomenul 
secularizării (înţeleasă ca descreştinare şi repăgînizare a 
societăţii) care s-a intensificat şi s-a extins la nivel de mase, 
la scară globală, instituind o criză spirituală nemaiîntîlnită 
în istorie. Dispariţia omului matur şi a principiilor după 
care se ghida acesta (autoritate, ierarhie valorică, credinţă, 
discernămînt, repere, sens, coerenţă, ordine, responsabili¬ 
tate, cumpătare, datorie etc.), înseamnă nu numai pierderea 
a ceea ce T. S. Eliot numea „lucrurile permanente**, ci şi ani¬ 
hilarea omului concret, înrădăcinat, ancorat în determina¬ 
ţii locale, istorice, naturale, suprimarea memoriei Adevăru¬ 
lui, cufundarea într-o amnezie planetară. O beznă a uitării, 
tot mai densă, împresoară lumea, mai ales pe măsură ce un 
spaţiu virtual, al „conştiinţei globale** (menit să inoculeze 


10 Ovidiu Hurduzeu, op. cit., p. 62. 

„gîndirea unică"), acaparează şi asfixiază lumea noastră 
concretă, contaminînd-ne modul de a gîndi şi de a simţi, 
anulîndu-ne înţelegerea matură şi realistă a lucrurilor. 
„Noul om" este înghiţit în nebuloasa „spiritualistă" de tip 
new-age- ist, captat de iluzia unui „paradis" al indivizilor 
„eliberaţi", amnezici, masificaţi, prinşi într-o „magică" 
horă sincretistă a „înfrăţirii" universale. Un „eclectism 
dezrădăcinat", cum îl numea Părintele Serafim Rose, este 
gata să triumfe. Peste o astfel de lume pare a pune stăpînire 
un „duh al destrămării ludice, al plăcerilor şi pornogra¬ 
fiei" (Ilie Bădescu 11 ). Ajungem precum nişte „copii duşi de 
valuri, purtaţi încoace şi încolo de orice vînt al învăţăturii, 
prin înşelăciunea oamenilor, prin vicleşugul lor, spre unel¬ 
tirea rătăcirii", cum avertiza Sf. Apostol Pavel 12 . în noua 
utopie, „supraomul" este, de fapt, omul infantilizat, vră¬ 
jit de tot ceea ce îi excită simţurile şi imaginaţia, solipsist, 
ahtiat după „senzaţii noi", „eliberatoare". Omul care nu mai 
crede într-un Adevăr revelat nu mai are ancoră ontologică 
şi axiologică, sucombă în relativismul nihilist, într-o lume 
aplatizată, din care au fost expulzat Adevărul întrupat şi, 
odată cu El, omul ca persoană 13 . Cum notează Vladimir 


11 Ilie Bădescu, „Spălarea creierelor se realizează acum prin mij¬ 
loace «blînde»“, interviu în Cotidianul , 15 aprilie 2013, http://www. 

cotidianul.ro/spalarea-creierelor-se-realizeaza-acum-prin-mijloace- 

blande-211356/. 

12 Epistola către efeseni, cap. 4, http://www.bibliaortodoxa.ro/carte. 
php?id=19&cap=4. 

13 Fiinţa umană este legată indisolubil de ceea ce o încheagă ca persoană 
în relaţie, în comuniune, de ceea ce îi dă identitate şi concreteţe vie: 
credinţa, familia, neamul, istoria (şi generaţiile trecute), cultura în care 
s-a născut, tradiţiile şi valorile locale. Tocmai relaţia o împiedică să fie o 
„oarecare* dintr-o masă. Egalitarismul multiculturalist masifică oame¬ 
nii; multiculturalismul, principala armă ideologică a corectitudinii 
politice, striveşte diferenţele reale, concrete, unicităţile, în malaxorul 
relativismului cultural şi valoric: diferenţele sînt de suprafaţă - rasă, sex, 
etnie etc. -, nu de adîncime, de esenţă. Cum subliniază şi Serafim Rose, 
se induce o „simplificare nihilistă", reducţionismul fiind o caracteristică 

Volkoff în Manualul corectitudinii politice I4 , „ Corectitudi¬ 
nea politică distruge adevărurile, oricare ar fi acestea, şi 
nu pune nimic în loc. Nihilistă prin natură şi prin vocaţie, 
corectitudinea politică nu se fondează pe o revelaţie, ci pe 
imposibilitatea oricărei revelaţii". 

în fond, nihilismul este curentul din care şi-au tras 
sevele utopiile secolului XX, iar membrii Şcolii de la Frank- 
furt sînt continuatori devotaţi ai lui Nietzsche. „Refuzul 
nihilist al credinţei şi al instituţiilor creştine este... rezul¬ 
tatul nu atît al pierderii credinţei în ele şi în originea lor 
divină (...), cît, mai degrabă, o răzvrătire împotriva auto¬ 
rităţii pe care acestea o reprezintă şi a supunerii pe care o 
poruncesc" - scrie Serafim Rose în cartea sa despre revo¬ 
luţia nihilistă. Ceea ce îi animă pe răzvrătiţii nihilişti este 
indignarea „împotriva «nedreptăţilor» şi «tiraniei» Tată¬ 
lui şi reprezentanţilor Săi" (Serafim Rose). „Personalita¬ 
tea autoritară" va trebui înlocuită cu individul vulnerabil 
integrat într-o nouă ordine - o societate neomatriarhală, 
în care indivizii au nevoie permanent de protecţie. Odată 
subminată ordinea patriarhală „represivă", locul privilegiat 
este cedat „Mamei-naturi", „zeiţa noii religii" 15 . 


a oricărei ideologii; „Acolo unde creştinul II vede pe Dumnezeu în 
toate, realistul [adept al materialismului şi pozitivismului) nu vede decît 
«rasă» sau «sex» sau «mijloace de producţie» 4 ', scrie Serafim Rose în 
cartea sa despre nihilism. In multiculturalism, diferenţele nu permit 
existenţa unor ierarhii, a valorilor superioare sau inferioare şi nici a 
unicităţii persoanei - aspecte care ţin de o zonă de profunzime. 

14 Vladimir Volkoff, Manualul corectitudiniipolitice y Editua Antet, 2007, p. 9. 

15 „Pentru ca Mama-natură să devină zeiţa unei noi religii, bătrînul şi 
severul Tată al creştinismului trebuie să dispară. La nivelul organiză¬ 
rii sociale, statul naţional este piatra fondatoare a oprimantei ordini 
patriarhale, drept urmare şi statul-naţional trebuie să dispară odată 
cu Tatăl şi ordinea Sa“; „societatea de consum actuală nu mai stă sub 
semnul Tatălui - Dumnezeul sever care îţi cere să te jertfeşti pentru 
ţară, neam, familie etc., să munceşti şi să economiseşti, ci sub semnul 
Mamei, al principiului plăcerii 44 (Ovidiu Hurduzeu, comentariu scris 
la un articol din mediul on-line). 

Revolta împotriva autorităţii „represive 4 este principalul 
obiectiv din programul neomarxiştilor Şcolii de la Frank- 
furt. Atunci cînd copilul nu se mai raportează la imaginea 
tatălui, ca model al autorităţii, el rămîne o fiinţă slabă, care 
nu mai creşte, nu se mai dezvoltă firesc şi, chiar dacă, bio¬ 
logic, ajunge la vîrsta adultă, îi vor lipsi însuşirile morale 
specifice maturităţii. Pentru a înţelege ce înseamnă faptul 
că el nu mai creşte , trebuie să conştientizăm gravitatea ani¬ 
hilării principiului autorităţii. Cuvîntul „autoritate 44 provine 
din latinescul auctorias. „«Auctor este cel care susţine un 
lucru şi îl face să se dezvolte, să crească. Etimologic vorbind, 
auctorias este forţa de a susţine şi de a dezvolta», deci forţa 
care veghează nu atît la apărarea, ci la creşterea unui lucru. 
Vedem, aşadar, că ea nu determină ascultarea, ci împlini¬ 
rea. Lafay precizează: «Autoritatea este diferită de putere. 
Prima inspiră un sentiment de respect şi veneraţie, cealaltă 
un sentiment de frică. Autoritatea este legată de demnitate, 
puterea, de forţă» 44 (Paul Evdokimov, Iubirea nebună a lui 
Dumnezeu 16 ). Aşa cum corectitudinea politică impune în 
literatură deconstruirea modelelor tradiţionale, „corifeii 44 
corectitudinii politice - reprezentanţii Şcolii de la Frank- 
furt - urmăresc, în plan social, „deconstruirea 44 figurii 
tatălui, ca exponent al autorităţii. Strategia folosită în acest 
sens este „teoria critică 4417 . Pornind de la ideile lui Antonio 
Gramsci (fondator al Partidului Comunist italian şi unul 
dintre părinţii corectitudinii politice , el şi-a dat seama că, 
în societatea occidentală, comunismul nu poate fi introdus 
cu forţa şi că principala stavilă în calea înfăptuirii revolu¬ 
ţiei o reprezintă religia creştină şi vechea ordine asociată 
acesteia; pentru ca schimbarea din temelii a societăţii să 


16 Paul Evdokimov, Iubirea nebună a lui Dumnezeu , Editura Anastasia, 2009. 

17 „Criticai Theory, as its name implies, criticises. What deconstruction 
does to literature, Criticai Theory does to societies.“ (Daniel J. Flynn, 
Intellectual Morons: How Ideology Makes Smart People Fallfor Stupid 
Ideas , Crown Forum, 2004, pp. 15-16). 


144 


CORECTITUDINEA POLITICĂ 


fie acceptată voluntar, propune drept soluţie „lungul marş 
prin instituţiile educaţionale şi culturale" 18 ), Şcoala de la 
Frankfurt (fondată în 1923 şi care, după venirea la putere 
a naziştilor, s-a mutat la New York) a introdus acest con- 
cept-cheie („teorie critică") în lucrările ideologilor noului 
marxism. Acest concept se bazează pe teza nietzscheană 
conform căreia nu există realitate obiectivă („nu există 
fapte, ci doar interpretări", este un aforism binecunoscut 
al lui Nietzsche). Omul este exclusiv un „construct social". 
Gramsci este un promotor al relativismului cultural, fiind 
adeptul concepţiei că „valorile, morala, standardele, chiar 
natura umană însăşi sînt «construcţii sociale», produse ale 
epocilor istorice - nu pot fi universal adevărate" 19 . Materia¬ 
lismul istoric gramscian depăşeşte determinismul economic 
din vechiul marxism, înlocuindu-1 cu determinismul cultu¬ 
ral. Prin urmare, înainte de a se produce o revoluţie politică 
reuşită, era necesară demararea unor mutaţii majore în plan 
cultural. în viziunea neomarxiştilor Şcolii de la Frankfurt, 


18 Mai precis, iniţierea unui proces de reeducare a conştiinţelor prin 
inginerii sociale şi culturale. „Hegemonia* (concept introdus de Gram¬ 
sci) deţinută de clasa dominantă (burgheză) nu putea fi subminată decît 
prin infiltrarea culturii şi structurilor hegemonice de către intelectuali 
formaţi să promoveze viziuni „contra-hegemonice“ (reprezentînd un 
nou sistem de valori aparţinînd grupurilor subordonate, opus sistemului 
de valori dominant). în acest fel, se va ajunge la eliberarea grupurilor 
„oprimate şi marginalizate“, la preluarea, de către acestea, a dominaţiei 
şi la formarea conştiinţei „revoluţionare*. „Grupurile marginalizate ale 
istoriei** îi includ, cum scrie Gramsci în Caiete din închisoare , „nu numai 
pe cei asupriţi economic, dar şi pe femei, minorităţi rasiale şi pe mulţi 
«criminali»** (pentru o analiză detaliată a acestui subiect, a se vedea John 
Fonte, „Why There Is A Culture War: Gramsci and Tocqueville in Ame¬ 
rica**, http://www.orthodoxytoday.org/articles/FonteCultureWar.php?/ 
articles/FonteCultureWar.shtml). Lupta se va da pe terenul conştiinţei, 
iar subminarea vechii ordini va avea loc la nivel intelectual şi moral 
înainte de a se produce transferul de putere către grupurile subordonate. 

19 Ovidiu Hurduzeu, op. cit., p. 138. „Conceptul de «construcţie socială» 
stă la baza mai tuturor teoretizărilor postmoderne - poststructuralism, 
studii postcoloniale etc.“ (Ovidiu Hurduzeu). 

acest program urma să aibă efectele scontate prin declanşa¬ 
rea revoluţiei sexuale. Programul de educaţie sexuală iniţiat 
de Georg Lukâcs (devenit, în 1919, comisar pentru cultură 
sub regimul Bela Kun din Ungaria), cunoscut sub numele 
de terorism cultural 20 , a prefigurat evoluţiile de mai tîrziu şi 
programele educaţionale care aveau să fie introduse în şco¬ 
lile americane. „întrebarea este: cine ne va elibera de jugul 
civilizaţiei occidentale?" (Lukâcs) - aceasta era marea pro¬ 
blemă la care a reuşit să „răspundă" Şcoala de la Frankfurt. 


începuturile revoluţiei culturale neomarxiste: 
contracultura şi mişcarea şaizecioptistă 

Procesul erodării valorilor specifice maturităţii îşi are 
începurile în perioada declanşării revoluţiei culturale 
neomarxiste, în anii ’50-’60. Aceasta a generat mai multe 
mişcări de eliberare de sub „chingile" „trecutului vino¬ 
vat" şi ale „forţelor hegemonice" (Gramsci). Amplificate 
pînă la radicalizare, aceste manifestări revoluţionare s-au 
dezlănţuit sub forma unor asalturi furibunde împotriva 
a tot ceea ce însemna structură verticală, ierarhie, asupra 
tuturor aspectelor legate de principiul autorităţii. Structu¬ 
rile tradiţionale ale societăţii trebuiau dinamitate pentru 
a putea fi transpus în viaţă idealul societăţii „nerepresive". 
Individului „oprimat" i se recunoştea acum „dreptul" să-şi 
celebreze emanciparea de sub chingile „familiei autoritare", 
ale patriei, ale religiei, ale culturii tradiţionale. Erich Fromm 
îşi popularizează cu succes teoria „libertăţii pozitive", care 
nega existenţa vreunei forţe superioare eului individual 21 . 


20 Pentru mai multe detalii, a se vedea capitolul „Rădăcinile istorice ale 
corectitudinii politice ‘ din această carte. 

21 „«Libertatea pozitivă» implică principiul că nu există o putere superi¬ 
oară eului individual unic; că omul este centrul şi scopul vieţii; că dez¬ 
voltarea şi realizarea individualităţii umane este un scop care nu poate 

Ideologia deconstructivistă ia naştere tot în acea peri¬ 
oadă, furnizînd fundamentul filozofic prin care manifes¬ 
tările revoluţionare căpătau legitimitate 22 . Ţintind către 
subminarea continuităţii cu valorile trecutului, cu modelele 
tradiţionale şi spirituale consacrate ale culturii occidentale, 
aceasta impunea perpetua reinterpretare a acestor valori 
pentru a le „deconstruiri**. Această teză promovează ideea 
„reinventării neîncetate*, în numele unei libertăţi şi auto¬ 
nomii individuale duse la extrem. 

Orice determinări, ierarhii şi distincţii, inclusiv ade¬ 
vărul însuşi, trebuia sacrificat pe „altarul** acestei libertăţi 
individuale absolutizate şi al originalităţii. Acest lucru este 
evidenţiat atît în sloganurile juvenile scandate de tinerii 
generaţiei „baby-boomer** - „încearcă imposibilul!**, „Este 
interzis să interzici!“, „Consideră dorinţele tale drept reali¬ 
tate! “ etc. -, precum şi în creaţiile reprezentaţilor contracul- 
turii, iniţiatori ai mişcării „beat** (numită mai tîrziu „hippy**). 
Aceştia se caracterizau ca hedonişti boemi, libertini, rebeli 
(în America, principalii iniţiatori sînt scriitorii Jack Kerouac, 
Allen Ginsberg şi William S. Burroughs). Generaţia „beat** 
promova cultul „veşnicului copil**, rămas în afara relelor 
civilizaţiei şi ale maturităţii, al antieroului, glorificînd ca 
însuşiri esenţiale spontaneitatea, creativitatea, subiectivitatea 
(spontaneitatea reflectînd, în viziunea lor, sfîrşitul represiunii 
psihologice; în promovarea creativităţii spontane, beatnicii 
s-au inspirat din operele suprarealiştilor şi ale dadaiştilor, 
pledînd pentru descătuşarea forţelor subconştientului). 

Manifestarea creativităţii spontane trebuia să fie corelată 
şi cu alte modalităţi de emancipare de sub constrîngerile 
sociale „opresive**, ca, de pildă, trăirea frenetică a clipei, tră- 


fi subordonat unor cauze presupuse ca avînd o importanţă mai mare“ 
(Raymond V. Raehn, „Rădăcinile istorice ale corectitudinii politice*). 
22 A se vedea capitolul „Corectitudinea politică: deconstrucţia şi litera¬ 
tura*, din această carte. 

irea unei vieţi aventuroase, folosirea drogurilor, comporta¬ 
mentele bizare şi extravagante, nevoia atingerii unor stări 
sufleteşti paroxistice, întoarcerea la primitivism (marcînd 
despărţirea de creştinism), eliberarea instinctelor, dorinţa 
de a experimenta stiluri de viaţă diverse, neconvenţionale 
(în materie de sex şi droguri). Lumea dezrădăcinaţilor, a 
alienaţilor, a vagabonzilor - deci a celor care se integrau 
condiţiei de „victima 4 , de fiinţe oprimate, printre acestea 
fiind şi negrii, homosexualii, feministele, asocialii, oamenii 
din Lumea a Treia etc. (aceste categorii aveau să joace acum 
rolul pe care îl avusese proletariatul în revoluţia comunistă) 

- era apreciată ca reprezentînd forţa ce se contrapunea prin¬ 
cipiului „autorităţii represive 4 considerat a fi adînc înrădă¬ 
cinat în orînduirea socială tradiţională (patriarhală). 

Cartea Eros şi civilizaţie , publicată de Marcuse în 1955, 
avea să devină, precum spune Raymond V. Raehn, docu¬ 
mentul fondator al contraculturii anilor 1960. Marcuse pro¬ 
fesa „Marele refuz 44 , prin care era stigmatizată orînduirea 
patriarhală. Pornind de la ideea că omul este, în esenţă, 
un animal stăpînit de impulsuri sexuale (Wilhelm Reich, 
The Sexual Revolution), Marcuse susţinea că ordinea socială 
este opresivă, dînd naştere unor oameni complexaţi. Prin 
urmare, cartea sa îi instiga pe tineri să se revolte împotriva 
oricărei autorităţi sociale oprimante. 

Marcuse a fost cel care a inventat fraza „Faceţi dra¬ 
goste, nu război! 44 , profitînd de opoziţia pe care o manifes¬ 
tau studenţii faţă de războiul din Vietnam, pentru a cuceri 
cît mai mulţi aderenţi; teoriile lui, accesibile şi atrăgătoare 

- despre fundamentarea unei noi societăţi fericite, „non- 
represive 44 , emancipate de sub „tirania 44 oricărei ierarhii şi 
autorităţi, în care tot ceea ce conta era bunăstarea şi liber¬ 
tatea individuală rezultate din satisfacerea imboldurilor 
instinctuale spre fericire -, se mulau perfect pe gustul tine¬ 
rilor şi al acelor categorii de oameni considerate oprimate 
pe care le avea în vedere sociologul neomarxist. Perspectiva 

unei vieţi în care erau încurajate libertatea sexuală, sponta¬ 
neitatea, activităţile distractive nu avea cum să nu-i îmbie 
pe tinerii generaţiei „baby-boomer'‘, care s-au solidarizat cu 
toţi reprezentanţii grupurilor victimizate. Marcuse reuşise 
astfel să stimuleze forţe ale opoziţiei radicale şi să le polari¬ 
zeze în jurul proiectului creării unei noi societăţi, propuse 
în teoriile sale. 

Referindu-se la revoluţia culturală din Franţa anu¬ 
lui 1968 (mişcare similară contraculturii din America), 
Daniel J. Mahoney sugerează, în eseul său „1968 şi sensul 
democraţiei" 23 , că atacul vehement îndreptat împotriva 
principiului autorităţii şi-a avut resortul într-o înţelegere 
eronată care a confundat autoritatea cu autoritarismul, 
diferenţa reală cu inegalitatea şi discriminarea (după 
Tocqueville, radicalizarea ideii de egalitate a avut drept 
consecinţă perceperea „fiecăriei distincţii... drept dis¬ 
criminatorie, a fiecărei diferenţe ca inegalitate, a fiecărei 
inegalităţi ca inechitabile" 24 ), sau libertatea cu „eliberarea", 
şi care nu tolerează condiţiile indispensabile pentru o auto¬ 
guvernare democratică, condiţii asigurate, în primul rînd, 
de apartenenţa firească la un context specific, concret. 

Decontextualizarea, „deteritorializarea", dislocarea 
din determinările fireşti, fie ele naţionale, religioase, ere¬ 
ditare, sexuale etc., sînt ideile care, descinzînd din gîndi- 
rea revoluţionarilor neomarxişti activi în aceste mişcări, 
sînt proclamate de către adepţii unei „democraţii pure" 
(Pierre Manent), care, „fiind subordonată unui singur 
principiu, şi anume absolutizarea libertăţii şi a autonomiei 
individuale" 25 , se transformă în chiar duşmanul principiilor 
pentru care pledează. 

23 Daniel f. Mahoney, „1968 and the Meaning of Democracy“, 9 sep¬ 
tembrie 2008, http://www.firstprinciplesjournal.com/articles. 
aspx?article=1096. 

24 Ibidem. 

25 Ibidem. 

Partizanii evenimentelor revoluţionare din ’68 au pier¬ 
dut din vedere faptul că nu principiile democratice în sen¬ 
sul lor veritabil (adică adînc înrădăcinate în tradiţiile unei 
civilizaţii distincte, în cadrul căreia - şi avîndu-şi premisele 
în fondul specific al fiecărei naţiuni - constituţionalismul 
liberal a coexistat, într-o strînsă legătură, cu principiile 
creştine, pentru a asigura dăinuirea unei culturi, o dez¬ 
voltare organică a acesteia) au triumfat atunci, ci un delir 
revoluţionar care a rezultat într-o denaturare, o corupere 
a principiului democraţiei (după cum constată Raymond 
Aron în In Defense of Decadent Europe 26 ). 

Progresul propovăduit de „democraţia pură", fiind unul 
artificial, nu organic, are drept rezultat imediat erodarea 
principiilor maturităţii despre care vorbeşte şi Andrew 
Calcutt. în virtutea caracterului ei utopic, „democraţia 4 
radicalizată conduce la antipodul a ceea ce este propovă¬ 
duit sub stindardul ei. Cum spune şi Vladimir Bukovski 
în Uniunea Europeană... O nouă URSS , „utopicii împli¬ 
nesc întotdeauna exact inversul a ceea ce au promis 4 (fiind 
convinşi că pot modifica însăşi natura fiinţei umane. 
Eşecurile lor, deşi materializate prin catastrofe de-a lun¬ 
gul istoriei, dovedesc că natura umană, firescul nu pot fi 
modelate după tipare utopice, oricît s-ar strădui ei să le 
deformeze). 


Contracultura ca „refuz de a accepta 
normele asociate maturităţii" 

y 

Andrew Calcutt realizează în cartea sa, Arrested 
Development: Pop culture and the Erosion of Adulthood, 
o incursiune în motivele şi modelele promovate de cul¬ 
tura pop - care-şi are originile în contracultura anilor ’60 


26 Apud Daniel J. Mahoney, „1968 and the Meaning of Democracy“. 

(contracultura s-a născut ca „un refuz de a accepta normele 
asociate maturităţii", afirmă autorul). Aceste motive, ino¬ 
culate în mentalul tinerilor, au determinat regresia spre 
infantilism: motivul copilului, loser- ului, antieroul, mode¬ 
lul alienatului şi al boemului, motivul victimei, al nebunu¬ 
lui, beatnicul, wigger- ul 27 , promovarea unei filozofii a trăirii 
în prezent, fetişizarea adolescenţei şi a tinereţii. Calcutt vor¬ 
beşte despre modul cum cultura pop, subminînd valorile 
maturităţii, instituie, în realitate, o epocă a conformismului 
şi pasivităţii, de vreme ce capacitatea omului de a declanşa 
schimbarea, de a fi agentul unei istorii trăite conştient şi res¬ 
ponsabil, a fost neutralizată. „Celebrînd o imagine a omului 
ca fiinţă vulnerabilă şi inocentă, cultura pop a contribuit 
la dezvoltarea unei societăţi obsedate de ideea siguranţei", 
constată scriitorul. Potrivit lui Culcutt, contracultura s-a 
constituit „ca un «teren de joacă»", unde „marile întrebări 
asupra viitorului umanităţii puteau fi evitate", întrucît, în 
fond, lipsa de încredere a oamenilor în societatea existentă 
„era covîrşită de neîncrederea în propria lor capacitate de 
a o schimba". 

Cultura pop, observă Culcutt, a contribuit la institu¬ 
irea unei noi „religii" de stat în America, şi anume cea a 
consilierii - oferite, în societatea neomatriarhală, individu¬ 
lui slab şi alienat: „Premisa de la care pornesc noii experţi 
în elaborarea de politici este aceea că sîntem cu toţii vic¬ 
time, aflîndu-ne într-o nevoie permanentă de îndrumări 
şi reglementări profesionale care să ne ajute de-a lungul 
acestei călătorii anevoioase numite viaţă". Autorul suge¬ 
rează că în spatele acestei politici a „siguranţei" („safe") 
se ascunde o nouă formă de autoritarism, avînd în vedere 
că sîntem permanent încurajaţi să ne considerăm fiinţe cu 


27 Termen de argou, format din îmbinarea cuvintelor „white“ si „nigger“, 
desemnează o persoană de rasă albă care imită manierele, limba şi stilul 
asociate culturii afro-americane, în special stilul „hip-hop“. 

totul vulnerabile, obsedate de a fi mereu „în siguranţa <28 . 
Individul devine dependent de un sistem al cărui rol este 
de a răspunde dorinţelor lui subiective şi nevoii sale de a fi 
protejat 29 . „Ei resping disciplina vieţii domestice, şi totuşi 
vor să aibă sentimentul securităţii. Iar singurul lucru care 
le va crea acest sentiment este să le dai ceea ce-şi doresc 4 
(Spencer Dryden 30 ). 

1. „Rebeli fără cauză". 

Respingerea civilizaţiei creştine 

Conceptul de „alienare 4 îşi schimbă sensul pe care îl 
avea în marxismul clasic. Alienarea (reflectată în sloganul 
„Pune la îndoială autoritatea 44 , scandat de adepţii contra- 
culturii) „ia forma revoltei fără cauză, a respingerii ordinii 
existente fără a aduce în loc un program, a refuzului, a 
lipsei de viziune cu privire la cum ar trebui să fie viito¬ 
rul 44 (Kenneth Keniston, 1960) 31 . Prin urmare, activiştii 
contraculturii sînt, mai degrabă, nişte „rebeli fără cauza 4 , 
adepţi ai revoluţiei for the fun of it 32 . Marcuse susţinea că 
starea de alienare este un semn al subversiunii politice, 
însă acest tip de alienare e, mai curînd, o formă de risipire, 
de fragmentare a sinelui; „nu mai putem concepe indivi¬ 
dul alienat în sensul marxist clasic, întrucît a fi alienat 

28 „In the 1990s, you can have any sexuality you like as long as it is safe.“ 

29 „Eşti vulnerabil, nu-ţi doreşti decît să «cazi la pace» cu tine însuţi şi 
lumea din jur. Victimă unor circumstanţe incontrolabile, strigi după 
ajutor. Este momentul în care intervin «ajustorii», obiectele şi tehnicile 
de adaptare la sistem: terapeuţii, specialiştii în stres, cluburile fitness, 
mallurile, cărţile de credit, shopping-ul compensatoriu, vacanţele de 
cîteva zile în paradisuri exotice” (Ovidiu Hurduzeu, op. cit., p. 76). 

30 Andrew Culcutt, Arrested Development... 

31 Ibidem. 

32 Adi Dohotaru, Anii ’60: Mişcări contestatare în SUA , Editura Eikon, 
Cluj, 2008, p. 13. 

presupune, mai degrabă, un sens al sinelui coerent - şi nu 
unul fragmentat - faţă de care să se producă alienarea. 44 
(David Harvey, profesor de antropologie la Universitatea 
din New York 33 ). în contextul de astăzi, „sensibilitatea ali¬ 
enata 4 nu mai dirijează, de fapt, individul către un scop 
„anii-establishment“ M . 

Harvey Mansfield, profesor la Harvard, citat în cartea 
Dianei West ( The Death ofthe Grown-Up: How Americas 
Arrested Development Is Bringing Down Western Civiliza - 
tion ), arată că revoluţia anilor ’60 a fost mai mult „o revoltă 
a copiilor împotriva părinţilor decît a cetăţenilor împotriva 
guvernului. Caracterul ei recalcitrant a ţinut mai mult de 
stil, decît de substanţă 4435 , fiind o revoltă fără scop precis a 
„tinerilor cu plete 44 şi Joser- ilor 44 mai mult decît o acţiune 
în sensul instituirii unei noi forme de guvernare. însă, 
adăugăm noi, acesta este noul tip de revoluţie despre care 
vorbeşte Charles A. Reich: ea „nu va fi similară revoluţiilor 
din trecut. Va începe cu individul şi cultura, iar schimbarea 
structurii politice va fi ultimul ei act. 44 

Cum am mai precizat, contestarea autorităţii implică 
şi respingerea culturii şi civilizaţiei creştine occidentale. 
Boemii epocii contraculturii îşi manifestau ostilitatea faţă 
de aceasta, militau pentru întoarcerea la primitivism, se 
declarau împotriva „logicii raţiunii 44 : „Logicii raţiunii i se 
opune logica libidoului sau «logica satisfacerii», a dorinţei, 
a plăcerii 4436 , pe care o promovau ei. Cum au remarcat cerce¬ 
tătorii fenomenului, în anii ’60 se instituie un neopăgînism. 
„«Apostolii» contraculturii ca Jim Morrison creează un 


33 Apud Andrew Culcutt, Arrested Development... 

34 „Establishmentul este tot ceea ce se contestă, cu excepţia establish- 
mentului corect politic, pe care ar fi incorect politic să-l conteşti 44 (Vla- 
dimir Volkoff, op. cit., p. 40). 

35 Diana West, The Death of the Grown-Up: How Americas Arrested 
Development Is Bringing Down Western Civilization , p. 51. 

36 Adi Dohotaru, op. cit., p. 18. 

ceremonial şi rugăciuni noi, dionisiace, neopăgîne pentru 
«monştrii pielii 37 »" 38 . Nişte versuri din Jim Morrison spun 
că „zeii şi toate miturile veacurilor trebuie reinventate, 
căci taţii nu mai au autoritate" 39 . Subminarea autorităţii 
părinţilor (în special a tatălui) este reflectată şi în versurile 
muzicii rock, un exemplu fiind cele din piesa „The End" 
a formaţiei „The Doors": „Father / Yes son? /1 want to kill 
you / Mother, I want Noţiunile creştine de păcat şi 
penitenţă sînt înlocuite cu „o etică a plăcerii de a trăi, a 
umorului şi a exuberanţei manifestărilor carnale", iar în 
locul calendarul creştin se preferă sărbătorirea ciclurilor 
solar şi lunar, a solstiţiilor 40 . Noua religie („new age") se 
dezvoltă acum, prin promovarea unui eclectism spiritual, 
prin afirmarea religiozităţii naturii şi, cum spune acelaşi 
cercetător, „divinitatea ca imanenţă, cu trăsături feminine, 
în descendenţă conceptuală panteistă, constituie una dintre 
moştenirile ecologismului şaizecist" 41 . 

Solipsismul, închiderea în subiectivism, venerarea sine¬ 
lui sînt alte trăsături ale „noului om" creat de contracul- 
tură. Propria subiectivitate devine pentru individ unicul 
etalon al realităţii, acesta nedorind sau fiind „incapabil să 


37 Regăsim aici trăsături ale vitalismului, explicat de Serafim Rose în 
op. cit., pp. 63-84. „Realismul reduce supranaturalul la natural, ceea ce 
este revelat la raţional, adevărul la obiectivitate; vitalismul merge mai 
departe şi reduce totul la experienţa şi senzaţia subiectivă. (...) Vitalis¬ 
mul ultimului secol a reprezentat un simptom inconfundabil al plic¬ 
tisului faţă de lume, iar profeţii acestuia au constituit o manifestare 
mult mai clară a sfîrşitului Europei creştine decît oricare dintre filosofii 
liberalismului şi realismului defuncte pe care le-au atacat. Vitalismul 
nu este produsul «prospeţimii», al «vieţii» şi al «imediatului» pe care 
adepţii acestuia le-au căutat cu disperare (tocmai pentru că le lipseau), 
ci al corupţiei şi al necredinţei care reprezintă ultima fază a acestei 
civilizaţii muribunde pe care vitaliştiio urăsc“ (Pr. Serafim Rose). 

38 Adi Dohotaru, op. cit., p. 18. 

39 Ibidem. 

40 Ibidem, p. 20. 

41 Ibidem, p. 22. 


154 CORECTITUDINEA POLITICĂ 


mai distingă între percepţie 42 şi realitatea obiectivă** (iar 
odată cu consumul de droguri, care ia avînt acum, dispar 
şi „vechile distincţii între eu şi tu, el etc.*‘ (Adi Dohotaru). 
Se pornea de la premisa că „toate problemele şi diviziu¬ 
nile dintre oameni nu sînt chestiuni de substanţă, ci de 
percepţie*" 43 . Abbie Hoffmann, un simbol al mişcărilor con- 
traculturale din anii *60 şi co-fondator al partidului Youth 
International Party („Yippies**), spunea că „Realitatea este 
o experienţă subiectivă. Ea există doar în mintea mea. Eu 
sînt Revoluţia*" 44 . „Să ne simţim bine** - devine supremul 
ideal (în învăţămînt, programele educaţionale vor pune, 
de asemenea, accent pe emotivism 45 ). 

Dacă altă dată „a fi subiect** însemna a fi „făuritor de 
istorie**, astăzi acest sens a devenit perimat ca urmare a 
introducerii culturii vulnerabilităţii, care a contagiat men¬ 
talul colectiv. Din subiect făuritor de istorie (avînd toate 
însuşirile omului matur), omul a ajuns un produs al deter¬ 
minismului istoric/cultural, subjugat („subjected to**) unor 
forţe exterioare manipulante (omul-„construct social**). 
Dacă înainte eroul era cel care îşi risca viaţa sau se jertfea 
pentru apărarea valorilor de care se simţea puternic ataşat 
- credinţa, familia, ţară etc. -, astăzi „eroul“ este cel care 


42 Drogurile sînt utilizate pentru a „deschide 14 uşile percepţiei (Adi 
Dohotaru, op. cit., p. 35). De aici se poate să provină şi numele formaţiei 
„The Doors“. 

43 Andrew Culcutt, Arrested Developtnent... 

44 Apud Andrew Culcutt, Arrested Development... 

45 „Emotivismul înseamnă «a vedea lumea în primul rînd prin prisma 
propriilor emoţii, şi nu prin intelect». Emotivismul favorizează 
tendinţele anti-intelectuale, îl face pe copil incapabil să distingă între 
valorile personale (subiective) şi virtuţile publice (obiective), predis- 
punînd către respingerea educaţiei morale. (...) In cele din urmă, cinis¬ 
mul, un produs al emotivismului, promovează teza post-constructivistă 
conform căreia toate ideile sînt egale şi, prin urmare, nu există adevăr, 
ci doar opinii“ (Ph.D. Maureen Stout, The Feel-Good Curriculum: 
The Dumbing Down Of America’s Kids In The Name Of Self-esteem, 
Da Capo Press, 2001) http://www.librarything.com/work/34365. 

revendică statut de victimă, iar modelele vechilor eroi sînt 
supuse unui proces permanent de demitizare. 


2. „Spiritualitatea 44 contraculturii. 

Drogurile şi ritmul ca „sacramente 44 

în contracultură, nevoia exacerbată a tinerilor de a trăi 
senzaţii intense, pînă la a se abandona unor experienţe 
„spirituale 4 extatice, este reflectată prin creşterea consi¬ 
derabilă a consumului de droguri (în special LSD) şi prin 
ascensiunea muzicii rock psihedelice. „Generaţia contra¬ 
culturii evadează în dragoste liberă şi droguri (peste 50% 
dintre tineri fumaseră marijuana la începutul anilor ’70, 
faţă de 4% la începutul decadei precedente) 4446 , ceea ce a 
condus la transformarea celebrului cartier Haight Ashbury 
din San Francisco, cunoscut prin rolul pe care l-a avut 
drept centru al mişcării hippie din anii '60, într-un focar 
al violenţei: în 1967, poliţia a înregistrat nu mai puţin de 
17 crime, 100 de violuri şi peste 3.000 de jafuri 47 . Stările de 
transă sînt induse nu numai de droguri, dar şi de ritmu¬ 
rile energice 48 . Cum notează şi Andrew Culcutt, dorinţa 


46 Adi Dohotaru, op. cit., p. 33. 

47 Ibidem , p. 36. 

48 „Jimmi Hendrix afirmă următoarele despre ceea ce face el: «Tu hipno¬ 
tizezi pe oameni prin muzică pentru a-i readuce la starea lor naturală, 
primordială şi, cînd au ajuns la punctul lor cel mai slab, le inserezi în 
subconştient exact ceea ce vrei tu să transmiţi». Muzicologii Manfred 
Clynes şi Janice Walker arată că «sistemul nervos central transformă 
un ritm muzical într-un model de mişcare. Această experienţă ritmică 
a sunetului este scăpată de sub control, noi sîntem conduşi de către 
ea». Iar M. Drury adaugă: «Ritmurile care induc stările de transă sînt 
repetate, energice şi îl transportă pe dansator departe de cotidian şi de 
moment într-o atmosferă de dezordine, pulsînd cu un ritm vibrant, 
care de obicei duce pînă la un punct culminant. în Africa, dansatorii 
imită mişcările şi paşii unor spirite posesive şi se comportă că atare.»“ 
- Prof. Ilie Bădescu, Provocarea postmodernâ - New Age, p. 9. 

de „a te abandona ritmului" este o trăsătură specifică a 
experienţei induse de muzica pop. 

„Spiritualitatea" contraculturii (ca şi cea contem¬ 
porană) înseamnă, de fapt, o sanctificare a individului; 
acesta nu caută nici să înţeleagă lumea, nici să o schimbe, 
ci doar să-şi satisfacă propriile dorinţe şi fantezii subiective 
şi nevoia de plăcere. Chemarea pe care o simte către sfera 
spirituală este firească (toţi oamenii au sădite în sufletul 
lor - mai mult sau mai puţin conştientizate - acest dor de 
Dumnezeu şi nevoia de a-L cunoaşte şi de a se împărtăşi 
din iubirea Lui 49 ), însă, respingîndu-L pe Dumnezeul ade¬ 
vărat, tinerii din generaţia contraculturii au căutat să-şi 
satisfacă această sete idolatrizîndu-se pe sine şi făcînd 
adevărate „sacramente" din drogurile şi ritmurile muzicii 
rock. Nimic altceva nu le mai oferea speranţă („Your only 
hope is dope\ „Singura ta speranţă e drogul" era un slogan 
- din care transpare o notă accentuat nihilistă - formulat 
de „guru"-ul LSD-urilor, Timothy Leary). Ei pledau pen¬ 
tru „folosirea sacramentală a sunetului" (Paul Goodman, 
activist din anii '60, inspirator al mişcărilor studenţeşti 
din această decadă). 

Retribalizarea societăţii, despre care vorbeşte Marshall 
McLuhan în Galaxia Gutenberg y consecinţă a dezvoltării 
noilor tehnologii comunicaţionale, este un fenomen reflec¬ 
tat şi mai puternic în zona pop-rock 30 . Ilustrativă pentru 
„sacralitatea" acordată ritmului este zicala celebră „God is 
a D/", care a circulat prima dată la mijlocul anilor 1960, în 
sălile de bal din San Francisco, astfel, „Dumnezeu apare 
ca simţ extatic (muzică + dans), o divinitate senzuală, 
postmodernă, ludică, apare ca o celebrare a prezentului. 

49 „Către sfîrşitul secolului al XlX-lea, un număr tot mai mare de oameni 
obişnuiţi (pe care îi întîlnim la tot pasul în lumea contemporană) au 
pornit în această căutare neobosită în găsirea unui substitut al Dumne¬ 
zeului Care a murit în inimile lor“ (Serafim Rose, op. cit.). 

50 Adrian Dohotaru, op. cit. y p. 53. 

La un festival de rock psihedelic, pe zidul sălii de spec¬ 
tacol scrie: ANYBODY WHO KNOWS HE IS GOD GO 
UP ON STAGE.“ 51 

De aici s-a ajuns foarte uşor la pastişarea creştinismului; 
o întîmplare care reflectă acest fenomen absolut detestabil şi 
josnic şi care afirmă „misticismul chimic al contraculturii" 
(formulă aparţinînd lui Robert S. Ellwood) este „trimiterea 
de către un producător de droguri (celebrul Owsley, care 
îi aproviziona cu cantităţi masive de droguri pe farseuri) a 
unei Biblii înmuiate în LSD spre folosul «enoriaşilor» din 
închisoare" 52 . De asemenea, iniţierea tinerilor în consumul 
substanţelor halucinogene este asociată cu „iniţierea într-o 
taină sacramentală", fapt ilustrat prin „imaginile spectacu¬ 
loase cu tinerii hipioţi din parcurile marilor oraşe ameri¬ 
cane, care sînt îngenuncheaţi şi sînt «binecuvîntaţi» cu LSD 
de către un guru" 53 . 


3. Motivul nebuniei 

Un alt motiv la care se referă Culcutt, înrudit cu cele 
descrise pînă acum, este cel al nebuniei. Autorul citează 
din psihologul american Dr. Robert M. Lindner (cunoscut 
pentru cartea sa Rebel WithoutA Cause: The Hypnoanalysis 
Of A Criminal Psychopath) y care vorbeşte despre apariţia 
unui „un nou tip de psihopat: care contestă cutumele şi 
normele anterioare,... un agitator fără sloganuri, un revo¬ 
luţionar fără program". Începînd din 1950, tot mai mulţi 
indivizi au început să simuleze nebunia, caracterizîndu-se 
drept „psihopaţi", iar în anii 70, identificîndu-se cu apela¬ 
tivul de „paranoizi", după piesa cu acelaşi nume a formaţiei 


51 Ibidem , p. 51. 

52 Adi Dohotaru, op. cit p. 32. 

53 Adi Dohotaru, op. cit p. 53. 

„Black Sabbath“. Nebunia este considerată „povară, dar şi 
misiune, echivalentul contracultural al vocaţiei creştine" 54 . 

Bazîndu-se pe un studiu asupra beatnicilor din San 
Francisco, Dr. Francis Rigley, citat de Andrew Culcutt, con¬ 
stata că „60 % dintre ei erau atît de psihotici sau afectaţi de 
angoasă, anxietate şi nevroză incit erau total neputincioşi să 
se integreze în lumea competitivă". Astfel, nebunul născut 
din contracultură cunoaşte experienţa cufundării depline 
în universul nihilist: angoasa, absurdul, incoerenţa, dez¬ 
nădejdea, disperarea au pus stăpînire pe o lume care l-a 
„ucis" pe Dumnezeu 55 . „Supraomul" lui Nietzsche, care a 
inspirat viziunea cu privire la „transformarea omului" (în 
„omul-dumnezeu") a tuturor promotorilor utopici (mai 
vechi sau mai noi) ai Revoluţiei, este omul care, îmbolnăvit 
de angoasă şi apăsat de vidul propriului suflet şi al propriei 
existenţe, s-a lăsat animat de o revoltă nestăvilită împotriva 
autorităţii, a ordinii creştine, dorind „uciderea" Tatălui 56 . 
Pustiul din suflet şi sentimentul apăsător al dezrădăcinării 


54 Andrew Culcutt, Arrested Developtnent... 

55 „Acolo unde altădată era Dumnezeu, nu mai există acum nimic; acolo 
unde altădată era autoritate, ordine, certitudine, credinţă, este acum 
anarhie, confuzie şi acţiune arbitrară şi lipsită de principii, îndoială şi 
disperare. Acesta este universul nihilist, atît de viu descris de catolicul 
suedez Max Picard, ca fiind o lume a «discontinuităţii» şi a «dezbinării»* 
(Serafim Rose, op. cit.). 

56 Insă „Izbucnirea omului către supraom sfîrşeşte în neputinţă, mar¬ 
chează înfrîngerea. Tocmai Freud este cel care descoperă păcatul ori¬ 
ginar misterios: «uciderea Tatălui». Omul care săvîrşeşte acest paricid 
nu mai poate învinge remuşcările şi acest lucru stă la originea nevrozei 
colective. Profundul pesimism al ultimelor opere ale lui Freud vine de la 
tîrzia lui clarviziune. Utopia lui asupra fericirii umane s-a prăbuşit, iar 
resemnarea lui este amară" (Paul Evdokimov, Virstele vieţii spirituale , 
Ed. Christiana, Bucureşti, 1993, p. 33). Nebunul lui Nietzsche, adică 
omul „cu un dumnezeu ucis", „nu ştie că acesta este un fals dumnezeu, 
un dumnezeu construit după chipul şi asemănarea minţii sale bol¬ 
nave (...). Pînă la urmă s-a prăbuşit în abis şi acolo nu l-a întîlnit pe acest 
dumnezeu, ci s-a întîlnit doar cu propriile lui spaime, cu umbra sa". 
(Tatiana Petrache, Postfaţă la cartea Păr. Serafim Rose) 

nu erau deloc străine revoluţionarilor din mişcarea contra- 
culturală: „se răspîndeşte în acelaşi timp un discurs apoca¬ 
liptic al sfîrşitului lumii (vechi) şi al fascinaţiei şi obsesiei 
morţii, indus poate de dezrădăcinare şi de experimentările 
cu halucinogene (de exemplu, piesa «The End» a celor de 
la The Doors)/* 57 

Natura nihilistă a „omului nou“ născut din contracul- 
tură este intuită de dramaturgul englez Robert Boit, care 
observa că „Nu mai avem o imagine definită a omului, cum 
aveau societăţile vechi (de exemplu, reprezentarea filozofu¬ 
lui stoic, a creştinului, a omul raţional), imagine cu care să 
ne identificăm sau cu care să ne comparăm; sîntem orice. 
Dar, dacă sîntem orice, atunci nu sîntem nimic/* 58 


4. Motivul copilului/victimei. 

Sfîrşitul maturităţii şi slăbirea autorităţii părinţilor 

Motivul copilului, arată Culcutt, nu este îmbrăţişat 
- împreună cu discreditarea figurii tatălui şi a adultului - 
doar de categoria tinerilor, el pătrunde şi în sfera universi¬ 
tară, în cultură, fiind promovat în literatură, în producţiile 
cinematografice etc. După cum remarcă profesorul univer¬ 
sitar şi scriitorul Theodore Roszack, „în ultimii 20 de ani, în 
toate comediile de familie, tatăl joacă rolul bufonului**, iar 
în programele T V pentru copii, adesea, „personajul rău este 
o persoană adultă care deţine autoritatea**. Culcutt citează 
şi o afirmaţie aparţinînd lui Jerry Rubin, personaj-simbol 
al contraculturii şi printre cei mai importanţi lideri yippie: 
„Vom consuma LSD împreună cu copiii noştri! Copiii noş¬ 
tri ne vor spune ce să facem!... Nu ne vom maturiza nicio¬ 
dată! Vom fi veşnic adolescenţi.** 


37 Adi Dohotaru, op. cit., p. 21. 

58 Andrew Culcutt, Arrested Development... 

Jim Haynes, un alt reprezentant al generaţiei contra- 
culturii, spunea: „După cel de-al Doilea Război Mondial, 
cînd toată lumea era epuizată [de ororile războiului], miş¬ 
carea Beat din America a început să reflecteze la întrebarea 
«De ce trăim»... şi unul dintre răspunsuri a fost: «Pentru 
a ne distra»." La mijlocul anilor 70, se simţea nevoia unei 
revigorări, mişcarea hippy fiind criticată că îşi pierduse 
inocenţa copilărească şi că se orientase către un stil de 
rock ce se adresa adulţilor. Se simţea nevoia reintrodu¬ 
cerii imaginii copilului în cultura pop, ceea ce a reuşit să 
facă mişcarea punk , care reprezenta, în acelaşi timp, «sen¬ 
sibilitatea alienată» 439 . Fenomenul care se petrece acum 
este, de fapt, declinul maturităţii, un regres, constatat şi 
de comentatorul social Jeff Nuttall: „Naivitatea era echi¬ 
valată cu onestitatea, stupiditatea, cu sinceritatea, iar ceea 
ce te făcea să semeni unui animal sau unei legume trecea 
drept virtute". 

Introducerea cultului copilului în politică este reflec¬ 
tat printr-un eveniment relatat de Culcutt: pe 2 iulie 1997, 
a fost organizată o prima „zi a copilului" pe 10 Downing 
Street, unde se află reşedinţa oficială a prim-ministrului 
britanic. Petrecerea a constat în cîteva ore de „dans frene¬ 
tic", urmate de momente de recreere într-o cameră pentru 
relaxare („ chill-out roora" 60 ). Se pretinde că cele două expe¬ 
rienţe creează un sentiment de apropiere între oameni, de 
comuniune. însă „dansul se execută solo - fiecare închis 
în solipsismul său, chiar dacă sîntem cu toţii solipsişti în 
acelaşi timp. Iar momentele de relaxare de tip «chill-out» 
constau în purtarea unor conversaţii superficiale, nu în cre- 


59 Andrew Culcutt, Arrested Development... 

60 „Chill out este un stil de muzică apărut la începutul anilor 1990, în 
«camerele de refacere» din cluburile de dans, permiţîndu-le dansato¬ 
rilor să se «relaxeze» după muzica cu tempo rapid din ringul principal 
de dans. Genurile asociate cu chill out sînt ambiental, trip-hop, Nu jazz, 
house ambiental, New Age.“ (http://ro.wikipedia.org/wiki/Chill-out) 

area unor interacţiuni profunde. «Comunitatea» care se 
creează astfel între tineri este la fel de superficială: depinde 
de efectele temporare ale ingerării aceluiaşi drog şi se des¬ 
tramă de îndată ce se epuizează efectele". 

în capitolul „The End of Adulthood" („Sfîrşitul 
maturităţii"), Culcutt observă că motivul victimei şi cel 
al copilului au fost transferate din contracultură în noua 
ordine politică, ambele motive fiind „la fel de puternic repre¬ 
zentate astăzi în cultura pop şi în politica mainstream cum 
erau în contracultura minoritară de acum 30 sau 40 de ani", 
în noua ordine politică, victima are un statut privilegiat, iar 
adulţii sînt trataţi asemenea unor copii. Mulţi adulţi tind 
să pretindă statut de victimă sau să se identifice cu motivul 
copilului, iar „statul intervine ca un fel de super-părinte, 
pentru a-i asista pe acei părinţi care, în concepţia acestuia, 
nu şi-au îndeplinit corect obligaţiile faţă de copii" 61 . într-o 
conferinţă dedicată drepturilor victimelor, organizată 

61 Situaţie descrisă şi de Paul Gottfried: „în timp ce bugetul SUA în 
anul fiscal 1999 pentru toate cheltuielile guvernamentale era cu puţin 
peste 1,5 trilioane de dolari, numai cîteva sute de milioane din aceşti 
dolari au fost plasaţi în Servicii pentru Protecţia şi Sprijinul Familiei 
(Family Preservation and Support Services) (FPSS), o agenţie înfiinţată 
de Congres în anii ’90, ca parte a Legii Adopţiei şi a Securităţii Familiale 
(Adoption and Safe Families Act). Legea şi serviciile pe care le validează 
conferă unei agenţii federale din Statele Unite dreptul de a investiga 
persoanele care devin părinţi pentru prima dată şi de a decide care 
familii «au probleme» şi necesită asistenţă guvernamentală. Actul pre¬ 
vede colectarea de date referitoare la familiile care prezintă un interes 
special pentru FPSS; informaţiile computerizate sînt apoi introduse 
într-o bancă de date stocate la nivel naţional, Program Information 
Management System. FPSS afirmă ca scopul acestei colectări de date 
este efectuarea de «vizite la domiciliu pentru toţi proaspeţii părinţi şi 
furnizarea de servicii extinse pentru familiile cu cele mai mari nevoi». 
Deşi «vizitele» nu sînt prezentate ca fiind coercitive, cei care refuză să îi 
primească pe «vizitatorii» autorizaţi pot fi - şi au existat astfel de cazuri 
- reclamaţi la Serviciile pentru Protecţia Copilului. în unele cazuri, 
părinţii necooperanţi au fost decăzuţi din drepturile asupra copiilor 
lor“ (Paul Gottfried, Multiculturalism and the Politics ofGuilt. Toward 
a Secular Theocracy , University of Missouri Press, Columbia, p. 25). 

în august 1996, secretarul Justiţiei din SUA, Janet Reno, 
declara: „îmi iau cea mai multă putere de la victime, deoa¬ 
rece, pentru mine, ele reprezintă America... Sînteţi eroii şi 
eroinele mele. Sînteţi aproape ca nişte îngeri". Veneraţia 
pe care o arată Reno victimelor („aproape ca nişte îngeri") 
indică „schimbarea majoră care s-a produs în moravurile 
celei mai puternice ţări din lume", notează Culcutt. De ase¬ 
menea, administraţia Clinton a adoptat un program politic 
axat pe grija accentuată faţă de „victime" 62 . Au existat şi voci 
care au criticat această ascensiune a victimofiliei, printre 
care Christopher Latch, care constată că „victima a ajuns 
să se bucure de o superioritate morală în societatea noastră, 
ajungîndu-se pînă la situaţia ca grupuri de interese aflate în 
competiţie să lupte pentru obţinerea statutului privilegiat 
de victime" 63 . E o epocă în care celebrităţile, de la fotbalişti 
şi invitaţi la emisiunea celebrei realizatoare Oprah, pînă la 
prinţese, ştiu că faptul de a-şi crea o imagine de victime le 
asigură reputaţia de vedete. 

Pe lingă fabricarea şi promovarea cultului victimei, un 
alt atac împotriva maturităţii îl constituie insistenţa tot mai 
accentuată în sensul implementării drepturilor copilului. 
Această măsură poate îmbunătăţi prea puţin viaţa copiilor, 
în schimb, ea serveşte la „subminarea autorităţii părinţilor 
şi a drepturilor lor şi, în acelaşi timp, la extinderea autori¬ 
tăţii specialiştilor sponsorizaţi de stat" 64 . Cauza „drepturi- 


62 „Bill şi Hillary Clinton s-au adresat alegătorilor lor cerîndu-le să «îşi 
înţeleagă durerea» şi deghizîndu-şi dorinţa de a prelua puterea într-un 
discurs despre «grija» faţă de copii şi faţă de victimele discriminării 4 *. 
(Paul Gottfried, Multiculturalism and the Politics of Guilt , p. 13) 

63 Christopher Lasch, The Minimal Self( Picador, Londra, 1985), p. 67, 
apud Andrew Culcutt. 

64 Grăitoare în acest sens este o întîmplare recentă relatată de dailymail. 
co.uk: „Liniştea unei familii decente a fost tulburată de aberanta deci¬ 
zie a unor asistenţi sociali din Marea Britanie de a le lua copiii şi de 
a-i duce într-un centru de plasament, cu riscul de a fi daţi chiar spre 
adopţie. Părinţii au rămas mască în momentul în care le-au fost expuse 

lor copilului“ creează premisele pentru reducerea rolului 
părinţilor şi îi coboară pe aceştia la statutul de copii, în 
ochii autorităţilor. Etosul victimei „elimină cîmpul de luptă 
în condiţii echitabile unde adultul îşi cucerea autonomia, 
înlocuindu-1 cu sistemul dualist compus din cei care sînt 
nonadulţii (masa) şi cei care sînt chemaţi să aibă rolul de 
superadulţi (specialiştii)^ 5 . Atunci cînd Patricia Hewitt, 
politician britanic din Partidul Laburiştilor, a declarat că 
este nevoie, spre binele copiilor, de „o nouă înţelegere a 
ceea ce înseamnă creşterea şi educarea copiilor [de către 
părinţi]" 66 , ea sugera, de fapt, că statul ar trebui să stabi¬ 
lească această nouă modalitate de creştere a copiilor şi să 
o impună părinţilor. Prin adoptarea acestei măsuri, părin¬ 
ţii ar fi lipsiţi de posibilitatea de a-şi creşte copiii aşa cum 
consideră ei că e potrivit. „în loc de «protecţie faţă de stat», 


motivele: cele două fiice se plînseseră pe la şcoală că, peste weekend, 
sînt ţinute în casă, fără televizor sau computer. Cea mai mare dintre 
fiicele soţilor Victoria şi Alan Seymour i s-a «confesat» învăţătoarei că 
sfîrşitul de săptămînă este un coşmar pentru ea şi sora sa, întrucît sînt 
obligate de părinţi să stea în casă, fără televizor sau computer, şi că le 
este pur şi simplu frică să mai meargă acasă. «Fără măcar să verifice 
spusele copilei, asistenţii sociali au dat buzna peste noi, au luat fetiţele 
şi duşi au fost», a povestit Victoria Seymour pentru dailymail.co.uk. 
(...) Cei doi părinţi s-au trezit peste noapte nu doar fără copii, ci şi că 
sînt interogaţi, investigaţi, anchetaţi, cercetaţi pentru încălcarea drep¬ 
turilor propriilor copii, cărora le-ar fi produs, pe deasupra, şi un stres 
emţional extraordinar/* Mai multe la: http://www.dailymail.co.uk/ 
femail/article-3080527/The-schoolgirls-snatched-parents-social-ser- 
vices-moaned-teachers-banned-watching-TV.html; http://www.evz. 
ro/au-trait-cosmarul-vietii-lor-statul-englez-le-a-luat-copiii-traumati- 
zati-de-lipsa-televizorului-si-a-jocurilor-pe-computer.html; a se vedea 
şi: „Shopped to social Services because Im not a perfect mum: Shona 
Sibary on the malicious phone caii [from Mulţi Agency Safeguarding 
Hub] that could have seen her little girl taken into care* http://www. 
dailymail.co.uk/femail/article-3040716/Shopped-social-services-m- 
not-perfect-mum-Shona-Sibary-malicious-phone-call-seen-little-girl- 
taken-care.html 

65 Andrew Culcutt, Arrested Development... 

66 Ibidem. 

termenul de «drepturi» a ajuns să aibă sensul denaturat de 
«protecţie din partea statului»" (Andrew Culcutt). 

Adăugăm că o altă modalitate de slăbire a autorităţii 
părinţilor este prin introducerea educaţiei sexuale în şco¬ 
lile publice. Individul a fost adus în situaţia de a admite 
necesitatea intervenţiei din partea statului pînă şi în cele 
mai intime aspecte ale vieţii private. Aceste programe de 
pervertire a copiilor, de la cea mai fragedă vîrstă (prin ino¬ 
cularea desfrîului şi a unei viziuni hedoniste, în care aberaţii 
sexuale, precum homosexualitatea, sînt prezentate drept 
normale) 67 , contribuie şi la distrugerea relaţiilor familiale şi 
interumane (din comunitate) sănătoase, la declinul familiei. 
Este uşor de constatat că şi în societatea noastră nu familia, 
ci „specialiştii" trebuie să ne dicteze cum să trăim (părinţii 
trebuie educaţi în centre de educatori parentali, sînt sfătuiţi 
să apeleze la „specialişti" în planningfamilial etc.). 


67 „Iată, spre pildă, urmările educaţiei sexuale în Danemarca, ţară scan¬ 
dinavă care e, de mai mulţi ani, campioana educaţiei sexuale în şcolile 
europene: violurile au crescut cu 300%; bolile sexuale au crescut (la tine¬ 
rii sub 20 de ani!) cu 250%; cazurile de graviditate, de sarcină în afara 
căsătoriei s-au dublat; divorţurile s-au dublat; avorturile au crescut cu 
500% (!). Doar două lucruri au scăzut: rata naşterilor şi vîrsta medie a 
primului raport sexual 11 (http://www.rostonline.org/rost/dec03ian04/ 
ed_sexuala.shtml; http://www.nistea.com/Educatia_sexuala.htm); 
„Statul lui Huxley trebuia să-i pedepsească pe cei ce îndrăzneau să 
persiste în dragostea faţă de o singură persoană. Astăzi, televizorul 
şi pornografia împlinesc cu succes acest tip de reeducare.(...) Care e 
explicaţia unei asemenea educaţii, cită vreme aceasta nu poate face 
fericit pe nimeni şi nu poate asigura o societate sănătoasă? Primul motiv 
enunţat de eroii Minunatei lumi noi este acela că oamenii desfrînaţi 
sînt mai uşor de manipulat. Sînt ca şi reeducaţii care, avînd conşti¬ 
inţa morală distrusă, nu se pot opune represiunii sistemului. Al doilea 
motiv este acela că desfrînarea este cea mai bună metodă de control, de 
reducere a populaţiei. Cultura erotismului, pornografiei şi prostituţiei 
vine în conflict direct cu viaţa de familie, cu naşterea de copii, după 
cum demonstrează studiile făcute în zilele noastre“ (Gheorghe Fecioru, 
„Mai ucigătoare decît cancerul, mai apăsătoare decît teroarea şi mai 
nocivă decît drogul este astăzi pornografia 14 , Revista Familia Ortodoxă , 
nr. 1 (12), 2010). 

Statul managerial, sensibilizarea faţă de „victime" 

şi eradicarea „prejudecăţilor" 

Statul managerial („terapeutic 4 ) despre care vorbeşte 
Paul Gottfried (conservator american, adept al conserva¬ 
torismului tradiţional - paleoconservatorismul) 68 manifestă 
o grijă accentuată faţă de „victime 4 . Acesta este angajat, 
împreună cu agenţii săi ideologici (intelectuali, educatorii 
şi psihologii sociali, mass-media) y în misiunea „morala 4 
constînd în eradicarea „prejudecăţilor 44 şi „intoleranţei 44 , 
pentru a sensibiliza populaţia faţă de „grupurile oprimate 44 , 
„victimizate 44 (grupuri minoritare, definite ideologic - fiind 
vorba, mai ales, de grupuri create artificial, fiindcă definiţia 
firească, neideologizată, a termenului de „minoritate 44 este 
aceea de grup de oameni împărtăşind aceeaşi limbă, cul¬ 
tură, etnie, ceea ce nu este valabil în cazul homosexualilor), 
„victime multiculturale 44 , „minorităţi ofensate 44 (Gottfried). 
în acest sens, trebuie modificate, prin inginerii sociale, 
comportamentele sociale şi valorile culturale, pentru a fi 
inculcată culpabilitatea în mentalul grupurilor „opresive 44 
(majoritare, cea mai „oprimantă 44 fiind categoria creştinilor 
albi), care reprezintă cultură „hegemonica 4 . O sarcină per¬ 
manentă a statului terapeutic, „care devine tot mai puternic 
în Statele Unite şi în statele europene care imită modelul 


68 A se vedea şi conferinţa susţinută de Paul Gottfried, pe 1 iunie 2010, 
la Universitatea „Alexandru Ioan Cuza“ din Iaşi http://www.ziuaveche. 
ro/international/geopolitica/de-la-iasi-conservatorul-american-paul- 
gottfried-ii-indeamna-pe-romani-la-rezistenta-nationala-9295.html/; 
şi acest interviu cu Paul Gottfried, realizat de Mircea Platon: http:// 
www.zf.ro/ziarul-de-duminica/interviu-zd-imperiul-politic-global- 
american-declinul-europei-si-cel-mai-mare-pericol-pentru-romania- 
de-azi-si-de-maine-in-viziunea-lui-paul-gottfried-4839207/; „Profe¬ 
sorul Gottfried este cea mai importantă personalitate academică a 
conservatorismului tradiţional şi cel mai cunoscut critic american al 
neoconservatorismului, multiculturalismului şi elitelor manageriale 
ale statului 4 *. (Mircea Platon) 

american 44 , este „de a determina populaţiile docile să se con¬ 
formeze cerinţelor unei societăţi multiculturale 4469 ,, Statul 
terapeutic se angajează în construirea unei societăţi multi- 
culturale, devotate cauzei «diversităţii», făcînd din cetăţeni 
obiecte ale socializării. Unii vor fi încurajaţi să se simtă bine 
cu privire la identitatea lor, în timp ce altora li se va impune 
să-şi abandoneze, să se dezică de sau să-şi dispreţuiască 
identitatea lor moştenită/ 470 

„Prejudecata 4 este trăsătura principală a „personalităţii 
autoritare 44 . în cartea The Authoritarian Personality („Per¬ 
sonalitatea autoritara 4 ) (1950), realizată de o echipă a Şcolii 
de la Frankfurt, „«prejudecata» în Statele Unite este descrisă 
ca o ură patologică de care sînt stăpînite anumite victime. 
Este, de asemenea, o boală pe care doar administraţia 
publică - sîntem asiguraţi - are mijloacele adecvate pentru 
a o eradica. în această pledoarie tendenţioasă, deghizată 
sub numele de «analiză clinică», administratorilor li se dă 
misiunea de a se preocupa de vindecarea societăţii 44 71 . în 
societatea occidentală de astăzi, sînt incriminate discur¬ 
surile publice şi publicaţiile considerate a fi ofensatoare 
pentru minorităţi, iar în America, „declararea drept ile¬ 
gale a mediilor şi comportamentelor considerate ofensa¬ 
toare pentru femei, homosexuali şi alte «minorităţi» a dat 
naştere la aceeaşi represiune la care au condus numeroase 
legi adoptate împotriva «delictelor de opinie» în Europa 4472 . 

Se consideră că, pentru înlăturarea „prejudecăţilor 44 , este 
nevoie ca relaţiile sociale să fie controlate cu ajutorul „speci¬ 
aliştilor sociali 44 . Comentatori precum Thomas Szasz, Philip 
Rieff şi Christopher Lasch au evidenţiat „legătura dintre 
administraţia publică şi serviciile de asistenţă socială şi 


69 Paul Gottfried, op. cit., p. 14. 

70 Ibidem, p. 14-15. 

71 Ibidem, p. 2. 

72 Ibidem. 

psihiatrică coercitive 73 ". Astfel, persoanele „cu vederi retro¬ 
grade", care nu se aliniază ideologiei dominante, care pun 
sub semnul întrebării chestiuni considerate de necontestat 
(fiindcă aşa au decis clasa politică şi ideologii sociali), pot 
fi catalogate drept „cazuri patologice". Gottfried dă urmă¬ 
torul exemplu: „...aruncătorul de baseball John Rocker, din 
Atlanta, care a făcut remarci negative, într-un interviu pen¬ 
tru Sports Illustrated , la adresa homosexualilor, a negrilor şi 
a călătorilor provenind din Lumea a Treia pe care i-a întîlnit 
în trenul de metrou 7, în New York, a fost trimis, după un 
protest zgomotos al mass-media , la un cabinet de îngrijire 
psihiatrică. Ceea ce ar părea a fi insulte mult mai brutale 
îndreptate împotriva albilor, poliţiştilor şi a femeilor, pro¬ 
ferate de starul baschetbalist al echipei Philadelphia 76ers 
şi cîntăreţul negru de rap Alan Iverson nu a iscat o cerere 
similară pentru tratament psihiatric 74 . S-a stabilit că, spre 
deosebire de măiestria vocală a lui Iverson, comentariile 
lui Rocker sînt «prejudecăţi». Acestea erau sentimentele 
nereţinute ale unui locuitor rural alb din Sud, îndreptate 
împotriva unor grupuri protejate politic şi semnalau, prin 
urmare, o personalitate anormală. Judecind din această 
perspectivă ideologică pronunţată, nu toate insultele la 
adresa minorităţilor sînt «patologice». Această etichetă este 
rezervată pentru ceea ce clasa politică nu doreşte să audă 
sau să fie spus." 

Criticii Thomas Szasz şi Christopher Lasch au constatat 
modul cum aceşti experţi în dobîndirea „sănătăţii mintale" 

73 Thomas Szasz, Psychiatric Slavery (New York: Free Press, 1977); Rieff, 
Triumph of the Therapeutic ; şi Christopher Lasch, The True and Only 
Heaven (New York: Norton, 1979), pp. 450-465, apud Paul Gottfried, 
op. cit., p. 72. 

74 Sports Illustrated , 2 octombrie 2000, p. 120; „For the Mets, Another 
Dreary Night in Georgiă 1 , în New York Times, 13 octombrie 2000, Dl; Jeff 
Pearlman, „At Full Blast“, în Sports Illustrated , 27 decembrie 1999, p. 60; 
şi Karen de Carter, „Multicultural Morass“, în Laissez Faire City Times 
4, nr. 50 (11 decembrie, 2000), pp. 28-29, apud Paul Gottfried, ibidem. 

acţionează pentru a reduce la tăcere şi a discredita disidenţa 
nedorită. Cum arată Gottfried, „Dacă [Annie] Kriegel şi 
istoricul german Karl D. Bracher asociază tendinţele simi¬ 
lare de peste Atlantic cu îngrijorările privind «revenirea 
fascismului», în Statele Unite suprimarea disidenţei ne tri¬ 
mite înapoi la mijlocul secolului trecut, la lupta împotriva 
«bolilor mintale»* 75 . 

Despre discreditarea celor care deviază de la discursul 
şi ideologia acceptate vorbeşte, într-un interviu, şi jurna¬ 
listul şi analistul politic american de origine sîrbă Srdja 
Trifkovici (publicist şi editor al revistei paleoconserva- 
toare Chronicles). Acesta comentează că, pentru a închide 
gura celor incomozi, gardienii corectitudinii politice vor 
apela la termeni ideologici, lipsiţi de sens, aplicîndu-le eti¬ 
chete precum „rasist", „fascist" etc. pentru a înfiera opo¬ 
nenţii, fără a intra însă într-o dezbatere serioasă: „Dacă, 
de exemplu, un prezentator de la postul Fox doar repetă 
un fapt bine cunoscut, şi anume că 70% dintre americani 
nu vor construirea unei moschei la Punctul Zero, nişte 
femei indignate, care iau parte la acel interviu, vor părăsi 
studioul şi îl vor acuza de rasism, ca şi cum a spune un 
adevăr care este evident, dar incomod din punct de vedere 
ideologic, este un fapt prin el însuşi rasist. Cu alte cuvinte, 
«rasism» nu este doar un termen folosit abuziv pentru a 
discredita, dar şi un termen lipsit de suport intelectual. 
Este, ca şi în cazul termenului «fascist», o strategie numită 
reductio ad Hitlerum , cînd aplici tuturor un stigmat, cînd 
cei care au păreri diferite devin «fascişti», în vreme ce îţi 
aliniezi propriile viziuni corecte politic la un mod de înţe¬ 
legere admis ca valid, care devine singurul discurs accep¬ 
tat. Aceasta este, în fond, o trăsătură a totalitarismului" 76 . 


75 Paul Gottfried, op. cit., p. 13. 

76 https://www.youtube.com/watch?v=Uec8fTBLuaw;http://www.daily- 
motion.com/video/xldgqqj_corectitudinea-politica-este-comunismul- 

Trifkovici mai observă că această marotă a marxismului 
cultural, bazată pe „mantra" „rasă, «gen» şi sexualitate", 
este prezentată de clasa politică occidentală „drept calea 
de urmat, biletul către modernitate, către integrarea în 
Uniunea Europeană, în postmodernia occidentală" şi că 
aceste tendinţe au început să fie îmbrăţişate de elitele din 
Europa de Est 77 . 


„Tot ce e personal este politic" 

Un număr de comentatori (citaţi de Andrew Culcutt) 
au atras atenţia asupra consecinţelor pe care le-a avut pre¬ 
luarea în zona politică a motivelor contraculturii - ten¬ 
dinţe şi idei promovate înainte de o minoritate au trecut în 
zona mainstream , devenind ideologia oficială dominantă; 
în Occident, ele au fost adoptate de elite (din sfera poli¬ 
tică, academică, mass-media). Andrew Sinclair notează 
că „trendul" anilor ’60 devine „o poliţie a gîndirii impusă 
de academicieni şi de politicienii corecţi politic care ajung 
la putere în America" 78 . Jeff Nuttall scrie că „ Corectitudi¬ 
nea politică descinde direct din vechiul underground al 
anilor ’bO" 79 . La începutul anilor 1980, Bernice Martin 
şi-a dat seama că spiritul anilor ’60 „bîntuie" în societatea 

secolului-21-interviu-srdja-trifkovici_shortfilms#from=embediframe 
(trad. Irina Bazon). 

77 Pentru acest subiect, a se vedea şi Jean Sevillia, Terorismul intelec¬ 
tual. Din 1945 pînă în prezent , Editura Humanitas, 2012, ed. a Il-a, 
traducere de Ileana Cantuniari. „...au fost acuzaţi de nazism oameni şi 
curente de idei care nu aveau nimic de-a face cu Hitler şi nazismul. (...) 
Discreditarea Bisericii este un mod de a o reduce la tăcere şi e ceea ce 
am numit «terorism intelectual»” (Jean Sevillia, http://www.digi24.ro/ 
Media/Stiri/Digi24/Cultura/Stiri/Jean+Sevillia+la+Impartial). 

78 Andrew Sinclair, In Love and Anger (Sinclair-Stevenson, Londra, 
1994), p. 168, apud Andrew Culcutt. 

79 Jeff Nuttall, acordat lui Roger Hutchinson, în High Sixties (Edinburth: 
Mainstream, 1992), p. 192, apud Andrew Culcutt. 

occidentală, insinuîndu-se în toate sferele societăţii („viru¬ 
sul" ideologic al corectitudinii politice trebuie să pătrundă 
pînă în cele mai adînci fibre ale societăţii, pentru a o modi¬ 
fica din temelii), avertizînd că „sub veşmintele roşii se află 
un monstru de culoare diferită sau, probabil, un cameleon 
care poate căpăta orice culoare politică" 80 . Teza din anii ’60 
potrivit căreia „tot ce e personal este politic" 81 a devenit 
un principiu de bază al corectitudinii politice , găsindu-şi 
astăzi materializarea în cultura victimizării, rezultatul 
fiind, cum arată sociologul Stanley Cohen, subminarea 
drepturilor democratice: „Pentru victime, dacă nu pentru 
nişte devianţi (cum era în anii şaizeci), ce este personal a 
devenit, într-adevăr, politic. Această cultură a victimizării 
emerge din politica identitară [care se referă la identităţile 
de grup] 82 : grupuri care se definesc numai prin apartenenţa 


80 Bernice Martin, A Sociology of Contemporary Cultural Change 
(Blackwell, Oxford, 1981), p. 21, apud Andrew Culcutt. 

81 Teza că „tot ce e personal e politic* provine de la Gramsci, care a 
scris în Caiete că „totul este politic 44 şi „întreaga viaţă este politica 4 
(„tutta la vita e politica 44 ). Întrucît - în opinia lui Gramsci - valorile 
„culturii hegemonice 44 se impregnează în toate sferele societăţii - sfera 
învăţămîntului, cea religioasă, mass-media , asociaţiile de voluntariat, 
atunci societatea civilă constituie cîmpul de luptă unde se duce războiul 
între cei care vor să obţină hegemonia culturală. Faptul că „întreaga 
viaţă este politică 44 înseamnă, pentru Gramsci, că „viaţă privată, locul de 
muncă, religia, filosofia, arta, literatura şi societatea civilă, în general, 
sînt un cîmp de luptă unde se confruntă cei care urmăresc transfor¬ 
marea societăţii 44 (John Fonte, „Why There Is A Culture War“ http:// 
www.orthodoxytoday.org/articles/FonteCultureWar.php?/articles/ 
FonteCultureWar.shtml). La noi, societatea bazată pe unităţi organice 
(familia, Biserica), pe valori moştenite care menţin unitatea şi conştiinţa 
identităţii unei comunităţi, a fost înlocuită cu o „societate civila 4 dezră¬ 
dăcinată, un număr (deşi total neglijabil) de ONG-uri anticreştine (care 
luptă împotriva familiei naturale şi a Bisericii) pretinzînd că reprezintă 
adevărata societate civilă. 

82 Adepţii politicii identitare susţin că identitatea individului este dată 
de apartenenţa lui la un grup victimizat - grupul minorităţilor rasiale 
sau sexuale, feminiştii etc. Potrivit corectitudinii politice , „personali¬ 
tatea individuală trebuie să devină un reflex al «identităţii de grup». 

pe care o revendică la o anumită identitate şi la o condiţie 
specială de victime. Etica multiculturalismului conferă 
acestui curent o falsă justificare epistemologică 4 ' 83 

Merită aici să facem o referire la diferenţa - în mod deli¬ 
berat, eludată - dintre multiculturalism şi multietnicitate. 
O explicaţie edificatoare a acestei diferenţe este oferită de 
Paul Gottfried. Comunităţi multietnice erau, de exemplu, 
cele care existau în New York sau în Viena la începutul 
secolului XX (sau, pentru a ne referi şi la ţara noastră, popu¬ 
laţia multietnică din Dobrogea secolului al XlX-lea, cînd 
românii au convieţuit paşnic alături de diferite grupuri 
etnice, fără a-şi pierde identitatea şi sentimentul naţional). 
Contestabilă nu este coexistenţa unor minorităţi etnice 
organizate într-o unitate administrativă sau o jurisdicţie 
imperială, ci „promovarea unei «diversităţi» susţinute, 


Realitatea concretă a individului este neglijată, personalitatea sa este 
plasată la nivelul unui grup de victime, ideologic definite. Se pleacă de 
la premisa existenţei unui «punct de vedere lesbian sau homosexual», 
«un punct de vedere feminin», «o perspectivă a negrilor».... Gramsci 
şi «teoria critică» îşi fac simţită prezenţa în mai toate aspectele corecti¬ 
tudinii politice “ (Ovidiu Hurduzeu, op. cit., p. 143). Politica identitară 
suprimă, de fapt, diferenţele reale dintre indivizi, alterităţile, unicitatea 
persoanei: „Plasînd femeia în carne şi oase într-un «grup» ideologic 
definit, multiculturalismul ignoră realitatea ei concretă, îi sacrifică uni¬ 
citatea pe altarul normei identitare. O transformă într-un produs ideo¬ 
logic, ferecat definitiv în categoriile «gen»“ (Ovidiu Hurduzeu, op. cit., 
p. 84). „Politica identitară şi mişcările asociate acesteia au luat fiinţă în 
ultima parte a secolului XX. Au legătură, mai ales, cu mişcări precum 
mişcările de clasă, mişcările feministe, gay şi lesbiene, mişcarea socială 
a persoanelor cu dizabilităţi, mişcările etnice şi mişcările postcoloniale. 
Influenţa minorităţilor este o componentă principală a politicii iden¬ 
titare. Influenţa minorităţilor este o formă de influenţă socială, prin 
care o majoritate este influenţată de concepţiile sau conduitele unei 
minorităţi. Spre deosebire de alte forme de influenţă, aceasta implică, 
de obicei, schimbarea opiniilor private. Această schimbare se numeşte 
conversie* (http://en.wikipedia.org/wiki/Identity_politics). 

83 Stanley Cohen, „Crime and Politics“, în British Journal of Sociology, 
voi. 47, no. 1 (martie 1996), p. 15, apud Andrew Culcutt, Arrested Deve- 
lopment... 

prin sponsorizări, de către stat. în noua societate multi- 
culturală, opusă comunităţilor multietnice convenţionale, 
statul favorizează diferenţele faţă de modul de viaţă speci¬ 
fic populaţiei odată majoritare. Statul acordă recompense 
celor care întruchipează diferenţele dorite, lipsindu-i de 
recunoaşterea culturală şi chiar de drepturile politice pe cei 
care nu o fac. Diferenţele care sînt privilegiate sînt reprezen¬ 
tate nu numai de o serie largă de elemente culturale exotice, 
dar - ceea ce e poate mai semnificativ - şi de stiluri de viaţă 
alternative, care sînt promovate. Astfel, mass-media , edu¬ 
catorii sociali şi guvernele le acordă homosexualilor şi, mai 
recent, transsexualilor, statutul unor persoane cărora li se 
cuvin drepturi speciale şi recunoaştere pe motiv că au fost 
anterior marginalizaţi sau traumatizaţi. Singura modalitate 
de a împiedica perpetuarea unei astfel de «persecuţii» este 
remodelarea conştiinţei sociale a cetăţenilor majoritari" 84 . 


„Părinţii care au nevoie de părinţi" 

Diana West, în cartea sa, The Death ofthe Grown-Up: 
How Americas Arrested Development Is Bringing Down 
Western Civilization 85 , trece în revistă principalele aspecte 
care au contribuit la decăderea societăţii occidentale, 
atrăgînd atenţia că ideologia distructivă a corectitudinii 
politice a putut fi „implantată" doar într-o societate adusă 
într-un stadiu avansat de infantilizare. Ca urmare a eradi¬ 
cării valorilor maturităţii, societatea nu mai are puterea să 
reziste în faţa forţelor care o destructurează şi o masifîcă. 
Elementul organic, unificator, care-i menţinea coeziunea 


84 Paul Gottfried, op. cit., p. 27. 

85 Diana West, The Death ofthe Grown-Up: How Americas Arrested 
Development Is Bringing Down Western Civilization , St. Martin’s 
Griffin, 2008. 

- creştinismul 86 - a slăbit pe măsură ce tinereţea/adoles¬ 
cenţa „emancipata ‘ a fost ridicată la rang de adevărat cult. 
Demnitatea şi autoritatea morală care erau asociate, altă 
dată, bătrîneţii, în mentalul colectiv, au fost înlocuite cu 
dezgustul faţă de vîrstă. „Chiar dacă vîrsta a fost eliminată 
din procesul îmbătrînirii, avem sentimentul că societatea 
a «aruncat peste bord» nu numai părul alb, ridurile şi celu¬ 
lita. Ceea ce a dispărut este şi aprecierea pentru calităţile 
maturităţii: verticalitatea şi onoarea, răbdarea şi responsabi¬ 
litatea, capacitatea de a vedea în perspectivă şi înţelepciunea, 
sobrietatea, buna-cuviinţă şi bunele maniere, precum şi fap¬ 
tul de a şti ce se cade [a face sau a spune] şi cînd“ 87 . 

Bătrîneţea trebuie discreditată fiindcă influenţa pe care 
ar putea să o exercite asupra tinerilor este cu totul inco¬ 
rectă politic. Oamenii au tendinţa să-şi ascundă vîrsta, 
de care au ajuns să le fie ruşine. Cum spune, în stilul său 


86 „Christianity is basically the cradle faith of Western civilization. ... 
Christianity basically revived Europe, created and defined the new 
Europe, Christian civilization, the West. That is the cradle faith, that 
is what holds us or held us all together as a community and as a civili¬ 
zation. ... there is a desert of godlessness in Europe... one of the things 
that hold us together is gone. Secondly, Christianity is the basis of our 
moral consensus, the moral code by which a community lives.... look 
at all these cultural vvar issues - weve got the abortion, the homosexu- 
ality, and gay marriage, all these things ripping us apart, these divisions 
are rooted in the death of faith...“ (Pat Buchanan, într-un interviu la 
postul TV „PJ Media", în care a vorbit despre cartea sa Suicide of a 
Superpower şi despre decăderea civilizaţiei occidentale; interviul poate 
fi vizionat aici: https://www.youtube.com/watch?v=3GGlrFA_QEk). 
Şi Păr. Dumitru Stăniloae spunea că „Din pricina slăbirii credinţei, 
naţiunile europene trec azi prin criza grozavă a destrămării, a decăderii 
lor în starea de masă“. 

87 Diana West, op. cit., p. 4. Autoarea a ales drept motto al capitolului 
„The Rise of the Teen Age“ („Ascensiunea adolescenţei") un citat din 
sociologul Eric Hoffer: „If a society is to preserve its stability and a 
degree of continuity, it must know how to keep its adolescents from 
imposing their tastes, attitudes, values, and fantasies on everyday life.“ 
(Eric Hoffer, Reflections on the Human Condition , Harper and Row, 
New York, 1973, p. 29). 

ironic, Vladimir Volkoff, „în zilele noastre, bătrîneţea se 
machează, îşi face lifting, se ia peste picior sau se neagă" 88 . 

A fost nevoie doar de o generaţie pentru ca aceste schim¬ 
bări, la care au contribuit, mai ales, cultura pop şi televizi¬ 
unea, să se producă în societate, remarcă scriitoarea. Dacă 
altădată copiii „orbitau" în jurul părinţilor, astăzi părinţii 
sînt cei care „orbitează" în jurul copiilor 89 , abdicînd de la 
responsabilităţile lor de adulţi, renunţînd la autoritatea pe 
care o presupune statutul de părinte, „la drepturile şi privi¬ 
legiile lor pentru a nu tulbura confortul [emoţional] şi buna 
dispoziţie a tinerilor" 90 . Societatea a fost adusă într-o stare 
de pasivitate, „anesteziată" prin televizor, muzică, filme, 
jocuri video etc. La procesul de regresie morală (strîns core¬ 
lat erodării valorilor maturităţii) şi de „tîmpire" a populaţiei 
contribuie şi vulgarizarea limbii, care a devenit un feno¬ 
men obişnuit în mass-media (dar şi în filme, literatură etc.), 
nelipsind nici limbajul licenţios, care e tot mai la modă. 

Un alt fenomen care indică decăderea morală asociată 
dispariţiei maturităţii îl reprezintă petrecerile dezmăţate 
care au loc în fiecare an în SUA chiar în vacanţa de Paşti şi 
care au devenit un adevărat „ritual" la care participă ado¬ 
lescenţii cu susţinerea părinţilor: aceste petreceri („inspi¬ 
rate de MTV" şi organizate adesea în staţiuni exotice), care 
deseori degenerează în adevărate orgii, erau de neconceput 
cu o generaţie în urmă. Dacă altădată părinţii nu numai că 
nu le-ar fi încuviinţat, dar şi şi-ar fi pedepsit sau mustrat 
aspru copiii care ar fi luat parte la aceste destrăbălări, astăzi 
părinţii îi însoţesc pe adolescenţi şi le închiriază camere 
de hotel pentru ca ei să se poată distra în acest fel. „Doar 
o cultură în care autoritatea adulţilor a devenit perimată 
[,,post-grown-up culture"] poate accepta acest ritual bizar: 


88 Vladimir Volkoff, op. cit., p. 19. 

89 Diana West, op. cit., p. 17. 

90 Ibidem , p. 12. 

în fiecare primăvară, părinţi americani care, în general, 
respectă legea, merg la biserică şi fac, cel mai probabil, parte 
din PTA [Parent Teacher Associations], îi urcă pe băieţii 
şi pe fetele lor, adesea minori şi lăsaţi să-şi facă de cap, în 
avioanele ticsite şi zboară sute, dacă nu mii de mile pînă la 
litoraluri unde curge alcoolul, unde drogurile halucinogene 
se pot consuma fără oprelişti şi orgiile sexuale, de multe ori 
în public - pe tejghelele barurilor, pe plajă -, sînt atracţia 
principală. Şi, aproape totdeauna, aceşti părinţi fac acest 
lucru împotriva voinţei lor. «Nu avem de ales. Nu ne cer 
permisiunea. Cel mult, ne spun că se duc», a spus o mamă 
intervievată de cotidianul Detroit Free Press" 91 . 

Diana West argumentează că relativismul valoric care 
a aruncat societatea de astăzi într-un vid moral este o 
urmare firească a anihilării virtuţilor specifice maturităţii 
şi, implicit, a atrofierii totale a facultăţii de a discerne între 
bine şi rău, între ceea ce este cuviincios şi ceea ce încalcă 
limitele decenţei, între normal şi anormal. Inevitabil, valori 
precum căsătoria şi familia, care pentru strămoşii noştri 
erau sfinte (de aceea se străduiau să nu le întineze; pentru 
ei, căsătoria se clădea prin jertfă şi purtarea crucii, prin 
asumarea responsabilităţii şi disciplină), nu-i mai atrag pe 
tineri fiindcă „dacă sexul [în afara căsătoriei] este tot mai 
disponibil, atunci nu mai există motivaţie pentru înteme¬ 
ierea unei familii", adică pentru asumarea a ceea ce con¬ 
stituia cîndva un pas important către maturizare. Muzica 
contemporană, arată West, are, de asemenea, un rol major 
în sexualizarea adolescenţilor şi în degradarea sentimentu¬ 
lui de dragoste (care se reduce la satisfacerea instinctuală), 
subminînd capacitatea oamenilor de a se implica într-o 
relaţie monogamă matură. „Nu degeaba ne-a învăţat Platon 
că, dacă vrem să înţelegem un om sau societatea în care 
trăieşte, să fim atenţi la muzica pe care o ascultă... Dacă 


91 Diana West, op. cit., p. 75. 

muzica pop din America a putut idealiza excesiv iubirea 
romantică, rock’n’roll-ul degradează şi mai mult relaţiile 
fizice, corupînd nu numai modul de manifestare a dragos¬ 
tei, dar şi sensul dragostei şi al romantismului. Şi, aş adăuga, 
din păcate, capacitatea noastră de a le trăi (...). Există o dife¬ 
renţa enormă între o cultură în care este cîntată dragostea 
romantică şi căsătoria («Have You Met Miss Jones?» 92 ) şi o 
cultură în care sînt cîntate dorinţa sexuală şi plăcerea de o 
noapte («/ Cant Get No Satisfaction » 9}, )“ 94 . 

Aceste aspecte reflectă abandonarea virtuţilor şi principi¬ 
ilor morale ale creştinismului şi cufundarea în „nebuloasa 44 
relativismului valoric al multiculturalismului şi umanismu¬ 
lui secularizat. Pe măsură ce modelele care întruchipau în 
mod tradiţional autoritatea s-au devalorizat, s-a produs şi 
o nivelare a ierarhiilor, iar această uniformizare, alături de 
contestarea autorităţii tatălui, a avut drept corolar şi negarea 
superiorităţii culturii (creştine) occidentale. 

în capitolul „Parents who needparents\ autoarea sub¬ 
liniază că principalul factor care a condus la „abdicarea 4 
adultului a fost devalorizarea modelului de autoritate repre¬ 
zentat de părinte. Părinţii de astăzi ar avea nevoie de părinţi, 
în schimb, au copii, cărora „le dau undă verde să facă lucruri 
degradante care nu sînt spre binele copiilor 4 . însă, dacă vir¬ 
tutea nu mai reprezintă o regulă socială care trebuie urmată, 
atunci nu se mai pune problema dacă un lucru este sau nu 
„spre binele 44 cuiva. „Ca şi societatea din jur, părinţii speră 
că copiii vor face «alegerile cele mai bune pentru ei». Dar 
teoria falsă cu privire la posibilitatea lor de a face «alegerile 
cele mai bune» nu este inspirată nici de sentimentul dem- 


92 „Ai întîlnit-o pe domnişoara Jones?“, piesă aparută în 1937, compusă 
de Richard Rodgers (muzica) şi Lorenz Hart (versurile) pentru filmul 
muzical „I'd Rather Be Right“. Există şi o versiune a piesei cîntată de 
Frank Sinatra, fiind inclusă în albumul acestuia „Sinatra Swings“. 

93 Piesă aparţinînd formaţiei britanice de rock „The Rolling Stones“. 

94 Diana West, op. cit., p. 39. 

nităţii personale, nici de un sistem de valori morale solid" 95 , 
pe care se întemeia altădată educaţia primită de copii în 
familie. Astăzi, ni se bagă pe gît teoria conform căreia tinerii 
nu au nevoie decît de „informaţii" şi că trebuie să primească 
şi să aibă acces la cît mai multe. Aşa se face că, „în districtul 
Fairfax, Virginia, elevii de clasa a 10-a care fac ore de educa¬ 
ţie sexuală învaţă o definiţie mult mai largă a termenului de 
«abstinenţă», sensul variind de la cel de «abstinenţă» pînă 
la cel implicînd toate activităţile sexuale care exclud actul 
sexual. Apoi, elevii sînt «sfătuiţi să aleagă care definiţie se 
potriveşte cel mai bine cu valorile individuale». Cum s-a 
exprimat un profesor, «nu susţinem nici un punct de vedere. 
Nu facem decît să oferim informaţii»" 96 . 

însă „informaţiile" sînt lipsite de orice fundament moral. 
Diana West aminteşte cazul grupului „Spur Posse" 97 : „La 
începutul anilor ’90, acest grup de băieţi din clasa de mijloc 
din Lakeland, California, deţinea toate informaţiile de care 
avea nevoie pentru a practica «sexul sigur [protejat]», atunci 
cînd băieţii s-au luat la întrecere pentru a vedea cine obţine 
cele mai mari «scoruri» - cine va ajunge la numărul cel mai 
mare de relaţii sexuale cu fete locale (cîştigătorul, atunci 
cînd a fost arestat pentru molestarea unei minore în vîrstă 
de 10 ani, a susţinut că a obţinut «punctajul» 63). Membrii 
grupului Posse se întrebau cu ce au greşit. «Ei [profesorii] 
ne împart prezervative, ne predau educaţia sexuală şi despre 
prevenirea sarcinii», a spus unul dintre băieţi. «Dar nu ne 
învaţă nici o regulă [de natură morală, n. tr.]" 98 . 


95 Diana West, op. cit. y p. 74. 

96 îbidem. 

97 „Spur Posse“, grup format din băieţi de liceu din Lakewood, Cali¬ 
fornia, care foloseau un sistem de puncte prin care „ţineau evidenţa* 
cuceririlor lor sexuale. Grupul a intrat în atenţia publicului pe 18 martie 
1993, cînd unii dintre membrii acestuia au fost arestaţi pentru diverse 
infracţiuni de natură sexuală (sursa: wikipedia). 

98 Diana West, op. cit., p. 74. 

Scriitoarea Kay S. Hymowitz argumentează că această 
metodă de pregătire pentru viaţă a adolescenţilor, care sînt 
învăţaţi că pot alege ce cale doresc după ce au primit „toate 
informaţiile", este sortită eşecului. „Modelul de «educa¬ 
ţie» bazat pe alegere porneşte de la premisa că adolescenţii 
au deja valorile, certitudinile şi discernămîntul necesare 
pentru a-i ajuta să facă aceste alegeri... Se pare că experţii 
nu îşi pun deloc problema de unde vin valorile, convin¬ 
gerile şi discernămîntul din spatele acestor alegeri. Deşi 
acestea se dobîndesc, fără îndoială, în urma unui proces 
gradual de învăţare, specialiştii le privesc ca şi cum ar face 
parte, în mod miraculos, din identitatea adolescenţilor." 99 
Dar adolescenţii nu se nasc cu aceste valori, ci le deprind în 
timp, prin educaţia pe care o primesc mai întîi în familie, 
apoi la şcoală (a cărei sarcină ar trebui să fie formarea de 
caractere 100 ). însă adulţii de astăzi, inclusiv părinţii, au 
uitat acest lucru. 


Corectitudinea politică 
şi revoluţia în plan lingvistic 

Revoluţia culturală implică, fireşte, şi o revoluţie în plan 
lingvistic, fiindcă, odată ce cuvintele îşi pierd sensul lor real 


99 îbidem. 

100 „Am spus-o într-un rînd că ceea ce ne inspiră durerea cea mai mare şi 
o adevărată teamă de viitorul acestei ţări nu sînt pe atîta oamenii gene¬ 
raţiei actuale pe cît tinerii noştri, care vor stăpîni în viitor soarta naţiei 
lor. Lucrarea continuă a instituţiilor prea liberale a consistat la spiritele 
tinere în dărîmarea oricărei autorităţi dumnezeieşti şi omeneşti, într- 
o încredere oarbă în propria persoană neînsemnată, în nerespectarea 
oricărui superior. ... [acestor tineri] le-am putea prezice de pe acuma 
lipsa de statornicie şi impotenţa morală. Aceasta-i pedeapsa ce ne-o dă 
Dumnezeu pentru c-am făcut din şcoli numai unelte în care se îngră¬ 
mădeşte învăţarea unei mulţimi de cunoştinţe, fără să fi îngrijit deloc 
pentru creşterea inimei şi caracterului" (Mihai Eminescu, Curierul de 
Iaşi, 5 iunie 1877). 



„RELIGIA" MARXISTA A NOII ORDINI MONDIALE 179 



şi reprezentativitatea (nu mai trimit către adevăr), realitatea 
şi, implicit, mentalităţile, pot fi lesne modificate în funcţie 
de agenda ideologică prin care se urmăreşte fabricarea de 
noi sensuri şi valori. Diana West vorbeşte, pe de o parte, 
despre eufemismele întîlnite atît de frecvent în limbajul 
corectitudinii politice şi, pe de altă parte, despre vulgariza¬ 
rea tot mai accentuată a limbii în mass-media. 

Autoarea face o comparaţie între eufemismele folosite 
în epoca victoriană şi cele frecvente azi în „nouvorba“ 
corectitudinii politice. Eufemismele din perioada victoriană 
reflectau principiile morale după care se ghidau oamenii 
din acea epocă şi tendinţa lor de a se ridica mai presus de 
lucrurile triviale, la mare preţ fiind, pentru ei, moralitatea 
şi decenţa: preferau să spună „membru a în loc de „picior 4 , 
„formă 44 în loc de „corp 44 şi chiar obişnuiau să acopere cu 
învelitori picioarele pianelor. în schimb, în limbajul corect 
politic , lucruri altădată inacceptabile din cauza caracteru¬ 
lui lor imoral şi reprobabil sînt numite prin cuvinte menite 
să le „cureţe 44 de semnificaţiile incorecte politic , să anuleze 
sensurile care ar putea incomoda sau ar putea trezi în om 
conştiinţa morală. „Nu există eufemisme mai echivoce şi 
mai aberante decît denumirile folosite astăzi în legătură 
cu industria sexului, de la «cluburi pentru gentlemeni» 
[„gentlemens clubs 44 ] 44 ale căror clienţi numai „gentle¬ 
meni 44 nu s-ar putea numi, „la «programele pentru adulţi» 
[„adult entertainment 44 ], formulă care înseamnă, desigur, 
pornografie, şi spectatorii «maturi» (peste 18 ani), care le 
vizionează. 44101 Totodată, acest limbaj ne inoculează ideea 
că „a ajunge la maturitate înseamnă a avea acces la o lume 
în care practicarea unui voaierism în masă, evaluat cu R, 
X sau NR, în care scene explicite, obscene, de sexualitate, 
violenţă, şi alte turpitudini similare ar reflecta, chipurile, 
un comportament de «adult». Este «matur» cineva care 


101 Diana West, op. cit., p. 115. 

priveşte scene pornografice pe ecran sau plăteşte pentru 
a privi un dans într-un club de striptease? Eufemismele 
victoriene erau mai mult sau mai puţin inteligibile. Eufe¬ 
mismele din vremea noastră sînt o mască pentru cele mai 
josnice şi depravate manifestări deghizate sub numele de 
«maturitate»" 102 . 

Alte eufemisme - adăugăm noi - nelipsite din limba¬ 
jul corectitudinii politice , sînt „întrerupere de sarcină" sau 
„sănătate reproductivă", primul însemnînd, de fapt, uci¬ 
derea unui prunc lipsit de apărare 103 , iar a doua sintagmă 
- pervertirea copiilor prin impunerea orelor de educaţie 
sexuală la vîrste cît mai fragede 104 . Un alt exemplu grăitor 
şi revoltător despre modul cum se ţinteşte către deformarea 
şi redefinirea normalităţii este demersul iniţiat în unele 
ţări în sensul înlocuirii termenilor de „mamă" şi „tată" 105 , 
incorecţi politic , cu „părinte 1" şi „părinte 2". Am oferit aici, 
exemplificativ, doar o mică listă a acestor termeni care ar 
merita însă un studiu separat. 


102 Ibidem. 

103 Recomand cartea Marie-Helene Congourdeau, Embrionul şi sufletul 
lui la Sfinţii Părinţi în izvoarele filozofice şi medicale greceşti, Editura 
Deisis, 2014. 

104 A se vedea http://www.familiaortodoxa.ro/2009/12/04/onu-cere- 
introducerea-educatiei-sexuale-in-scoli-ca-drept-al-copilului/; pentru 
acest subiect, recomandăm şi cărţile: Virgiliu Gheorghe, Pornografia, 
maladia secolului XXI, Editura Prodromos, 2007; Gabriele Kuby, Revo¬ 
luţia sexuală globală: distrugerea libertăţii în numele libertăţii , Editura 
Sapientia, 2014. 

105 „France Proposes Banning Words ‘Mother’ And ‘Father’ From 
Government Documents As Part Of Gay Marriage Legalization“ 
http://www.huffingtonpost.com/2012/09/25/france-mother-father-gay- 
parents-law-_n_1912606.html; Mesajul unei mame creştine din Franţa 
despre scoaterea termenilor „tată“ şi „mama* din formularele admi¬ 
nistrative: „Nu sînt «părinte 2», ci mama copiilor mei!“ http://www. 
culturavietii.ro/2013/09/05/mesajul-unei-mame-crestine-din-franta- 
despre-scoaterea-termenilor-tata-si-mama-din-formularele-adminis- 
trative-nu-sunt-parinte-2%E2%80%B3-ci-mama-copiilor/. 

Diana West atrage atenţia şi asupra trivializării lim¬ 
bajului în programele TV. Aaron Sorkin, producătorul 
serialului „The West Wing" („Viaţa la Casă Albă") sus¬ 
ţinea că „programele de televiziune trebuie să se maturi¬ 
zeze, aşa cum trebuie să se întîmple şi cu restul ţării. Nu 
avem absolut nici un motiv să nu folosim un limbaj pentru 
adulţi în programe care sînt dedicate adulţilor" 106 . Folosi¬ 
rea unui „limbaj al adulţilor" ar presupune, pentru Aaron 
Sorkin, înlăturarea tabuurilor, astfel încît un personaj să 
poată „rosti o înjurătură în care să se ia numele Domnului 
în deşert" 107 . Producătorul Steven Bochco „era implicat 
într-o campanie similară menită să ajute televiziunea să 
se «maturizeze» prin punerea telespectatorilor americani 
în situaţia de a auzi «o afirmaţie scabroasă care nu a mai 
fost niciodată rostită într-un serial la postul ABC» 108 (...) 
Nouă este introducerea unor astfel de remarci vulgare în 
mass-media mainstream [şi în cultură - literatură, poezie, 
dramaturgie etc., n. n.] - prin undele radio, în casele noas¬ 
tre şi în vocabularul nostru obişnuit - fapt care trebuie să 
treacă drept o manifestare a «elevaţiei» culturale" 109 . Con¬ 
secinţa vulgarizării limbajului este alterarea simţului nos¬ 
tru pentru frumos şi, implicit, a simţului etic, inculcarea 
concepţiei că buna-cuviinţă şi decenţa, care caracterizau 
lumea şi modul de comportare ale părinţilor şi strămoşilor 
noştri, sînt valori desuete, învechite. Demnitatea limbaju¬ 
lui trebuie recuperată. 


106 „Broadcast television can grow up as the rest of the country does. 
There is no reason why we cant use thelanguage ofadulthood in pro- 
grams that are about adulthood“ http://www.washingtontimes.com/ 
news/2001/sep/16/20010916-025426-3299r/; citat si in Diana West, 
op. cit. p. 115. 

107 îbidem. 

108 http://www.washingtontimes.com/news/2001/sep/7/20010907- 

025248-4627r/; Diana West, ibidem. 

109 Diana West, op. cit. p. 115. 

Distrugerea familiei, 

principalul obiectiv al corectitudinii politice 

După cum am văzut, devalorizarea autorităţii atrage după 
sine anularea ierarhiilor. însă desfiinţarea ierarhiilor implică 
şi deformarea şi, în cele din urmă, distrugerea ideii de familie. 
„Morala“ după care se ghidau tinerii din vremea contracul- 
turii ar putea fi rezumată în sloganul „Fă ceea ce vrei 44 . în 
acest sens, hipioţilor, care dispreţuiau ierarhiile, le plăcea să se 
considere „copii ai florii, întrucît floarea este într-o schimbare 
perpetuă, se recreează pe sine“ 110 , iar stilul de viaţă „de fami¬ 
lie 4 pentru care pledau erau căsătoriile deschise şi poligamia. 

Erodarea valorilor maturităţii are drept consecinţă 
distrugerea familiei. Familia presupune maturitate, asu¬ 
marea de responsabilităţi, înţelepciune, de aceea ea poate 
bloca funcţionarea instrumentelor de manipulare folosite 
de corectitudinea politică , un instrument principal fiind 
infantilizarea. Astfel că familia este incorectă politic , avînd 
în vedere, de asemenea, că se bazează pe valori date, pe 
raporturi ierarhice, ea este, pentru reprezentanţii Şcolii de 
la Frankfurt, o „fabrica 4 unde iau fiinţă „structurile reac¬ 
ţionare 44 (Wilhelm Reich), în care se formează „caracterul 
[personalitea] autoritar[ă] 44 (Theodor Adorno). Prin urmare, 
cum spune Vladimir Volkoff, în cartea sa Manualul corecti¬ 
tudinii politice , „familia împiedică individul să beneficieze 
plenar de influenţa corectă politic . Pe de altă parte, orice 
familie este mai mult sau mai puţin ierarhizată. Funcţiile 
nu sînt identice, diferenţele de vîrstă sînt evidente. Relaţiile 
dintre membri sînt congenitale şi nu depind aproape deloc 
de alegere. Pe scurt, familia este cel mai puţin corect politic 
dintre toate modurile de asociere a fiinţelor umane 44111 . 


110 Adi Dohotaru, op. cit., p. 21. 

1,1 Vladimir Volkoff, Manualul corectitudinii politice , Editua Antet, 
2007, p. 43. 

Aşa se explică de ce „unul dintre principiile de bază 
ale teoriei critice a fost necesitatea de a distruge familia 
tradiţională. Corifeii Şcolii de la Frankfurt predicau: «Chiar 
şi o abolire parţială a autorităţii parentale în familie ar tre¬ 
bui să sporească disponibilitatea unei generaţii viitoare de 
a accepta schimbarea socială.»" 112 . 

Războiul împotriva familiei s-a intensificat pe măsură 
ce revoluţia homosexuală 113 a luat proporţii care, în urmă 
cu cîteva zeci de ani, ar fi fost greu de imaginat. Militan¬ 
tismul gay ia avînt spre finalul anilor ’70. Manifeste care 
circulau în epocă propuneau „eliberarea homosexualului 
din fiecare (...): îmbrăcămintea, atitudinea devin unisex 
(fetele poartă pantaloni, bărbaţii au părul lung şi amulete); 
destui tineri hippie sînt bisexuali poligami. Se cere înceta¬ 
rea represiunii sexuale" 114 . 


Corectitudine politică 
şi globalism economic 

Revoluţia „eliberării" a transformat omul dintr-o fiinţă 
puternică, demnă, înrădăcinată în Adevăr şi ancorată în 
valori moştenite (organice), responsabilă şi liberă (atribute 
ale maturităţii) într-un individ vulnerabil, dependent, 
fără identitate, înrobit patimilor pe care i le stimulează 
cultura consumismului şi „manipularea magică" media- 
tică 115 , absorbit în viitoarea relativismului valoric care îi 


112 Dr. Gerald L. Atkinson, „Feminismul radical şi corectitudinea 
politică vezi capitolul cu acelaşi titlu din această carte. 

113 Recomand cartea Virgiliu Gheorghe şi Andrei Dîrlău, Faţa nevăzută 
a homosexualităţii, Editura Christiana, Bucureşti, 2014. 

1,4 Adi Dohotaru, op. cit., p. 73. 

115 A se vedea conferinţa „Manipularea magică, pericolul pornografiei" 
susţinută de biofizicianul Virgiliu Gheorghe http://www.familiaorto- 
doxa.ro/2012/03/25/manipularea-magica-pericolul-pornografiei/. 

anulează discernămîntul şi reperele, un om incapabil să 
se autoguverneze. Toate acestea, tocmai ca o consecinţă a 
faptului că (revoluţia „eliberării") a ridicat mai presus de 
orice ideea autonomiei individuale. Omul dezrădăcinat 
devine inevitabil subjugat ingineriilor sociale. Rupt de 
comunitatea organică în cadrul căreia era legat de semenii 
săi printr-o istorie, limbă şi tradiţie comune, pentru a fi 
„globalizat", el ajunge nu numai un individ fără concre¬ 
teţe, „topit" în melanjul uniformizator multiculturalist, 
dar şi o piesă de schimb, o marfă sau mînă de lucru ieftină 
pe „piaţa liberă globală". Din idealul unei libertăţi fără 
limite şi al unei vieţi fără responsabilităţi, propovăduit de 
noua stingă a anilor '60, s-a născut acest „om nou" infan- 
tilizat şi slab, automizat. însă atît ingineriile culturale din 
laboratoarele neomarxismului, cît şi ingineriile econo¬ 
mice asociate mercantilismului corporatist au contribuit 
la crearea acestui „om nou", la subminarea instituţiilor 
tradiţionale, la masificarea comunităţilor şi fragmentarea 
societăţii 116 . Marxismul cultural creează indivizi perfect 
integrabili în sistemul corporatist neoliberal, înghiţiţi în 
abstractismul globalist. 

Societatea, atacată din ambele direcţii („Society? There 
is no such thing as society" - „Societatea? Nu există aşa 
ceva!", este o spusă celebră a lui Margaret Thatcher), nu-şi 
poate menţine coeziunea şi nu poate dăinui fără „cărămi- 


116 „Simbioza dintre stîngismului academic şi social cu capitalismul cor- 
porat, alianţa dintre corectitudinea politica şi globalismul economic sînt 
cele care dau apă la moară sistemului actual. Imigranţii, de exemplu, 
convin şi stîngii multiculturale ahtiate după «hibriditate», şi marilor 
corporaţii care caută mînă de lucru ieftină şi servilă/ 4 (Mircea Platon, 
„Ce a mai rămas de apărat“ http://www.rostonline.org/rost/sep2007/ 
conservatorii.shtml); „Controlul social exercitat de stat nu presupune 
existenţa unei economii socializate, iar intervenţia guvernamentală 
în creşterea copilului, în relaţiile conjugale şi în relaţiile dintre gru¬ 
puri poate continua acum în asociere cu forţele pieţei 44 (Paul Gottfried, 
op. cit., p. 25). 

zile“ ei de baza: familia 117 , biserica, comunităţile organice, 
care alcătuiesc ţesutul ei trainic. Smuls din acestea şi negînd 
orice altă autoritate, individul pasiv s-a lăsat lesne angre¬ 
nat în structuri artificiale, impersonale. Cum spune G. K. 
Chesterton, „fără familie, rămînem lipsiţi de apărare în faţa 
statului, care, în vremurile moderne, este statul servil 44118 . 
„Statul servil 44 de astăzi este „statul terapeutic 44 (Gottfried) 
sub a cărui oblăduire grijulie se află individul vulnerabil. 
Individualismul anarhic - constată conservatorul brita¬ 
nic Phillip Blond 119 - a avut nevoie de puterea şi contro¬ 
lul unui stat cu atribuţii tot mai extinse care să menţină 
ordinea şi să stabilească normele corecte , dezirabile, care 
trebuie urmate. „Date fiind discreditarea sau uzurparea 
altor autorităţi, numai administratorii publici şi gardienii, 
în cîrdăşie cu aceştia, ai «amabilităţii», «corectitudinii» şi 


117 „în ultimii treizeci de ani am fost martorii unui atac concertat 
împotriva familiei şi a înţelegerii tradiţionale a căsătoriei. Schuma- 
cher [E. F. Schumacher, autorul cărţii Small Is Beautiful: A Study of 
Economics As IfPeople Mattered (1973), n. tr.] ar fi fost consternat de 
o asemenea întorsătură a lucrurilor. El înţelegea că familia constituie 
cea mai mică şi cea mai frumoasă parte a unei societăţi sănătoase 
- de fapt, temelia pe care se clădeşte orice societate sănătoasă. Să 
înlăturăm familia din inima societăţii şi va domni un hedonism inu¬ 
man. Şi, de vreme ce înseamnă egoism fără limite, hedonismul este 
opusul total al autolimitării [virtuţii cumpătării] necesare pentru 
restaurarea unei economii şi politici fireşti. Pe scurt, ce e mic este 
încă frumos fiindcă familiile au încă valoare.“ (Joseph Pearce, „A Still, 
Small Voice”, articol în revista online http://distributistreview.com/ 
mag/2010/09/a-still-small-voice/). 

118 „Without the family, we are helpless before the state, which in our 
modern case is the Servile State“, G. K. Chesterton, The Superstition of 
Divorce (1920). A se vedea, pentru acest subiect, şi cărţile lui Hilaire 
Belloc (care ar merita traduse şi în România) The Servile State (1912) şi 
An Essay on the Restoration ofProperty (1936). 

119 Phillip Blond, „Shattered Society“, în The American Conservative , 
1 iunie 2010, http://www.theamericanconservative.com/articles/shat- 
tered-society/; http://distributistreview.com/mag/2010/ll/societatea- 
destramata/, trad. Irina Bazon. 

«bunăvoinţei» sînt împuterniciţi să decidă care este com¬ 
portamentul corect." 120 

Un alt conservator, James Matthew Wilson, profesor la 
Universitatea creştină din Villanova (SUA), constată, pe 
bună dreptate, că, „dacă individul e unica entitate socială, el 
se va simţi întotdeauna slab, relativ lipsit de apărare, izolat şi 
înstrăinat de mijloacele de a-şi asigura viitorul" 121 . Puterea 
comunităţilor fiind tot mai slăbită, „soluţia" rămîne depen¬ 
denţa individului faţă de entităţi abstracte, impersonale. 
Singurele puteri care rămîn - remarcă tot Phillip Blond - 
sînt statul şi piaţa 122 sau, am spune noi, „big government" 
(marele guvern) şi „big business" (marile corporaţii). în 
fond, acestea sînt noile „entităţi" deţinătoare de autoritate, 
care substituie comunităţile tradiţionale (formînd, în locul 
lor, societatea de masă) şi anihilează legăturile fireşti de 
vecinătate dintre oameni 123 . 


120 Paul Gottfried, op. cit., p. 9. 

121 James Matthew Wilson, „Scrisoare de la un conservator tradiţional**, 
„Letter from a Tradiţional Conservative* http://www.frontporchrepu- 
blic.com/2009/04/letter-from-a-young-conservative/. Preluată şi tra¬ 
dusă în româneşte în cartea A treia forţă. Economia libertăţii , Ed. Logos, 
2009, pp. 180-191. 

122 „Decăderea culturii noastre este înţeleasă cel mai clar ca rezultat 
al dispariţiei societăţii civile. Rămîn doar două puteri: statul şi piaţa. 
Nu mai există, în mod eficient şi independent, guvern local, biserici, 
sindicate, societăţi cooperatiste sau organizaţii civice care să opereze la 
nivel de comunitate. In trecut, aceste instituţii funcţionau ca mijloace 
prin care oamenii obişnuiţi îşi exercitau puterea. Acum comunităţilor 
mutualiste le-au luat locul indivizii pasivi şi izolaţi unii faţă de ceilalţi. 
Sferele civile fie au dispărut, fie au devenit aservite statului dictatorial 
sau pieţei monopolizate** (Phillip Blond, ibidem). 

123 „Relaţiile dintre indivizii societăţii de masă nu mai sînt specifice, 
individualizate şi nu mai reprezintă un scop în sine. Ele au devenit mij¬ 
loc de atingere a altor scopuri impuse de un sistem de valori incompa¬ 
tibil cu cel tradiţional. Puterea comunităţilor este tot mai slabă, acestea 
delegîndu-şi competenţele către puteri şi instituţii străine, impersonale, 
neinteresate de specificul lor, care, pe cale de consecinţă, nici nu rezolvă 
în mod adecvat problemele comunităţilor. în astfel de condiţii, indivizii 
sînt tot mai singuri, mai îndepărtaţi unii de alţii, mai săraci în relaţii, 

Statul managerial urmăreşte să neutralizeze puterea 
grupurilor sociale care nu se află sub controlul acestuia, 
acaparînd sferele sociale odinioară independente. Grupu¬ 
rile minoritare care se bucură de statut privilegiat depind 
de stat, care le protejează şi le întăreşte poziţia în detrimen¬ 
tul grupurilor care contestă dominaţia acestuia. O cultură 
majoritară, înrădăcinată istoric, care nu este un „produs ‘ 
al statului managerial, „se află în poziţia de a se opune în 
mod eficient puterii acestuia; prin urmare, statul pretinde 
că cultura dominantă [cu rădăcini istorice în acea comu¬ 
nitate] nu reprezintă decît unul dintre multele grupuri care 
se află în competiţie, fără a avea vreun statut privilegiat. Ca 
urmare, societatea civilă îşi pierde statutul independent şi 
devine total subjugată puterii statului" 124 

Acest tip de stat nu mai este reprezentativ, de vreme ce 
nu mai reprezintă valorile organice ale populaţiei majori¬ 
tare. Astfel că se întîmplă deseori ca reglementările şi legile 
implementate să vină în contradicţie cu aceste valori orga¬ 
nice. Exemple în acest sens sînt încercarea de scoatere a 
religiei din şcolile publice, introducerea educaţiei sexuale 
în şcoli, legalizarea „căsătoriilor" între persoane de acelaşi 
sex, modificarea Constituţiei pentru a o adapta agendei 
străine etc. „...statul, astăzi, face legea. Statul e sursa legii 
pe care poporul trebuie să o aplice, deşi ar trebui să fie 
invers. «Elita» născoceşte «valori» pe care poporul trebuie 
să le asimileze, cînd de fapt elita ar trebui să ilustreze valo¬ 
rile organice ale ortodoxiei populare. în locul tradiţionalei 
autorităţi de judecător a regelui care împarte dreptatea, sta¬ 
tul şi-a arogat autoritatea de legiuitor. Statul e acum sursa 
legii, chiar dacă în teorie e «poporul». Ca atare, statul nu 

mai slabi ca posibilităţi, percepîndu-se a fi la dispoziţia şi în situaţia de 
a deveni victimele unor forţe destructurante.“ (Prof. univ. Ioan Deac, 
cursul Introducere în sistemul mass-media y p. 10). 

124 http://www.whatwouldthefoundersthink.com/multiculturalism- 
and-the-politics-of-guilt-by-paul-edward-gottfried. 

mai reprezintă nimic altceva decît pe sine (adică elitele biro- 
cratic-manageriale).“ 125 Acest tip de stat devine „minimal" 
cînd se pune problema să apere cauza şi interesele cetăţe¬ 
nilor de rînd, majoritari. 

Pentru ca statul să-şi recapete reprezentativitatea, el tre¬ 
buie să redevină al poporului (al populaţiei majoritare). Iar 
poporului nu îi este potrivit nici „big government“ (statul 
supradimensionat), nici „big business“ (care, pentru a-şi 
putea întinde tentaculele strivitoare, are nevoie de statul 
minimal, absolvit de obligaţia de a apăra interesele omului 
obişnuit) - ambele construite pe individul masificat -, ci un 
stat care să asigure condiţiile pentru existenţa şi dezvoltarea 
acelor comunităţi care formează societatea, începînd cu cea 
mai mică, de care depind sănătatea şi continuitatea întregii 
comunităţi: familia. 

„Toate aspectele statului servil 126 conduc la erodarea 
familiei. Marele guvern încearcă să reducă autoritatea şi 
funcţiile familiei. Big Business destramă familia, înde- 
părtîndu-i atît pe tată, cît şi pe mamă de căminul familial 
şi reducîndu-i la condiţia de sclavi salariali." 127 Familia este 
supusă, prin urmare, unui proces alarmant al distrugerii 
atît prin războiul dus împotriva ei de ideologia corectitudi¬ 
nii politice , cît şi prin politicile neoliberale, care favorizează 
dispariţia ei. 


125 Mircea Platon, „Distributismul şi statul reprezentativ" in A Treia 
Forţă. Economia libertăţii: Renaşterea României profunde , John C. 
Medaille, Ovidiu Hurduzeu (eds.), Logos, 2009, pp. 161-179. Recomand 
şi Mircea Platon, Conştiinţa naţională şi statul reprezentativ , Editura 
Timpul, Iaşi, 2011. 

126 Definiţia pe care Chesterton o dădea „statului servil" este „marele 
guvern sprijinit de marile corporaţii şi marile corporaţii susţinute de 
marele guvern" (Dale Ahlquist, preşedintele American Chesterton 
Society, recenzie la cartea lui G. K. Chesterton, What’s Wrong with the 
World , „Ce este în neregulă cu lumea?", http://www.chesterton.org/ 
lecture-16/. 

127 Ibidem. 

Necesitatea ca statul sa protejeze familia este dovedită 
de un număr de gînditori şi economişti creştini, printre 
care John Medaille 128 , care arată că „ne putem da seama de 
succesul sau de eşecul guvernului observînd cit de puter¬ 
nice sînt familiile ca unităţi de bază ale societăţii" 129 . Dacă 
familiile abia supravieţuiesc, afundate în datorii, dacă 
numărul căsătoriilor e în scădere drastică, dacă mamele 
nu mai au timp, din cauza unei munci extenuante, să se 
ocupe de educaţia copiilor lor, dacă funcţiile care aparţi¬ 
neau iniţial familiei (economică, educativă etc.) 130 sînt din 


128 Economist, teolog, om de afaceri, profesor universitar american, 
predă un curs de justiţie socială la Universitatea din Dallas, în cadrul 
programului de Business Leaderhip. „Ceea ce nu înţeleg majoritatea 
experţilor, politicienilor, lobbiştilor, bancherilor şi a societăţii civile cu 
privire la criza economică din Europa şi din restul lumii occidentale 
este strînsa legătură dintre criză şi politicile anti-viaţă şi anti-familie. 
Creşterea dimensiunilor statului, monopolul deţinut de corporaţiile 
uriaşe asupra resurselor lumii, dependenţa tot mai mare de stat a omului 
obişnuit, datoriile incredibil de mari şi imposibil de acoperit atît ale 
statelor, cît si ale cetăţenilor privaţi sînt rezultatul slăbirii politicilor 
de protejare a familiei ca unitate de bază a societăţii 4 '; „Greşeala pe 
care o fac statele moderne este că înlocuiesc sau elimină funcţiile care 
erau iniţial îndeplinite de familie. 44 (John Maidaille, „Life and family 
issues underlie all economic issues in global debt crisis“, https://www. 
lifesitenews.com/news/life-and-family-issues-underlie-all-economic- 
issues-in-global-debt-crisis-a?, 7 noiembrie 2011, apărut şi în română 
pe http://www.culturavietii.ro/201 1/11/25/declinul-familiei-si-criza- 
economica/, traducere de Irina Bazon). 

129 John Medaille, Spre o piaţă cu adevărat liberă , Editura Logos, 2012, 
trad. Irina Bazon, p. 138. 

130 Un număr prea mare dintre aceste funcţii pe care le îndeplineau 
înainte familiile au fost transferate către corporaţii şi stat, aceasta fiind 
o cauză importantă a slăbirii familiei şi comunităţilor: „Wendell Berry 
susţine că, pentru ca viaţa unei naţiuni să se întemeieze din nou pe prin¬ 
cipiile libertăţii şi familiei, familia trebuie să îşi recapete funcţiile fireşti. 
După cum scrie Berry: «Va trebui să recuperam funcţiile de cunoaştere 
şi responsabilitate» care au fost transferate guvernelor şi corporaţiilor 
pe parcursul secolului XX, «să le reunim şi să le restituim familiilor, 
gospodăriilor şi comunităţilor noastre» [Wendell Berry, A Continuous 
Harmony: Essays, Cultural and Agricultural , San Diego, CA si New 
York: Harcourt Brace Jovanovich, 1972, 1970, pp. 79, 82.]. Şi marele 

ce în ce mai reduse, „dacă oportunităţile de educaţie ale 
copiilor sînt limitate, dacă părinţii sînt preocupaţi mai mult 
de obţinerea (şi distrugerea) cît mai multor lucruri pentru 
fericirea lor“ 131 , dacă (aşa cum este cazul în ţara noastră) 
părinţii sînt nevoiţi să ia calea emigrării abandonîndu-şi 
copiii - consecinţa fiind destrămarea familiilor -, atunci 
statul şi-a pierdut atribuţiile lui adecvate, iar familia este 
supusă disoluţiei. 


încheiere 

Singura posibilitate de a ne sustrage din mrejele noului 
tip de totalitarism (care, spre deosebire de cel dinainte, are 
un caracter magic, ademenitor, mult mai perfid şi mai coru¬ 
pător al sufletelor şi minţii) este prin recuperarea valorilor 
maturităţii şi, implicit, a controlului asupra propriei noas¬ 
tre vieţi, asupra propriilor noastre comunităţi şi a copiilor 
noştri. Ca şi înainte, duşmanul numărul 1 al noului totali- 


sociolog ruso-american Pitirim Sorokin a arătat că «pierderea funcţiei» 
constituie atît cauza, cît şi simptomul principal al declinului familiei. 
Sorokin scria în Criza epocii noastre: «în trecut, familia reprezenta cea 
mai importantă instituţie educaţională în cadrul căreia erau formaţi 
tinerii. Acum cîteva sute de ani, familia era aproape singura institu¬ 
ţie care asigura educaţia unei proporţii însemnate a generaţiei tinere, 
în prezent, funcţiile educative ale familiei s-au redus extrem de mult. 
(...) Familia a rămas fără majoritatea prerogativelor care îi reveneau în 
trecut». Sorokin a atras atenţia şi asupra pierderii funcţiilor religioasă, 
recreaţională şi de subzistenţă. «Acum familiile sînt mici, iar membrii ei 
se desprind repede de căminul familial (...). Drept rezultat, casa famili¬ 
ală a devenit doar «un loc de parcare pe timp de noapte» [Pitirim Soro¬ 
kin, The Crisis ofOur Age, E.P. Dutton, New York, 1941] - conchide el. w 
(Allan Carlson, Economia centrată pe familie, discurs rostit în cadrul 
„Summitului demografic de la Moscova: Familia şi viitorul umanită- 
ţii“, desfăşurat în perioada 29-30 iunie 2011, la Universitatea de Stat 
din Moscova, http://atreiafortaromaniaprofunda.blogspot.ro/201 1/08/ 
economia-centrata-pe-familie.html, traducere de Irina Bazon). 

131 John Medaille, ibidem. 

ţarism este creştinismul. Fiindcă numai Adevărul întrupat 
în istorie este neintegrabil utopiei şi „strică planurile" celor 
care urmăresc să anihileze omul concret, să-l depersonali¬ 
zeze, pentru a-1 transforma într-un „cetăţean global". Cînd 
îşi va reîntoarce chipul către Tatăl, omul va înceta să mai fie 
pradă „tiraniei terapeutice", ingineriilor (sociale, culturale, 
economice etc.) şi experimentelor de tot felul. Restaura¬ 
rea valorilor care sînt întruchiparea autorităţii - Biserica, 
familia, neamul, strămoşii etc. - ne va crea pavăza tare 
împotriva tăvălugului globalist ce se rostogoleşte dinspre 
Occidentul descreştinat şi decadent, căruia marxiştii cultu¬ 
rali au reuşit să-i sluţească, într-o asemenea măsură, chipul 
- un chip altădată creştin şi demn -, făcîndu-1 de nerecu¬ 
noscut. O soluţie ne-o propune şi William S. Lind, coor¬ 
donatorul volumului despre istoria corectitudinii politice y 
care formează prima parte a acestei cărţi: „Mulţi membri 
ai comunităţilor conservatoare sînt deja parte a mişcării 
ce urmăreşte separarea de cultura dominatoare coruptă, 
dorind crearea de instituţii paralele. Mişcări similare au 
început şi în alte aspecte ale vieţii, încercînd să ofere vari¬ 
ante viabile. Un exemplu sînt cei care promovează fermele 
mici, care cultivă produse organice, ocupîndu-se de dez¬ 
voltarea pieţelor pentru produsele lor." 132 


132 https://www.scribd.com/doc/14151239/Intellectual-Terrorism- 
Crossing-Marx-With-Freud-and-Nietzsche-The-Frankfurt-School- 
From-New-York; fragmentul tradus preluat de la http://gandeste.org/ 
politica/corectitudinea-politica-marxism-cultural-industria-de-diver- 
tisment-arma-principala-pentru-genocidul-cultural-moral-2/27931. 


Această pagină a fost lăsată intenţionat albă 

Muzeul Ţăranului Român, 

sub asaltul agresiv 
al corectitudinii politice 

DE 

Irina Bazon 


1. Despre „muzeografia mărturisitoare" 

a lui Horia Bernea 
şi sacrilegiul la adresa memoriei sale 

Prin gestul condamnabil şi absurd al directorului gene¬ 
ral al Muzeului Ţăranului Român de a accepta ca muzeul să 
fie partener în manifestările legate de „luna istoriei LGBT", 
din februarie 2013, prin proiectarea, chiar în studioul 
„Horia Bernea", de filme de propagandă homosexuală, sînt 
întinate, în mod scandalos, memoria marelui Horia Bernea, 
dar şi credinţa, modul de viaţă şi valorile ţăranului român 
- pe care Bernea a dorit să le prezerve cît mai vii, mărturi- 
sindu-le prin „obiecte-martir", menite să îl faca pe omul de 
azi „să înţeleagă cît de sărac este în comparaţie cu strămoşii 
lui" 1 ! Horia Bernea, care a ales icoana şi crucea „implicată 
în sensul profund al obiectelor" ca teme principale pentru 
a crea o „muzeografie mărturisitoare", se întreba: 

1 Interviu cu Horia Bernea: „Arta icoanei este o culme a artei“ 
http://www.crestinortodox.ro/interviuri/arta-icoanei-este-culme- 
artei-70549.html. 

„Ce fel de om, de român, poate să nu se bucure de exis¬ 
tenţa unui muzeu al civilizaţiei tradiţionale? 

Ce fel de om, de intelectual şi de român nu se bucură de 
refacerea celui mai vechi muzeu etnografic al ţării? 

Ce fel de om e acela care nu vrea ca imaginea strămoşu¬ 
lui nostru, ţăranul, să aibă un loc de «odihnă» şi de «acţi¬ 
une» binefăcătoare asupra lumii noastre bolnave?! 

Ce fel de om, ce fel de intelectual este acela care nu ştie 
că nu se poate trăi fără memorie? (...) 

Te gîndeşti mereu la tot ce-a fost distrus în această ţară, 
la ce are nevoie, la ce poţi face, la ce răspunde unei nevoi 
esenţiale a omului de azi (cu sau fără voia şi ştiinţa lui). 
Revezi obiecte şi se configurează o temă vastă, dar lipsită de 
echivoc: Crucea. (...) A opta pentru această temă este, cum 
ziceam, o mărturisire. înseamnă să reafirmi omniprezenţa 
crucii, importanţa şi puterea ei în ziua de astăzi, într-o lume 
rătăcită, secularizată şi îndrăcită de multe ori.“ 2 

Ce fel de oameni conduc astăzi Muzeul, dacă necinstesc 
în acest mod imaginea strămoşului nostru, a omului tradi¬ 
ţional, Crucea, icoana, valorile şi temele pe care le descriu 
tainic şi „le cîntă“ obiectele („începi să-ţi propui teme posi¬ 
bile, teme ce-ar putea trăi într-un astfel de spaţiu «cîntate» 
de obiectele ascunse în depozit. (...) Revezi obiecte şi se con¬ 
figurează o temă vastă, dar lipsită de echivoc: Crucea" 3 )? 
Fiindcă muzeul nu este un depozit de obiecte neînsufleţite, 
perimate sau de piese de artizanat care „suferă de o avansată 
carenţă spirituală", ci „un muzeu ca un cîntec, ca o respira¬ 
ţie", care, în acelaşi timp, are menirea de „a atrage atenţia 


2 Horia Bernea, Irina Nicolau, Carmen Huluţă, Cîteva ginduri despre 
muzeu, cantităţi, materialitate şi Încrucişare, Editura Liternet, 2003, 
pp. 9-10, http://editura.liternet.ro/carte/48/Horia-Bernea-Irina-Nico- 
lau-Carmen-Huluta/Cateva-ganduri-despre-muzeu-cantitati-materi- 
alitate-si-incrucisare-Dosar-sentimental.html. 

3 Ibidem, p. 10. 

asupra sensurilor profunde ale vieţii şi ale morţii 444 ; nu este 
despre o lume moartă, ci despre ceea ce face din muzeogra¬ 
fia lui Horia Bernea „un act de recuperare a vieţii 44 . 

Muzeul vorbeşte despre „coerenţa (frumuseţea) sufle¬ 
tului tradiţional 44 , despre „rînduiala 4 , despre omul nede¬ 
dublat, care nu producea, ci „năştea obiecte 44 . Ne introduce 
într-un univers al obiectelor tradiţionale, „mult mai legate 
de organic 44 , care interacţionează armonic şi reflectă între¬ 
gul, fiindcă ele nu au „funcţia de a se autoprezenta, de a 
vorbi despre sine 44 , ci compun lumea ţăranului român, care 
„nu cunoaşte lupta pentru autodepăşire. Este o calmă şi 
bună exprimare a bucuriei de a exista 445 . E un muzeu „în 
stare permanent născînda 4 , hărăzit să ofere mereu o „privire 
proaspăta 4 6 asupra civilizaţiei ţărăneşti, să vorbească despre 
o lume care este „bună prin scop, frumoasă prin facere, 
complexă prin vieţuire şi spirituală prin materialitate 446 . 

„Societatea s-a schimbat mai mult decît omul, ale cărui 
nevoi esenţiale nu pot varia în funcţie de epocă. Ţăranul 
vechi, cel pe care l-am cunoscut în copilărie, este pentru 
omul de astăzi greu de definit, aşa cum greu de înţeles sînt 
noţiunile de om cumsecade, nobleţe, cinste, curaj, grijă, 
ascultare, rînduială, cuvînt dat. Sînt cuvinte pentru care 
merită să te baţi. 44 (Horia Bernea 7 ). 

Aşadar, ce fel de om conduce astăzi Muzeul Ţăranu¬ 
lui Român, cînd acesta nu doar se îndepărtează, dar şi 
se aşază la antipodul omului tradiţional (uitînd, în mod 


4 „Un muzeu neliniştitor, care pune probleme? Dar ce înseamnă a pune 
probleme? înseamnă a atrage atenţia asupra sensurilor profunde ale 
vieţii şi ale morţii. Un muzeu care pune probleme îl obligă pe vizitator să 
se întrebe asupra unor lucruri care, în mod obişnuit, depăşesc condiţia 
lui“ ( ibidem , p. 13). 

5 Ibidem , p. 6. 

6 Ibidem , p. 12. 

7 Ibidem, p. 6. 

iresponsabil, avertismentul lui Horia Bernea: „Cu cît ne 
îndepărtăm de omul tradiţional, cu atît riscul imposturii 
este mai mare“ 8 )? Fiindcă îngăduie ca uşile acestui sanctuar 
păstrător al identităţii şi al unui tezaur de valori tradiţio¬ 
nale şi spirituale ale neamului românesc să fie larg deschise 
pentru a face loc, împotriva oricărui bun-simţ şi oricăror 
decenţe - trăsături definitorii ale ţăranului român (oglin¬ 
dite desăvîrşit în scrierile lui Ernest Bernea şi ale Părintelui 
Dumitru Stăniloae) -, ideologiei mutilante care loveşte în 
miezul profund al acestor valori. Sînt atacate, astfel, stratu¬ 
rile profunde ale sufletului românesc pe care omul tradiţi¬ 
onal l-a păstrat, prin vremuri, curat, demn şi senin 9 , chiar 
în faţa morţii, a nenumăratelor năpaste pe care le-a îndurat 
jertfelnic pentru a-şi apăra credinţa şi neamul; el a rezistat 
în istorie prin răbdare şi rugăciune 10 . 

8 Ibidem. 

9 „De unde psihanaliza ne învaţă că înapoia conştientului aparent clar, 
demn şi curat, clocoteşte inconştientul cel sumbru, mocirlos, complexat 
şi abject, iată că în privinţa sufletului românesc lucrurile stau anapoda. 
... Straturile mai adînci ale nuvelei lui Brătescu-Voineşti ne dezvăluie 
străfundurile unui lac de o mare limpezime, ca şi balada Mioriţei, unde 
palpită aceeaşi putere de transfigurare (în baladă, transfigurarea situ¬ 
aţiei tragice, în nuvelă transfigurarea prin simpatie şi prietenie a unor 
situaţii triviale) şi aceeaşi pace — principala moştenire lăsată oameni¬ 
lor de Mîntuitor. Vezi, Anatolie, Călătorului îi şade bine este o bucată 
de mare însemnătate pentru tipologia românească şi nemuritoare în 
literatura noastră deoarece rămîne ca o fotografie, mai bine zis o radi¬ 
ografie a caracterului unui norod. O radiografie care vorbeşte desluşit 
şi se interpretează uşor: straturile adînci ale sufletului românesc sînt 
calme şi senine, în lacul mioritic — modest ca suprafaţă, aşezat la peri¬ 
feria marilor centre ale civilizaţiei, la «răscrucea marilor imperii» — se 
reflectă un cer cu totul curat“ (Nicolae Steinhardt, Jurnalul fericirii , 
Editura Polirom, 2008, p. 296). 

10 „Strămoşii noştri nu au fost oameni secătuiţi de energia duhov¬ 
nicească. Ei au fost în stare să înfrunte năvălirile din cele patru puncte 
cardinale, au apărat Occidentul vărsîndu-şi sîngele aici, suferind pe 
acest pămînt pentru credinţă şi pentru neam. Pe sacrificiul nostru s-a 
dezvoltat Occidentul.... ei ne scufundă din criză în criză, din mizerie în 
mizerie, şi poporul român rabdă. Lucrul acesta nu se întîmplă cu ungu- 

Dar conducerea muzeului refuză ca „imaginea strămo¬ 
şului nostru, ţăranul, să aibă un loc de «odihnă» şi de «acţi¬ 
une» binefăcătoare asupra lumii noastre bolnave 4 , pentru 
că permite ca odihna să-i fie tulburată, memoria întinată 
şi cîntecul transfigurator al obiectelor care mărturisesc 
despre el - şi despre o lume care-şi păstra armonia şi uni¬ 
tatea datorită icoanei („Eu nu pot să mă pierd, din cauza 
icoanei. Ce fac cei ce nu au icoane? Cad mai uşor" 11 ) şi a 
„omniprezenţei crucii“ - să fie curmat. Este lăsată, în mod 
ruşinos, cale liberă unei lumi bolnave, care să invadeze, să 
siluiască acest spaţiu proiectat de Horia Bernea a fi păstrător 
şi mărturisitor al normalităţii. Prin permiterea unor astfel 
de manifestări în interiorul lui, muzeul se dezice de însăşi 
menirea pentru care a fost conceput, pentru a deveni părtaş 
la minciuna propagandei, care impune anormalul drept 
normal - conform unui plan de reeducare dictat de diverse 
fundaţii străine. Impostura, cu privire la care atrăgea aten¬ 
ţia Horia Bernea, se instalează nestingherită. 

„Se instaurează încetul cu încetul un duh perfid, care 
răstoarnă valorile şi perverteşte limbajul. Anormalul devine 
normal, viciul devine virtute, minciuna devine adevăr, (...) 
sodomia se cheamă «orientare comportamentală». (...) Iuda 
se plimbă nestingherit prin societate, prin istoria omenirii, 
dar şi prin creştinătate/ 4 (Mitropolitul Bartolomeu Anania 12 ) 

Un astfel de duh perfid trebuie întîmpinat prin acea 
subversiune creştină, despre care vorbea Horia Bernea, 
menită să împiedice fiinţa umană să intre „în conformis- 

rul, cu polonezul, cu alţii, care se scutură repede de apăsarea altora. 
Dar românul, săracul, rabdă. Să ştiţi că noi aşa am rezistat în istorie, 
prin răbdare şi rugăciune* (Interviu cu Părintele Iustin Pîrvu, http:// 
www.cuvantul-ortodox.ro/recomandari/2011/08/19/parintele-iustin- 
parvu-intr-un-interviu-recent-la-ora-actuala-nu-avem-alta-cale-decat- 
rabdarea-si-rugaciunea/). 

11 Horia Bernea, op. cit. p. 10. 

12 http://apostolatintarafagarasului.blogspot.ro/2011/05/civilizatia- 
anormalului.html. 

mul păcatului" 13 . Un rol similar trebuie să îl aibă un „muzeu 
subversiv" 14 , care dă mărturie şi ne reaminteşte de o lume a 
rînduielii şi frumuseţii, în contrapondere cu neorînduiala 
morală a lumii contemporane măcinate pînă în temelii de 
boli crunte, care desfigurează chipul omului. 

Acest „duh perfid" nu poate fi contracarat şi subminat 
decît prin legătura vie cu ceea ce păstrează „duhul fecund" 
al celor de ieri 15 , iar un muzeu precum Muzeul Ţăranului 
Român a fost gîndit tocmai pentru a înlesni crearea acestei 
legături, care să regenereze, să îmbogăţească, să odihnească 
sufletul blazat, sărăcit şi dezorientat al omului contempo¬ 
ran, care şi-a uitat rădăcinile. Puterea acestui „duh perfid" 
nu poate fi învinsă decît prin ancorarea în Biserică - pe care 
nu fără rost Horia Bernea a adus-o în muzeu -, singura 
care, cum spune profesorul Ilie Bădescu 16 , are puterea de 
a controla teribilele „forţe ale devierii" (forţe care conduc 
popoarele la „ascultarea răutăţii" şi le abat de la rînduielile 
fireşti), fiindcă are acces la învăţăturile revelate. 

Răspunzînd, prin temele muzeografiei sale mărturisi¬ 
toare, unei „nevoi esenţiale a omului de azi (cu sau fără 
voia şi ştiinţa lui)", Horia Bernea a ştiut că omul deper¬ 
sonalizat şi ateizat al lumii contemporane (trecut prin 


13 „A lupta contra păcatului: acesta este miezul nonconformismului 
«definitiv» al creştinismului. De aceea el va surprinde întotdeauna fiinţa 
umană înclinată în orice moment, cu fiecare gest, să intre în confor¬ 
mismul păcatului!" (Horia Bernea, în Rosturi , iunie 1992; op. cit. p. 14). 

14 „Cînd afirmăm că muzeul este subversiv aveam în vedere o subversi¬ 
une de felul celei creştine, una care te face să simţi şi să crezi că lumea 
e bună prin scop, frumoasă prin facere, complexă prin vieţuire şi spi¬ 
rituală prin materialitate." (Horia Bernea, op. cit. p. 12). 

15 „Noi cei pierduţi, re-ntorşi din zări, / Cu vechiul nostru duh fecund,/ 
Ne ’napoiem şi-n disperări / Şi-n răni ce-n piepturi se ascund. / Şi-n 
lacrimi ori în mîngîieri, / Tot noi vom curge zi de zi./ In tot ce mîine, ca 
şi ieri, / Va sîngera sau va iubi...“ (Radu Gyr, Ne vom întoarce într-o zi...) 

16 Ilie Bădescu, „De-realizarea lumii prin false elite", în cursul G/o- 
balizare, comunicare interculturală, identitate şi integrare europeană. 
Perspectiva sociologiei , pp. 91-94. 

experimentul comunist mutilant) are nevoie să fie ajutat să 
refacă legătura cu propriile lui rădăcini, rol pe care artistul 
şi l-a asumat ca fiind „esenţialmente legat, pentru noi, de 
tradiţia ortodoxă" 17 . 

Nevoia esenţială a omului de azi este, mai mult decît 
oricînd, icoana. Artistul trebuie „să salveze", participînd 
„la sensul sacrificiului ce a mîntuit lumea", sens prin care 
firea şi chipul omului sînt restaurate, şi nu să contribuie la 
alterarea şi falsificarea naturii umane pentru a o „ajusta" 
diverselor agende ideologice ale prezentului - exact ceea ce 
face propaganda homosexuală. 

„Prohibirea prozelitismului homosexual din articolul 
200 al Codului Penal este un lucru folositor în încercarea 
de a bara puţin calea ridicolului existenţial al unor dez¬ 
voltări recente din societatea occidentală. Ştiu că lumea e 
condusă, în bună măsură, de o mafie homosexuală, dar asta 
nu trebuie să ne impresioneze prea tare. A merge «în ton cu 
spiritul vremii» este un lucru pozitiv, dar e un act în care 
trebuie să domine discernămîntul. în general, e jenant că 
realitatea ne obligă să vorbim despre şi să dezbatem lucruri 
ce au un caracter intim. Problemele de mare interes, cele ale 
Bisericii şi ale credinţei, de exemplu, au devenit lucruri de 
interes privat, iar problemele intime legate de sex au ajuns 
lucruri de interes general..." (Horia Bernea 18 ) 

Sprijinul acordat de MŢR acestor manifestări toxice 
pentru sufletul atîtor tineri este un gest incalificabil prin 
care conducerea muzeului, în special directorul acestuia, nu 
face decît să cînte în strună celor care au călcat şi continuă 
să calce cu bocancii pe chipul României - pe care strămoşii 


17 Horia Bernea, interviu acordat în septembrie 1990, preluat în 
revista Rost , nr. 35, ianuarie 2006; http://irinamonica.wordpress. 
com/2012/ll/10/horia-bernea-artistul-trebuie-sa-participe-la-sensul- 
sacrificiului-ce-a-mantuit-lumea/ 

18 www.observatorcultural.ro/Prohibirea-prozelitismului-homosexual- 
din-articolul-200...*articleID_4982-articles_details.htmL 

noştri (printre care şi valorosul artist Horia Bernea) l-au 
păstrat demn, făcînd din acest chip o icoană. 


2. Luna „Nymphomaniac" 
la sala „Horia Bernea" 
a Muzeului Ţăranului Român 19 

Dacă în februarie 2013 era programată celebrarea „lunii 
LGBT“ la Muzeul Ţăranului Român, în februarie 2014 a 
venit rîndul lunii „Nymphomaniac“ la MŢR. A fost cel mai 
difuzat film din luna respectivă la Noul Cinematograf al 
Regizorului Român - cum a fost redenumit studioul „Horia 
Bernea" 20 -, din incinta Muzeului Ţăranului Român, fiind 
la loc de cinste pe lista filmelor proiectate în perioadele 
7-9 februarie 21 , 14-19 februarie, 22-26 februarie. Un film 


19 Articol apărut iniţial pe portalul Active News , 24 februarie 2014, 
http://activenews.ro/luna-nymphomaniac-la-sala-horia-bernea-muze- 
ului-taranului-roman_1822530.html. 

20 întrebată, într-un interviu, ce părere are despre faptul că studioul 
„Horia Bernea“ a primit, recent, un alt nume - „Noul Cinematograf 
al Regizorului Român“ - artista Silvia Radu a răspuns: „Cred că este o 
ruşine. Horia Bernea este un erou naţional şi ar trebui să fie fericiţi că 
au un studio care îi poartă numele. Faptul că se dezic de el este un lucru 
foarte urît“ http://vremurivechisinoi.blogspot.ro/201 3/02/silvia-radu- 
despre-cazul-mtr-accept-in.html. 

21 „Noul Cinematograf al Regizorului Român, Program 7-9 februarie 
2014: Vineri, 7 februarie, 18:30 şi 21:00 Premieră - Nymphomaniac: 
Volume 2 de Lars von Trier. 2013. Cu Stellan Skarsgard, Stacy Martin, 
Charlotte Gainsbourg, Shia LaBeouf. Dramă. 124 min. IM-18. 

Sîmbătă, 8 februarie, 14:00 Inside Llewyn Davis de fraţii Coen, 
S.U.A, 105 min, 2013. Cu Oscar Isaac, Carey Mulligan, John Good¬ 
man, Garrett Hedlund, Justin Timberlake. Grand Prix Cannes 2013. 
Două nominalizări la Premiile Oscar. 16:00 Nymphomaniac: Volume 1 
de Lars von Trier. 2013. Cu Stacy Martin, Charlotte Gainsbourg, Shia 
LaBeouf. Dramă. 118 min. IM-18. 18:30 Nymphomaniac: Volume 2 de 
Lars von Trier. 2013. Cu Stellan Skarsgard, Stacy Martin, Charlotte Gain¬ 
sbourg, Shia LaBeouf. Dramă. 124 min. IM-18. 21:00 Nymphomaniac: 

pornografic (avînd două părţi, „Volume 1“ şi „Volume 2“), 
la care au putut avea acces elevi şi studenţi. 

Ne întrebăm dacă proiectarea unor filme de acest gen 
pentru „educaţia tinerilor 4 , prezentate sub numele perfid 
de „filme de artă", este ceva obişnuit la acest cinematograf 
şi dacă face parte dintr-un program ideologic bine ţintit. 

Care este rostul acestui cinematograf în cadrul 
Muzeului Ţăranului Român? Prin astfel de „proiecte cul¬ 
turale" care nu au nici o legătură cu obiectivele şi funcţiile 
muzeului, prevăzute clar în statut, valoarea patrimoniului 
deţinut, însăşi identitatea acestui muzeu, care respiră şi 
mărturiseşte identitatea şi chipul neamului românesc, nu 
este oare puternic diluată şi erodată? Este un fapt constatat 
de persoane mult mai îndreptăţite, cum este directorul 
adjunct al muzeului, dl Mihai Gheorghiu, într-o scrisoare 
deschisă adresată, în noiembrie 2013, fostului ministru 
al Culturii 22 . 

Despre aceste probleme s-a mai discutat în februarie 
2013, cînd au existat reacţii bine-venite din partea unor 


Volume 2 de Lars von Trier. 2013. Cu Stellan Skarsgard, Stacy Martin, 
Charlotte Gainsbourg, Shia LaBeouf. Dramă. 124 min. IM-18. 

Duminică, 9 februarie: 14:00 Nymphomaniac: Volume 1 de Lars 
von Trier. 2013. Cu Stacy Martin, Charlotte Gainsbourg, Shia LaBeuf. 
Dramă. 118 min. IM-18. 16:30 Nymphomaniac: Volume 2 de Lars von 
Trier. 2013. Cu Stellan Skarsgard, Stacy Martin, Charlotte Gainsbourg, 
Shia LaBeouf. Dramă. 124 min. IM-18. 19:00 Inside Llewyn Davis de 
fraţii Coen, S.U.A, 105 min, 2013. Cu Oscar Isaac, Carey Mulligan, John 
Goodman, Garrett Hedlund, Justin Timberlake. Grand Prix Cannes 
2013. Două nominalizări la Premiile Oscar. 21:00 Nymphomaniac: 
Volume 2 de Lars von Trier. 2013. Cu Stellan Skarsgard, Stacy Martin, 
Charlotte Gainsbourg, Shia LaBeouf. Dramă. 124 min. IM-18. Preţ 
- bilet întreg - 10 lei. Redus: elevi/ studenţi/ pensionari 7 lei. Specta¬ 
colele rulează cu un minim de 8 spectatori. Adresa: str. Monetăriei nr. 
3, Sect. 1, în incinta Muzeului Naţional al Ţăranului Român“ (program 
preluat de pe site-ul Muzeului Ţăranului Român) 

22 Dr. Mihai Gheorghiu, Scrisoare deschisă către ministrul Culturii, 
Daniel Barbu: Lichidarea Muzeului Ţăranului Român? http://www. 
cotidianul.ro/lichidarea-muzeului-taranului-roman-225810/. 

organizaţii ortodoxe faţă de reprobabila asociere a MŢR 
cu manifestările legate de „luna istoriei LGBT“ şi cu pro¬ 
paganda homosexualităţii. Atunci se programase proiecţia 
filmului „The kids are all right", o armă ideologică folosită 
în războiul (dus pe plan mediatic şi psihologic, amploarea 
şi efectele lui fiind cu atît mai alarmante) împotriva familiei 
şi a rînduielii fireşti, film încadrat, de asociaţia Motion Pic- 
ture din America, în categoria „R" pentru conţinutul sexual 
puternic, nuditate, limbaj licenţios şi consum de alcool şi 
droguri de către tineri. 

Deşi proiecţia lui în timpul „lunii istoriei LGBT“ a putut 
fi împiedicată, filmul a fost reprogramat, rulînd mai tîrziu 
în sala care poartă numele refondatorului celui mai frumos 
şi valoros muzeu al nostru. în incinta unui muzeu care dă 
mărturie despre o lume a rînduielii şi a serenităţii, aşezată 
în rost, cum era cea a ţăranului român, desfăşurarea unor 
astfel de programe „culturale" este un fapt total inadecvat 
şi lipsit de decenţă. Prin asemenea asocieri ale MŢR cu tot 
felul de proiecte şi manifestări „artistice" şi „culturale" 23 (în 
general, emanaţii ale unui postmodernism destructurant), 
care nu au nimic comun cu menirea muzeului, se creează 
ceea ce dl Mihai Gheorghiu numeşte, pe bună dreptate (în 
scrisoarea adresată fostului ministru al Culturii), un „bazar 
cultural". Un „bazar" în care valorile tari şi vii, profund 
ortodoxe şi tradiţionale, ale satului românesc sînt secătuite 
de forţa lor simbolică, transformatoare, de puternica lor 
încărcătură identitară, care este dizolvată în talmeş-bal- 
meşul cultural politic corect. 

Or, tocmai acesta este pericolul de care s-a ferit Horia 
Bernea cînd a întemeiat muzeografia sa mărturisitoare, 

23 Printre acestea, absolut revoltătoare a fost şi expoziţia de tablouri cu 
manelişti pictaţi în foiţe de aur, găzduită de Muzeul Ţăranului Român 
între 2 şi 8 iulie 2014, www.mediafax.ro/life-inedit/lumea-manelistilor- 
din-expozitia-de-la-muzeul-taranului-asigura-cantaretilor-accesul-la- 
eternitate-galerie-foto-12880625. 

fiindcă a intenţionat, în primul rînd, să îi facă pe români 
„să comunice cu propriile lor rădăcini", dar într-un mod 
care să le îmbogăţească sufletul şi să reînvie în inima 
(cum spunea marele artist, „muzeografia mărturisitoare 
se adresează inimii" 24 ) şi în conştiinţa lor frumuseţea spi¬ 
ritului românesc. în acest scop, a evitat ideea de „muzeu 
etnografic" în sens clasic, ca depozitar al unor exponate 
moarte. în al doilea rînd, a sfidat orice formă de ideologie 
care ar fi putut dilua sensurile profunde conţinute şi viu 
evocate în temele muzeografiei sale mărturisitoare, prin¬ 
tre care cele mai importante sînt Crucea şi icoana, teme 
„«cîntate» de obiectele" 25 care compun, în muzeu, lumea 
ţăranului român. 

Aceste teme aproape că fac din muzeu o biserică (Horia 
Bernea a şi adus biserica în muzeu), întrucît, ca şi într-o 
biserică, menirea acestui spaţiu nu este de a-i oferi omului 
informaţii, ci, în primul rînd, de a-1 reînnoi, de a-1 pune 
în comuniune cu omul tradiţional (în mod similar, cuvin¬ 
tele din Liturghie nu sînt informaţie - ne spune Părintele 
Rafail Noica -, ci comuniune, altfel spus, ele sînt vii prin 
energia comuniunii, cu Dumnezeu şi cu semenii noştri, pe 
care o degajă, sînt opusul spectacolului). însă, prin progra¬ 
mul ideologic suprapus agresiv peste cel adecvat scopurilor 
reale ale muzeului, viul din aceste obiecte este neutralizat, 
tradiţia nu mai este evocată printr-o muzeografie gîndită 
de Bernea ca „un act de recuperare a vieţii" 26 , ci este muzei- 
ficată prin vidarea ei de viaţă, pentru a nu deranja ideologia 
corectă politic. 


24 „Cum se transformă un act de mărturisire într-o muzeografie măr¬ 
turisitoare? Creînd o muzeografie care se adresează în primul rînd inimii. 
Se adresează mult mai tare unui afect inteligent, să zicem, decît raţiunii 
uscate' (Horia Bernea, IrinaNicolau, Carmen Huluţă, Cîteva gînduri despre 
muzeu, cantităţi, materialitate şi încrucişare. Editura Liternet, 2003, p. 11). 

25 Ibidem, p. 10. 

26 Ibidem, p. 19. 

„Arta" postmodernă 
versus arta ca „sursă de identitate" 

Avertismentul lui Horia Bernea trebuie reafirmat tran¬ 
şant în faţa celor care urmăresc să impună o astfel de agendă: 

„Există un pericol în care sîntem sincroni cu Occi¬ 
dentul: pierderea identităţii, uitarea rădăcinilor noastre 
profunde"; „Omul tradiţional, în mersul său spre Dumne¬ 
zeu, avea o cale directă: calea rugăciunii; credea! Noi, care 
ne-am tot îndoit, care sîntem atît de bruiaţi, sîntem pe o cale 
care trebuie ajutată prin cultură. Dar să ne întărim prin 
cultură, nu să ne zăpăcim prin cultură"; „Fiecare artist 
trebuie să ia creaţia sa ca pe un dar de la Dumnezeu, adică 
în chip de «povară» şi obligaţie de a o fructifica. Un astfel 
de artist are misiunea unui gardian, conservator al unui 
tezaur spiritual, sursă de identitate pentru el şi ceilalţi. El 
trebuie, în acelaşi timp, să păstreze şi să comunice (măr¬ 
turisească). El trebuie să ajute şi să incite pe ceilalţi să 
comunice cu propriile lor rădăcini, un rol care este esen- 
ţialmente legat pentru noi de tradiţia ortodoxă. Accep¬ 
tarea acestei misiuni, angajarea fiinţei sale profunde în 
acest scop, dă artistului adevărata sa învestitură. în faţa 
unei lumi ameninţate de descompunere, forţată să renege 
reperele fundamentale ale existenţei sale, artistul trebuie 
să participe la sensul sacrificiului ce a mîntuit lumea, el 
trebuie «să salveze»" 27 . 

Or, tipul de „artă" promovată prin filmele de „artă" 
proiectate frecvent în sala „Horia Bernea", la aşa-zisul 


27 „Arta icoanei este o culme a artei M , interviu cu Horia Bernea, sep¬ 
tembrie 1997, Muzeul Ţăranului Român, http://www.crestinortodox. 
ro/interviuri/arta-icoanei-este-culme-artei-70549.html; Horia Bernea, 
interviu acordat în septembrie 1990, preluat în revista Rost , nr. 35, ianu¬ 
arie 2006 http://irinamonica.wordpress.eom/2012/l 1/10/horia-bernea- 
artistul-trebuie-sa-participe-la-sensul-sacrificiului-ce-a-mantuit-lumea/. 

cinematograf de artă „Noul Cinematograf al Regizorului 
Român”, este, mai curînd, o unealtă ideologică prin care 
sînt suprimate modelele identitare tradiţionale. O armă 
mediatică folosită pentru răsturnarea valorilor, pentru a 
înstăpîni nefirescul drept normal, pentru a polua sufle¬ 
tele cu „viruşii mediatici” (Virgiliu Gheorghe) concepuţi 
să imprime, mai ales în mentalul tinerilor, gustul pentru 
vulgaritate şi desfrîu şi să le paralizeze deplin orice reacţie 
critică şi de împotrivire faţă de deviaţiile sexuale. 

Există şi un „proiect educaţional” lansat de către Asoci¬ 
aţia Culturală Macondo, asociaţie care se ocupă şi cu pro¬ 
gramarea filmelor de „artă” la NCRR. Aceeaşi organizaţie 
planificase anul trecut, în cadrul manifestărilor legate de 
„luna LGBT”, proiecţia filmului „The Kids are AII Right”, 
ca eveniment făcînd parte din „proiectul educativ pentru 
liceeni” numit Cinema-Edu. Acesta este descris pe site-ul 
asociaţiei drept un „proiect extrem de ambiţios care acţi¬ 
onează la nivelul cel mai adînc al sistemului educaţional 
românesc, încercînd o educare vizuală a liceenilor din 
Bucureşti şi provincie”. 

Uitîndu-mă, din curiozitate, la partenerii acestei aso¬ 
ciaţii, am descoperit că printre aceştia se numără ginger- 
group.ro, love-plus.ro şi revistele Bravo şi Bravo girls!. Citesc 
la întîmplare cîteva postări pe site-ul gingergroup.ro. Pe 
prima pagină se vorbeşte despre o expoziţie numită „Cen¬ 
trul de reflecţie pentru istorii suspendate”, care „a participat 
la cea de-a 55-a ediţie a Expoziţiei Internaţionale de Artă 
- La Biennale di Venezia”. Găsim toate ingredientele artei 
postmoderne nihiliste, dizolvante, relativizante. Un film 
proiectat în cadrul expoziţiei este „un comentariu asupra 
necesităţii de a incendia arta veche pentru a face loc celei 
noi” şi „întregeşte experienţa care combină frica şi incer¬ 
titudinea cu o istorie dilematică a artei”. într-un interviu, 
o artistă premiată, participantă la această expoziţie, şi-a 
afirmat crezul conform căruia „nu există rău sau bine în 



206 CORECTITUDINEA POLITICĂ 


înţelegerea artei. Orice sens este satisfăcător pentru tine 
este un sens bun“ 28 . 

Felul în care e înţeleasă şi practicată arta de către aceşti 
„artişti" este reversul absolut al modului cum e înţeleasă de 
Horia Bernea, ca „sursă de identitate", ca act salvator într-o 
„lume ameninţată de descompunere", este opusul modului 
cum a profesat-o marele nostru artist, încununarea efortului 
sau creator fiind capodopera reprezentată de Muzeul Ţăra¬ 
nului Român. Aceşti „artişti" nu creează, de fapt, nimic, 
fiindcă baza de la care pornesc este golul unor suflete debu- 
solate, ieşite din rost, neliniştite, care se risipesc într-o lume 
ce şi-a pierdut coerenţa şi stabilitatea, supusă dezintegrării. 
„Arta" lor este chipul unei lumi în care totul este fărîmiţat 
în lipsa forţei unificatoare a identităţii, a credinţei în Dum¬ 
nezeu şi a legăturii cu trecutul. E normal ca un astfel de om, 
rămas fără bază ontologică, să devină un solipsist a cărui 
lume se reduce la propriile dorinţe şi instincte, iar artistul, 
un spirit superficial, construindu-şi lumea şi creaţiile pe 
tenebrele propriului gol sufletesc 29 . 

Prin urmare, de ce printre partenerii acestei asociaţii, care 
promovează o astfel de „artă", trebuie să figureze şi Muzeului 
Ţăranului Român, printr-un proiect prin care sînt propagate 
aberaţiile postmodernismului nihilist? Potrivit informaţiilor 
de pe site-ul „cinema-edu.ro", Noul Cinematograf al Regizo¬ 
rului Român a fost lansat şi este exploatat de către Asociaţia 


28 http://gingergroup.ro/arte/arts-all-over/nu-exista-rau-sau-bine-in- 
intelegerea-artei-interviu-cu-karolina-bregula.html. 

29 în acest sens, este grăitoare mărturia unei alte artiste peste care am 
dat tot pe gingergroup.ro: „Cînd eram puştoaică şi eram întrebată de 
unde sînt, aveam două răspunsuri preferate. Primul era că-s de nicăieri 
şi-l dădeam cînd mă simţeam cel mai singur om de pe pămînt. Al doilea 
era că-s de peste tot şi-l dădeam, culmea, tot cînd mă simţeam cel mai 
singur om de pe pămînt. Diferenţa era că-n a doua situaţie găseam o 
mare voluptate în asta, simţind singurătatea şi neapartenţa ca o bine- 
cuvîntare. Dacă eram întrebată, ziceam că locuiesc în Neverland“ http:// 
gingergroup.ro/random-stories/acasa.html. 

Culturală Macondo. De asemenea, pagina de Facebook a 
NCRR aparţine acestei asociaţii şi este administrată de ea. 

Adăugăm că, apărînd printre ceilalţi parteneri ai asocia¬ 
ţiei, revistele Bravo şi Bravo girls! sînt alte instrumente pen¬ 
tru depravarea şi intoxicarea sufletelor tinerilor, servindu-le, 
cu fiecare număr, aceeaşi otravă: ei trebuie să înveţe că viaţa 
înseamnă distracţie, consumism, sex (rubrică nelipsită), 
vedete de la Hollywood - idolii impuşi drept model, obsesia 
pentru un „fizic ideal". Un tînăr mutilat sufleteşte în acest 
mod va fi veşnic o fiinţă imatură, instabilă, programată 
pentru a deveni sclava patimilor şi a instinctelor, pentru a se 
supune comenzilor unui sistem perfect huxleyan. Nimeni 
nu mai poate asculta de „comenzile 1 sufletului, cînd sufle¬ 
tele sînt pustii şi dezorientate. „Zadarnic curăţim pămîntul 
de gunoaie dacă-1 vom lăsa populat cu oameni deformaţi 
şi mutilaţi sufleteşte. Vă rog, părinţilor, ocrotiţi-vă copiii! 
E vorba de viitorul nostru ca neam, popor şi patrie" - ne 
îndemna vrednicul de pomenire Mitropolitul Bartolomeu 
Anania, în una dintre puternicile sale predici 30 . 


30 „Nu am auzit însă de un ecologism spiritual, de un curent împotriva 
poluării sufletelor tinere, sistematic agresate de libertinajul mediatic care 
le inculcă gustul pentru vulgaritate, pornografie, violenţă şi desfrîu. Or, 
gustul viciat devine mentalitate, iar mentalitatea deviată răstoarnă valorile, 
consfinţind anormalitatea drept normalitate, în interiorul unei libertăţi 
prost înţelese şi rău folosite. (...) Avem o lege pentru protecţia copilului, dar 
ea nu se resimte şi pe micul ecran şi, cu atît mai puţin, în şcolile publice unde 
funcţionează, obligatoriu, aşa-zisele programe de sănătate care-i învaţă pe 
copii cum să îmbătrînească vertiginos prin depravare planificată. Avem o 
lege antidrog, dar nu şi una antidezmăţ. Avem o lege anticorupţie, dar nu 
şi una antiseducţie. Avertismentul antialcoolic devine timid şi neputincios 
în vecinătatea imediată a beţivului proclamat erou. Ora de religie nu poate 
face mare lucru dacă eforturile Bisericii nu sînt sprijinite de instituţiile 
statului, de societatea civilă şi, nu în ultimul rînd, de presă. Ne interesează 
copiii străzii, dar nu avem dreptul să-i uităm pe copiii maidanului moral. 
Astăzi sîntem într-o febrilă căutare de soluţii împotriva crizei şi a sărăciei, 
dar nu vom face nimic fără remediile spirituale împotriva acestei crime 
lente şi bine studiate care distruge conştiinţa tinerilor. Zadarnic curăţim 
pămîntul de gunoaie dacă-1 vom lăsa populat cu oameni deformaţi şi muţi- 

Alte filme „de arta" 

Dintre filmele proiectate de această asociaţie, în astfel 
de scopuri „educative 4 , mai fac parte „Just between us“ şi 
„The Lover Boy“, primul fiind plin de scene pornografice, 
al doilea, un film în care se întîlnesc nelipsitele scene por¬ 
nografice, alături de consumul de alcool şi de droguri 31 . 

Un alt film care a rulat la studioul „Horia Bernea" din 
incinta MŢR este „Antihrist 44 (în 2010, de Sfîntul Gheor- 
ghe). în interiorul muzeului fondat de Alexandru Tzigara- 
Samurcaş şi refondat de Horia Bernea, acest film nu poate 
fi decît blasfemator, proiectarea lui fiind un act de sfidare şi 
defăimare a valorilor acestui muzeu. Nuditatea filmului este 
evaluată cu 10 puncte din 10, iar „sexul este tema majoră a 
acestui film 44 , după cum precizează site-ul imdb.com , care 
mai menţionează că filmul conţine frecvente scene de vio¬ 
lenţă sexuală şi imagini şocante. Pelicula abundă în scene 
demente de violenţă şi sînge. Trailerul poate fi încă vizionat 
pe site-ul Muzeului Ţăranului Român 32 . 


Nu avem voie să întinăm 
icoana neamului românesc 

Bunul-simţ şi cuviinţa (trăsături esenţiale ale sufle¬ 
tului ţărănesc) ne spun că astfel de proiecte „culturale 44 
nu îşi au locul în interiorul Muzeului Ţăranului Român. 

laţi sufleteşte. Vă rog, părinţilor, ocrotiţi-vă copiii! E vorba de viitorul nos¬ 
tru ca neam, popor şi patrie“ (Mitropolitul Bartolomeu Anania, Pastorală 
la Naşterea Domnului , 2010 , ultima sa pastorală de Crăciun http://www. 
crestinortodox.ro/pastorale/nasterea-domnului/pastorala-nasterea-dom- 
nului-2010-mitropolitului-bartolomeu-anania-122759.html). 

31 Detalii despre aceste filme pot fi găsite aici: http://floareadefoc. 
ro/2013/02/21/muzeul-taranului-roman-via-ncrr-face-educatie-prin- 
pornografie-si-propaganda-homosexuala/. 

32 www.muzeultaranuluiroman.ro/director-museum/antichrist.html. 

Că asemenea filme, proiectate într-un studio care poartă 
numele marelui Horia Bernea, sînt o impietate, o jignire la 
adresa celui care, prin munca sa şi dăruirea sa, a făcut cinste 
românilor înfiinţînd un muzeu care le poartă şi le mărturi¬ 
seşte chipul. Un muzeu „ca un cîntec, ca o respiraţie 4 , care 
le vorbeşte străinilor, prin „obiecte-martir 44 , despre ceea ce 
este mai frumos în fiinţa şi sufletul româneşti - şi căruia i 
s-a acordat premiul European Museum of The Year în 1996. 

Prin asocierea cu asemenea proiecte şi evenimente „cul¬ 
turale 44 , oare nu necinstim memoria lui Horia Bernea, acest 
erou naţional? Şi, implicit, memoria ţăranului român, a 
cărui lume era una a echilibrului, care nu se dezintegra, nici 
nu se răsturna (precum cea de azi, cînd reeducarea „artis¬ 
tică 44 prin deviaţii sexuale şi pornografie zdruncină fun¬ 
damentele lumii tradiţionale pînă în temelii), ci îşi păstra 
armonia şi unitatea „din cauza icoanei 44 (Horia Bernea 33 ). 
Nu avem voie să uităm, nici să întinăm icoana ţăranului 
român, însuşi chipul neamului românesc - nu întîmplă- 
tor Alexandru Tzigara Samurcaş l-a numit „muzeul nea¬ 
mului românesc 44 . Ni se cere, mai stringent decît oricînd, 
să reînviem şi să păstrăm în noi chipul curat al ţăranului 
român, pe care trebuie să îl cunoască, la fel de curat, şi 
copiii noştri şi căruia Horia Bernea a dorit să-i creeze un 
„loc de «odihnă» şi de «acţiune» binefăcătoare asupra lumii 
noastre bolnave 4434 . 


33 „Eu nu pot să mă pierd, din cauza icoanei. Ce fac cei ce nu au icoane? 
Cad mai uşor“ (Horia Bernea, op. cit., p. 10). 

34 Ibidem , p. 9. 



Această pagină a fost lăsată intenţionat albă 

Freudizarea maselor şi 
„eliberarea" prin consum 

Studiu de caz: Edward L. Bernays 


DE 

ClPRIAN VOICILĂ 


1. O nouă dogmă: psihanaliza 

în autobiografia sa, Amintiri, vise, reflecţii, Cari Gustav 
Jung redă o întîlnire pe care a avut-o cu Sigmund Freud la 
Viena, în 1910. La un moment dat, Freud îi adresează următoa¬ 
rea rugăminte: „Dragul meu Jung, promiteţi-mi să nu renun¬ 
ţaţi, niciodată, la teoria sexuală. Este lucrul esenţial. Vedeţi, 
trebuie să facem din ea o dogmă, un bastion de neclintit'* 1 . 

Prin urmare, intenţia ascunsă a fondatorului psihanali¬ 
zei a fost aceea de a fundamenta o nouă dogmă pentru omul 
modern, ceea ce nu mai avea nimic comun cu caracterul şti¬ 
inţific al psihanalizei. Teoria sexualităţii elaborată de Freud 
pretindea că explică totalitatea activităţii psihicului uman 
pe temeiuri strict ştiinţifice. în realitate, Jung a surprins în 
comportamentul iraţional al lui Freud semnificaţia religi¬ 
oasă pe care acesta o atribuia propriei teorii despre sexuali¬ 
tate. Jung notează: „Era evident că teoria sexuală îl preocupa 


1 Cari Gustav (ung, Amintiri, vise, reflecţii, Editura Humanitas, Bucu¬ 
reşti, 1996, p. 161. 

mult pe Freud, chiar într-un mod cu totul neobişnuit; ea era 
foarte aproape de sufletul său. Cînd vorbea despre ea, tonul 
său devenea pripit, chiar neliniştit, şi nu se mai observa 
nimic din felul său critic şi sceptic de a fi. O expresie ciu¬ 
dată de agitaţie, a cărei cauză nu mi-o puteam explica, îi 
însufleţea atunci fizionomia. Asta mă impresiona profund: 
sexualitatea însemna pentru el un numinosum. (...) Pentru 
Freud, sexualitatea însemna, pare-se, mai mult decît pentru 
alţi oameni. Ea era pentru el o res religiose observanda (un 
lucru care trebuie respectat cu religiozitate)". 2 

Interesantă este şi atitudinea critică a lui Jung faţă de 
teoria sexuală formulată de Freud - pansexualismul, cum 
a fost numit ulterior în istoria psihologiei. Despre acest 
subiect, Jung scrie: „Pentru mine, teoria sexuală era la fel 
de «ocultă» - adică nu o ipoteză dovedită, ci doar posibilă 
- ca multe alte concepţii speculative. Un adevăr ştiinţific 
era pentru mine o ipoteză pe moment satisfăcătoare, dar 
nu un articol de credinţă, valabil pentru toate timpurile". 3 

într-adevăr, deşi psihanaliza pretinde că e o ştiinţă, ea nu 
este. Epistemologul şi filosoful politic vienez Karl R. Popper 
a dovedit pretenţia absurdă a psihanalizei de a fi o ştiinţă 
prin faptul că ipoteza ei de bază - „există inconştient per¬ 
sonal" - nu poate fi supusă la teste obiectiv-observabile. 4 


2 Cari Gustav Jung, Amintiri, vise, reflecţii, Editura Humanitas, Bucu¬ 
reşti, pp. 160-161. 

3 Cari Gustav Jung, op. cit., p. 161. 

4 Karl R. Popper a suprins similitudinile dintre teoria psihanalizei şi 
marxism, relevînd caracterul lor comun, neştiinţific: „Am descoperit că 
aceia dintre prietenii mei care îi admirau pe Marx, Freud şi Adler fuse¬ 
seră impresionaţi de anumite caracteristici comune ale acestor teorii, în 
mod deosebit de aparenta lor putere explicativă. Aceste teorii păreau să 
fie în stare să explice practic aproape orice se întîmpla în cadrul dome¬ 
niului la care se refereau. Cercetarea oricăreia dintre ele părea să aibă 
efectul intelectual al unei convertiri sau revelaţii, deschizîndu-ne ochii 
asupra unui nou adevăr ascuns celor încă neiniţiaţi. Odată ce ochii îţi 
erau deschişi, vedeai pretutindeni confirmări: lumea era plină de cazuri 
care verificau teoria. Orice s-ar fi întîmplat, teoria era confirmată întot- 

Ipoteza ei fondatoare nu poate fi dovedită nici ca falsă, nici 
ca adevărată, după criterii strict empirice. în schimb, psiha¬ 
naliza are pretenţia totalitară de a fi confirmată continuu 
de tot ceea ce se petrece în viaţa de zi cu zi. 


2. Freud cucereşte America 
prin nepotul său, Edward Bernays 

în ciuda caracterului său pseudoştiinţific, psihanaliza 
freudiană avea să cucerească mai întîi America 5 . Acest 


deauna. Adevărul ei părea manifest, iar persoanele care nu aveau încre¬ 
dere în teorie erau cele care nu voiau să vadă adevărul manifest, cele care 
refuzau să îl vadă, fie din cauză că teoria era împotriva interesului lor de 
clasă, fie din cauza pulsiunilor reprimate care erau încă „ne-analizate“ 
şi care aveau mare nevoie de un tratament. (...) In mod sigur, acest fapt 
- că teoriile se potriveau întotdeauna, că erau întotdeauna confirmate, 
reprezenta în ochii admiratorilor cel mai puternic argument în favoarea 
acestor teorii. începuse să-mi fie limpede că această putere aparentă 
a teoriilor era, de fapt, slăbiciunea lor. (Karl R. Popper, Conjecturi şi 
infirmări - Creşterea cunoaşterii ştiinţifice, Editura Trei, Bucureşti, 2001, 
p. 53-54.) Pentru Popper, psihanaliza este o nouă mitologie, o fabulă 
pentru omul modern: „Iar pentru povestea lui Freud despre Ego, Super- 
Ego şi Id nu poate fi susţinută în mod temeinic o pretenţie mai puternică 
la un statut ştiinţific decît în cazul istoriilor lui Homer despre Olimp. 
Aceste teorii descriu anumite fapte, însă o fac în maniera unor mituri. 
Ele conţin multe sugestii interesante din punct de vedere psihologic, dar 
nu într-o formă testabila* (op. cit., p. 56). 

5 Joseph Heath şi Andrew Potter notează: „Opera lui Sigmund Freud a 
devenit pentru noi precum apa pentru peşti. Abia dacă mai este privită 
ca o teorie - ca ceva ce s-ar putea dovedi corect sau greşit. A ajuns 
ca o pereche de ochelari prin care percepem întreaga.realitate. Acest 
fapt este deosebit de evident în Statele Unite. E suficient să te uiţi la un 
talk-show TV. Vocabularul psihologiei populare («flecăreala psihana¬ 
litică» de care vorbesc criticii) - «încredere în sine»,«negare», «blocaj», 
«dependenţă», «copil interior» şi tot aşa - conduce, într-un fel sau altul, 
la opera lui Freud. Influenţa sa se regăseşte nu numai în modul în care 
vorbim despre noi înşine, ci şi în felul în care ne înţelegem propria per¬ 
soană. Ca să luăm doar un exemplu, mulţi oameni cred că au ceea ce se 
numeşte un «subconştient». Cînd au un vis ciudat, cînd încurcă cuvin- 

succes fulminant s-a datorat în primul rînd nepotului lui 
Freud, Edward L. Bernays (1891-1995), creatorul domeniu¬ 
lui relaţiilor publice, „părintele relaţiilor publice". Iniţial, 
Edward Bernays a fost agent de presă; părinţii lui emigra¬ 
seră în America. Mama sa, Anna Freud Bernays, era sora 
întemeietorului psihanalizei. Cu unchiul său, Freud, se 
vedea uneori în munţii Alpi. Mai tîrziu, Bernays s-a ocupat 
de editarea operelor lui Freud în America, organizarea de 
conferinţe (cu rolul de a populariza psihanaliza în mediul 
universitar american) şi promovarea studiilor freudiene 
în mass-media. 6 

Bernays a citit cu atenţie cărţile unchiului său, descope¬ 
rind utilitatea economică, practică, a teoriei psihanalizei, 
modul în care descoperirile despre comportamentul uman 
determinat de libido (energia sexuală) pot fi folosite pentru 
manipularea comportamentului cumpărătorilor, dar şi a 
maselor umane. Şi-a dat seama că instituind relaţii între 
anumite imagini, simboluri, şi dorinţele sexuale şi agresive, 
provenite din inconştientul indivizilor, poate transforma 
percepţia consumatorilor asupra produselor. Dacă pînă la 
el cumpărarea unui produs comercial satisfăcea anumite 
nevoi specifice, de la Bernays pînă în prezent a cumpăra 
un produs înseamnă mult mai mult: a-ţi satisface dorinţele 
emoţionale, afective, a accede prin simplul act al cumpără¬ 
rii produsului la un nou statut social. 

Bernays a făcut, realmente, experimente pe subcon¬ 
ştientul maselor. Este suficient să ilustrăm această aserţi- 

tele sau nu-şi pot explica propriile acţiuni, dau vina pe subconştient. 
Dacă le spui că aceasta este doar o teorie şi că s-ar putea să nu existe 
aşa ceva, reacţionează cu un amestec de neîncredere şi dispreţ. Evident 
că avem subconştient. Oricine neagă asta trebuie că tocmai trece prin 
negare“. (Joseph Heath, Andrew Potter, Mitul contraculturii. Rebelii, 
consumul şi capitalismul , Editura Comunicare.ro, Bucureşti, 2011, p. 36). 
6 Cf. studiului Edward Bernays, părintele relaţiilor publice , din volumul 
Edward Bernays, Cristalizarea opiniei publice , Editura Comunicare.ro, 
Bucureşti, 2003, p. 14. 

une printr-un singur exemplu. în America începutului de 
secol XX, în rîndul femeilor, fumatul era considerat tabu. 
George Hill, preşedintele corporaţiei American Tobacco, 
i-a cerut lui Bernays să schimbe mentalitatea americanilor, 
în acest scop, Bernays l-a sunat pe doctorul A.A. Briile 
- psihanalist, liderul psihanaliştilor din New York, din 
generaţia primilor psihanalişti din America - pentru a 
înţelege, mai întîi, care este semnificaţia psihologică pe 
care femeile o atribuie ţigărilor. A recurs la ajutorul lui 
Briile, fiindcă Freud era la Viena. Briile i-a divulgat, con¬ 
tra cost, „secretul": pentru femei, ţigara este un simbol şi 
substitut al penisului şi semnifică puterea sexuală mas¬ 
culină. I-a dat sugestia de a crea la nivel subconştient o 
legătură directă între utilizarea ţigărilor şi provocarea 
dominaţiei masculine. Dacă femeile ar avea posibilitatea 
să fumeze în public ar fi „ca şi cum femeile ar avea pro¬ 
priile lor penisuri" 7 . 

Exista tradiţia urbană ca, în ziua de Paşti, newyorkezii 
să obişnuiască să se adune în mijlocul oraşului. Bernays 
a organizat acolo o paradă. Cîteva femei bogate au fost 
convinse să-şi ascundă ţigările sub haine şi, la semnalul 
lui Bernays, să şi le scoată şi să înceapă să fumeze osten¬ 
tativ în mijlocul mulţimii. Bernays a pus în gardă presa 
că un grup de femei vor protesta în public faţă de tabuul 
fumatului şi că îşi vor aprinde acolo ţigările - „torţele liber¬ 
tăţii", cum le-a numit el. în filmul documentar Century Of 
The Seif regizat de Adam Curtis, Pat Jackson, consilier în 
domeniul relaţiilor publice, coleg cu Bernays - explică ce a 
realizat, în fapt, Bernays: „Deci avem un simbol - femeile, 
femeile tinere, fumînd o ţigară în public, cu o expresie care 

7 Am reprodus afirmaţia lui A. Briile aşa cum apare ea mot-ă-mot în fil¬ 
mul documentar Century Of The Seif în regia lui Adam Curtis, partea I, 
Happiness Machines. Filmul poate fi văzut la http://freedocumentaries. 
org/documentary/bbc-the-century-of-the-self-happiness-machines- 
season-l-episode-1. 

înseamnă: oricine crede în acest tip de egalitate trebuie să le 
sprijine în dezbaterea ce va urma cu privire la acest lucru; 
din cauza „torţelor libertăţiiAdică, ce e pe toate monedele 
americane? E libertatea (Statuia Libertăţii) ţinînd torţa sus, 
vedeţi? Şi toate acestea erau acolo împreună: emoţie, memo¬ 
rie şi o sintagmă raţională. Chiar ştiind că se foloseşte din 
plin partea emoţională, este o expresie care funcţionează 
într-un sens raţional. Şi toate acestea, împreună/ 48 

A doua zi, toate ziarele din New York, din Statele Unite 
şi din lume au scris despre protestul femeilor, iar vînzarea 
şi industria de ţigări în rîndul cumpărătoarelor a început 
să crească. „Le-a făcut acceptabile de către societate, cu 
un singur act simbolic 44 , concluzionează Pat Jackson. Le-a 
indus americanilor ideea că o femeie care fumează dove¬ 
deşte prin asta că este puternică şi independentă. 

Acesta este momentul în care Bernays a realizat că îi poţi 
face pe oameni să se comporte iraţional dacă reuşeşti să 
creezi legătura între dorinţele lor subconştiente şi anumite 
produse. Obiecte banale pot fi transformate în simboluri 
emoţionale puternice, pot schimba modul în care posesorul 
lor este perceput de către ceilalţi, de societate. 

Bernays a descoperit în acest fel modalitatea de a crea 
nevoi artificiale: deşi nu am nevoie de un anumit produs 
comercial, îl cumpăr pentru că, odată însuşit, posesia lui mă 
face să mă simt mai bine. îmi oferă satisfacţie psihologică. 
Cînd îl cumpăr, investesc emoţional în obiect. 

Dacă, pînă la Bernays, scopul unei reclame era unul 
aproape inocent: să releve calităţile specifice fiecărui pro¬ 
dus, în parte, după el, a cumpăra un obiect înseamnă a-ţi 
exprima personalitatea, caracterul, dorinţele, a te etala în 
plan social. 

Bernays a schimbat mentalitatea americanilor, dar şi 
implicit a marilor corporaţii, metamorfozînd „cultura 


8 Din filmul Century Of The Seif citat mai sus. 

nevoilor 1 într-o „cultură a dorinţelor 4 , şi a creat un nou tip 
de consumator, uzînd de o serie de tehnici de persuasiune: 
marile vedete ale cinematografului au fost convinse să se 
afişeze în public etalînd haine şi bijuterii de la firmele pe 
care le reprezentau. Bernays le-a arătat marilor companii 
de autovehicule că pot vinde mai bine inducînd în psihis¬ 
mul cumpărătorului legătura subconştientă dintre obiectul 
numit „maşina 4 şi dorinţele ascunse ale publicului mas¬ 
culin: maşina a devenit un simbol sexual masculin, care 
conferă bărbăţie şi putere celui care o posedă. 

Printre altele, Bernays a fost primul care a plasat pro¬ 
duse comerciale în filme. A angajat psihologi pentru a 
întocmi rapoarte false din care reieşea că anumite pro¬ 
duse sînt mai bune decît altele şi a pretins, ulterior, că 
rezultatele lor au apărut în urma unor „studii de piaţă" 
independente. A organizat spectacole de modă în maga¬ 
zine universale. 

Datorită relaţiei create de Bernays între produsul comer¬ 
cial şi nevoile inconştiente ale cumpărătorilor, un obiect 
oarecare satisface - mai bine zis, pretinde că satisface - 
o multitudine de dorinţe şi nevoi. Dacă îl cumpăr, mă voi 
simţi satisfăcut sexual, îmi voi recăpăta stima de sine, voi 
da uitării angoasele existenţiale, voi avea sentimentul că de 
acum fac parte din high-class. 

Bernays a creat această nouă paradigmă psiho-socială, 
lumea totalitară a marketingului, în care sub aparenţa 
schimbului de mărfuri se cumpără şi se vînd, de fapt, iden¬ 
tităţi. Identităţi artificiale, dobîndite doar prin exercitarea 
rolului social de cumpărător. 

Sociologul american Zygmunt Bauman, care a dedicat 
un studiu globalizării şi efectelor sale sociale, sublinia fap¬ 
tul că în societatea de consum actuală, postmodernă, „rela¬ 
ţia tradiţională dintre nevoi şi satisfacerea lor este inversată: 
promisiunea şi speranţa satisfacţiei preced nevoia a cărei 
satisfacere a fost promisă şi va fi întotdeauna mai intensă şi 

ispititoare decît nevoile deja existente 49 . Bauman a relevat 
faptul că o societate de consum se defineşte prin aceea că 
„are nevoie să speculeze capacitatea de consum a membri¬ 
lor săi", iar individul „are datoria de a juca rolul de cum¬ 
părător - spre deosebire de societatea anterioară, modernă 
(indiferent dacă e vorba de modernitatea incipientă sau de 
cea tîrzie, n.m.), în care „îi erau valorizate alte capacităţi - 
de războinic, de muncitor 410 . 

Revenim la impactul gîndirii lui Bernays asupra soci¬ 
etăţilor occidentale. în anii *80 ideile lui Bernays ajung la 
maturitate. Marile companii comerciale au deja departa¬ 
mente speciale în care sînt testate dorinţele cumpărătorilor 
prin focus-grupuri, create de psihanalişti angajaţi în diverse 
corporaţii din America. Dacă, pe canapeaua psihanalistu¬ 
lui, pacientul este încurajat să îşi exprime liber dorinţele şi 
fantasmele inconştiente pentru a-şi rezolva conflictele refu¬ 
late, în cadrul focus-grupurilor oamenii sînt încurajaţi să 
îşi exprime nevoile pentru ca viitoarele produse comerciale 
să le satisfacă fără rest. 

Tot în anii *80, în Anglia, teoriile lui Bernays cuceresc 
viaţa socială. Specialiştii în studiul comportamentului 
cumpărătorilor creează noi categorii de descriere a reali¬ 
tăţii şi a naturii umane: englezii sînt împărţiţi alfabetic pe 
categorii - în funcţie de statutul lor social şi de puterea de 
cumpărare - în clase: A, B, C, D - şi sînt chestionaţi care 
produs este de preferat, dar şi... cu cine vor vota la viitoarele 
alegeri. Scopul politicienilor şi al marilor companii era - şi 
este şi astăzi - unul comun: identificarea dorinţelor popula¬ 
ţiei şi satisfacerea lor. Un regim politic bun este cel capabil 
să satisfacă, pe cît posibil, totalitatea nevoilor votanţilor. 
Chiar dacă, în fapt, aceste nevoi sînt create artificial, chiar 
dacă relaţia dintre produsele comerciale şi nevoile interne 


9 Zygmunt Bauman, Globalizarea şi efectele ei sociale , Editura Antet, p. 81. 

10 Idem , op. cit., p. 80. 

ale oamenilor nu este una naturală, ci este indusă. Chiar 
dacă politicienii şi directorii marilor companii au creat şi 
întreţin un paradis artificial. în noua paradigmă a consu¬ 
mului, problema adevărului (ce este adevărat/fals, natural/ 
artificial) este exclusă. 

Prin Bernays şi urmaşii săi, în societatea de consum 
individualismului i s-a creat o nouă arie de manifestare, 
îţi poţi exprima personalitatea alegînd, de pildă, să fii diferit 
prin faptul că alegi... să locuieşti într-un apartament nou la 
etaj, nu la parter ca restul proprietarilor, sau într-un apar¬ 
tament mult mai scump decît al celorlalţi. Individualismul 
nu mai are nimic metafizic, nu mai reprezintă o opţiune 
sau o atitudine filosofică, metafizică, ci una pur economică: 
invididualismul de consum. 

Tot în Anglia anilor ’80, au fost testate reacţiile emo¬ 
ţionale ale cumpărătorilor faţă de anumite produse şi 
branduri, după tehnici de sondare a personalităţii preluate 
din psihoterapie. Băutorilor de bere Guinness li s-au dat 
creioane colorate şi au fost îndemnaţi să îşi exprime liber, 
prin desen, sentimentele şi dorinţele refulate. S-a constatat 
că băutorul de bere manifestă fantasme sexuale care pot 
fi folosite pentru îmbunătăţirea produsului. Astfel, berea 
Guinness poate fi... şi trebuie să fie... feminină. 

Ulterior, în Anglia, agenţii marilor corporaţii au creat 
o nouă taxinomie a societăţii umane, în funcţie nu de sta¬ 
tutul social al indivizilor, ci conform nevoilor psihologice 
profunde de care sînt animaţi: adepţii mainstream-\i\\i\ 
erau cei ale căror nevoi primare erau nevoia de securi¬ 
tate şi nevoia de apartenenţă la un grup; nevoia de recu¬ 
noaştere socială, de stimă şi statut social o manifestau cu 
precădere „aspiranţii". Nevoia de control era apanajul 
„învingătorilor", iar nevoia de stimă de sine era specifică 
„reformatorilor". 

Cărţile lui Eduard Bernays ( Relaţii publice. Manual 
de PR , Cristalizarea opiniei publice , Propaganda) au deve- 

nit „canonice'‘ şi în facultăţile cu profil socio-umanist din 
România (jurnalism, ştiinţele comunicării, ştiinţe politice, 
sociologie), fiind considerate adevărate manuale pentru 
orice student interesat de manipularea politică, domeniul 
relaţiilor publice sau al propagandei. Prin urmare, influ¬ 
enţa teoriilor şi tehnicilor lui Bernays, adică a freudismului 
recent, de consum, asupra societăţii româneşti în ansamblu, 
este doar la început şi se exercită la două niveluri: la nive¬ 
lul superior, al învăţămîntului universitar, dar şi la nive¬ 
lul de jos, al culturii populare sau al contraculturii, prin 
mass-media , publicitate, marile corporaţii. 


3. Concluzii 

Potrivit profesorului Allan Bloom, Herbert Marcuse „îi 
atrăgea pe studenţii din anii ’60 cu o combinaţie de Marx 
şi Freud. în Eros şi civilizaţie şi Omul unidimensional 
Marcuse promitea că «înfrîngerea capitalismului şi a falsei 
sale conştiinţe va duce la o societate în care cele mai mari 
satisfacţii sînt sexuale, de genul celor pe care moralistul 
burghez Freud le numea polimorfe şi infantile»/ 4 în mod 
paradoxal, „muzica rock atinge în tineri aceeaşi coardă. 
Expresia sexuală liberă, anarhismul, explorarea inconşti¬ 
entului iraţional şi eliberarea sa sînt elementele lor comune, 
înalta viaţă intelectuală (...) şi lumea primitivă a rockului 
sînt parteneri în aceeaşi lume a divertismentului. Ambele 
trebuie interpretate ca părţi ale ţesutului cultural al capi¬ 
talismului tîrzhT 11 . 

Dacă pentru Marx reţeta fericirii consta în dispariţia 
claselor sociale şi a diferenţelor dintre ele, dacă pentru 


11 Allan Bloom, Criza spiritului American. Cum universităţile au tră¬ 
dat democraţia şi au sărăcit sufletele studenţilor , Editura Humanitas, 
Bucureşti, 1997, p. 88. 

Freud (în lectura lui Marcuse 12 ) oamenii redeveneau egali 
şi fericiţi prin satisfacerea dorinţelor sexuale refulate, pen¬ 
tru adepţii curentelor contraculturale (hipioţi, punckeri, 
rockeri, rapperi) o viaţă fericită este una situată, odată pen¬ 
tru totdeauna, în opoziţie cu sistemul, cu ordinea recu¬ 
noscută îndeobşte. O viaţă an-arhică, în afara principiilor 
religioase şi metafizice care au făcut dintotdeauna şi fac 
dintr-un haos o lume: credinţa într-un Dumnezeu atotpu¬ 
ternic şi iubitor care ţine lumea în fiinţă şi un set de princi¬ 
pii şi norme morale, aferente, care asigură, prin respectarea 
lor, devenirea noastră „întru fiinţă 44 , actualizarea potenţi¬ 
alului nostru uman. 

Am simţit nevoia să îl includ, prin acest text, în tabloul 
„clinic 44 al freudo-marxismului pe nepotul lui Freud, Edward 
Bernays - alături de Georg Lukâcs, Antonio Gramsci, 
Wilhelm Reich, Erich Fromm, Herbert Marcuse - datorită 
rolului important pe care l-a avut şi îl are în freudizarea 
maselor umane prin crearea omului nou - consumatorul - 
şi a noii utopii: aceea că prin consum ne putem satisface 
dorinţele primare, ascunse, subconştiente, redevenind 
egali, recuperînd acea egalitate originară din illo tempore. 


12 Jonah Goldberg explică rolul Şcolii de la Frankfurt în următorii ter¬ 
meni: „ O mînă de teoreticieni marxişti extraordinar de influenţi, în 
marea lor majoritate germani şi exponenţi ai aşa-numitei Şcoli de la 
Frankfurt (transplantaţi la Universitatea Columbia începînd cu anii 
’30) au oficiat căsătoria între psihologie şi marxism spre a asigura un 
nou vocabular pentru liberalism. Aceşti teoreticieni - conduşi deThe- 
odor Adorno, Max Horkheimer, Erich Fromm şi Herbert Marcuse - au 
încercat să explice de ce fascismul fusese mai popular decît comunismul 
în cea mai mare parte a Europei. Imprumutînd idei de la Freud şi Jung, 
Şcoala de la Frankfurt a descris nazismul şi fascismul drept forme ale 
psihozei de masă. Ideea era destul de plauzibilă, dar analiza lor susţinea 
că, de vreme ce marxismul era superior din punct de vedere obiectiv 
celorlalte alternative, atunci masele, burghezia şi oricine altcineva res¬ 
pingea puctul lor de vedere nu putea fi decît, la propriu, nebun“. (Jonah 
Goldberg, Fascismul liberal. Istoria secretă a stîngii americane de la 
Mussolini la politica semnificaţiei y Editura Polirom, Iaşi, p.p. 241-242). 

Freudo-marxismul: 

noua utopie 

Ideologia corectitudinii politice 
- avatar al marxismului cultural 


DE 

Andrei Dîrlău 


în prezentul articol, fenomenul numit political correctness 
este abordat ca o formă deghizată sub care comunismul a 
supravieţuit, s-a impregnat şi a proliferat, incognito, în lumea 
neoliberală de azi: o lume pe care a permeat-o , a infuzat-o, 
cu care s-a contopit organic, în Statele Unite mai ales, pînă 
la punctul în care aproape nu mai poate fi distins de acesta, 
devenit aproape insesizabil din cauză că s-a „normalizat". 

Deşi tezele economice ale marxismului clasic au fost inva¬ 
lidate de eşecul economiilor răsăritene, precum şi, în plan 
teoretic, de economişti precum Alfred Marshall, de şcoala 
austriacă etc., iar cele politice - de istoria represiunii sînge- 
roase exercitate de sistemele invariabil totalitare care le-au 
transpus în practică în secolul XX, totuşi comunismul nu pare 
azi compromis, exercitînd încă o inexplicabilă seducţie asu¬ 
pra unor intelectuali ce vorbesc de o înviere a lui „a treia zi" 1 . 


1 Vezi cazul lui Emmanuel Terray, descris cu luciditate de Andrei Pleşu 
în A treia zi a comunismului?, în Andrei Pleşu, Gabriel Liiceanu, Horia 
Patapievici, O idee care ne suceşte minţile , Humanitas, 2014, p. 13. 

Dar a murit oare comunismul? Oare a eşuat el cu ade¬ 
vărat? Credem, împreună cu Andre Tosel, că eşecul său a 
fost doar parţial, respectiv că „ordinea neoliberală a obţinut 
în 1991 [anul destrămării URSS-ului] doar o victorie ă la 
Pirus“ 2 . Căci totuşi comunismul şi-a atins scopuri impor¬ 
tante, precum decimarea elitelor sau enormele dislocări 
axiologice şi avarii produse tradiţiei. în realitate, comu¬ 
nismul nu este doar o „modernitate eşuata‘, cum pe bună 
dreptate şi bine argumentat îl numeşte Radu Preda, ci şi 
- paradoxal şi în aceeaşi măsură - o modernitate reuşită 
subversiv , impregnată clandestin, deturnată sub camuflaj 
în postmodernitate. La un anume nivel, comunismul şi-a 
îndeplinit rolul distructiv, s-a metamorfozat şi, prin com¬ 
ponenta lui cea mai virulentă, freudo-marxismul, a devenit 
metastazat în ţesutul neoliberal al societăţii, americane în 
special, cu care a fuzionat pînă la a deveni indiscernabil. 

„De multe ori cînd ne uităm spre Vest“, spune dl. Pleşu, 
„găsim acolo o foarte vie gîndire de tip marxist." 3 Aşa este, 
dar care este explicaţia? Cum de am ajuns să importăm 
de acolo marxism, fie şi sub o formă reşapată? Cum de s-a 
infiltrat el în aspecte ale vieţii pe care, mai ales societatea 
românească, obişnuită cu reflexele a 45 ani de comunism, 
nu o asociază sub nici o formă cu marxismul? 

Prezentul volum răspunde pe larg acestor întrebări. Aici 
schiţăm doar cîteva repere istorice şi analitice. 

Aşa cum arată Raymond Raehn 4 , după succesul Revo¬ 
luţiei din Octombrie 1917 au loc revolta spartakistă din 


2 Andre Tosel, „The Development of Marxism: From the End of Mar- 
xism-Leninism to a Thousand Marxisms“, în Jacques Bidet şi Stathis 
Kouvelakis (ed.), Criticai Companion to Contemporary Marxism, Brill, 
Leiden, 2008, p. 43. 

3 Andrei Pleşu, ibidem. 

4 Raymond Raehn, „Rădăcinile istorice ale corectitudinii politice", în 
Political Correctness: A Short History of an Ideology , ed. W. Lind, Free 
Congress Foundation, 2004, p. 12 (v. supră). 

Berlin, înfiinţarea Sovietului din Bavaria, proclamarea 
Republicii comuniste a lui Bela Kuhn în Ungaria, în 1919, 
în acelaşi timp cu invadarea Poloniei de către Armata Roşie 
condusă de Leon Troţki 5 , Comisar al poporului pentru 
armată şi marină, care spera ca, trecînd peste Polonia, să 
facă joncţiunea cu Revoluţia din Germania. „Comunismul 
de război" al lui Lenin părea într-o ofensivă biruitoare asu¬ 
pra Europei burgheze. 

Dar succesele au fost efemere. Spartakiştii Rozei Luxem¬ 
burg şi Republica Sovietică Bavareză din Munchen condusă 
de Eugen Levine 6 sînt spulberaţi de Freikorps în ianuarie, 
respectiv mai 1919. Guvernul lui Bela Kun este răsturnat 
de trupele române, care înving Armata Roşie Maghiară 
pe Tisa şi intră victorioase în Budapesta pe 6 august 1919. 
Armata Roşie Sovietică este învinsă în „bătălia Varşoviei" 
(„miracolul de pe Vistula") din august 1920 7 . 

Se constată că nicăieri mişcările revoluţionare bolşevice 
nu sînt susţinute masiv de clasa muncitoare oprimată, care 
să se ridice invincibilă, unită sub stindardul marxismului, şi 
să răstoarne regimurile exploatatoare. E o contrazicere fla¬ 
grantă a teoriei marxiste şi a vechii profeţii făcute de Marx 
privind „inevitabila unire internaţională" a proletarilor. 

Aceste eşecuri majore de pe frontul occidental, atît teo¬ 
retice cît şi practice, trebuiau explicate. Impasul grav în 
avansul revoluţiei globale trebuia depăşit. 


5 Despre cartea lui Troţki Comunism şi terorism şi violenţa promovată 
de el, vezi articolul lui Vladimir Tismăneanu, Cine a fost Lev Davi- 
dovici Troţki? Despre comunism, terorism şi mistica revoluţiei totale , la 
www.contributors.ro/global-europa/cine-a-fost-lev-davidovici-trotki- 
despre-comunism-terorism-si-mistica-revolutiei-totale/. 

6 http://en.wikipedia.org/wiki/Eugen_Levine. 

7 Conform istoricului A. J. P. Taylor, acest eşec „a determinat cursul 
istoriei europene; de voie - de nevoie, URSS-ul a abandonat pentru 
20 de ani cauza revoluţiei internaţionale" (citat în Ronald Grigor 
Suny, The Soviet Experiment: Russia, the USSR , and the Successor States, 
Oxford University Press, 1998, p.106). 

Soluţia găsită de cominterniştii Antonio Gramsci şi 
Georg Lukâcs, apoi de Wilhelm Reich şi de membri ai Şcolii 
de la Frankfurt precum Herbert Marcuse, a fost marxismul 
cultural sau freudo-marxismul. 

Trebuie subliniat că marxismul cultural conceput de 
Gramsci sau Marcuse este o erezie, în raport cu „revoluţia 
spontană" pe care mizau Marx şi Lenin şi cu impunerea 
marxismului prin forţă brută şi teroare realizată de Stalin. 
Totuşi, acest caracter „eretic“ faţă de marxismul clasic nu l-a 
împiedicat să fie tipul de marxism aplicat cu cel mai mare 
succes în Occident pînă azi. 

Din analiza acestor teoreticieni, concentrată mai cu 
seamă pe „suprastructura 4 culturală a societăţii occidentale 
decît pe structura economică, reiese că revoluţia marxistă 
nu va triumfa la nivel planetar, aşa cum prevăzuse Marx, şi 
mai ales nu va reuşi în Occident, atîta timp cît muncitorii 
şi ţăranii vor fi „contaminaţi 44 de creştinism, de morala şi 
de relaţiile de familie tradiţionale, trăind într-o societate 
structurată organic pe principiile eticii creştine, mai impor¬ 
tante pentru ei decît neajunsurile exploatării economice. 
Pentru ca noua lume marxistă să ia fiinţă, trebuia mai întîi 
distrusă societatea existentă, cu întreaga ei tradiţie morală. 
Gramsci, arestat de Mussolini, scrie în faimoasele „Caiete 
din închisoare 44 : cît timp muncitorii au suflet creştin, ei nu 
vor răspunde apelurilor revoluţionare. Teoria lui despre 
hegemonia culturală ca mijloc al dominaţiei de clasă pre¬ 
supune crearea unui om nou comunist înainte ca revoluţia 
să fie posibilă. 

Georg Lukâcs (căruia Istorie şi conştiinţă de clasă i-a 
adus recunoaşterea ca „cel mai inteligent teoretician mar¬ 
xist de după Marx 44 ) afirmă şi el: 

„Distrugerea revoluţionară a societăţii e unica soluţie. 
O asemenea răsturnare de proporţii mondiale a valorilor 
nu poate avea loc fără anihilarea vechilor valori şi crearea 
unora noi de către revoluţionari 44 . 

El fixează ca scop prioritar distrugerea fundamentului 
familial şi civilizaţional creştin al Occidentului. Aşadar, 
nu direct revoluţie violentă şi preluarea puterii politice de 
tip dictatorial, ca în Rusia (metoda lui Lenin, Troţki şi Sta- 
lin - între care nu erau atît diferenţe esenţiale de viziune, 
cît luptă pentru putere), ci invers: întîi revoluţie „soft" şi 
destrămarea lentă, subversivă, a ţesutului social, şi abia pe 
urmă preluarea puterii politice. 

Devenit (din fericire, doar pentru cîteva luni) Viceco- 
misar pentru Cultură în Ungaria anilor 1919, sub regimul 
bolşevic al lui Bela Kun, Georg Lukâcs a lansat imediat 
ceea ce va fi cunoscut sub numele de „terorism cultural", 
inclusiv un program radical de educaţie sexuală în şcolile 
maghiare. Copiii erau instruiţi în teme precum „iubirea 
liberă", raporturile sexuale, natura „arhaică" a codurilor 
familiei burgheze, caracterul demodat al monogamiei şi 
irelevanţa religiei ce privează omul de plăceri. Femeile erau 
instigate la revoltă împotriva normelor sexuale tradiţionale. 
Campania „terorismului cultural", iniţiată de Lukâcs, a fost 
precursoarea a ceea ce mai tîrziu corectitudinea politică avea 
să genereze în şcolile americane. 

în 1923, Georg Lukâcs şi Wilhelm Miinzerberg 8 au o 
întîlnire cu marxiştii sovietici la Institutul Marx-Engels din 
Moscova. La această întîlnire, din ordinul lui Lenin a par¬ 
ticipat primul şef al CEKA (precursoarea KGB-ului), Felix 
Dzerjinski. Acolo s-a decis de către intelectuali marxişti afi- 


8 Propagandist al Partidului Comunist German în epoca de la Wei- 
mar, colaborator al Internaţionalei Comuniste (Comintern) şi al poliţiei 
secrete sovietice (CEKA, OGPU) între 1917-1934 (http://en.wikipedia. 
org/wiki/Willi_Munzenberg). El a definit misiunea Institutului de la 
Frankfurt astfel: „Vom organiza intelectualii şi-i vom folosi pentru a 
face civilizaţia occidentală atît de stricată. încît să pută (subl. n. A.D.; în 
engleză: „so corrupt that it stinks"). Doar atunci, după ce-i vom fi alterat 
toate valorile şi făcut viaţa imposibilă, vom putea impune dictatura 
proletariatului. 4 * (cf. www.americanthinker.com/2009/05/hate_crime_ 
legislation_back_do.html). 

liaţi Partidului Comunist German şi cu sprijinul indirect, 
dar consistent, al URSS-ului înfiinţarea Institutului de Stu¬ 
dii Sociale marxiste în cadrul Universităţii din Frankfurt: 

viitoarea Scoală de la Frankfurt. Primul său director a fost 

> 

Cari Griinberg, filosof marxist născut la Focşani în 1861. 
Mai tîrziu, mergînd pe linia lui Lukâcs, Institutul avea să-l 
conjuge pe Marx cu Freud, producînd freudo-marxismul. 
Determinismul economic a fost înlocuit cu cel cultural. 

Aici, termenul „cultura 4 trebuie înţeles în accepţia largă, 
de civilizaţie sau societate , a cuvîntului german Kultur , 
aşa cum e folosit de Sigmund Freud în Das Unbehagen in 
der Kultur 9 . 

Chiar în această lucrare din 1930, Freud îşi dezvoltă teo¬ 
ria ce va fi preluată de neomarxişti şi grefată pe marxism. 
Freud pretinde că civilizaţia ar avea o natură represivă în 
raport cu instinctele primare ale individului - a căror satis¬ 
facere, în virtutea principiului plăcerii, ar constitui sursa 
fericirii şi însuşi scopul vieţii 10 . Prin legi ce pedepsesc crima, 
violul, adulterul etc., posibilităţile individului de a-şi găsi 
fericirea ar fi, chipurile, grav restrînse, societatea civilizată 
devenind astfel principala sursă de nefericire a oamenilor. 
Nefericirea se traduce adesea prin nevroze cauzate de aceste 
frustrări. Pulsiunea nativă a ego-ului spre agresivitate şi 
moarte e reprimată de societate, generînd un super-ego 
cultural ce ar acţiona ca o conştiinţă socială sau o instanţă 
represivă colectivă. 


9 Vezi Sigmund Freud, Disconfort în cultură , Ed. AII, Bucureşti, 2011. 

10 Această plasare a sensului vieţii în sfera imanentului, reducerea uma¬ 
nului la satisfacerea preferinţelor şi instinctelor, e exprimată plastic de 
Fukuyama: „Fiind de acord privind ţelurile, oamenii nu vor mai avea 
motive să se lupte între ei.... Un cîine e mulţumit să doarmă toată ziua 
la soare cît timp e hrănit, deoarece nu e nemulţumit de ceea ce e. Nu-1 
preocupă că alţi cîini o duc mai bine decît el, nici că-i stagnează cariera 
lui de cîine ori că undeva, în altă parte a lumii, cîinii sînt oprimaţi." 
(Francis Fukuyama, The End ofHistory and the Last Man , Free Press, 
New York, 1992, p. 311.) 

La neomarxişti, eliberarea de acest „supra-eiT social 
represiv devine eliberarea de puterea represivă a statului 
democraţiei occidentale şi a creştinismului instituţionalizat. 

Ideea ingenioasă a neomarxiştilor a constat pur şi sim¬ 
plu în înlocuirea represiunii economice din marxismul cla¬ 
sic, respectiv exploatarea clasei muncitoare de către capita¬ 
lişti, cu represiunea sexuală din teoria freudiană, respectiv 
reprimarea cetăţenilor în societatea de inspiraţie creştină 
care le interzice manifestarea liberă a erotismului, frus- 
trîndu-le satisfacerea sexuală plenară. Nedreptatea nu mai 
constă în oprimarea proletariatului de către burghezie în 
goana după profit, ci în oprimarea tuturor de către o civili¬ 
zaţie ce le reprimă libidoul prin tabuuri şi restricţii. Soluţia: 
distrugerea acestei civilizaţii, revoluţia totală, liberalizarea 
radicală şi abolirea tuturor normelor, restricţiilor şi tabu¬ 
urilor ce îngrădesc instinctele primare. Iar categoriile cele 
mai reprimate, pretinde Marcuse, sînt minorităţile sexuale 
şi rasiale, femeile, tinerii. 

în acest scop, membrii Şcolii de la Frankfurt vor elabora 
noua teorie critică , de la care se vor revendica apoi toate 
grupările radical-minoritare şi care va sta la baza concep¬ 
tului postmodern de deconstructivism. 

Existau şi alte tentative de acest gen: în 1928, la Al Doilea 
Congres Internaţional pentru Reformă Sexuală, ţinut la 
Copenhaga, Kurt Hiller, succesor al lui Magnus Hirschfeld 
(numit şi „apostolul indecenţei") ca preşedinte al organiza¬ 
ţiei homosexualiste Comitetul Ştiinţific-Umanitar, a încer¬ 
cat şi el, sprijinit de marxişti notorii precum Karl Kautsky, o 
fuziune între Freud şi Marx, lansînd ideea că homosexualii 
ar fi un „grup oprimat". 11 

în 1933, cînd naziştii au venit la putere în Germania, 
membrii Şcolii au plecat în exil, cei mai mulţi în America. 
Aici neomarxistul Herbert Marcuse e cel ce va dezvolta 


11 http://en.metapedia.org/wiki/Sexual_Bolshevism. 



230 CORECTITUDINEA POLITICĂ 



această teză, absolutizînd criteriul sexual în „emancipa¬ 
rea" Occidentului şi concepînd o societate a „perversităţii 
polimorfe", văzute ca „eliberare sexuală". El consideră, ca şi 
Erich Fromm, că distincţia dintre sexe nu e un dat natural, 
ci un construct socio-cultural. 

Paradisul material, insuficient pentru Occident, trebuia 
dublat de paradisul senzual erotic postulat de neomar- 
xistul Marcuse. Strategia articulată de el era menită „să 
demanteleze societatea americană, folosind diversitatea şi 
multiculturalismul ca pe nişte «răngi» cu care să demoleze 
structura acesteia, bucată cu bucată. El i-a opus pe negri 
albilor, punînd «grupurile-victimă» în conflict cu socie¬ 
tatea în ansamblu. Teoria lui Marcuse despre grupurile- 
victimă ca noul proletariat, combinată cu teoria critică a 
lui Horkheimer, a pătruns în mediul universitar american, 
unde a devenit baza mişcării post-structuraliste (studii «de 
gen »/LGBT/queer). Toate îşi descriau făţiş menirea: de a 
aboli valorile tradiţionale creştine, tradiţiile acceptate ale 
culturii occidentale, şi a le înlocui cu un relativism moral 
ce pune semnul egal între toate culturile şi filosofiile - cu 
excepţia civilizaţiei apusene «exploatatoare şi rea»." 12 

Aceasta e azi ideologia oficială în toate campusurile uni¬ 
versitare americane. Marcuse specula că progresul tehnolo¬ 
gic şi „raţionalitatea tehnologică" vor duce la apariţia unei 
noi ordini sociale şi a unei noi forme umane. El a postulat 
o utopie a libertinajului nelimitat (numit ,,de-sublimare“): 
omul, emancipat de orice norme morale restrictive, îşi va 
„reintra în drepturi" prin patimile sale. Obiectele dorinţelor 
sale vor fi modelate de voinţa sa liberă, fără a trebui să le 
apere împotriva unei societăţi ostile, „imature, represive". 
Marcuse predică eliminarea oricărei constrîngeri morale, 


12 Andrew Breitbart, Righteous Indignation. Excuse me while I save the 
world, Grand Central Publishing, 2011. 

descătuşarea tuturor apetitelor şi patimilor, o societate total 
liberalizată erotic, populată de o nouă formă umană, un 
„om nou": un soi de Phoenix ce va învia din cenuşa indus¬ 
trialismului modern. 13 

în realitate, freudo-marxismul promovează o falsă antro¬ 
pologie, mai corect spus, o anti-antropologie". în baza unui 
relativism aberant, noua ideologie a corecţiei politice a ajuns 
să pretindă că genurile au devenit „fluide": simple convenţii 
pe care post modernismul le botează „roluri", determinate 
nu de anatomia şi fiziologia cu care omul se naşte, ci de 
propria sa alegere. „Genul" ar deveni o „şaradă" ce poate 
avea „soluţii" diverse şi aleătorii (cu, sau fără, intervenţia 
unui chirurg). Asistăm la un narcisism radical, ce duce la 
desubstanţializarea sinelui şi pulverizarea persoanei umane. 

Graniţa dintre natural şi sintetic se estompează, deve¬ 
nind tot mai arbitrară. Firea umană e redefinită, schimo¬ 
nosită într-o „natură" artificială, confecţionată tehnologic 
şi „legitimată" mediatic. Chipul omenesc devine o carica¬ 
tură ce-şi sfidează modelul divin. Singura lege universală 
devine hedonismul nelimitat, ce transformă omul într-un 
agregat fără memorie şi fără identitate, altul de la o clipă 
la alta. Definiţia sa e redusă la o continuă succesiune de 
experienţe, fără nevoia, nici posibilitatea, de a menţine un 
„sine" sau o „personalitate" stabilă. Omul devine un flux 
de trăiri şi experienţe, fără trecut şi deschis oricărui viitor. 
Pînă şi datele sale biologice devin „opţiuni" private, supuse 
aceloraşi alegeri arbitrare dictate de patimi. 

Aşa cum anticipa Marcuse, extazul (erotic), nu per¬ 
soana, este cel ce devine substratul identităţii, într-o lume 
în care evoluţia tehnologică induce o permanentă schim- 

13 Herbert Marcuse, „Some Social Implications of Modern Technology 4 *, 
în Studies in Philosophy and Social Sciences , Voi. IX (1941). Cf. Moya 
K. Mason, Herbert Marcuse: Evolution and Transformation oflndivi- 
duality and Reasoti , www.moyak.com/papers/herbert-marcuse-socio- 
logist.html. 

bare şi, ca urmare, riscul inevitabil al alienării. Existenţa 
nu mai e guvernată de nici un principiu, cu excepţia celui 
al subiectivismului absolut. Anarhia şi iresponsabilitatea 
sînt implicite. Tranzienţa radicală, ca unică realitate de 
necontestat, aboleşte normele etice tradiţionale. Eticul e 
înlocuit de estetic, la rîndul lui guvernat de norme cu totul 
relative, mergînd de la sordid pînă la grotesc şi monstruos. 
Existenţa încetează a se mai supune raţionalităţii, decenţei 
sau bunului-simţ, alterările dramatice ale biologiei şi psi¬ 
hologiei avînd implicaţii şocante. 

în final, însuşi ontologicul este alterat. Căci, oare, va mai 
putea omul trăi astfel? Şi cum? Da, cu o singură condiţie: 
să înceteze a mai fi om. Dar asta se şi doreşte: crearea unui 
„om nou", total dezumanizat, infinit maleabil şi perfect 
obedient. Tocmai în virtutea iluziei sale că el ar fi cel care 
alege permanent, el va fi în realitate cel ce nu alege nicio¬ 
dată. Da, îşi va putea alege „genul şi partenerii", aşa cum 
alege canalele TV cu telecomanda. Dar de fapt patimile 
sale vor alege pentru el. Prin intermediul lor, el va fi astfel 
pururea la cheremul alegerilor induse de demon. Acesta 
este viitorul pregătit omului în societatea post-creştină 
de către corectitudinea politică: un om inconsistent şi, în 
ultimă instanţă, inexistent, epitom al unei utopii de coşmar. 

Freudo-marxismul: 

noua utopie 

Şapte studii de caz 


DE 

Andrei Dîrlău 


„Vom face Occidentul atît de corupt incit să pută!“ 

WlLHELM MUNZENBERG 1 

Institutul Marx-Engels Moscova, 1923 


Preliminarii 


Despre rinoceri, „homofobi“ 
şi agende cripto-marxiste 

Textele care urmează, revizuite şi reunite aici sub titlul 
Freudo-marxismul - noua utopie. 7 studii de caz , au fost 
iniţial publicate în revista Familia ortodoxă , în serial, în 
perioada noiembrie 2013 - iunie 2014, fiind postate şi pe 
web-site-ul revistei, şi pe culturavieţii.ro. 


1 „We shall make the West so corrupt that it stinksF cf. www.ameri- 
canthinker.com/2009/05/hate_crime_legislation_back_do.html. 

Varianta de pe Internet a trezit reacţii diverse, printre 
care şi un comentariu foarte scurt ce suna aşa: „Cu bucurie 
aş veni să ardem steagul SUA în faţa Ambasadei/ 4 Semnat: 
Andrei Rinea. în laconismul celor 11 cuvinte am citit o 
provocare gravă şi am răspuns cu nişte precizări, pe site, 
pentru a nu lăsa loc neînţelegerilor. Le reiau aici, cu unele 
completări, pentru a sluji drept lămurire nu doar acestui 
capitol, ci şi întregului volum de faţă. 

Nu, ideea acestor texte nu e arderea de steaguri, nici 
orice alt fel de violenţă. în nici un caz nu e asta reacţia pe 
care ele sînt menite să o provoace. Nimic din acest volum 
nu izvorăşte din ură, violenţă, intoleranţă, fanatism, bigo¬ 
tism, fundamentalism, „homofobie“, xenofobie sau „puti- 
nism“. Nu urîm pe nimeni şi nu dorim nicidecum să ne 
identificăm cu barbarii violenţi şi extremişti metaforizaţi 
prin rinocerii din piesa lui Eugen Ionescu. Nu sîntem aşa, 
deşi unii doresc să ne aplice asemenea etichete. E adevărat, 
lucrurile analizate aici sînt revoltătoare. Dar genul de reac¬ 
ţie pe care dorim să o trezim nu e nicidecum o revoltă visce¬ 
rală şi rudimentară ca cea care s-ar traduce prin asemenea 
gesturi violente, ci o rezistenţă calmă, lucidă, inteligentă, 
un protest de ordin intelectual şi moral. 

întrebarea din paragraful introductiv al primului text de 
mai jos („Cum ar reacţiona SUA dacă România ar susţine 
o acţiune de profanare...? 44 ) era o interogaţie pur retorică, o 
comparaţie contextuală avînd rolul exclusiv de a evidenţia 
gravitatea pentru noi a faptului petrecut la Muzeul Ţăra¬ 
nului Român în februarie 2013. Nu era însă nicidecum un 
îndemn de a comite o asemenea acţiune, şi în mod cert nici 
nu reiese din text că ar fi o incitare în acest sens. Am dorit 
doar să accentuez, pe înţelesul oricui, faptul că MŢR este 
pentru noi un blazon naţional, egal cu un drapel în ordine 
simbolică şi axiologică; că reprezintă o emblemă de maximă 
importanţă: tradiţia satului românesc ţine de fibra însăşi a 
fiinţei acestui neam. 

Este evident că nu am face niciodată un asemenea gest, 
demn de Fahrenheit 451 al lui Ray Bradbury; nu ne-am 
coborî nicicum la nivelul troglodit al violenţei şi vulgari¬ 
tăţii. Nu am vrea niciodată să legitimăm acuzaţia că noi, 
creştinii ortodocşi, am fi plini de ură - pentru că nu sîntem. 
Dimpotrivă. Pledăm pentru un protest inteligent, cultivat, 
decent, al unor oameni înţelepţi şi paşnici, aşa cum îi con¬ 
siderăm pe români. Ne iubim poporul şi tocmai de aceea 
n-am vrea să-l vedem punîndu-se într-o lumină nefavora¬ 
bilă prin recurgerea la vandalism. 

Mai e un motiv pentru care personal n-aş comite 
un asemenea gest: admir naţiunea americană, care pe 
ansamblu nu merită aşa ceva. E o mare naţiune în istoria 
lumii. Dezaprob punctual politica Administraţiei Barack 
Hussein Obama în privinţa propagandei corecte politic, 
dar nu urăsc pe nimeni şi, în ocurenţă, nu urăsc Statele 
Unite, dimpotrivă. Nu am nimic cu poporul american, 
ci doar cu o anumită orientare politică actuală, agresiv 
şi intolerant anticreştină. De altfel există voci extrem de 
respectabile, chiar în spaţiul academic american, desigur 
din zona creştină conservatoare, care dezaprobă această 
orientare internă şi nu se sfîesc să afirme că Statele Unite 
se îndreaptă spre un „stat secular fundamentalist“ 2 . însuşi 
William Lind, editorul şi autorul unor texte din cartea 
tradusă în volumul de faţă, la fel ca şi ceilalţi autori ame¬ 
ricani, condamnă acest curent în termeni lipsiţi de echi¬ 
voc. De aceea chiar îndemn la abţinerea de la un astfel de 
gest. Nici cu homosexualii ca persoane n-am nimic. Ei pot 
face ce vor în particular, dar nu să-şi aroge dreptul de a 
ne îndoctrina şi perverti copiii şi a se erija în standarde 

2 Vezi Mark Cherry, „Statul fundamentalist secular*, trad. Andrei 
Dîrlău, în Familia ortodoxă nr. 57, oct. 2013; H. Tristram Engelhardt, 
G.W.F. Hegel and Richard Rorty Were Right: Rethinking Morality in 
a Secular Culture , studiu prezentat la conferinţa SOPHIE (Society of 
Orthodox Philosophers in Europe), Buchenau, iunie 2014. 

de normalitate pe care apoi să ni le impună tuturor în 
mod totalitar. 


* * * 

Se poate observa că o mare parte din controversele pur¬ 
tate pe marginea corectitudinii politice se poartă la nivel 
empiric. Prevalează anecdoticul, subiectivismul, încărcă¬ 
tura emoţională şi personală: ce a zis fetiţa, ce a declarat 
activista, ce a făcut domnul Lestat Monroe / Jerome Goupil 
şi aşa la nesfîrşit. Dar, din păcate, niciodată discuţia nu urcă 
la un nivel conceptual pentru a atinge aspectele politico- 
ideologice, filosofice, istorice şi hermeneutice, abordate în 
volumul de faţă. Ele sînt îndeobşte ocolite cu grijă de apo¬ 
logeţii fenomenului în cauză - fie din ignorarea originilor 
acestei ideologii, fie deoarece preferă să ascundă scheletele 
neomarxiste în dulap. Prezentul volum îşi propune să aducă 
în dezbatere tema homosexualismului şi a celorlalte com¬ 
ponente ale C.P. privite din perspectiva unei ideologii de 
sorginte freudo-marxistă şi socialist-utopică. 

Desigur, acest demers - doar schiţat în acest volum - 
ar trebui continuat şi aprofundat. Totuşi, chiar şi la acest 
prim nivel hermeneutic, el dezvăluie că strategia de per¬ 
vertire şi distrugere a societăţii tradiţionale este coerentă 
şi extrem de bine articulată. Nu am putut reda exhaustiv 
numeroasele tactici descrise pe larg în lucrările clasice ale 
mişcării homosexualiste şi corectitudinii politice , dar, par- 
curgîndu-le, ne-am convins cît sînt de subtile, ingenioase şi 
intercorelate, şi ce eroare am face ignorîndu-le. Şi totuşi, cei 
mai mulţi dintre contemporanii noştri, chiar cei ce se con¬ 
sideră bine informaţi - şi în mare parte chiar sînt - nici nu 
bănuiesc existenţa unei asemenea strategii comprehensive 
ori o numesc peiorativ „teorie a conspiraţiei w . 

Şocantele principii şi metode descrise în acest volum 
nu sînt inventate de autori. Ele sînt realităţi, preluate din 
materialul clientului - cărţi de referinţă ale unor mişcări 

subsumate corectitudinii politice, demonstrate a fi de inspi¬ 
raţie freudo-marxistă. Nu e vorba de vreun „discurs al urii“, 
ci de o redare textuală a metodelor şi obiectivelor lor stra¬ 
tegice, aşa cum apar în propriile lor documente progra¬ 
matice 3 . Pentru a se convinge, cititorul e trimis la textele 
originale citate, ce pot fi găsite cu uşurinţă. Rugăm frumos 
şi autorităţile, inclusiv Consiliul Naţional pentru Comba¬ 
terea Discriminării, să verifice aceste lucrări citate, pentru 
a înţelege mai bine cu ce fenomene se confruntă societatea 
românească. Pe care încercăm să o apărăm nu din bigotism, 
ci din dorinţa sinceră de a proteja o ordine morală şi o aşe¬ 
zare socială şi sufletească firească şi frumoasă. Nu incităm 
la ură sau violenţă, ci chemăm la păstrarea bunului simţ. 

Cred că putem face mai bine decît atît: soluţia constă 
în unirea într-o coaliţie a binelui, nu a violenţei. Nu vom 
da apă la moară celor ce ne acuză de „limbaj al urii“ (hate 
speech) sau gesturi ale urii? Prin ce ne-am mai deosebi de 
extremiştii jihadişti? Cu siguranţă nu asta dorim. Trebuie să 
discernem răul, dar lupta nu trebuie dusă prin acte brutale 
ce pot face doar rău. în nici un caz prin bătaie, incendiere, 
huliganism. A distinge de partea cui e adevărul şi binele, 
cine greşeşte şi unde, nu e totuna cu a promova ura. Discer- 
nămîntul nu e totuna cu intoleranţa. Sîntem mai eficienţi 
dacă ne organizăm, ieşim cu sutele de mii şi manifestăm 
paşnic, liniştit, nonviolent, ferm, pentru valorile în care 
credem. Dacă acţionăm inteligent, fără fanatism sau isterie, 
fără a lovi sub centură. N-avem nevoie. Noi sîntem poporul 
român. Şi ei fac parte din acest popor (mai puţin cei „de 


3 A se vedea de pildă Marshall Kirk şi Hunter Madsen (alias Erastes Pili), 
After the Ball: How America Will Conquer its Fear and Hatred of Gays 
in the ’90s, Doubleday, 1989, şi Tacticile mişcării homosexuale: Over- 
hauling of Straight America, 1987. O strategie detaliată pentru acceptarea 
publică a homosexualilor, trad. Bogdan Mateciuc, www.culturavietii. 
ro/2013/11/03/tacticile-miscarii-homosexuale-o-strategie-detaliata- 
pentru-acceptarea-publica-homosexualilor/. 

import", deloc neglijabili) - o parte rătăcită, uneori chiar 
vindecabilă. Trebuie doar să conştientizăm, cu rugăciune 
pentru ei şi nădejde în Dumnezeu, şi să ne unim. Nu sîntem 
noi rinocerii. Cine doreşte neapărat să găsească unii, să-i 
caute în tabăra cealaltă! Căutarea ar putea fi încununată, 
mă tem, de mai mult succes decît se aşteaptă. 

Cît despre inevitabila acuzaţie de „putinism“, devenită 
deja un nelipsit clişeu „cool“ bazat pe un raţionament 
reducţionist (echivalarea automată: ortodoxie = Puţin), 
am explicat pe larg, în cel de al şaptelea studiu de caz de 
mai jos (Conchita Wurst - o anti-antropologie ), de ce nu 
sînt deloc de partea lui Puţin, dimpotrivă. Acelaşi articol, 
publicat în iunie 2014, includea şi un apel adresat vice-pre- 
şedintelui Joe Biden (care tocmai vizitase România), unde 
se explică de ce pledam pentru preluarea a ceea ce e bun în 
Statele Unite (întemeiate de părinţii fondatori ai Americii 
pe valori creştine şi morale), nu pe libertinajul şi anticreşti- 
nismul agresiv al unui secularism de sorginte neomarxistă. 
Am păstrat acea secţiune deoarece ea ne clarifică poziţia în 
raport cu valorile creştin-conservatoare pe care s-a fondat 
civilizaţia occidentală. 




„RELIGIA" MARXISTĂ A NOII ORDINI MONDIALE 241 



1. Hollywood: 
Copiii nu sînt bine-mersi 

Cum e înlocuit marxismul 
cu corectitudinea politică 


Filmul „Copiii sînt bine-mersC s-a difuzat pe 21 februarie 
2013 la Muzeul Ţăranului Român din Bucureşti în cadrul 
campaniei „Luna istoriei LGBT“, declanşînd o acţiune de 
protest a unor organizaţii ortodoxe care , pe moment y a reuşit 
să împiedice proiecţia. Filmul a fost, din păcate , reprogra- 
mat la solicitarea expresă a Ambasadei S.U.A. la Bucureşti. 
Nu a fost oferită nici o explicaţie a intruziunii reprezen¬ 
tanţei diplomatice a Statelor Unite într-o chestiune cultu¬ 
rală internă a României, susţinînd o acţiune considerată de 
majoritatea cetăţenilor români ofensatoare la adresa pro¬ 
priilor tradiţii. Oare cum ar reacţiona Statele Unite dacă 
Ambasada României ar susţine o acţiune de profanare a 
drapelului american la Washington?... 


1.1. Două mitologii ideologice 

Ce legătură ar putea fi între un film sovietic alb-negru 
realizat în 1938, despre Lenin şi Revoluţia bolşevică din 
1917, şi un film hollywoodian din 2010, despre viaţa de zi 
cu zi şi problemele emoţionale ale unei „familii" americane 
moderne? Aparent, niciuna. 

„Omul cu arma ‘ (Cielovek s rujiom) al regizorului Ser- 
ghei Iutkevici este, citînd din presa epocii, „un poem epico- 
eroic despre triumful Revoluţiei asupra vechii orînduiri 
ţariste şi rolul marelui conducător şi vizionar V.I. Lenin în 

călăuzirea proletariatului rus spre victoria asupra duşma¬ 
nului de clasă şi instaurarea noului regim sovietic 4 . 

Vizibil fascinat de mitologia ideologică a „realismului 
socialist 44 , criticul de film şi slavistul Giovanni Buttafava 
scria în 1973 în Filmlexicon , pe un ton exaltat: „Omul cu 
arma îmbină figura lui Lenin şi energiile populare descă¬ 
tuşate de Revoluţie într-o povestire cu tonalităţi de cor băr¬ 
bătesc, de o savoare ce atinge pragul legendei 44 . 

Desigur, stînd comod pe ţărmul Mediteranei, cu un 
pahar de Campari în faţă, e uşor să idealizezi marxismul, 
departe de zecile de milioane de morţi din Gulagul sovietic. 

Criticul italian nu vorbea întîmplător despre „legenda 4 . 
Creat în perioada Marii Terori staliniste din anii 1930, 
filmul făcea parte din acţiunile de propagandă de masă 
menite să (re)populeze „Olimpul sovietic 44 cu eroi legendari 
care să întrupeze „valorile 44 revoluţionare. Retorica mobili¬ 
zatoare a campaniilor de îndoctrinare ideologică urmărea 
inventarea unei „hagiografii 44 comuniste cu care masele 
sovietice să se poată identifica. 4 

La prima vedere, pelicula sovietică nu poate avea nimic 
în comun cu „ Copiii sînt bine-mersi 44 (The Kids Are AII 
Right ), filmul Lisei Cholodenko, după scenariul realizat de 
regizoare împreună cu Stuart Blumberg, premiat cu Globul 
de Aur pentru cel mai bun film - comedie sau muzical. 
Este, cum scrie alt critic, Peter Bradshaw (nu mai puţin 
exaltat decît Buttafava) în The Guardian: „Un studiu plin de 
căldură şi umor al familiei postmoderne: o comedie inte¬ 
ligentă despre un cuplu de lesbiene, copiii lor şi donatorul 
de spermă care le este tata 4 . 

Entuziasm naiv? Stupidă orbire ateistă? Sau cinică 
fabricare a altei mitologii ideologice? Căci totuşi, la nivel 


4 David Brandenberger, Propaganda State in Crisis: Soviet Ideology, 
Indoctrination and Terror under St alin, 1927-1941 , Yale Univ. Press, 
2012, pp. 56,215. 

simbolic, ambele filme îndeplinesc o funcţie identică: 
propaganda ideologică. Desigur, ideologia s-a schimbat 
din anii *30, ca şi limba de lemn. în locul comunismului 
clasic avem acum neomarxismul. Corectitudinea politică 
marxist-leninistă, în lectură sovietică, a fost înlocuită cu 
corectitudinea politică a drepturilor minorităţilor, în lec¬ 
tură californiană; proletariatul, „poporul ales" al comu¬ 
nismului, clasa purtătoare a mesianismului marxist, a fost 
înlocuit cu homosexualii şi lesbienele, noul „popor ales" 
al ideologiei „corecţiei politice" 5 , categoria socială purtă¬ 
toare a mesianismului postmodern; Kremlinul e înlocuit 
cu Casa Albă, Mosfilm cu Hollywood, „exploatarea 4 cu 
„discriminarea", „subjugarea economică" cu „intoleranţa 
religioasă"; „Buldozerele cu gay- ii" 6 ; demolarea fizică a 
bisericilor în comunism cu demolarea morală a familiei 
creştine tradiţionale în statul secular fundamentalist post¬ 
modern. Paralelismul e evident. Dacă s-ar face o analiză 
comparativă a celor două ideologii, izomorfismul s-ar sus¬ 
ţine la toate nivelurile. 

Lupta nu se mai duce contra principiilor capitaliste ale 
profitului, azi legitime, ci contra principiilor morale tradiţi¬ 
onale, creştine. Nu mai trebuie înlăturată „dominaţia nemi¬ 
loasă a unei oligarhii capitaliste lipsite de scrupule asupra 
unui proletariat exploatat la sînge", ci „dominaţia nemiloasă 
a unei majorităţi intolerante şi bigote asupra unor minori¬ 
tăţi rasiale sau sexuale lipsite de apărare şi drepturi". 

în numele acestor drepturi „călcate în picioare" se cere, 
ca şi atunci, o revoluţie. Nu una violentă ca aceea din 1917, 
ci una discretă, subtilă, la nivelul mentalităţilor: revoluţia 
sexuală. în acest scop însă, vechile metode propagandistice 

5 Am preluat sintagma de la Virgiliu Gheorghe, Ştiinţa şi războiul sfîr- 
şitului lumii , Ed. Prodromos, Bucureşti, 2008. 

6 Acad. Sorin Dumitrescu, Cine ne vrea etrusci ?, www.culturavietii. 
ro/2013/02/22/etrusci-sorin-dumitrescu-muzeul-taranului-virgil-nitu- 
lescu-luna-istoriei-lgbt. 

rămîn adecvate, cu condiţia rafinării lor prin noile tehnici 
de manipulare în masă. 


1.2. „De obicei auzi tot felul de poveşti înfiorătoare 

despre asemenea lucruri” 

Cea mai eficace minciună e întotdeauna cea amestecată 
cu adevărul. O minciună 100% e uşor depistabilă şi nu con¬ 
vinge pe nimeni. O minciună 50% e infinit mai credibilă, 
ascunsă viclean în spatele celorlalte 50 de procente de ade¬ 
văr. Exploatarea maselor proletare era o realitate econo¬ 
mică. Răul a constat în folosirea acestei realităţi pentru a 
legitima utopia ateistă marxistă, statul totalitar comunist şi 
masacrele „revoluţionare" leninist-staliniste. Discriminarea 
a existat şi uneori mai există. însuşi conceptul de „drepturi 
ale omului" derivă din principii creştine şi este legitim. Pro¬ 
blema constă în deturnarea lor în sensul legitimării unor 
aberaţii precum „familia" homosexuală sau a unor crime 
precum avortul. 

Există un adevăr în filmul despre Lenin? Desigur, ero¬ 
ismul inconştient al unor simpli ostaşi din Armata Roşie. 
Minciuna constă în camuflarea scopului totalitar al Revo¬ 
luţiei din 1917, manifestat abia prin genocidurile de mai 
tîrziu, şi în ipocrita mitologizare a lui Lenin, despre cruzi¬ 
mea şi imoralitatea căruia s-au scris cărţi bine documentate 
(inclusiv despre relaţia lui homosexuală cu Zinoviev). Apa¬ 
rent, Omul cu arma este un emoţionant epos eroic modern; 
în esenţă însă, este o excelent construită ficţiune. Un mit. 

Copiii sînt bine-mersi , la rîndul lui, e un film emoţionant 
şi credibil. Psihologia personajelor e atent construită, reac¬ 
ţiile afective sînt nuanţate şi convingătoare. Şi totuşi, şi el e 
o ficţiune asamblată cu talent (şi un buget de 4 milioane de 
dolari). Un mit, în egală măsură. Chiar un personaj secun¬ 
dar din film afirmă, auzind că relaţia cu „tatăl biologic" 



„RELIGIA" MARXISTĂ A NOII ORDINI MONDIALE 245 


al copiilor merge bine: „Mă mir, de obicei auzi tot felul 
de poveşti înfiorătoare despre asemenea lucruri". Critica 
însăşi recunoaşte natura subversivă a filmului: „Cu subti¬ 
litate şi stil, [scenariştii] Cholodenko şi Blumberg au făcut 
ceva mult mai subversiv: au creat un tată-donator aproape 
bizar de perfect pentru familia lui Nic şi Jules" (cele două 
lesbiene „căsătorite"). 

Pe cît de unanimă e critica în a lăuda filmul, pe atît este 
în a recunoaşte că e unul „extrem de neobişnuit": „E greu 
să ne gîndim la multe alte exemple de familie homosexuală 
fericită, obişnuită, esenţialmente bine adaptată, din cele 
zugrăvite pe ecran - poveştile homosexuale pe care le vedem 
tind adesea să fie pline de tristeţe, dacă nu de tragedie". 

Bineînţeles că e neobişnuit! Fiindcă filmul este doar un 
artefact reuşit, atent confecţionat, un construct mental inte¬ 
ligent asamblat, menit nu să arate un adevăr, ci să ilustreze 
o teză, o premisă ideologică politic corectă: că se poate. Că 
o familie homosexuală ar putea exista şi că ar fi ceva nor¬ 
mal. Ba chiar că ar putea avea copii. Acesta e postulatul 
totalitar pe care îl enunţă filmul: o axiomă nedemonstrată 
şi nedemonstrabilă, dar pe care e interzis să o conteşti. De 
aceea filmul nu e un simplu divertisment, ci o mistificare 
ideologică. Ni se induce mai ales ideea că nu ar exista nici 
un pericol pentru copiii dintr-o asemenea „familie": (chi¬ 
purile) copiii ar fi bine-mersi! 

Teza filmului este, desigur, chiar titlul. Scopul este spul¬ 
berarea celei mai grave obiecţii aduse ideii de „familie" gay: 
problema copiilor. La sfîrşit există un subînţeles quod erat 
demonstrandum: „Vedeţi că e OK? Sigur, există probleme 
- dar oare în familiile heterosexuale nu există? Copiii, ca 
şi adulţii, au nişte probleme emoţionale - dar în celelalte 
familii, normale, oare nu au? Şi în final vedeţi că proble¬ 
mele se rezolvă şi toată lumea zîmbeşte". Da, zîmbetul celor 
două lesbiene e un pic amar, forţat, iar al băiatului un pic 
sarcastic; totuşi ele rămîn împreună. Chiar băiatul e pus 

să le spună că n-ar trebui să se despartă. E, într-adevăr, o 
performanţă, în condiţiile în care atîtea familii tradiţionale 
divorţează (rata divorţului în S.U.A. e 50%)... 

Nu trăim într-o lume perfectă, ne spun ideologii corecţi 
politic , dar soluţia familiei gay - vor ei să ne convingă - e 
la fel de bună ca şi cealaltă, sau poate, în anumite cazuri, 
chiar mai bună. Şi pînă la urmă le priveşte, nu-i aşa? în 
fond, par femei de treabă, mature, responsabile (fiindcă 
aşa sînt „proiectate" de scenarişti), care nu fac nici un rău 
nimănui, mai ales copiilor. Nici unul nu dă semne că ar 
deveni homosexual la rîndul lui, dimpotrivă, îşi exprimă 
limpede preferinţele hetero. Şi, dacă trec prin crize emo¬ 
ţionale, ele nu sînt mai grave decît ale altor copii de 15-18 
ani; în final le depăşesc şi viaţa merge înainte. Vedeţi? Nu 
se droghează, nu se sinucid, sînt normali, fata are chiar 
excelente rezultate şcolare, reuşeşte la un college prestigios, 
iar dragostea celor două mame (în film sintagma „mamele", 
care o înlocuieşte pe cea de „părinţi", e făcută să pară nefi¬ 
resc de firească) îi ajută să treacă peste crize. în fond, toată 
lumea are probleme în adolescenţă; în cazul lor problemele 
iau această formă, poate diferită de a altora. Dar nu sînt 
probleme pe care o „relaţie sinceră şi o afecţiune inteli¬ 
gentă" din partea celor două adulte lesbiene să nu-i poată 
ajuta să le depăşească. 

Da, totul pare a suna perfect. Chiar prea perfect ca să 
fie adevărat. Pînă şi criticii spun că filmul „face eroi din 
cine nu trebuie şi personaje negative din cine nu merită". 
Din păcate însă, subversiunea funcţionează. Oamenii cred 
ce văd pe ecran şi spun: „Da, de ce nu? Uite că merge şi- 
aşa". Faptul că personajele sînt fictive, create tocmai ca să-i 
convingă de această teză, nu li se pare relevant. Spectatorul 
nu realizează presiunea ocultă la care e supus: persuasiunea 
operează clandestin prin mesajele de mai sus furişate subtil 
în mintea sa, cu atît mai eficace cu cît el rămîne inconştient 
că este victima unui proces de manipulare. 

1.3. Operaţiuni psihologice de manipulare în masă 

în România sîntem obişnuiţi să asociem cuvîntul „ideo¬ 
logie 4 cu economia politică, socialismul „ştiinţific 4 şi cu alte 
discipline teoretice nesuferite, cu lecturi „sulfuroase 44 pre¬ 
cum Capitalul Mein Kampf Cursul scurt de istorie al PCUS 
sau Cărticica roşie a lui Mao, impuse de un aparat de stat 
represiv prin odioase instituţii coercitive de tipul KGB-ului 
sau Securităţii. Dar nicidecum nu asociem ideologia cu situ¬ 
aţii de viaţă concrete, cu impact emoţional, chiar simpa¬ 
tice şi amuzante. Discursul ideologic e instinctiv asociat 
cu documente de partid aride, găunoase, plicticoase, scrise 
într-o scîrboasă limbă de lemn şi proclamate strident de 
politicieni, lideri de partid sau dictatori odioşi. Dar nici¬ 
decum cu nişte personaje drăguţe cu care poţi empatiza, 
interpretate de actriţe talentate, şi cu peripeţiile lor hazlii 
şi foarte omeneşti. 

Şi totuşi, Copiii sînt bine-mersl de la un capăt la altul, 
e un discurs pur ideologic. Construit special pentru a 
convinge de „adevărul 44 unor dogme ideologice, filmul 
este esenţialmente un manifest politic. Un instrument de 
propagandă. E un lucru evident pentru oricine vrea, cu 
bună-credinţă, să vadă chipul hidos al noului totalita¬ 
rism al corectitudinii politice sub masca vicleană a îndu¬ 
ioşătoarelor drame sufleteşti ale unor personaje inventate 
cu migală. 

Dar de ce? Care-i miza? Ce se urmăreşte? E simplu: ca 
homosexualitatea, pornografia, pedofilia, incestul, adulte¬ 
rul să fie legiferate ca norme sociale. Iar cei ce vor refuza 
Sodoma să ajungă să fie socotiţi - şi pedepsiţi - ca infractori. 

Mai demult, manipularea opiniei publice se numea 
propagandă. în noul jargon ideologic ea este numită „ges¬ 
tionarea percepţiei 44 (perception management). Metodele, 
mecanismele şi strategiile ei sînt cele mai sofisticate din 
istorie, dezvoltate de experţi în relaţii publice (PR) plătiţi cu 

sume fabuloase, iar acţiunile de manipulare sînt „operaţi¬ 
uni psihologice 4 (psychologicaloperations - PsyOps) definite 
de un manual al armatei S.U.A. ca „forme de comunicare 
concepute pentru a influenţa părerile, emoţiile, atitudinile 
sau comportamentul oricărui grup, în folosul [instituţiei 
sau persoanei] care le plăteşte 47 . 

Ne aflăm într-un război pe care îl putem pierde fără să 
ştim măcar că am luat parte la el. Că este aşa ne-o confirmă 
doi dintre principalii artizani ai propagandei homosexu¬ 
ale în S.U.A., Marshall Kirk şi Erastes Pili, în „Cucerirea 
Americii heterosexuale 44 , articol citat de Virgiliu Gheorghe 
în capitolul „Promovarea homosexualităţii 44 din excelenta 
sa carte 7 8 . Din el reiese că impunerea acestei perversiuni în 
întreaga lume nu are loc de la sine, spontan, ci ca urmare 
a unui război informaţional dus după toate regulile stra¬ 
tegiei militare. în acest război, armamentul e furnizat de 
mass-media , muniţia o constituie „viruşii 44 mediatici ino¬ 
culaţi prin „operaţiuni psihologice 44 , campaniile militare 
sînt campanii sofisticate de PR deghizat, bătăliile se dau pe 
frontul modificării cadrului legislativ, tranşeele şi redutele 
cucerite în înaintarea frontului sînt legi şi acte normative 
aprobate în favoarea homosexualităţii şi a altor păcate, 
obiectivul strategic este reconfigurarea conceptului de 
„normalitate 44 în cadrul societăţilor aflate tot mai mult sub 
ocupaţia noii ideologii, iar adevăratul ţel final - reeducarea, 
generalizarea nihilismului şi instituţionalizarea ideologiei 
negării lui Dumnezeu. 

în acest război diabolic, Copiii sînt bine-mersi repre¬ 
zintă doar o operaţiune psihologică implementată cu grijă 
de profesionişti bine şcoliţi şi finanţaţi. Iar „adevărul 44 că 
homosexualii ar reprezenta o „normalitate 44 este nu doar 


7 Citat în filmul PsyWar/ Treziţi-vă, la http://ciprianvoicila.blogspot.ro 
/2013/06/psywar-treziti-va.html. 

8 Op. cit., p. 234. 

indus prin tehnici subtile de „management al percep¬ 
ţiei", ci şi impus de o „Poliţie a Gîndirii" ( Thought-Police 
în romanul 1984 al lui George Orwell), instituţionalizată 
deocamdată sub forma Consiliilor Naţionale pentru Com¬ 
baterea Discriminării. Aceste CNCD-uri, înfiinţate la 
ordin în subordinea guvernelor ţărilor europene, au misi¬ 
unea de a sancţiona orice încercare a societăţii sănătoase 
majoritare de a se apăra în faţa propagandei. La fel ca în 
romanul orwellian, unde misiunea Ministerului Păcii era 
de a întreţine războiul, a Ministerului Abundenţei - de 
a perpetua sărăcia, iar a Ministerului Adevărului - de a 
glorifica minciuna, misiunea CNCD este nu de a combate 
discriminarea, ci de a o promova: discriminarea majorităţii 
în numele minorităţii. 

Şi nu doar în America şi Canada poţi fi amendat sau 
închis dacă te opui. Recent, şi la Bucureşti academicianul 
Sorin Dumitrescu, Alianţa Familiilor din România şi Aso¬ 
ciaţia ProVita au fost convocaţi la CNCD pentru a da soco¬ 
teală şi amendă. Poliţia Gîndirii veghează. Cu menţiunea 
că, azi, Big Brother e gay . 

Deci, nu vă lăsaţi păcăliţi! Copiii sînt bine-mersi este 
Omul cu arma al zilelor noastre. Sînt noile mituri propa¬ 
gandistice, cum se fac azi cu sutele - echivalentul ideologic 
al fostei mitologii comuniste. Şi să nu credeţi tot ce vedeţi 
pe diversele feluri de ecrane. Copiii (mai rar născuţi, mai 
adesea adoptaţi) în „familii M homosexuale nu sînt deloc 
bine-mersi. Aşa cum nu sînt nici cei care vor să ne spele pe 
creier, făcîndu-ne să credem asta. 


1.4. Păcăleala „născut aşa w 

Filme precum Copiii sînt bine-mersi (difuzat cvasiilegal 
şi abuziv tocmai la Muzeul Ţăranului Român) sînt subver¬ 
sive deoarece acţionează ca nişte „retro-viruşi“ conceptuali, 

creaţi şi „injectaţi" mediatic special pentru a „păcăli" siste¬ 
mul imunitar al organismului social. 

„Anticorpii" acestui sistem trebuie să fie Biserica, valo¬ 
rile creştine şi normele religios-morale, apoi normele juri¬ 
dice şi legislaţia, în sfîrşit instituţiile statului şi societatea 
civilă - formatorii de opinie şi opinia publică. Or, asemenea 
artefacte cinematografice sînt pure „implanturi" ideolo¬ 
gice, „psiho-bombe" menite să-i anihileze; să arunce în aer 
familia tradiţională şi rînduiala firească. Inducînd ideea că 
o „familie" lesbiană nu ar fi o aberaţie, ceva contra naturii, 
ci doar o alternativă perfect legitimă, filmul urmăreşte să 
valideze un fals model la nivel colectiv şi să-l introducă 
în mainstream - curentul principal al comportamentelor 
normale, general admise - făcîndu-1 acceptat şi acceptabil. 

Iată paşii acestei strategii de „ mainstreaming“ 9 y planifi¬ 
caţi cu decenii în urmă: 

a) Mai întîi perversiunea e transformată în „boală", 
descrisă ca o afecţiune de care homosexualii n-ar fi vino¬ 
vaţi sau responsabili, nemaifiind, prin urmare, o alegere 
indusă de patimă, cum e, de fapt. Comportamentul imo¬ 
ral condamnabil devine o patologie, nemaifiind pedepsit 
ca infracţiune. „Boala" e dezincriminată şi scoasă de sub 
incidenţa legii penale (în România, Articolul 200 a fost scos 
din Codul Penal în 2000). 

b) Pasul următor este ca „boala" să nu mai fie boală, ci 
prezentată ca o „condiţie" din naştere, eventual cu substrat 
genetic. Ceea ce înainte era o devianţă maladivă devine un 
atribut congenital, o condiţionare biologică naturală, la 
fel de firească şi de involuntară precum rasa ori culoarea 
ochilor. Individul nu poate fi responsabil sau vinovat de o 
trăsătură cu care s-ar fi născut, faţă de care nu poate face 
vreo alegere, fiind vorba de un „dat" înscris în normali- 
tatea sa. 


9 Vezi şi excelentul Buletin al Alianţei Familiilor din România, 7 feb. 2013. 

Tactica este veche, fiind azi cunoscută drept „păcăleala 
naşterii gay“ ( born-gay hoax 10 ). Ea a fost introdusă acum 
100 de ani în Germania de activistul politic pedofil Karl 
Heinrich Ulrichs („strămoşul“ mişcării mondiale a drep¬ 
turilor homosexualilor), odată cu lozinca: „Uranieni din 
toată lumea, uniţi-vă!" 

Acest unghi de atac a fost rafinat în 1987, în SUA, de 
Marshall Kirk şi Hunter Madsen (sub pseudonimul Erastes 
Pili), în articolul Repararea capitală a Americii hetero n . 
Ideea era că a fi „născuţi aşa" ( born this way) le dădea homo¬ 
sexualilor dreptul de a fi asimilaţi unei minorităţi. (Nu înt- 
împlător piesa Born This Way y a lui Lady Gaga, este asociată 
mişcării LGBT, pretinzîndu-se „ Manifestul Mamei-mon- 
stru a unei noi rase a libertăţii nelimitate "). Apartenenţa la 
o minoritate este acum asimilată unei identităţi înnăscute. 
A-i ataca devine echivalent cu a contesta dreptul unei mino¬ 
rităţi la propria identitate de grup, deci a încălca unul dintre 
„drepturile fundamentale ale omului". 

în paralel, ponderea reală a acestei „minorităţi", sub 2%, 
este exagerat umflată la 10%, prin studii manipulate, pentru 
a invoca o pretinsă incidenţă socială semnificativă. 

c) „Identitatea" gay este prezentată drept o simplă extra¬ 
vaganţă inofensivă. Anormalul este preschimbat într-o 
curiozitate ce nu prezintă pericol social, putînd fi uşor 
tolerat. Este etapa în care ne aflăm în România în prezent 
(cazul filmului Copiii sînt bine-mersi). Scopul, potrivit celor 
doi autori de mai sus, este „desensibilizarea 12 " majorităţii: 

„Să-i facem să privească homosexualitatea cu indife¬ 
renţă, fără nici o emoţie... Marea masă trebuie să ajungă 


10 Ryan Sorba, The 'Born-Gay Hoax, www.freewebs.com/theborngayhoax. 

11 Marshall Kirk şi Hunter Madsen (sub pseudonimul Erastes Pili), 
The Overhauling of Straight America, Guide Magazine, noiembrie 1987. 

12 în original desensitization, în sensul unei intense presiuni mediatice şi 
(pseudo)educaţionale pînă la tocirea simţului moral, atrofierea bunului 
simţ şi pierderea discernămîntului. 

să aşeze preferinţele sexuale pe acelaşi plan cu cele pentru 
arome de îngheţată sau sporturi: îţi place ciocolata, mie 
vanilia; preferi voleiul, eu fotbalul. Nici o problemă... Cel 
puţin la început, urmărim să desensibilizăm publicul, nimic 
mai mult. Nu putem şi nici nu trebuie să ne aşteptăm la o 
«apreciere» sau «înţelegere» deplină a homosexualităţii din 
partea omului obişnuit. Uitaţi ideea de a convinge masele 
că homosexualitatea e bună. Dacă le faceţi să gîndească că 
e doar un lucru obişnuit, să ridice din umeri, lupta pentru 
drepturi juridice şi sociale e cîştigată". 13 

d) Pentru unele categorii de snobi se poate merge pînă la 
ridicarea simplei extravaganţe la rang de modă cool , com¬ 
portament „şic", sofisticat, marcă a unei elite „branşate" la 
curentele emancipării deja prevalente în Occident. Curi¬ 
ozitatea benignă e metamorfozată în trăsătură dezirabilă, 
toleranţa - în emulaţie a celor „speciali". 

e) în cele din urmă, rezultatul e acceptarea la nivel de 
masă şi legiferarea viciului ca un comportament perfect 
normal, ca normă socială şi „morală". Păcatul devine lege, 
virtutea - infracţiune. Nebunia e normalizată. Ordinea firii 
se răstoarnă, cum spune Sf. Ioan Hrisostom, „cu susul în 
jos" într-o lume care L-a părăsit pe Dumnezeu. 


13 John Vennari, Tacticile mişcării homosexuale. Repararea capitală a 
Americii heterosexuale: O strategie detaliată pentru acceptarea publică a 
homosexualilor (analiza articolului The Overhauling ofStraight America 
de Marshall Kirk şi Erastes Pili). Excelenta traducere a lui Bogdan 
Mateciuc la http://www.culturavietii.ro/201 3/11 /03/tacticile-miscarii- 
homosexuale-o-strategie-detaliata-pentru-acceptarea-publica-homo- 
sexualilor/. 

2. Strategia Kirk-Pill: 
„reparaţia capitală" 
a Americii hetero 


2.1. Hollywoodul şi campania de yy rebranding“ 

în articolul menţionat, The Overhauling of Straight Ame¬ 
rica (Reparaţia capitală a Americii heterosexuale) - conside¬ 
rat azi un manifest sau o „biblie 44 a mişcării de emancipare 
homosexuală Marshall Kirk şi Erastes Pili concep un plan 
de acţiune cu scopul de a face homosexualitatea acceptabilă 
în America, prin zugrăvirea unui portret pozitiv. în con¬ 
textul acestei strategii de imagine, ei numesc Hollywoodul 
„cea mai bună armă secretă în bătălia desensibilizării opi¬ 
niei majoritare (mainstream)“ . Această „desensibilizare 4 se 
poate realiza doar printr-o „campanie mediatică masivă 
pentru schimbarea imaginii homosexualilor 4 , iar filmele şi 
televiziunea sînt „calul troian 44 prin care pot fi „anesteziate 
sensibilităţile acute 44 ale publicului. 

Primul principiu al campaniei este „să se vorbească des¬ 
pre homosexualitate cît mai tare şi mai des posibil... în mod 
neutru sau pozitiv 44 : 

„Aproape orice comportament începe să pară normal 
dacă eşti expus la el suficient timp, în suficient de multe 
locuri. [...] Acceptabilitatea noului comportament depinde 
în ultimă instanţă de numărul de cunoscuţi care-1 practică 
sau acceptă. Iniţial, unii pot fi ofensaţi de noutate, însă... 
cît timp Ion Şase-la-Pachet [în original Joe Six-Pack , nume 
peiorativ sugerînd mediocritatea şi conformismul majo¬ 
rităţii normale] nu se simte presat să facă la fel, cît timp 
comportamentul în cauză nu-i ameninţă siguranţa fizică şi 
financiară, se va obişnui cu el şi viaţa va merge mai departe. 44 



254 CORECTITUDINEA POLITICĂ 



De aceea, cei doi autori lăudau încă din 1987 (anul apa¬ 
riţiei manifestului) faptul că personajele homosexuale deve¬ 
niseră vizibile în filme şi emisiuni TV. De atunci, aceste 
personaje au devenit tot mai frecvente - vezi cazul The Kids 
AreAllright. Personajele homosexuale agreabile, simpatice, 
sînt tot mai numeroase în filme şi la televizor; asta nu e o 
întîmplare, ci o tactică bine ţintită a războiului publicitar. 

Arta cinematografică se pretează perfect cerinţelor de 
rafinament şi subtilitate ale acestei complexe campanii 
de »rebranduire“. Sub ambalajul atrăgător, aparent nevi¬ 
novat, al unui simplu produs cultural de divertisment, se 
pot „vinde" sofisticate mecanisme de „restructurare cog¬ 
nitivă", părţi ale unui vast angrenaj strategic. Inoculînd în 
conştiinţa şi subconştientul tinerilor otrava unei ideologii 
anticreştine, asemenea filme provoacă mutaţii profunde 
ce se propagă apoi în întregul ţesut social. Arhitecţii aces¬ 
tui proces de o extremă complexitate au înţeles că ispita e 
mai eficientă decît violenţa, seducţia funcţionează mai bine 
decît teroarea, persuasiunea e mai eficace decît coerciţia. 

Potrivit aceluiaşi manifest Kirk-Pill din 1987, al doilea 
principiu al campaniei e prezentarea homosexualilor drept 
victime. Publicul trebuie convins că homosexualii sînt vic¬ 
time ale sorţii: ei nu şi-au ales „orientarea sexuală", aşa s-au 
născut, „aşa cum voi v-aţi născut heterosexuali, albi, negri, 
inteligenţi sau sportivi. Nu i-a racolat sau sedus nimeni; n-au 
ales ei asta, deci nu pot fi judecaţi moral. Ce fac ei nu e conşti¬ 
ent ori deliberat - e însă natural pentru ei. Destinul lor putea 
fi şi al vostru". Adesea, asta se traduce prin drame, destine 
tragice de neînţeleşi, persecutaţi. Ei sînt victime ele societă¬ 
ţii care îi marginalizează, ostracizează, discriminează. Vic- 
timizarea reduce sentimentul de ameninţare al publicului 
hetero şi-i trezeşte reflexul de asumare a rolului protector. 
Un bun exemplu e personajul gay Simon Bishop din As Good 
As It GetSy construit ca un artist sensibil, victimă a durităţii 
şi prejudecăţilor unei lumi care nu-i înţelege aspiraţia către 

frumos. Bătut măr şi spitalizat, rămas fără bani şi locuinţă la 
mila amicilor şi vecinilor, neajutorat, cu reacţii foarte umane, 
n-are cum să nu ne trezească empatia şi compasiunea. 

în schimb, în acelaşi film din 1997, personajul „normal" 
interpretat de Jack Nicholson, scriitorul Melvin Udall, este 
un excelent exemplu al altui principiu din acelaşi manifest 
al emancipării gay: demonizarea („vilification“) oponenţilor 
hetero. Adversarii mişcării gay trebuie prezentaţi ca nişte 
monştri oribili, antipatici, scîrboşi, faţă de care publicul 
să simtă o aversiune instinctivă. Ca să nu fie vreun echi¬ 
voc, filmul începe cu o scenă revoltătoare în care dl Udall 
aruncă în ghena de gunoi căţelul (viu şi foarte simpatic) al 
vecinului său gay (Simon). E un mizantrop sinistru care 
jigneşte pe absolut toată lumea, mitocan şi ipohondru, cu 
cele mai aberante ticuri şi idiosincrazii. Ca şi în Copiii sînt 
bine-mersu principalul personaj hetero este negativ. Scopul 
- după Kirk şi Pili - e dublu: a culpabiliza majoritatea şi a 
o face să se disocieze de tipologia oponenţilor prezentată 
grotesc. în plus, dl Udall e antisemit, pentru a agrava ati¬ 
tudinea discriminatorie prin componenta rasistă. 

Alt principiu clar enunţat în planul strategic Kirk—Pili, 
ce continuă a fi aplicat şi azi cu succes, e acela că gay-ii 
trebuie să „dea bine" în filme, ca întrupări ale celor mai 
frumoase calităţi. într-adevăr, Simon e o comoară de ome¬ 
nie, delicateţe, căldură şi înţelegere umană, fineţe, farmec, 
inteligenţă, talent, decenţă, altruism. Să-l pui la rană, nu 
alta. Mama lesbiană, Nic din The Kids Are Allright (Annette 
Bening), e şi ea un exemplu de devotament în meseria de 
medic, stabilitate, fidelitate, „monogamie" şi angajament 
faţă de valorile... „familiei" pe care şi-o apără cu hotărîre. 
Mesajul e că gay-ii nu sînt antifamilie, şi deci nici familia 
nu trebuie să fie antigay. 

Corolarul acestui principiu e că „masele nu trebuie 
şocate şi dezgustate prin expunerea prematură pe scară 
largă la comportamentul homosexual propriu-zis". Trebuie, 

de asemenea, evitată în mod programatic - scriu Kirk şi 
Pili - afişarea mîndriei nonconformiste a unei devianţe 
agresive, ce va fi percepută ca o provocare, o ameninţare 
ce justifică opoziţia... Nu vom prezenta în campanii mus¬ 
culoşi obraznici, scene indecente, nici organizaţii precum 
NAMBLA“ [North-American Man-Boy Love Association - 
Asociaţia nordamericană a iubirii dintre bărbaţi şi băieţi , 
promovînd explicit pedofilia]. „Cine e suspectat că moles¬ 
tează copii nu poate poza în victimă", personaj pozitiv ori 
„stîlp al societăţii". Evident! 

Alt principiu din manifestul Kirk-Pill e cel al deghizării 
propagandei gay sub masca unor „cauze nobile" generale. 
Atît activiştii gay, cît şi susţinătorii din rîndul populaţiei 
hetero trebuie să poată milita în numele unor cauze drepte, 
susţinînd principii „democratice" greu de combătut: sta¬ 
tul de drept, antidiscriminarea, drepturile omului, justiţia 
socială, dreptul la libertatea de opinie-exprimare-asoci- 
ere etc. Campaniile şi pledoariile directe trebuie ascunse 
în spatele unora justificabile prin invocarea unor norme 
politice nediscriminatorii, a unor standarde general accep¬ 
tabile, măcar aparent „morale" şi raţionale, care să contra¬ 
careze argumentele „dogmatice" ale „homofobilor". 

în cadrul acestei strategii de „reparare capitală" - a se citi 
„pervertire completă" - a societăţii, filmele rămîn o compo¬ 
nentă esenţială, repetată insistent de Kirk-Pill: You Really 
Oughtta Be in Picturesl Doar aşa - zic ei - pot fi manipulate 
„gîndirea şi credinţele oamenilor şi transformate valorile 
sociale ale Americii hetero" ( straight ). Mecanismele de indu¬ 
cere a modificărilor comportamentale dorite sînt dezvoltate 
de cei doi autori în 1989, în volumul După bal: cum America 
îşi va depăşi frica şi ura faţă de homosexuali în anii ’90 14 , 
unde scopul e definit astfel: „Prin conversie înţelegem ceva 


14 Marshall Kirk şi Erastes Pili, After the Ball: how America will conquer 
its fearand hatred of gay s in the * 90s y Doubleday, 1989. 

mult mai ameninţător la adresa modului de viaţă american, 
fără de care nu poate avea loc o schimbare socială majoră, 
înţelegem conversia emoţiilor, minţii şi voinţei omului de 
rînd printr-un atac psihologic planificat, sub forma unei 
propagande administrate poporului prin mass-media\ 
Conversia e mult facilitată de imagine, mai puternică decît 
noţiunile abstracte, evocînd un răspuns emoţional mai 
intens (mai ales în film). Scopul campaniilor e ca „stereo¬ 
tipurile bigote homofobe“ - cum sînt numite convingerile 
majorităţii - să fie „bruiate 4 ( jammed ) sau anulate de ima¬ 
ginile diseminate, atent ajustate încît să semene cît mai mult 
cu genul de persoane despre care omul de rînd n-ar crede 
în ruptul capului că ar putea fi vreodată gay. 


2.2 Microexperimentul M.Ţ.R. 

Dacă aceasta e logica potrivit căreia a fost fabricat filmul 
Copiii..., motivul pentru care a fost dat la Muzeul Ţăranu¬ 
lui Român a fost altul. în acest caz, proiecţia n-a avut ca 
scop efectul propagandistic şi manipularea în masă, întrucît 
publicul era infim. Ţelul a fost altul: provocarea şi testarea 
deliberate ale reacţiei societăţii româneşti prin expunerea 
la o mostră - executată profesionist - a acestei ideologii. 
Consider că evenimentul The Kids Are Allright difuzat la 
M.Ţ.R. a fost un experiment de laborator premeditat , gîn- 
dit strategic pentru a testa şi evalua, la scară mică, reacţia 
publicului român, pentru a gîndi paşii următori. 

Testul a reuşit: reacţia a fost anemică, în raport cu gravi¬ 
tatea provocării! în consecinţă, au trecut liniştiţi la genera¬ 
lizarea experimentului la scară naţională. Ea e deja în curs, 
conform următorilor paşi strategici: 

1. Introducerea în Constituţia României a amendamen¬ 
tului pro-homosexualist (nu e nevoie de multe pagini, două 
cuvinte ajung: „orientarea sexuală 44 adăugată la criteriile 

de non-discriminare în art. 4); legiferarea în Codul Civil a 
„familiei homosexuale 4 (Parteneriatul Civil); 

2. Legalizarea filiaţiei în aceste „familii 44 prin adopţie 
de copii sau naştere asistată (cazul filmului The Kids Are 
AII Right); 

3. Obligativitatea educaţiei pro-LGBT şi pro-avort în 
şcoli şi grădiniţe; 

4. Legalizarea pedofiliei , a familiei multiple (din trei sau 
mai mulţi membri „căsătoriţi legal 44 , deci a adulterului şi 
poligamiei), a incestului etc. 

într-un cuvînt, Sodoma şi Gomora, urîciunea pustiirii y 
consfinţite prin lege. Credeţi că sînt exagerări? Din 28 state 
membre UE, 22 deja au legiferat „căsătoria homosexuala 4 . 
România e printre cele 6 rămase, dar cît oare va rezista? 

Faptul - semnalat deja de ProVita şi Alianţa Familiilor 
din România 15 - că pedofilia (numită azi eufemistic „inti¬ 
mitate intergeneraţionala 4 ) este următorul punct pe agenda 
mişcării LGBT e confirmat de multe surse. Grupul Naţional 
Pedofil din Olanda, cu filiale în marile oraşe, lucrează de 
patru decenii la dezincriminarea şi promovarea relaţiilor 
intime ale adulţilor cu copii şi face campanii publice pen¬ 
tru eliminarea completă a tuturor legilor ce prevăd o vîrstă 
minimă de consimţămînt. 16 Randy Engel arată că „pederas- 
tia e pe ruta rapidă spre dezincriminare în mod similar celui 
în care a fost dezincriminată homosexualitatea. 4417 El aduce 
ca dovadă reevaluarea fenomenului de o serie de organisme 
socio-profesionale şi ştiinţifice americane în sens favora¬ 
bil adultului (sub presiunea lobby-ului gay). 18 Alţi autori 


15 Spre normalizarea pedofiliei în România? buletin AFR, 7 feb.2013. 

16 www.paedosexualitaet.de, citat în Randy Engel, The Rite ofSodomy , 
voi. 2, New Engel Publishing, Pennsylvania, 2011, p.548. 

17 Op. cit., capitolul Pederasty - The New Sexual Fronder, p.455. 

18 American Psychiatry Association (APA), Psychological Bulletin, 1994 
(art. Bruce Rind et. al.), ibid. 

confirmă aceeaşi tendinţă. 19 Asociaţia Americană de Psihia¬ 
trie dezbate „ridicarea tabuului asupra pedofiliei, scoaterea ei 
completă din Manualul... Tulburărilor Mentale... ceea ce ar 
putea avea ca efect dezincriminarea ei... Odată «normalizată» 
de psihiatri, cum ar mai putea rămîne ilegală? 4 * 20 Iar Gert 
Hekma, profesorul olandez pedofil cunoscut deja cititorilor 
din scandalul invitării lui la Facultatea de Sociologie, vor¬ 
beşte pe faţă despre „identitatea pedofila* şi „beneficiilepen¬ 
tru copii" ale relaţiilor intime cu adulţi, la vîrste cît mai mici. 

Vedem, aşadar, cît de coerentă şi perfect articulată e 
strategia de pervertire şi de distrugere a societăţii tradiţio¬ 
nale. Nu putem reda numeroasele tactici descrise pe larg în 
lucrările clasice ale mişcării „gay", dar credeţi-ne că, par- 
curgîndu-le, ne-am convins cît sînt de subtile, ingenioase 
şi intercorelate şi ce eroare ar fi să le ignorăm. 

Şi, totuşi, cei mai mulţi nici nu bănuiesc existenţa unei 
asemenea strategii comprehensive, ori o numesc „teorie a 
conspiraţiei". 

Nu am inventat nimic din şocantele principii şi metode 
de mai sus. Ele sînt preluate din „materialul clientului" - 
cărţile de referinţă ale mişcării. Nu e un „discurs al urii", 
ci o redare textuală a obiectivelor ei strategice, aşa cum 
apar în propriile ei documente programatice. Pentru a se 
convinge cititorul, e trimis la textele originale citate, ce pot 
fi găsite cu uşurinţă. Rugăm frumos şi CNCD-ul să verifice 
aceste lucrări ale mişcării în cauză, pentru a înţelege mai 
bine cu ce fenomene se confruntă societatea românească. Pe 
care încercăm să o apărăm nu din bigotism, ci din dorinţa 
sinceră de a proteja o ordine morală şi o aşezare socială şi 


19 Alan Medinger, citat în Scott Lively şi Kevin Abrams, The Pink Swas- 
tika. Homosexuality in the Nazi Party , 1995, p.320. 

20 www.theroadtoemmaus.org/RdLb/22SxSo/PnSx/Knsy/ReismnAPA- 

Pedo.htm. 

sufletească fireşti şi frumoase. Nu incităm la ură sau vio¬ 
lenţă, ci chemăm la păstrarea bunului simţ. 

Dacă aveţi copii, fraţi români din CNCD şi Parlament, 
gîndiţi-vă în ce lume vreţi să trăiască şi să-şi crească, la 
rîndul lor, copiii. Vreţi să le fie teamă să vă ducă nepoţii la 
grădiniţă ca să nu fie violaţi „legal"? Sau poate vor considera 
şi ei că e „spre binele lor", cum spune domnu Hekma! 

3. Huxley: 

vizionar sau bine informat? 21 


3.1. Dubla distopie: fuziunea între Huxley şi Orwell 

în anul 1949, imediat după publicarea romanului său 
1984 , George Orwell i-a trimis un exemplar lui Aldous 
Huxley, aşteptînd verdictul mai vîrstnicului şi celebrului 
autor al celeilalte anti-utopii (Brave New World), apărută în 
1931. Huxley i-a răspuns într-o scrisoare fascinantă, datată 
21 octombrie 1949, care merită a fi citată pe larg: 

„Primele noţiuni despre o filozofie a revoluţiei finale, 
ultime — care trece dincolo de politică şi de economie, 
urmărind subversiunea totală a psihologiei şi fiziologiei 
individuale — se găsesc în Marchizul de Sade, care se 
considera continuatorul şi cel ce trebuia să desăvîrşească 
opera lui Robespierre şi Babeuf. Filozofia minorităţii con¬ 
ducătoare din 1984 e sadismul [...] dus pînă la concluzia sa 
logică: a merge dincolo de sex şi a-1 nega. E îndoielnic că 
în realitate politica cizmei-puse-pe-faţă ar putea merge la 
nesfîrşit. Convingerea mea este că oligarhia conducătoare 
va găsi, pentru a guverna şi a-şi satisface pofta de putere, 
metode care vor implica mai puţină caznă şi risipă şi că 
aceste metode vor semăna cu cele pe care le-am descris 
în Brave New World. [...] Filosofii şi oamenii de ştiinţă ai 
secolului al XlX-lea n-au vrut să exploreze aspectele mai 
stranii ale psihologiei [...] aplicate în domeniul guvernă¬ 
rii. Mulţumită ignoranţei voluntare a părinţilor noştri, 
declanşarea revoluţiei supreme a fost întîrziată cu cinci 
sau şase generaţii. Alt accident norocos a fost incapacitatea 


21 Aici doar punem întrebarea; răspunsul se află mai jos, în capitolul 5. 

lui Freud de a practica hipnoza cu succes şi, ca urmare, 
dispreţul cu care a tratat hipnotismul. Acest lucru a întîr- 
ziat aplicarea generală a hipnotismului în psihiatrie cu 
cel puţin 40 de ani. Dar acum, psihanaliza se combină 
cu hipnoza; iar hipnoza se poate realiza uşor şi extinde 
nelimitat prin folosirea barbituricelor, care induc o stare 
hipnoidă şi sugestionabilă chiar şi celor mai recalcitranţi 
subiecţi. Cred că în decursul următoarei generaţii con¬ 
ducătorii lumii vor descoperi cum condiţionarea infan¬ 
tilă şi narco-hipnoza sînt mai eficiente, ca instrumente de 
guvernare, decît bîtele şi închisorile, şi că pofta de putere 
poate fi tot atît de deplin satisfăcută sugestionînd oamenii 
să-şi iubească sclavia, ca şi biciuindu-i şi lovindu-i pentru 
a fi obedienţi. Cred că coşmarul din 1984 e destinat să se 
moduleze în coşmarul unei lumi ce va semăna mai mult 
cu cea pe care am imaginat-o în Brave New World. Schim¬ 
barea se va produce ca urmare a resimţirii unei nevoi de 
eficienţă sporită/* 22 

într-adevăr, politica brutală a „cizmei puse pe faţă“, de 
tipul descris de Orwell, a părut a se încheia pentru tot¬ 
deauna în 1989. Căderea regimurilor comuniste a părut 
a-i da dreptate lui Huxley. La un nivel superficial, aşa cum 
susţine toată lumea, lucrurile par limpezi: din confrunta¬ 
rea celor două sisteme - războiul rece dintre cel comunist 
şi cel capitalist - al doilea pare a fi ieşit definitiv învingă¬ 
tor. în aparenţă, Ford l-a învins pe Marx, fără echivoc. 
Capitalismul pur a triumfat. Punct. Comunismul tero¬ 
rist de stat a murit. Cei ce se mai înverşunează să vadă 
peste tot un complot comunist se luptă doar cu fantasma 
unui trecut mort şi îngropat. Trăim într-o lume guver¬ 
nată de marile corporaţii transnaţionale şi FMI, potrivit 
principiilor neoliberale ale lui Milton Friedman şi ale 


22 www.lettersofnote.com/201 2/03/ 1984-v-brave-new-world.html (trad. 

n. A.D.) 

„Consensului de la Washington 423 . Dacă ceva nu merge, 
exclusiv acolo sînt vinovaţii. La prima vedere, capitalul, 
piaţa şi libera concurenţă au înfrînt lagărul comunist. 
Statuia Libertăţii a cîştigat victoria totală asupra Stelei 
Roşii sovietice. Marx a fost în sfîrşit aruncat la groapa 
de gunoi a istoriei. Ce uşurare pentru noi, est-europenii 
care am îndurat 45 de ani de marxism: destul ca să ne 
facă mai înţelepţi. 

Dar să privim mai atent: cine a învins şi cine a pierdut, 
de fapt? 

în lumea de inspiraţie marxistă, condusă de un Big 
Brother gen Stalin sau Mao, din romanul 1984 , oamenii 
erau dominaţi prin frica de ceea ce se temeau. Erau perma¬ 
nent speriaţi, monitorizaţi, controlaţi prin ecrane bidirecţi¬ 
onale (videocamere+televizor) instalate în dormitor. Statul 
totalitar de tip comunist îşi asigura dominaţia prin teroare 
de masă, represiune rudimentară şi război. 

De acord, toate acestea au luat sfîrşit. Putem vorbi şi 
călători liber. Nu mai trebuie să cîntăm ode vreunui dicta¬ 
tor mustăcios. Ceva s-a schimbat. 

Dar ce observăm? într-adevăr, şi în lumea de inspiraţie 
freudian-darwinistă din Brave New World , a unui Ford- 
comasat-cu-Freud, oamenii erau dominaţi şi controlaţi, 
dar altfel: prin dependenţa de ceea ce le plăcea. Iar, azi, 
triumful unei societăţi consumeriste cu hipermarketuri, 
fast foody fast Iove şi Playboy pare a confirma viziunea 
lui Huxley, nu a lui Orwell. Nu mai e nevoie ca omul să 
fie urmărit şi controlat permanent prin camere video; el 
poate fi mai eficace manipulat prin filme, ştiri şi emisiuni 
inepte de divertisment TV, site-uri pentru adulţi. Banii, 


23 Vezi en.wikipedia.org/wiki/Washington_Consensus şi critica devas¬ 
tatoare a doctrinei capitalismului de dezastru a lui Friedman, sau a 
dereglementării de tip laissez-faire , în Naomi Klein, The Shock Doctrine. 
The Rise ofDisaster Capitalism , Knopf Canada, 2007. 

sexul şi drogul au învins tortura, „glonţul şi puşcăria 424 . 
„ Soma 1 şi plăcerile „pneumatice 4 (în sensul personajului 
Lenina al lui Huxley) le-au învins pe Big Brother şi Poliţia 
Gîndirii. Huxley a avut dreptate: oligarhia conducătoare 
- cum spune în scrisoarea citată - pare a fi găsit într-ade- 
văr „instrumente mai eficiente, moduri de guvernare mai 
puţin dure şi risipitoare 44 , dîndu-şi seama că oamenii pot fi 
mai eficient pervertiţi, spălaţi pe creier, „sugestionaţi să-şi 
iubească sclavia 44 prin imbecilizare în masă şi pornogra¬ 
fie. Modelul nostru de societate pare tot mai mult inspi¬ 
rat de o combinaţie complexă între Ford şi Freud, de tipul 
capitalist-bio-narco-hipnotic-pornografic descris în Brave 
New World. Huxley pare a fi văzut mai bine şi mai departe 
decît Orwell. Lumea noastră pare a se îndrepta mai curînd 
spre o societate hedonistă de tip capitalist, controlată prin 
principiul freudian al plăcerii, decît una totalitară de tip 
comunist, controlată prin teroare. 

Aşa să fie, oare? Să fie oare această interpretare sufici¬ 
entă? Să fi murit oare Marx şi comunismul, cu adevărat? 
Oare să fi devenit statul totalitar şi instituţiile lui inerent 
represive realmente inutile şi, ca urmare, definitiv dis¬ 
părute? Nu cumva e mai complicat? Oare de ce Huxley 
n-a spus prea multe despre economia distopiei sale? Poate 
fiindcă nu acesta era aspectul cel mai important? 

Oare nu cumva comunismul continuă să trăiască în 
forme reziduale şi hibride, amalgamat cu capitalismul, 
printr-o mutaţie genetică ce duce la o ideologie de nouă 
generaţie, încă şi mai virulentă? Nu cumva cele două sis¬ 
teme fuzionează sub ochii noştri? Nu cumva se naşte un 
nou tip de totalitarism sofisticat, o „dictatură a confuziei 44 
(Bertrand Vergely), impusă prin revoluţia sexuală şi cultu¬ 
rală, folosind vectori publici şi mijloace coercitive institu- 


24 Paul Ghiţiu, www.rostonline.ro/2014/02/comunismul-stapanul-ine- 
lelor-ne-urmareste-de-la-kremlin/#comment-683. 

ţionale la nivel statal (sau chiar suprastatal, precum Par¬ 
lamentul European sau ONU), dar bazate pe subversiune 
ideologică şi manipulare în masă? Nu cumva diferenţele 
între „stînga“ şi „dreapta 4 devin de tot difuze? Nu cumva 
apare o altă ideologie, mai cuprinzătoare, care le subsu¬ 
mează şi le transcende? Nu cumva asistăm la apariţia unui 
„spectacol integrat" ce unifică „spectacolul concentrat" (a se 
citi „concentraţionar") comunist cu „spectacolul difuz" 
(confuz) occidental 25 ? 

Credem că aşa stau lucrurile. Şi vom invoca în acest sens 
alte studii de caz ce se constituie în argumente: „Raportul 
Lunacek", Şcoala de la Frankfurt, Bertrand Russell, „Con- 
chita Wurst". 


25 Guy Debord, Comentarii la societatea spectacolului , 1988, citat în 
Radu Carp, ISIS - dincolo de bine şi de rău , http://adevarul.ro/news/ 
politica/isis--dincolo-rau-l_53faef300dl33766a88fe8b5/index.html. 

4. Lunacek: 
toleranţa represivă. 
Mai egali decît alţii 

Corectitudinea politică, 
noua utopie milenaristă 


4.1. Rezoluţia Lunacek 

) 

Aşa cum se ştie, în decembrie 2013 Parlamentul Euro¬ 
pean a trebuit să respingă „Raportul Est reia" (pro-avort, 
pro-LGBT), în urma protestelor masive ale cetăţenilor UE 
care, în cadrul Iniţiativei Cetăţeneşti Europene yi Unul dintre 
noi \ au trimis sute de mii de mesaje europarlamentarilor, 
cerîndu-le să voteze împotriva criminalei rezoluţii. 

Totuşi, puternicele, excepţional-finanţatele grupuri de 
presiune şi lobby pro-avort/homosexualism, ce acţionează 
intens la nivelul instituţiilor UE, au recidivat. 

Pe 4 februarie 2014 Parlamentul European a adoptat, 
în ciuda unei ample opoziţii, Rezoluţia Lunacek, cu titlul: 
„Foaie de parcurs UE împotriva homofobiei şi discrimină¬ 
rii pe motiv de orientare sexuală şi identitate de gen“, pro¬ 
pusă de eurodeputata austriacă Ulrike Lunacek, activistă 
pro-lesbiene, membră în grupul europarlamentar LGBT. 

Ceea ce este fără precedent e faptul că P.E. a ales să des¬ 
considere campania masivă de proteste a societăţii civile 
şi a cetăţenilor europeni. Raportul a întîmpinat o enormă 
opoziţie în întreaga Europă. O petiţie cu 200.000 de semnă¬ 
turi cerînd respingerea lui, zeci de mii de manifestanţi, sute 
de ONG-uri, chiar unii europarlamentari şi-au exprimat 
dezacordul faţă de drepturile speciale pentru LGBT create 
de rezoluţie. Cetăţenii europeni nu vor să li se spună de 

către politicieni cum să trăiască, ce să gîndească şi cum să-şi 
educe copiii 26 , arată European Dignity Watch. 

Este din nou, în mod limpede, „politica cizmei puse pe 
faţă“. Personajul lui Orwell din 1984 care a enunţat-o, cini¬ 
cul torţionar O’Brien, ar fi mîndru de discipolii lui din P.E. 

Ea pretinde privilegii juridice pentru homosexuali, 
cerînd un plan de acţiune pentru promovarea drepturilor 
LGBTI, „combaterea homofobiei şi transfobiei** (o varietate 
recent adăugată pe listă). Rezoluţia solicită statelor membre 
UE să-şi modifice legislaţiile naţionale „anti-homofobe“, să 
adopte şi să aplice prin puterea legii ideologia şi agenda poli¬ 
tică a mişcării homosexuale, să adopte legislaţii penale care 
să „interzică incitarea la ură pe motiv de orientare sexuală şi 
identitate de gen“, să „înregistreze şi să ancheteze*' orice cri¬ 
tici la adresa propagandei homosexuale (etichetate „infrac¬ 
ţiuni de incitare la ură“) şi să aplice pedepse penale celor ce 
le exprimă. Nu se menţionează nimic despre infracţiunile 
de ură împotriva celor ce se opun homosexualismului. 

Se deschide astfel drum către un nou tip de societate în 
care familia trebuie desfiinţată. „Un anumit stil de viaţă, 
care este şi va rămîne cel al unei minorităţi infime, tre¬ 
buie să capete o protecţie specială în toate privinţele. Acest 
lucru pune în mare pericol libertatea de conştiinţă şi religie 
şi chiar drepturile parentale.** 27 Libertatea de exprimare a 
majorităţii „hetero** e sever îngrădită, pedepsită ca infrac¬ 
ţiune, vizîndu-se suprimarea oricărei opoziţii. în schimb, 
agenda LGBT trebuie promovată în şcoli, exprimări publice 
(mass-media), întruniri şi parade ale „mîndriei homose- 
xuale“, ca drept inerent nesupus vreunei restricţii. Aces¬ 
tei minorităţi protejate politic i se dă, aşadar, privilegiul 


26 European Dignity Watch, www.zenit.org/en/articles/european-par- 
liament-passes-lunacek-report. 

27 www.dignitatishumanae.com/index.php/euro-parliament-to- 
hold-controversial-vote-tomorrow-all-sexual-identities-are-equal- 
but-some-are-more-equal-than-others/. 

exclusiv al unui „mecanism de veto" legal, de care majo¬ 
ritatea tradiţională e lipsită. Cu alte cuvinte, toţi sîntem 
egali, dar, vorba lui Orwell, „unii sînt mai egali decît alţii". 

Rezoluţia consideră în mod abuziv drepturile homose¬ 
xualilor ca fiind de natură similară cu drepturile omului 
universal recunoscute. Raportul a fost numit de Human 
Dignity Watch „o încercare de a consacra drepturile LGBT 
ca un nivel distinct al drepturilor omului": „Acordînd 
anumite drepturi, cu privilegii şi excepţii speciale dincolo 
şi mai presus de definiţiile noastre curente ale drepturi¬ 
lor omului, doar unui grup de persoane, negînd în acelaşi 
timp aceleaşi drepturi celorlalţi, Raportul Lunacek distruge 
egalitatea fundamentală a sistemului nostru judiciar. Dacă 
începem să ne ajustăm accepţiile juridice prin legi ce nu sînt 
universale în natura lor - care acordă drepturi doar unor 
grupuri favorizate politic - atunci vom fi răspunzători de 
crearea unui sistem cu două paliere. O astfel de manipulare 
iresponsabilă va submina în mod fatal cel mai important 
temei al conceptului de drepturi ale omului: universalitatea 
aplicabilităţii lor. Făcînd acest lucru, Lunacek transformă 
însăşi definiţia drepturilui omului, dintr-o recunoaştere 
universală a valorii şi demnităţii egale a oricărei persoane 
într-o alocare politică arbitrară." 28 

Nirj Deva, europarlamentar şi preşedinte al Interna¬ 
tional Committee on Human Dignity , a numit Raportul 
Lunacek un „exemplu de eurofili superzeloşi încercînd 
să-şi impună doctrina socială personală tuturor statelor 
membre." 29 

Întrucît s-a scris mult despre cele două Rapoarte, Estrela 
şi Lunacek, nu vom mai detalia aici conţinutul lor. Dar 
dorim să subliniem că ele depăşesc cu mult cadrul îngust 
al problematicii strict homosexuale. Din păcate, există 


28 Ibidem. 

29 www.europeandignitywatch.org/it/home.html. 

tendinţa generală, reducţionistă, de a ignora tot ce ţine de 
această problematică, de a o privi ca o chestiune minoră, 
marginală, confundînd-o cu locul - într-adevăr, marginal 
din punct de vedere strict numeric - grupului vizat. „Dă-i 
încolo, ce ne interesează pe noi ce fac ei? Treaba lor!“ - e 
replica inconştientă şi iresponsabilă auzită mult prea frec¬ 
vent. în realitate, ne interesează, deoarece tema are vaste 
implicaţii politico-ideologice, filosofice, religioase, antro¬ 
pologice, sociale, juridice, culturale, medicale. 

De pildă, UE trebuie să impună statelor membre norme 
obligatorii privind educaţia „transgender“ la grădiniţă, 
drepturi depline pentru „familia 4 homosexuală, inclusiv 
legalizarea aşa-zisei „căsătorii 44 homosexuale, cu dreptul lor 
de a adopta copii şi cel la reproducerea asistată medical (fer¬ 
tilizare in vitro şi mame-surogat pentru cupluri de acelaşi 
sex). Aceasta implică filiaţia „sociala 4 în locul celei naturale. 
Or, aşa cum arată un medic, filiaţia socială creează cadrul 
pentru o nouă ordine antropologică, de fapt o dez -ordine 
care nu mai ţine cont de sex, ci de gen.™ „Copilul nu e o 
jucărie pe care să o fabricăm cînd dorim din «materiale» 
alese de noi. 44 Legalizarea „filiaţiei sociale 44 preconizează o 
lume care aminteşte puternic de cele două distopii men¬ 
ţionate. în ambele, filiaţia naturală dispare şi copiii sînt 
crescuţi de stat. De altfel, socialista Laurence Rossignol nici 
nu se sfieşte să decreteze: „Copiii nu aparţin părinţilor, ei 
aparţin Statului 4431 . 

Asta ne aminteşte de falansterele din gîndirea utopică 
a lui Charles Fourier, reluată de Marx şi Engels în 1847 
în Manifestul comunist , secţiunea Principiile comunismu¬ 
lui, unde se spune: „Copiii sînt educaţi în comun, fiind 


30 Alina Ioana Dida, http://epochtimes.ro/news/europa-si-homosexua- 
litatea-medic-de-familie-raportul-lunacek-incalca-drepturile-omului- 

interviu—212278. 

31 www.facebook.com/InLinieDreapta/posts/249646001880228. 

eliminate bazele căsătoriei tradiţionale... dependenţa copi¬ 
ilor de părinţi/* 32 

Ne aflăm deci în plină utopie negativă. Vedem cum cele 
două viziuni de coşmar fuzionează sub ochii noştri. 


4.2. Homosexualii sînt doar un pretext 

De fapt, paradoxal, în toată nebunia aceasta homosexualii 
nici nu contează. Nu despre ei este vorba. Ei sînt doar pre¬ 
textul, instrumentul, „calul troian*. în numele lor ni se vîră 
pe gît o ideologie totalitară, ce merge mult dincolo de cazul 
lor special. La fel cum nici marxismul n-a fost cu adevărat 
niciodată despre proletariat, ci despre o ideologie politică 
totalitară impusă în numele clasei muncitoare. Marii lui 
beneficiari n-au fost niciodată muncitorii (cu excepţia celor 
deveniţi activişti), ci membrii nomenclaturii de partid. Tot 
aşa, nici beneficiarii homosexualismului nu sînt gay- ii de 
rînd (cu excepţia celor care devin activişti), ci o anumită pse- 
udo-elită economică, politică şi culturală care, în numele lor 
şi al corectitudinii politice, deţine puterea sau doreşte să par¬ 
vină la putere, ori la încă şi mai multă putere: la una globală. 

Miza depăşeşte cu mult situaţia acestei mici categorii de 
populaţie. Scopul nu e cagay-ii să aibă mai multe drepturi, 
ci ca să desfiinţeze familia, să demoleze Biserica şi ceea ce 
a mai rămas dintr-o societate cîndva creştină. 

Cu titlu de exemplu al implicării „elitei** din sfera econo¬ 
mică o menţionăm pe Vicky Claeys - care admite public că 
e coautoarea Raportului Estrela - directoare pentru Europa 
a International Planned Parenthood Federation. IPPF e cel 


32 Scris în 1847: Selected Works , vol.l, p. 81-97, Progress Publishers, 
Moscow, 1969; prima ediţie: 1914 de Eduard Bernstein în rev. Vorwărts 
a Partidului Social Democrat German; trad. Paul Sweezy; MEA 1993; 
marxists.org 1999, feb. 2005. 

mai mare business mondial de avort şi contracepţie, cu 
profituri uriaşe din promovarea acestei agende. (Filiala 
IPPF din România e Societatea de Educaţie Contraceptivă 
şi Sexuală-SECSy\ Finanţarea din partea unor asemenea 
corporaţii, ca şi a Comisiei Europene şi altor organizaţii 
supranaţionale, explică enorma forţă şi influenţă a „Inter¬ 
naţionalei LGBT-iste" şi a grupurilor ei de presiune şi lobby. 

Trebuie aici clarificată o confuzie frecvent întîlnită: 
homosexualismul este o ideologie , care nu e totuna cu homo¬ 
sexualitatea - un comportament sexual deviant. Cei mai 
mulţi homosexualişti NU sînt homosexuali ei înşişi, ci doar 
suporteri. Homosexualismul e un sistem politico-ideologic 
promovat adesea de politicieni, activişti civici, oameni de 
cultură, de afaceri sau media, care NU sînt lesbiene sau gay 
ei înşişi, dar care profită (politic, profesional, financiar) din 
susţinerea acestui curent. 


4.3. Homosexualismul, ca utopie milenaristă 

Ideologia homosexualistă este „vară bună cu feminismul 
radical şi nepoată a marxismului" 34 . 

în esenţa ei, ea este tot o utopie de tip milenarist, la fel 
ca marxismul din care descinde. Ea păstrează dimensiunea 
eshatologică a comunismului, evidenţiată de Berdiaev 35 , 
respectiv ambiţia marxistă de a instaura un „paradis" teres¬ 
tru. Doar că ideologia utopică egalitaristă nu mai este apli¬ 
cată în sfera economică , precum în marxismul clasic, ci e 
transpusă în planul culturii (în sens larg, de civilizaţie) şi în 
primul rînd al sexualităţii. Ingineria socială nu mai vizează 

33 http://unuldintrenoiromania.wordpress.com/tag/raportul-estrela/. 

34 Hillary White, The revolution ofthefamily: the Marxist roots of'homo- 
sexualism\ www.lifesitenews.com/article/topic/homosexuality/. 

35 Evocat de Radu Preda în Comunismul şi cultura memoriei , www.rost- 
online.ro/2013/01/comunismul-si-cultura-memoriei/ 

relaţiile de producţie, ci, după eşecul utopiei economice , 
acum vizează o utopie sexuală. 

Oricît v-ar suna de bizar şi de incredibil - deoarece pen¬ 
tru bunul simţ chiar este aberant -, completa liberalizare 
sexuală este văzută, în mod utopic, ca un panaceu pentru 
toate relele sociale. Năzuinţa profundă a omului după iubire 
şi comuniune este deviată şi schimonosită în libertinaj şi 
promiscuitate, idealizate sub numele libertăţii şi toleranţei. 
Se postulează o nouă (deşi nu chiar atît de nouă, ci doar 
altfel legitimată) formă de milenarism: un alt „rai pămîn- 
tesc", în care hoarde de Adami şi Eve (şi, desigur, nenumă¬ 
rate variaţii LGBT ale lor), cuplaţi liber, multiplu şi aleato¬ 
riu, zburdă (a se citi „dau iarna") neîngrădiţi, la liber, printre 
cohorte de copii „emancipaţi", special „educaţi" (respectiv, 
condiţionaţi) de la grădiniţă şi din şcoală încît să fie coope¬ 
ranţi, disponibili şi chiar dornici (a se citi „gata pervertiţi") 
pentru toate poftele pedofile ale unor adulţi pentru care des- 
frînarea e sinonimă cu „libertatea şi fericirea". Şi asta - ca în 
visele cele mai sinistre ale pedofililor olandezi notorii Gert 
Hekma sau Martijn Uittenbogaard 36 - fără riscul vreunei 
pedepse, fără aplicarea vreunei cenzuri, restricţii sau inter¬ 
dicţii din partea vreunei instituţii, instanţe sociale, juridice 
sau morale ori opinii publice critice, fără vreo răspundere 
sau obligaţie - morală, legală sau familială, maternă sau 
paternă. O viaţă complet iresponsabilă, dusă exclusiv după 
principiul infantil al plăcerii satisfăcute nelimitat. 

Este Brave New World a lui Huxley, pentru implemen¬ 
tarea căreia sînt folosite şi metode tip 1984 . Da, ele sînt 
(deocamdată) încă soft. Dar pentru cît timp vor rămîne 
aşa? Aşadar, imposibila, totuşi reala fuziune între cele două 
distopii ale lui Huxley şi Orwell, e în plină desfăşurare. 
Iar proliferarea fără limite a pornografiei, atît de pertinent 


36 www.culturavietii.ro/2013/04/30/uraciunea-pustiirii-olanda-des- 
chide-calea-si-pentru-legalizarea-pedofiliei/#.UwXbhSeBlTg. 

analizată de Virgiliu Gheorghe 37 , e o armă esenţială din 
arsenalul acestei ideologii. 

Scopul nu este o simplă reformă parţială, ci o revolu¬ 
ţie totală: nu e vorba - şi nici n-a fost vreodată - despre 
„drepturi egale" pentru gay, ci despre mult mai mult: despre 
deconstruirea tuturor conceptelor întemeietoare ale lumii 
noastre, rescrierea şi transformarea din temelii a întregii 
ordini sociale, redefinirea radicală a sistemului de valori, 
începînd cu familia monogamă şi căsătoria, credinţa şi 
morala creştină, tradiţia şi naţiunea. O completă reordo- 
nare a civilizaţiei, pe baza materialismului, ateismului şi 
senzualismului nelimitat. 

Manifestul Frontului Homosexual de Eliberare (Gay 
Liberation Front Manifesto) proclama încă din 1971: „Tre¬ 
buie să eradicăm toate stereotipurile unei societăţi sexiste, 
începînd cu familia, unitatea «opresivă» în care copiilor li 
se impun false convingeri religioase şi morale." 38 

Abia după anihilarea familiei tradiţionale se poate 
instaura „adevărata libertate pe care o merităm cu toţii". 
„Adevărata libertate" era văzută de anarho-stîngiştii din 
Gay Liberation Front ca o „eliberare din robia biologiei, a 
gravidităţii şi a producerii de copii", ca libertatea de a duce 
un stil de viaţă complet libertin şi poligam, emancipat şi 
iresponsabil, în care fidelitatea şi dragostea jertfelnică sînt 
„clişee depăşite", retrograde. 


4.4. Postmodernitatea: un comunism clandestin 

Recunoaştem din nou originile acestui tip de discurs: 
capitolul II.4. Familia monogamă din Originea familiei , 
a proprietăţii private şi a statului de Friedrich Engels: „Prima 


37 Pornografia, maladia secolului XXI, Prodromos, 2011. 

38 www.fordham.edu/halsall/pwh/glf-london.asp. 

opoziţie de clasă care a apărut în istorie a coincis cu anta¬ 
gonismul dintre bărbat şi femeie în căsătoria monogama 439 . 

Surpriză? Credeam că am scăpat de marxism şi, cînd 
colo, el revine, reşapat şi foarte vioi, pe uşa din... (scuzaţi!) 
dos! Un marxism impus agresiv chiar de societatea capita¬ 
listă pe care a reuşit s-o submineze! 

La fel ca Manifestul comunist , Manifestul eliberării gay 
ne îndeamnă să scuturăm „lanţurile heteroxismului, tira¬ 
nia rolurilor de gen tradiţionale 4 şi să trăim „plenar 44 într-o 
„nouă democraţie sexuala 4 , din care „ruşinea şi vinovăţia 
erotică vor fi alungate 44 . Adică, „toată lumea să fie cu toată 
lumea, nimeni să nu aibă vreo pretenţie sau obligaţie faţă de 
nimeni, nici ca soţ sau soţie, nici ca părinţi 4<40 . Aceasta este 
esenţa radicală a agendei homosexualiste: absoluta volatili¬ 
tate morală şi hedonismul total. Nici o legătură cu „drepturile 
egale 44 . De altfel, chiar şi pretenţia „egalităţii 44 - anticipează 
cu mult temei Hilary White - va fi la rîndul ei abandonată, 
odată ce-şi va fi încheiat rolul propagandistic în etapa actuală. 

De altfel, ziarista lesbiană Masha Gessen recunoaşte 
explicit că activiştii LGBT mint în privinţa agendei lor poli¬ 
tice radicale: ei nu vor să acceseze instituţia căsătoriei prin 
egalitatea privind „dreptul la căsătorie 44 , ci să o relativizeze 
prin redefinire totală şi, în final, să o desfiinţeze: 

„Instituţia căsătoriei n-ar trebui să existe. Lupta noastră 
pentru căsătoria homosexuală implică să minţim în legă¬ 
tură cu ce vom face cu căsătoria, odată ce vom ajunge acolo 
- deoarece minţim spunînd că instituţia căsătoriei nu se 
va schimba, asta e o minciună. Instituţia căsătoriei se va 
schimba şi trebuie să se schimbe. Şi, încă o dată, cred că ea 
nici n-ar trebui să existe . 4 * 41 


39 www.marxists.org/archive/marx/works/1884/origin-family/ch02d.htm. 

40 H. White, loc. cit. 

41 http://illinoisfamily.org/homosexuality/homosexual-activist-admits- 
true-purpose-of-battle-is-to-destroy-marriage/, sursa: www.abc.net.au/ 

Aşadar, vedem că versiunea homosexualistă a nefastei 
utopii marxiste nu e deloc un biet moft marginal, ci un 
curent pe cit de nefast, pe atît de important în gîndirea 
occidentală modernă, avînd o propensiune esenţialmente 
politico-ideologică. S-a demonstrat că există afinităţi pro¬ 
funde între homosexualism, actuala revoluţie sexuală şi 
exponenţi de frunte ai neomarxismului, precum Herbert 
Marcuse şi alţi membri ai Şcolii de la Frankfurt 42 . 

De aceea putem spune că eşecul comunismului a fost 
doar parţial, căci el şi-a atins totuşi multe scopuri - precum 
enorme dislocări axiologice şi avarii produse tradiţiilor, deci¬ 
marea elitelor, abolirea monarhiei în ţări ca Rusia sau Româ¬ 
nia. Comunismul - credem că nu greşim afirmînd-o - nu 
este doar o „modernitate eşuata \ aşa cum pe bună dreptate 
şi bine argumentat îl numeşte Radu Preda, ci şi - parado¬ 
xal şi în aceeaşi măsură - o modernitate reuşită subversiv , 
deghizată , impregnată clandestin , deturnată sub camuflaj 
în postmodernitate. La un anumit nivel, comunismul şi-a 
îndeplinit rolul distructiv, s-a metamorfozat şi, prin compo¬ 
nenta lui cea mai virulentă , marxismul cultural , aşa cum vom 
vedea, a devenit metastazat în ţesutul neoliberal al lumii de 
azi, cu care a fuzionat pînă la a nu mai putea fi distins de el. 

Dacă totuşi comunismul a suferit un mare şi veritabil 
eşec, el a fost că (din fericire) a eşuat în eforturile uriaşe 
făcute pentru a-şi atinge realul său scop ultim: distrugerea 
Bisericii şi eradicarea credinţei creştine. Adevăratul eşec al 
comunismului a constat în triumful lui Hristos - deşi cu 
un uriaş preţ de suferinţă (plătit în cea mai mare parte de 
martirii din închisori). 

Şi tot aşa va fi mereu, pînă la Parusie. 


radionational/programs/lifematters/why-get-married/4058506,http:// 
mpegmedia.abc.net.au/rn/podcast/2012/06/lms_20120611_0905.mp3. 
42 „Politicul Correctness": A Short History of an Ideology t editor William 
S. Lind, Free Congress Foundation, 2004, tradusă în prima parte a pre¬ 
zentului volum. 

5. Lukâcs & Şcoala 

» 

de la Frankfurt: demolarea 

prin subversiune 

Metastazele postmoderne ale marxismului cultural 

(neomarxismului) 


5.1. Toleranţa represivă: 

Marcuse în lectură Lunacek 

Aşadar, homosexualismuU odată cu întreaga ideologie 
a corectitudinii politice din care face parte, este un vlăstar 
al marxismului: o altă tulpină a virusului milenarismu- 
lui utopic , o altă ideologie egalitaristă, dar transpusă din 
plan economic în plan cultural. Scopul său real: revoluţia 
totală; deconstrucţia radicală a chiar fundamentelor civi¬ 
lizaţiei creştine, transformarea completă a societăţii după 
chipul şi asemănarea unora pe care-i vedem la Parada 
Mîndriei LGBT de prin Olanda şi încă mai rău. O formă 
de anarhism ţintind anihilarea sistemului de valori creş¬ 
tin, demolarea familiei şi naţiunii, abolirea credinţei şi 
Bisericii creştine. 

Ministrul francez al Educaţiei, Vincent Peillon, o spune 
explicit: „Să schimbăm însăşi natura religiei, a lui Dumne¬ 
zeu, a lui Hristos, să zdrobim definitiv Biserica* 43 . 

Da, un membru al guvernului francez actual declară 
negru pe alb că vrea să schimbe natura lui Hristos şi să 


43 „Toute Voperation consiste bien, avec la foi laique, ă changer la nature 
meme de la religion , de Dieu , du Christ, et â terrasser definitivement 
VEglise ( \ Vincent Peillon, Une religion pour la Republique , edition du 
Seuil, 2010, p. 277, http://lamanifpourtous24.blogspot.eom/p/c.html. 

zdrobească Biserica. Definitiv! Revoluţia Franceză în vari¬ 
antă corectă politic ă la 2014\ Ne mai mirăm că francezii 
au ieşit în stradă cu sutele de mii? 

Spuneam că au fost evidenţiate rădăcinile acestei ideo¬ 
logii într-un curent important în gîndirea occidentală, cu 
precursori notorii: neomarxismul. Ca să ne convingem de 
descendenţa directă din neomarxism a actualei revoluţii 
sexuale , inclusiv a homosexualismului , de afinităţile pro¬ 
funde dintre marxism şi corectitudinea politică , îl vom 
invoca pe Herbert Marcuse, „gurul" noii stingi americane 
din anii *60-70. 

Celebrul filosof neomarxist german, stabilit în SUA din 
1933, considera că proletariatul, sindicatele şi partidele lui 
şi-au pierdut puterea de reflecţie critică şi combativitatea, 
devenind integrate în sistemul capitalist. Ca atare, zicea el, 
clasa muncitoare nu mai poate fi o forţă subversivă, o avan¬ 
gardă capabilă să aducă schimbarea revoluţionară dorită. 
Cu alte cuvinte - o duce prea bine, nu mai are „vînă“, s-a 
„cocoloşit" din cauza unui „confort necunoscut înainte". 
„Radicalizarea ei a fost contracarată printr-o inginerie soci¬ 
ală care i-a blocat conştiinţa [de clasă] şi prin satisfacerea 
acelor nevoi care perpetuează servitutea celor exploataţi." 
Datorită intereselor ei în menţinerea sistemului existent, 
clasa muncitoare „a devenit o forţă conservatoare, chiar 
contrarevoluţionară.^ 4 

în schimb, în locul proletariatului, Marcuse a profe¬ 
ţit că revoluţia va fi înfăptuită de o alianţă între grupuri 
marginalizate social, „substratum-ul" format din outsideri, 
categoriile „paria, proscrise, discriminate sau defavorizate" 
(precum femeile, tinerii, rromii), minorităţi „persecutate 
şi discriminate" (de pildă, cele sexuale), iar alături de ele - 
foarte semnificativ - intelectualitatea radical(izat)ă. 


44 Herbert Marcuse, An Essay in Liberation , Beacon Press, Boston, 1969, 
pp. 13-16. 

Şi s-a dovedit că a avut dreptate; teoria lui a prins ori, 
mai curînd, profeţia s-a dovedit a sluji drept plan strate¬ 
gic sau road-map pentru propria ei împlinire. Căci exact 
asta se întîmplă azi. Clasa lui marginalizată cu potenţial 
revoluţionar maxim, „minoritatea oprimată" care a „ridi¬ 
cat steagul revoluţiei" lăsat jos de proletarii prea „domes¬ 
ticiţi", au fost (sînt) LGBT-iştii, gay- ii, feministele radicale 
pro-avort, minorităţile sexuale, rasiale, etnice, în numele 
cărora se promovează noua ideologie a corectitudinii poli¬ 
tice marcusiene. 

Cît despre „intelectualii radicali“, „arbitrii" autopro- 
clamaţi ai echităţii, elita culturnic-politică postmodernă - 
socialişti, liberali, populari, într-o veselă (gay) devălmăşie 
(cazul Lunacek) - într-adevăr n-au întîrziat nici ei să îmbră¬ 
ţişeze cauza acestor minorităţi „oropsite", cu un entuziasm 
pe cît de oportunist, pe atît de searbăd şi stereotip în noua 
sa limbă de lemn „corectă politic". Marcuse însuşi, printr-o 
lectură freudiană (răsturnată) a istoriei umanităţii, vedea 
societatea ideală a viitorului „condusă despotic de un grup 
de elită care a realizat unitatea Logosului cu ErosuP 5 . 

Marcuse recomanda un nou fel de toleranţă - „toleranţa 
represivă: tolerarea stîngii neomarxiste, a oricărei violenţe 
şi subversiuni revoluţionare, combinată cu intoleranţa radi¬ 
cală faţă de dreapta [conservatoare], de instituţiile existente 
şi de orice opoziţie la socialism" 46 . în esenţă, „toleranţa 
represivă" a lui Marcuse e sinonimă cu „discriminarea 
pozitivă" atît de la modă azi: majoritatea tradiţionalistă 
trebuie să fie tolerantă faţă de orice deviaţii şi perversi¬ 
uni ale minorităţilor „revoluţionare", în timp ce statul şi 
societatea nu au voie să arate vreo urmă de toleranţă faţă 


45 Leszek Kolakowski, Main Currents of Marxism, Norton, London, 
2005, 1119. 

46 Herbert Marcuse, „Repressive Tolerance“, în Robert Paul Wolff, 
Barrington Moore, Jr., Herbert Marcuse, A Critique of Pure Tolerance , 
Beacon Press, 1965. 

de dreapta tradiţionalistă, şi în primul rînd de orice are 
legătură cu creştinismul. 

Utopia lui - un vis al unei Noi Lumi a Fericirii, guvernată 
de Principiul Plăcerii (Freud) - e numită de Kolakowski 
„anarhism romantic", iar de Robert Young, şi mai relevant: 
„marxism erotizat" 47 . „Azi - spune Marcuse - lupta pentru 
Eros este o luptă politica \ 

Despre toleranţa represivă s-a spus că e „cea mai neli¬ 
niştitoare [ disturbing ] carte a lui Marcuse"; o ediţie a ei era 
„legată în negru ca o carte de rugăciuni sau un liturghier 
[în SUA], menită a concura cu Cărticica lui Mao ca «lec¬ 
tură devoţională» pentru studenţii marxismului^ 8 ! Acum 
înţelegem de unde vine fanatismul socialistelor Laurence 
Rossignol, Edite Estrela, Ulrike Lunacek, Christina Zuber? 
Oare nu vedem limpede că t> Raportul Lunacek " e o aplicare 
exactă a principiului „toleranţei represive" al lui Marcuse? 
Toleranţă pentru LGBT, dar intoleranţă pentru noi, ceilalţi! 

Cu un neomarxist precum Marcuse ca „tată", Marx şi 
Engels ca „bunici", Freud ca „mamă-surogat" şi Marshall 
Kirk-Erastes Pili ca „naşi", Raportul Lunacek nici nu putea 
arăta altfel. 

De aceea insistăm pe înţelegerea politică a homosexu- 
alismului şi a întregii corectitudini politice, ca ideologie 
revoluţionară şi nu ca simplă diversiune pentru a abate aten¬ 
ţia de la alte lucruri mai importante (cum susţine o teorie 
păguboasă). Nu există „alte lucruri mai importante" decît 
războiul pe care această ideologie îl poartă azi pentru nimi¬ 
cirea fibrei civilizaţiei noastre, pentru demolarea ultimelor 
fortificaţii unde rezistă valorile tradiţiei creştine: naţiunea, 
familia şi Biserica. Da, Biserica e ultima, fiindcă e cel mai 


47 Robert Young, The Naked Marx. Review ofHerbert Marcuse-Eros and 
Civilization: A Philosophical Inquiry into Freud , Penguin Press, London 
1969, www.human-nature.com/rmyoung/papers/paper89h.html 

48 Maurice Cranston, ed., The New Left , The Bodley Head, London, 
1970,87. 

greu de cucerit. De aceea lupta se duce acum pentru sur¬ 
parea familiei şi a naţiunii. Se speră că, rămasă fără aceste 
bastioane, şi Biserica va ceda. 

Mergînd mai în profunzime, aplicînd fenomenului 
corectitudinii politice şi o hermeneutică teologică, trebuie 
să facem referire şi la ceea ce Berdiaev numea „semantică 
religioasa 4 . 

„Comunismul, în teorie şi practică - spune N. Berdiaev - 
nu e numai o apariţie socială, ci şi una spiritual-religioasă. 
Cel mai profund pericol al comunismului se află în seman¬ 
tica lui religioasă. Ca sistem social, comunismul poate să 
rămînă neutru din punct de vedere religios; ca formă de 
religie însă, comunismul se opune creştinismului, depunînd 
efortul de a-1 reprima şi distruge/* 49 

Ei bine, ideologia revoluţionară homosexualistă şi corec¬ 
titudinea politică în ansamblu au moştenit această dimensi¬ 
une religioasă a comunismului. Au şi ele o „semantică reli¬ 
gioasa 4 , însă bine camuflată sub conceptele secularismului 
şi relativismului. Am văzut deja societatea „paradisiaca 4 , 
tipul de milenarism şi de utopie sexuală pe care le pos¬ 
tulează. De altfel, drepturile omului au fost deja numite 
„religia seculară a timpurilor moderne “ 50 De aceea, spu¬ 
neam, comunismul nu este atît o „modernitate eşuata 4 , cît o 
modernitate din nefericire insinuată clandestin şi deghizată 
subversiv în post-modernitatea corectă politic. Comunis¬ 
mul nu numai că n-a eşuat, ci şi şi-a îndeplinit sarcina, s-a 
„schimbat la faţă 44 şi, prin versiunea lui cea mai malignă, a 
proliferat şi metastazat în ţesutul neoliberal al lumii de azi, 
pe care l-a permeat, l-a infuzat, cu care s-a contopit organic 
pînă la punctul în care aproape nu mai poate fi distins de 

49 Nikolai Berdiaev, Wahrheit und Luge des Kommunismus , Holle, 
Darmstadt/Genf, 1953, 13, citat în R. Preda, op.cit. 

50 Bronislaw Wildstein, Legi împotriva Legii, de pe InLiniedreapta. 
net, sau www.culturavietii.ro/2012/11/16/Iegi-impotriva-legii/#. 
Uv9KJCeBlTg. 

acesta, devenit invizibil din cauză că s-a „normalizat" (sta¬ 
diul 4, ultim, al subversiunii , potrivit lui Yuri Bezmenov 51 ). 


5.2. Individualismul „pneumatic" neoliberal 

Atunci, să recapitulăm: care va să zică, în sfîrşit, am înţe¬ 
les! Aşa cum ştiam, prin urmare, tot comunismul e sursa 
răului! Am demontat şi denunţat rădăcinile neomarxiste ale 
corectitudinii politice şi ale „sindromului Lunacek". Vino¬ 
vat, aşadar, e tot socialismul marxist! Ajungem din nou 
la lumea orwelliană din 1984, dirijată de IngSoc ( English 
Socialism )! în acest caz, rezolvarea e clară: „Jos stînga! Jos 
comunismul! Trăiască dreapta! Sus capitalismul!". 

Şi totuşi lucrurile sînt mai complicate. Ce a făcut oare 
din capitalism o gazdă atît de propice pentru neomarxism? 
Cum de a putut acesta prolifera şi prospera nestînjenit în 
trupul societăţii capitaliste? Ce anume din filosofia şi pra¬ 
xisul capitalismului a favorizat şi ajutat neomarxismul să 
devină atît de dominant în sînul lui? 

Azi, prin capitalism înţelegem adesea, mai mult sau mai 
puţin intuitiv, neoliberalism. Neoliberalismul economic se 
traduce azi prin aşa-numitul Washington Consensus : dere- 
glementare, dez-etatizare, privatizare, globalizare, deschi¬ 
dere şi liberalizare a pieţelor, liberă concurenţă pe piaţă. 
Ca filosofie, neoliberalismul e definit ca un sistem „în care 
piaţa e văzută ca valoare şi scop în sine, iar funcţionarea ei 
e considerată o etică prin ea însăşi capabilă să acţioneze ca 
o călăuză [guide] pentru toate acţiunile omeneşti şi să se 
substituie tuturor credinţelor etice existente anterior... în 
neoliberalism nu există distincţie între economie de piaţă 
şi societate de piaţă. Există doar piaţa: societate de piaţă. 


51 Vezi expunerea lui la http://c-tarziu.blogspot.com.tr/2010/12/cuceri- 
rea-pasnica-unei-natiuni-in-patru.html. 

cultură de piaţă, valori de piaţă, indivizi de piaţă care se 
vînd pe piaţă altor indivizi de piaţă. Piaţa nu înlocuieşte 
doar formele sociale tradiţionale, ci şi conceptul de viaţă 
privată. Nu trebuie să existe nimic care să nu fie piaţă. 4452 

O consecinţă evidentă e că multe acte sociale şi umane 
sînt, sau tind să devină simbolic, tranzacţii de piaţă. 

Ca filosofie morală şi socială, neo-liberalismul se înte¬ 
meiază pe individualismul normativ. „Individul suveran 4 
trebuie să aibă supremă libertate de alegere; nu e permisă 
emiterea de judecăţi pentru a nu interfera cu libertatea lui 
de opţiune. N-ai voie să-l judeci, căci e raţional şi ştie cel 
mai bine ce e bine pentru el. Liberalismul în general res¬ 
pinge ideea că ar exista valori morale externe (individu¬ 
lui), ci doar opinii, exprimate public; „piaţa opiniilor 4 va 
favoriza (decide?) adevărul. Rezultă un relativism, extrem 
de compatibil cu „dogma 44 corectă politic a relativismului 
postmodern, şi o mentalitate tranzacţional-mercantilistă şi 
contractualistă privind relaţiile social-umane. 

Lumea e văzută în termenii unor metafore de piaţă. 
A privi naţiunile însele ca pe nişte mari corporaţii e o per¬ 
spectivă neoliberală tipică. La fel, a privi instituţiile publice 
ca pe „firme 44 ce furnizează servicii cetăţenilor priviţi ca 
„clienţi 44 . într-o lume neoliberală, totul se vinde şi se cum¬ 
pără; indivizii sînt „antreprenori 44 sau nu sînt deloc. 

Desigur, şi acest concept atotcuprinzător, aproape mis¬ 
tic, al pieţei e tot o utopie. într-un mod înfricoşător de 
coerent, care nu mai ţine de coincidenţă, ci e o potrivire 
ce depăşeşte inteligenţa umană, ea e perfect compatibilă 
cu utopia ideologică homosexualistă a unei societăţi libe¬ 
ralizate erotic. 

Respingerea valorilor morale exterioare individului îşi 
găseşte exprimarea în ideea drepturilor omului: toţi oame¬ 
nii, buni sau răi, au drepturi egale, binele şi răul sînt relative 


52 http://web.inter.nl.net/users/Paul.Treanor/neoliberalism.html. 

- subordonate, în neoliberalism, valorii supreme a libertăţii 
individuale. 

Iniţial, drepturile clasice ale individului erau drepturi 
naturale, văzute ca drepturi universale. Treptat însă, drep¬ 
turile omului s-au extins incluzînd şi „noile generaţii " de 
drepturi: revendicări economice , sociale şi colective , aparţi- 
nînd sferei politice, nu celei naturale. Aşa s-a ajuns la pro¬ 
liferarea a tot soiul de „drepturi" - reproductive, ecolo¬ 
gice, drepturi ale copiilor, ale animalelor sau „minorităţilor 
sexuale", cu un caracter evident ideologic. 53 

Rezultatul e desigur că pe piaţă vor avea cîştig de cauză 
cei mai „competitivi" - şi este exact ceea ce se întîmplă. 
Cînd piaţa decide, se vor impune cele mai puternice cor¬ 
poraţii, grupuri de interese şi lobby. 

Hegemonia individului în neoliberalism favorizează 
„privatizarea" stilului său de viaţă - ceea ce convine per¬ 
fect agendei pan-homosexualiste. 54 Familia este un „con¬ 
tract". Liberalizarea ei convine de minune cerinţelor de 
„flexibilitate" utile pentru a răspunde cu maximă dispo¬ 
nibilitate „competitivă" la fluctuaţiile cererii şi ofertei pe 
piaţă. Totul se „negociază" şi se tranzacţionează pe piaţa 
sexualităţii, inclusiv „orientarea sexuală şi identitatea de 
gen". A fi bărbat sau femeie nu mai e un dat natural, ci 
unul de marketing: alegi să fii ceea ce (crezi că) te face mai 
„competitiv pe piaţă". Criteriile alegerii se relativizează 
după plăcerea individuală şi interesul „antreprenorial". 
Individul astfel înţeles devine o ficţiune, un construct 
artificial, căci nu mai este „persoană". Doar persoana este 
„după chipul lui Dumnezeu", individul - nu. El e doar o 
cifră: cifra 1. Drepturile omului sînt drepturile persoanei, 


53 B. Wildstein, op. cit. 

54 Este chiar prima din strategiile mişcării gay , conform Enciclope¬ 
diei Activistului Pro-Life , American Life League, http://prolife.ath. 
cx:8000/plael 18#tactic2. 

aceasta este justificarea lor; dacă nu sînt ale persoanei, ele 
îşi pierd legitimitatea, devin ale „individului" şi pot suferi 
orice distorsiune şi răstălmăcire. 

Şi asta se şi întîmplă. Observăm cum „decalogul" filoso¬ 
fic neoliberal şi cel LGBT au devenit atît de congruente, încît 
întîmplarea pare exclusă. Reificarea vieţii intime, potrivit 
unei logici a consumului, se potriveşte şi ea ca o mănuşă cu 
tezele revoluţionare ale mişcării gay. în Brave New World 
a lui Huxley, această obiectualizare a erotismului este 
şocantă. Noţiuni ca frumuseţea sau iubirea romantică sînt 
văzute ca patologii, cu efectul marginalizării insului ce nu 
mai este un „bun cetăţean". Singura trăsătură dezirabilă 
rămîne cea de a fi „ minunat de pneumatic “ şi complet soci¬ 
alizat. Fidelitatea e de neconceput, disponibilitatea - totală, 
libertatea - degradată în libertinaj. Nu întîmplător observă 
Dan Puric: „Libertatea nu e totuna cu libertinajul" 55 . 


5.3. Unanimitatea iacobină: corecţia pan-politică 

în cazul Lunacek 

Aşadar, vedem cum comunismul îşi dă mina cu capita¬ 
lismul întru corectitudine politică. Neomarxismul şi neo¬ 
liberalismul colaborează întru homosexualism. Partide 
socialiste, liberale, populare, creştin-democrate, verzi sînt, 
toate, de acord, cînd e vorba de LGBT. 

Dovada o găsim chiar în tema de la care am plecat şi la 
care acum ne întoarcem: Raportul Lunacek. 

Pe 12 februarie 2014, imediat după adoptarea acestui 
Raport în Parlamentul European, a avut loc la Bruxelles o 
dezbatere. Organizator: ILGA-Europe , principalul ONG al 
LGBT din Europa, abundent finanţat din bugetul UE. Par- 


55 http://adevarul.ro/news/societate/dan-puric-zidul-berlinului-s-a-pra- 
busit-noi-1 50ad79bc7c42d5a66395dcaa/index.html. 


„RELIGIA" MARXISTĂ A NOII ORDINI MONDIALE __ 285 


ticipanţi: reprezentanţi la vîrf ai celor 5 principale partide 
politice europene: Alianţa Liberalilor şi Democraţilor, Gru¬ 
pul Socialist, Partidul Popular, Verzii, European Left Party. 

Directoarea ILGA-Europe , Evelyne Paradis, a spus chiar 
textual: „Mulţumim liderilor politici europeni... Ne bucu¬ 
răm că egalitatea LGBTI e preluată pe agenda tuturor celor 
mai mari partide europene care reprezintă largul spectru 
politic de la dreapta la stînga.** 56 

Nu vi se pare suspectă această unanimitate a întregii 
clase politice, indiferent de ideologia fiecărui partid, cînd e 
vorba de pan-ideologia homosexualistă şi revoluţia sexuală? 
(E drept că dreapta conservatoare lipseşte din acest peisaj 
al pan-intimidării corecte politic, dar doamna Paradis nu 
mai stă să observe.) 

Asistăm, aşadar, la instaurarea dictaturii anomiei social- 
morale de către noii „iacobini* 4 ai corectitudinii politice. Nu 
mai contează protestele milioanelor de cetăţeni, nici cam¬ 
paniile, petiţiile, fundamentele legitimităţii democratice a 
guvernelor occidentale şi instituţiilor europene. Tuturor, 
Parlamentul European - prima instituţie postdemocratică 
supranaţională - le bagă în gură pumnul monolitic al unui 
mînărit „consens* al întregului spectru politic. 

Neomarxismul colaborează cu neoliberalismul întru 
homosexualism. Comunismul îşi dă mîna cu capitalismul 
întru corectitudine politică. 

în Raportul Lunacek avem proba concretă că voinţa 
de putere ( Big Brother al lui Orwell) şi religia libidoului 
{Freud-ul Nostru - Our Freud - al lui Huxley) nu doar că 
nu se exclud reciproc, ci coexistă perfect şi chiar fuzionează. 
E exact ceea ce s-a petrecut efectiv la votul din P.E. în cazul 
Raportului Lunacek. 


56 www.ilga-europe.org/home/news/for_media/media_releases/corne 
out_bxl. Postat de A. Ioana Dida pe culturavietii.ro. 

6. Bertrand Russell: 
o strategie planetară 


6.1. Bolşevism în Est, freudo-marxism în Vest 

Dar cum s-a ajuns aici? Cum s-a sărit de la Marx la 
Marcuse şi de acolo la dictatura corectitudinii politice de azi? 
Care au fost paşii acestui traseu incredibil pînă s-a ajuns 
ca perversiunea să fie impusă politic ca un comportament 
privilegiat şi protejat? 

Răspunsul presupune o incursiune în istoria acestei ide¬ 
ologii, cum o face William Lind, 57 care dovedeşte, oricui e 
de bună credinţă, continuitatea şi coerenţa ei de-a lungul 
ultimului secol. 

Aşadar, se confirmă că Aldous Huxley a avut dreptate, 
că a văzut mai bine decît Orwell. Să fi fost Huxley un vizi¬ 
onar? Sau, pur şi simplu, a fost mai bine informat? 

Bunicul lui Huxley, agnosticul Thomas Huxley - supra¬ 
numit „buldogul lui Darwin“ la vremea lui, în secolul al 
XlX-lea - a jucat un rol crucial în impunerea darwinis- 
mului şi secularizării în Anglia şi în lume. Iar fratele lui 
Aldous Huxley - Julian Huxley - a fost, la rîndul lui, o 
figură proeminentă a sintezei evoluţioniste, primind impor¬ 
tante distincţii pentru popularizarea evoluţionismului ateu 
prin selecţie naturală (Medalia Darwin - Royal Society). 
La vremea lui, Julian a fost un militant prestigios pentru 
contracepţie şi avort (Premiul Lasker Foundation pentru 
Planificare Parentală-World Population), eugenie (Preşe¬ 
dinte al Societăţii Britanice pentru Eugenie, 1959-1962) şi 
pentru guvern unic mondial. 


57 William Lind (ed.), op. cit., vezi nota 20. 

Alte influenţe asupra lui Huxley includ pe fabianul 
(socialist utopic) H. G. Wells, Republica de la Weimar şi 
libertinajul Berlinului anilor ’20, unde l-a putut întîlni pe 
sinistrul ocultist Aleister Crowley şi o înfloritoare cultură 
a drogurilor... 

Aşadar, e cert că în 1931, cînd şi-a scris distopia, Aldous 
Huxley ştia bine ce ni se pregătea: avea informaţii chiar de 
la sursă . 

încă din 1915, Huxley a cunoscut un alt marxist cele¬ 
bru, Bertrand Russell, care va avea asupra sa o influenţă 
durabilă. Uluitoarea carte a lui Russell, apărută în 1920, 
Practica şi teoria bolşevismului , e bazată pe vizita făcută de 
acesta în URSS după Revoluţia din 1917 şi discuţiile avute 
cu Lenin şi Troţki. Noul stat ateu bolşevic, impus prin înşe¬ 
lăciune şi teroare, atentate, manipulare şi genocid, i se părea 
lui Russell o „încercare splendidă şi nobila 4 , comunismul 
— „un ideal pentru care merită luptat, demn de recunoş¬ 
tinţa şi admiraţia părţii progresiste a omenirii 44 , iar ideile 
fundamentale ale bolşevismului — „deloc impracticabile, 
ci, dacă s-ar realiza, ele ar spori nemăsurat de mult binele 
umanităţii 4458 . 

Din experienţa sa sovietică, întîlnirile cu Lenin şi cu 
A Treia Internaţională Socialistă, Russell a tras concluzia 
că revoluţia socialistă - pe care o considera drept cea mai 
mare binefacere pentru omenire - putea reuşi doar într-o 
ţară prosperă. Din acest motiv, credea Russell, ea era posi¬ 
bilă doar într-o ţară ca America, dar numai treptat, după 
ce aceasta va deveni mai întîi socialistă , adică după ce gîn- 
direa oamenilor va fi schimbată, astfel încît majoritatea să 


58 „an ideal worth fightingfor, worthy ofthegratitude and admiration of 
the Progressive part of mankind u [...] “not in the least impracticable but, if 
achieved, they would bringan immeasurable enhancement to thegood of 
mankind .“ Citat în Thomas Riggins, Bertrand Russell on the practice and 
theoryofbolshevism , http://philosophicalnotes.blogspot.com/2010/07/ 
bertrand-russell-on-practice-and-theory.html. 

fie în favoarea comunismului, iar oponenţii prea slabi să-l 
poată împiedica. Russell era convins că Lenin greşea nu în 
scopul său final - instaurarea comunismului în întreaga 
lume fiind şi propriul său ţel - ci ca metodă: teroarea şi 
violenţa. „Natura umană nu poate fi complet transformată 
prin forţa \ scria Russell în 1920 despre modul în care se 
impusese bolşevismul în Rusia. „Oamenii vor divertisment 
[amusement] şi prin asta trebuie ei manipulaţi." 59 Exact ce 
avea să scrie şi Huxley mai tîrziu. 

El considera bolşevismul drept o formă rudimentară, 
chiar barbară, de socialism. O asemenea formă violentă, 
autoritară, era - conform lui Russell - potrivită pentru o 
Rusie primitivă, lipsită de libertăţi individuale şi de o tradi¬ 
ţie democratică, obişnuită cu sistemul absolutist ţarist. Din 
acest motiv, în Rusia „bolşevismul era bun fiindcă împie¬ 
dica haosul mai bine ca oricare alt sistem". în schimb, în 
Anglia, SUA sau altă ţară cu tradiţii democratice, comu¬ 
nismul ar fi trebuit să fie „mult mai tolerant" şi ar fi putut 
ajunge la putere doar printr-o schimbare graduală a psiho¬ 
logiei oamenilor. Motivaţia pe care s-ar baza acest proces 
- scrie Russell - trebuie să ia în calcul „cele patru patimi" 
şi să urmărească abolirea tipului de moralitate impus de 
burghezie (cei ce deţin capitalul). De aceea Russell credea 
că trebuie aplicată psihanaliza în politică . 

Este uluitor cum Russell expunea , încă din 1920 , liniile 
întregului program ce avea să fie aplicat la scară planetară 
în secolul XX: Bolşevism în Est, freudo-marxism în Vest 
Acest program a făcut o carieră spectaculoasă în anii şi 
deceniile care au urmat, începînd cu Georg Lukâcs şi Şcoala 
de la Frankfurt şi ajungînd la dictatura corecţiei politice , 
care azi ne este impusă de acolo de unde Russell a prevăzut 
cu un secol în urmă. 


59 „Human riature cannot be completely transformed through force. Peo- 
ple watit amusement, and hereby must they be manipulatedIbidem. 



„RELIGIA" MARXISTĂ A NOII ORDINI MONDIALE 289 


* * * 

De aceea, credem că avem datoria de a afirma explicit 
ceea ce puţini au curaj să spună azi: că împăratul e gol. Că 
Political Correctness nu e decît freudo-marxism sau mar¬ 
xism cultural grefat pe neoliberalism. 

Poate sînt date istorice mai greu de asimilat. Şi poate 
unii cititori vor întreba: ce relevanţă au toate astea pentru 
familia mea? 

Poate nu o relevanţă imediată. Dar ea există la nivelul 
clasei politice, în războiul manipulării, acolo unde se luptă 
propaganda cu adevărul, în falsele argumente care preva¬ 
lează în dezbaterile celor ce fac legea. Această muniţie nu 
vă ajută dacă nu sînteţi în tranşee, în linia întîi. Dar pe cei 
care sînt - poate că da. 

Şi poate, din această sumară istorie a ideilor, vor înţelege 
şi apologeţii români ai corecţiei politice, autoerijaţi în „cus- 
tozi“ şi administratori ai noii Revoluţii Culturale corecte 
politic, că atunci cînd impun liberalizarea avortului, drep¬ 
turile „minorităţilor sexuale' sau „Luna Nymphomaniac“ 
la Muzeul Ţăranului Român 60 , ei nu fac decît să aplice vechi 
teze neomarxiste. Poate vor înţelege şi partidele care s-au 
perindat la guvernare că distrugînd Muzeul Ţăranului 
Român, „demantelînd sistematic forţa lui simbolica 461 prin 
otrăvire cu evenimente de corectitudine politică agresivă, 
aduc dovada că au schimbat doar generaţia de lideri, nu şi 
ideologia marxistă. Că degeaba nu mai este comunistă în 
plan economic, dacă susţine marxismul cultural. 

Poate va înţelege şi o clasă politică antinaţională şi anti¬ 
creştină că e timpul schimbării. Domnilor politicieni, nu 
mai vrem marxism, nici măcar cultural. Nici „tehnocraţi ai 


60 http://irinamonica.wordpress.com/2014/02/24/luna-nymphomaniac- 
la-sala-horia-bernea-a-muzeului-taranului-roman/. 

61 http://activenews.ro/scrisoare-deschisa-catre-ministrul-culturii-se- 
urmareste-lichidarea-muzeului-taranului-roman_185045.html. 

jafului" şi ai urii de neam. Ţuţea şi Eliade aveau dreptate 62 . 
Vrem să alegem conducători care dovedesc prin fapte că-L 
iubesc pe Hristos, iubesc Biserica şi această ţară. Nu vrem 
s-o preschimbăm în Sodoma. Mai bine vă schimbăm pe voi. 


62 Ce scria Eliade (Piloţii orbi, 1937) e valabil şi azi: „Clasa noastră 
conducătoare... s-a făcut vinovată de cea mai gravă trădare ce poate 
înfiera o elită politică în faţa istoriei: pierderea instinctului statal. 
E ceva ce poate primejdui însăşi existenţa istorică a neamului româ¬ 
nesc: oamenii care ne-au condus şi ne conduc nu mai văd... Luntrea 
statului nostru e condusă de piloţi orbi w http://irinamonica.wordpress. 
com/2014/03/05/mircea-eliade-luntrea-statului-nostru-este-condusa- 
de-niste-piloti-orbi/. 


291 


„RELIGIA" MARXISTĂ A NOII ORDINI MONDIALE 


7. Conchita Wurst: 
o anti-antropologie 

De la Secera şi Ciocan la Scoica şi Cîrnat. 
Acvila comunistă şi Phoenixul 


7.1. „Wurst": brandul Transvisionului freudo-marxist 

Să luăm un ultim studiu de caz pentru a ilustra modul 
în care este aplicat cu consecvenţă road-map -ul elaborat de 
Marcuse & Co. privind „toleranţa represiva' 1 şi noua clasă 
revoluţionară care a înlocuit proletariatul întru înfăptuirea 
revoluţiei totale, minoritatea „oprimata ‘ care „a realizat 
unitatea Logosului cu Erosul“: Thomas Neuwirth, alias 
„Conchita Wurst“, cîştigătorul Eurovisionului 2014. 

„Eurovisionul este un aranjament între nişte grupuri 
de şmecheri ce promovează o agendă politică proprie în 
numele majorităţii. Fără «femeia cu barbă» n-ar fi ştiut 
nimeni că a avut loc finala Eurovision." 63 

George Damian are dreptate. Eurovisionul n-are nici 
o legătură cu muzica, e pură corecţie politică, dictatura 
minorităţii deviante. 


7.2 Rusia, între Lenin şi Hristos: 
un imperiu schizofrenic 

Desigur, una dintre acuzaţiile inevitabile va fi şi aceea 
că „aş ţine cu Vladimir Putin“, fiindcă acesta e discursul 


63 www.george-damian.ro/paradoxul-femeii-cu-barba-la-eurovi- 

sion-5800.html. 

la modă: dacă pledezi pentru bun-simţ, nu eşti homofil, 
critici corectitudinea politică sau susţii un candidat ortodox 
pentru o funcţie politică, înseamnă automat că eşti filorus 
şi de partea „putinist-ortodoxismului“. 

De aceea trebuie să precizez, măcar pentru cititorii oneşti: 

Nu sînt absolut deloc de partea lui Puţin. Nu sînt împo¬ 
triva Europei de Vest , a Statelor Unite sau a democraţiei. 
Admir cultura occidentală la fel de mult ca oricare dintre 
cei ce mi-ar putea aduce asemenea acuzaţii şi o cunosc mai 
bine decît cei mai mulţi dintre ei. 

Sînt doar împotriva ideologiei agresiv anticreştine y corecte 
politic , homosexualiste , proavort şi „gender *, care ne inva¬ 
dează azi dinspre segmentul secularizat al unui Occident ce 
se vrea „post-creştin“. 

Sînt de partea unei Românii normale. Sînt ortodox prac¬ 
ticant şi nu am a mă ruşina de asta. Cine are discernămînt 
sesizează imediat şi foarte clar cît de rudimentare şi reduc- 
ţioniste sînt generalizările şi echivalările stupide de tipul: 
Ortodoxie = Puţin. Mai întîi, fiindcă ortodoxia lui Puţin stă 
sub semnul conjuncturilor şi intereselor politice; iar apoi, 
fiindcă nu oricine face parte din Biserica Ortodoxă Română 
face parte automat şi din Puţin Fan-club, chiar dimpotrivă. 
De altfel, s-a observat deja că aceia care se opun în Europa 
sancţiunilor contra Rusiei sînt tocmai socialiştii, adică cei 
care promovează mai abitir agenda homosexualistă 64 . Deci 
cine e fan Puţin? Tocmai sponsorii lui „Wurst“. 

Şi, dacă e vorba de Puţin, trebuie spus că el face un imens 
deserviciu Ortodoxiei, familiei tradiţionale şi valorilor con¬ 
servatoare pe care le apără, cît timp dă apă la moară celor 
ce le asociază, din pricina lui, cu politica tancului, violenţei, 
expansiunii şi războiului. Şi Eurovisionul nu e singurul caz 
în care se fac asemenea asocieri nefericite. „Schizofrenia 4 
ruşilor, despre care vorbea Dan Puric foarte pertinent într-o 


64 http://epochtimes-romania.com/news/si-vot-si-boicot---217846. 

conferinţă, este extrem de gravă: incapacitatea ruşilor de 
a sesiza contradicţia fundamentală, ireconciliabilă, din¬ 
tre creştinism şi comunism, „Seceră şi ciocan 4 şi Cruce, 
expansionism militarist şi duh irenic ortodox poate duce 
Rusia la dezastru. 

Ruşii trebuie să înţeleagă că nu pot avea simultan viziuni 
antagoniste: cea marxistă atee şi cea ortodoxă. Că nu pot 
dori refacerea URSS-ului stalinist, construit prin teroare, 
minciună şi expansionism teritorial, şi, în acelaşi timp, refa¬ 
cerea ethosului tradiţional rusesc, al cărui suflet e credinţa 
pravoslavnică. Că nu pot edifica concomitent o Rusie a tra¬ 
diţiilor conservatoare motivată de valori morale ortodoxe, 
închinîndu-se lui Hristos, dar şi un nou URSS sau „impe¬ 
riu al răului 44 , motivat de simboluri şi nostalgii militarist- 
comuniste, continuînd să-l venereze pe Lenin. Conflictul 
dintre ele poate submina Rusia, adîncind clivajul şi creînd 
cu adevărat o societate tot mai schizoidă. 

înainte de Ucraina, imaginea lui Puţin de susţinător al 
dreptei conservatoare tradiţionale, al familiei şi creştinis¬ 
mului ortodox, încă putea seduce în mod legitim oameni 
oneşti din Occident, precum William S. Lind, făcîndu-i să 
spere că ar fi un suporter al unor valori autentice. Acum, în 
lumea post-Ucraina, această imagine a fost grav avariată, 
devenind imposibil de menţinut. 

Mai trebuie spus că Puţin comite o mare eroare şi în 
relaţia cu România. în locul declaraţiilor arogante şi beli¬ 
coase gen Dmitri Rogozin şi al emisiunilor derogatorii 
despre România la Vocea Rusiei , ar fi în interesul real al 
Rusiei să restituie României cele 90 de tone de aur din teza¬ 
urul furat (sau echivalent, ţinînd cont, de pildă, că la Soci 
sportivii erau medaliaţi cu piese din tezaurul nostru), să 
încurajeze şi să susţină activ reunirea cu Basarabia ocu¬ 
pată de Stalin în 1940, să cultive o apropiere sinceră de ţara 
noastră, bazată pe respect şi pe tradiţia ortodoxă comună. 
Rusia ar avea astfel la Vest o ţară vecină care ar înceta să o 

antipatizeze, ci ar contribui activ la securitatea regională. 
Românii nu sînt ranchiunoşi; ei poate ar fi dispuşi să ierte 
deportările, foametea, crimele, masacrele, violurile şi cele¬ 
lalte atrocităţi comise sub ocupaţia sovietică în Moldova şi 
România, odată ce ar fi reîntregită, ar primi dovada bunei- 
credinţe a Rusiei şi garanţii adecvate de securitate din par¬ 
tea unui stat care, în repetate rînduri, a procedat la rapt 
teritorial, violenţe şi amestec brutal în treburile noastre 
interne, mergînd pînă la a ne impune un regim comunist 
complet străin de ethosul nostru. Ar fi în avantajul Rusiei 
să înţeleagă că România nu este, n-a fost şi nu vrea să fie o 
gubernie rusească. Că există limite ale expansiunii Rusiei 
spre Vest: limite ce coincid cu actualele ei graniţe. Dovadă 
că nici măcar Ucraina, o ţară slavă legată istoric de Rusia, 
n-o iubeşte, din cauza comportării violente şi arogante. 

Aceasta e cartea pe care ar fi inteligent ca Rusia s-o joace 
faţă de noi, în locul celei războinice: cartea bunei vecinătăţi, 
a parteneriatului şi dialogului constructiv, a relaţiilor pe 
linie ortodoxă şi culturală, relansate în lumina unor per¬ 
sonalităţi precum Dimitrie Cantemir, Paisie Velicikovski, 
Nicolae Milescu, Petru Movilă, Pr. Ioan Kulîghin, Pr. Gh. 
Roşea. Desigur, neignorînd relaţiile economice. Gestu¬ 
rile de mai sus ar reaşeza relaţiile celor două ţări în matca 
moralităţii şi dreptăţii istorice. Cîştigul pentru Rusia ar fi 
incomparabil mai mare decît în situaţia actuală, iar preţul 
ar fi unul mic: la dimensiunile Rusiei, pierderea respecti¬ 
vei influenţe teritoriale (Republica Moldova) nu reprezintă 
mare lucru. în schimb, ca membru NATO cu poziţie stra¬ 
tegică în regiune, România poate fi un excelent factor de 
stabilitate, generator de securitate atît pentru Alianţă, cît şi 
pentru Rusia. O Românie ortodoxă puternică e în interesul 
Rusiei. România, ca aliat NATO şi în acelaşi timp împăr¬ 
tăşind valori spirituale comune cu Rusia, şi-ar putea astfel 
exercita rolul de factor activ de securitate regională, plasat 
la intersecţia unor culturi şi civilizaţii diverse, rol ce con- 

stituie prin excelenţă vocaţia noastră culturală şi misiunea 
României ca o civilizaţie a echilibrului. 

Rusia ar avea doar de cîştigat din recalibrarea relaţiei cu 
o Românie revalorizată geostrategic şi repoziţionată pe grila 
de forţă a Europei de Est, ca ţară-platformă-de-securitate 65 , 
placă turnantă şi poartă a rutelor către spaţiile proxime 
estului zonei euroatlantice. Orientul Apropiat şi Asia Cen¬ 
trală („Drumul mătăsii"). Aceasta este, de altfel, şi strategia 
diplomatică pe care ar fi în interesul României să o dezvolte 
în relaţia cu Rusia. O strategie ce ar trebui să încorporeze şi 
componenta eclezială a relaţiilor Bisericii Ortodoxe Române 
cu Biserica Ortodoxă Rusă - şi ele redefinite în sensul renun¬ 
ţării clare la dimensiunea „paternalistă" a celei din urmă. 


7.3. România, către SUA: 
vreţi ataşate lesbiene sau aliat geostrategic? 

în acelaşi timp, e vremea ca şi politicienii români să 
înveţe să pună, la rîndul lor, condiţii aliaţilor şi partenerilor 
occidentali, să negocieze parteneriate reale de pe poziţii 
corecte, nu în genunchi. România nu mai este consumator 
de securitate pentru NATO, ci furnizor de securitate, nu 
doar în regiune, ci şi pe alte continente. De aceea, dacă Sta¬ 
tele Unite oferă României garanţii de securitate, aşa cum au 
reiterat la Bucureşti vicepreşedintele Joe Biden şi alţi oficiali 
americani, şi dacă doresc un aliat de nădejde, puternic şi 
devotat, cu rol geostrategic, aşa cum România vrea şi poate 
să fie, atunci America trebuie să înveţe să respecte România 
ca pe un adevărat aliat şi partener, nu s-o trateze ca pe o 
mămăligă amorfă în care poate imprima pecetea oricărei 


65 Cf. Cristian Unteanu, „Repoziţionarea României pe grila de forţă“, în 
Adevărul 27 sept. 2014, http://adevarul.ro/news/eveniment/repozitio- 
narea-romaniei-grila-forta-l_542684070dl33766a877b08d/index.html. 



296 CORECTITUDINEA POLITICĂ 


aberaţii culturale şi sexuale ce i se năzare vreunui filosof 
neomarxist ciudat (< queer ). 

Domnule Joe Biden, dacă monitorizaţi presa română 
aşa cum s-ar cuveni, atunci, vă rugăm, ţineţi cont şi de 
prezenta solicitare a poporului ortodox din România: res- 
pectaţi-ne tradiţiile şi libertatea de credinţă religioasă, care 
e garantată inclusiv în Constituţia americană. Daţi-ne pace 
cu corectitudinea politică. Nu ne mai impuneţi modele cul¬ 
turale ateiste, neomarxiste, străine civilizaţiei noastre, pe 
care poporul nostru le respinge în mod organic. Nu mai 
trimiteţi în România ataşate culturale lesbiene care impun 
evenimente LGBT pe agenda instituţiilor noastre culturale 
(Muzeul Ţăranului Român) şi ne dau lecţii de „toleranţă". 
Poporul nostru e tolerant şi îngăduitor, dar nu acceptă pro¬ 
paganda agresivă LGBT promovată neinspirat de Amba¬ 
sada SUA la Bucureşti. Nu mai faceţi presiuni oficiale sau 
lobby neoficial pentru cauza homosexualismului, pedofiliei, 
studiilor de gen extremiste, feminismului radical şi altor 
ideologii corecte politic. Lăsaţi-ne să trăim creştineşte, fără 
să discriminăm sau să persecutăm pe nimeni, dar şi fără 
să ne fie frică să ne trimitem copiii la grădiniţă sau şcoală 
ca să nu fie spălaţi pe creier de educatori şi profesori la 
rîndul lor spălaţi pe creier sau pur şi simplu cinici. Nu mai 
exportaţi în România curente incompatibile cu moştenirea 
noastră spirituală şi paideuma milenară ce ne caracteriza 
ca popor cu secole înainte ca naţiunea americană să se fi 
născut. Respectaţi-ne şi vă respectăm şi noi! 

Sîntem admiratori ai culturii americane şi apreciem 
contribuţia ei excepţională la civilizaţia globală 66 . Iubim 
poporul american pentru marile lui calităţi. Acceptaţi-ne şi 


66 De-ar fi să menţionez doar cîţiva clasici ai literaturii americane pe 
care îi admir în mod deosebit: Hawthorne, Melville, Emerson, Tho- 
reau, Twain, Poe, Eliot, Pound, Fitzgerald, Henry James, Hemingway, 
Faulkner, Salinger... 

dumneavoastră ca civilizaţie creştină tradiţională şi respec- 
taţi-ne valorile - care sînt cele bimilenare ale creştinismului 
ortodox. Veţi continua astfel să aveţi în noi aliaţi de nădejde 
şi o opinie publică favorabilă şi fidelă Americii. Vorbesc 
de o opinie publică reală, nu de prezenţa excesiv de vocală 
în spaţiul mediatic a celor cîteva ONG-uri ale lobby-ului 
homosexualist şi sexualist de tip Kinsey-ist, ce exprimă 
doleanţele extremiste ale unei minorităţi infime. 

Precizăm că acesta nu este nicidecum un „discurs al 
urii": nimeni nu are nimic cu aceste minorităţi, care pot trăi 
în privat cum doresc, ci doar cu pretenţia lor de a impune 
majorităţii drept „normalitate“ standardele lor obraznice, 
lipsite de ruşine şi bun simţ. 

Iar pragmatic vorbind, ştiţi bine că nu lesbienele vor 
lupta pe fronturile Alianţei , ci Forţele Armate Române , 
care împărtăşesc ferm valorile familiei tradiţionale. E în 
interesul dumneavoastră şi al democraţiei să le respectaţi 
această alegere morală. 

Domnule Biden, respectaţi-ne şi veţi găsi mereu aici 
parteneri de încredere. Sînt pe agendă lucruri importante. 
Avem de făcut faţă unor ameninţări grave de securitate şi 
unor provocări fără precedent, în contextul riscului prezen¬ 
tat de armele moderne de distrugere în masă, nucleare sau 
nu. Scutiţi-ne de ingerinţe culturale sordide. Haideţi să ne 
concentrăm pe lucrurile serioase. Va fi în avantajul dum¬ 
neavoastră, al poporului american, al democraţiei şi libertă¬ 
ţii în lume. Al unei libertăţi reale, nu al uneia înţelese greşit 
în sensul distrugerii ţesutului social şi familiei creştine tra¬ 
diţionale. Românii sînt iubitori de pace; nu doresc un nou 
război mondial cu efecte catastrofale. De aceea, haideţi să 
găsim împreună soluţii echilibrate pentru a păstra pacea 
sub aspect militar, odată cu cea socială, în această regiune. 

Domnule Biden, politica culturală pro-homosexualistă, 
freudo-marxistă a actualei administraţii americane are în 
România efecte contraproductive, destabilizatoare. Chiar 

cînd am intrat în bisericile Americii şi am auzit amvoanele 
înflăcărate de dreptate ( aflame with righteousness) y am înţe¬ 
les secretul geniului şi puterii ei. America este mare fiindcă 
este bună. Dacă America va înceta să fie bună, America va 
înceta să fie mare." 67 

Democraţia americană s-a clădit pe libertatea religioasă 
şi de conştiinţă: prima libertate înscrisă în faimosul Bill of 
Rights american e libertatea religioasă. 

Domnule Biden, vreme de 45 de ani, sub comunism, noi, 
românii, am visat prea mult la democraţie, pentru ca acum 
s-o vedem terfelită în noroiul ideologiei homosexualiste şi 
trans-sexualiste. Am dorit prea mult să scăpăm de marxism, 
pentru ca acum să-l vedem reintrodus... pe uşa din dos. Şi de 
către cine? Tocmai de către aliaţii noştri americani?! 

Credeţi-ne, ştim să-l recunoaştem mai bine decît dum¬ 
neavoastră, în noul lui avatar. Fiindcă sîntem păţiţi. îi 
cunoaştem prea bine scopurile demonice, anticreştine, ca 
să ne mai lăsăm păcăliţi a doua oară. Deci, vă rugăm, slă- 
biţi-ne cu neomarxismul! 


7.4. Gramsci, Lukâcs, Şcoala de la Frankfurt, 
subversiunea prin libertinaj şi raiul freudo-marxist 

De ce insist să aplic mereu corectitudinii politice eticheta 
„neomarxistă"? Deoarece, aşa cum am arătat, ideologia 
numită political correctness îşi are originile în neomarxis¬ 
mul anilor ’20-’30, în studiile unor marxişti notorii precum 
Antonio Gramsci, Georg Lukâcs, ale membrilor Şcolii de 
la Frankfurt - Max Horkheimer, Erich Fromm, Theodor 
Ludwig Wiesengrund Ador no, Herbert Marcuse. 


67 Citatul exprimă un adevăr, chiar dacă nu-i aparţine lui Alexis de 
Tocqueville căruia îi e, adesea, greşit atribuit (www.tocqueville.org/ 
pitney.htm). 

Nu întîmplător, tocmai familia politică socialistă e cea 
care a susţinut în Parlamentul European rapoartele Estrela, 
Lunacek, Zuber, care cer statelor membre să recunoască 
„familia 4 homosexuală, să-i permită adopţii, să introducă 
educaţia homosexualistă în şcoli. 

Aşa cum demonstra şi profesorul Theodor Codreanu, 
teza centrală a comunistului italian Antonio Gramsci era: 
cîtă vreme muncitorii vor avea suflet creştin, nu va fi posi¬ 
bilă revoluţia comunistă. Iar Georg Lukâcs - „cel mai inte¬ 
ligent marxist de după Marx“ - începuse revizuirea marxis¬ 
mului încă din 1919. El era convins că revoluţia marxistă nu 
va birui la nivel global, cum preconizase Marx, cîtă vreme 
muncitorii şi ţăranii vor fi „contaminaţi 44 de creştinism şi 
cultura occidentală (ea însăşi păstrînd legături organice 
indisolubile cu temeiurile ei creştine). De aceea, Lukâcs a 
fixat ca scop prioritar distrugerea fundamentului familial 
şi cultural creştin al Occidentului. 68 

în 1923, Georg Lukâcs şi Wilhelm Munzerberg 69 au avut 
o întîlnire cu marxiştii sovietici la Institutul Marx-Engels 
din Moscova. La această importantă întîlnire, din ordi¬ 
nul lui Lenin, a participat şeful CEKA, faimosul Felix 
Dzerjinski. Acolo s-a decis înfiinţarea Institutului de stu¬ 
dii sociale marxiste în cadrul Universităţii din Frankfurt: 
viitoarea Şcoală de la Frankfurt. 

68 Polemici incorecte politic. Theodor Codreanu: De la marxism la „corec¬ 
titudinea politica \ www.badpolitics.ro/polemici-incorecte-politic- 
theodor-codreanu-de-la-marxism-la-corectitudinea-politica-ziaristi- 
online/. 

69 Propagandist al Partidului Comunist German în epoca de la Wei- 
mar, colaborator al Internaţionalei Comuniste (Comintern) şi al poli¬ 
ţiei secrete sovietice (CEKA, OGPU) în perioada 1917-1934 (http:// 
en.wikipedia.org/wiki/Willi_Miinzenberg). Este cel care a definit misi¬ 
unea Institutului de la Frankfurt astfel: „Vom organiza intelectualii şi-i 
vom folosi pentru a face civilizaţia occidentală atît de coruptă încît să 
pută. Doar atunci, după ce-i vom fi alterat toate valorile şi făcut viaţa 
imposibilă, vom putea impune dictatura proletariatului.* (citat la www. 
americanthinker.com/2009/05/hate_crime_legislation_back_do.html). 

Mergînd pe linia lui Lukâcs, Institutul avea să-l conjuge 
pe Marx cu Freud, producînd freudo-marxismul. Deter¬ 
minismul economic a fost înlocuit cu cel cultural. Aici, 
termenul „cultură“ trebuie înţeles în accepţia largă, de civi¬ 
lizaţie sau chiar societate , a cuvîntului german Kultur , aşa 
cum e folosit de Sigmund Freud în Das Unbehagen in der 
Kultur 70 . De altfel, chiar în această lucrare din 1930 Freud 
îşi dezvoltă teoria ce va fi preluată de neomarxişti şi grefată 
pe marxism. Freud pretinde că civilizaţia ar avea o natură 
represivă în raport cu instinctele primare ale individului 
- a căror satisfacere, în virtutea principiului plăcerii, ar 
constitui sursa fericirii şi însuşi scopul vieţii 71 . Prin legi ce 
pedepsesc crima, violul, adulterul etc., posibilităţile indi¬ 
vidului de a-şi găsi fericirea ar fi, chipurile, grav restrînse, 
societatea civilizată devenind astfel principala sursă de 
nefericire a oamenilor. Nefericirea se traduce adesea prin 
nevroze cauzate de aceste frustrări. Pulsiunea nativă a ego- 
ului spre agresivitate şi moarte e reprimată de societate, 
generînd un super-ego cultural ce ar acţiona ca o conştiinţă 
socială sau o instanţă represivă colectivă. 

La neomarxişti, eliberarea de acest „supra-eu“ social 
represiv devine eliberarea de puterea represivă a statului 
democraţiei occidentale şi a creştinismului instituţionalizat. 

Ideea ingenioasă a neomarxiştilor a constat pur şi sim¬ 
plu în înlocuirea represiunii economice din marxismul cla¬ 
sic, respectiv exploatarea clasei muncitoare de către capita- 


70 Vezi Sigmund Freud, Disconfort în cultură , Ed. AII, Bucureşti, 2011. 

71 Această plasare a sensului vieţii în sfera imanentului, reducerea uma¬ 
nului la satisfacerea preferinţelor şi instinctelor, e exprimată plastic de 
Fukuyama: „Fiind de acord privind ţelurile, oamenii nu vor mai avea 
motive să se lupte între ei.... Un cîine e mulţumit să doarmă toată ziua 
la soare cît timp e hrănit, deoarece nu e nemulţumit de ceea ce e. Nu-1 
preocupă că alţi cîini o duc mai bine decît el, nici că-i stagnează cariera 
lui de cîine ori că undeva în altă parte a lumii cîinii sînt oprimaţi.“ 
(Francis Fukuyama, The End o/History and the Last Man , Free Press, 
New York, 1992, p. 311, citat în Herman T. Engelhardt, Jr., op. cit.) 

lişti, cu represiunea sexuală din teoria freudiană, respectiv 
reprimarea cetăţenilor în societatea de inspiraţie creştină 
care le interzice manifestarea liberă a erotismului, frus- 
trîndu-le satisfacerea sexuală plenară. Nedreptatea nu mai 
constă în oprimarea proletariatului de către burghezie în 
goana după profit, ci în oprimarea tuturor de către o civili¬ 
zaţie ce le reprimă libidoul prin tabuuri şi restricţii. Soluţia: 
distrugerea acestei civilizaţii, revoluţia totală, liberalizarea 
radicală şi abolirea tuturor normelor, restricţiilor şi tabu¬ 
urilor ce îngrădesc instinctele primare. Iar categoriile cele 
mai reprimate, cum pretinde Marcuse, sînt minorităţile 
sexuale şi rasiale, femeile, tinerii... 

în acest scop, membrii Şcolii de la Frankfurt vor elabora 
noua teorie critică , de la care se vor revendica apoi toate 
grupările radical-minoritare şi care va sta la baza concep¬ 
tului postmodern de deconstructivism. 

E interesant că tot la Copenhaga, unde a avut loc Euro- 
vision 2014, s-a ţinut în 1928 Al Doilea Congres Internaţio¬ 
nal pentru Reformă Sexuală , unde Kurt Hiller, succesor al 
lui Magnus Hirschfeld (numit şi „apostolul indecenţei") ca 
preşedinte al organizaţiei homosexualiste Comitetul Ştiin- 
ţific-Umanitar ; a încercat şi el, sprijinit de marxişti notorii 
precum Karl Kautsky, o fuziune între Freud şi Marx, lan- 
sînd ideea că homosexualii ar fi un „grup oprimat". 72 

Neomarxistul Herbert Marcuse e însă cel care va dez¬ 
volta această teză, absolutizînd criteriul sexual în „emanci¬ 
parea" Occidentului şi concepînd o societate a „perversităţii 
polimorfe", văzute ca „eliberare sexuală". El consideră, ca şi 
Erich Fromm, că distincţia dintre sexe nu e un dat natural 
ci un construct. (Recunoaştem limpede aici originea ideo¬ 
logiei confuziei ce legitimează public travestirea lui Thomas 
Neuwirth în „Conchita Wurst".) De aceea „Secera şi Cio¬ 
canul" sînt o emblemă potrivită pentru ideologia corectitu- 


72 http://en.metapedia.org/wiki/Sexual_Bolshevism. 

dinii politice y cu condiţia să adăugăm curcubeul - simbol 
al polimorfismului homosexualist. 

Paradisul material, insuficient pentru Occident, trebuia 
dublat de paradisul senzual erotic postulat de neomarxis- 
tul Marcuse. Misiunea lui era să articuleze o strategie care 
„să demanteleze societatea americană, folosind diversi¬ 
tatea şi multiculturalismul ca pe nişte «răngi» cu care să 
demoleze structura acesteia, bucată cu bucată. El i-a opus 
pe negri albilor, punînd «grupurile-victimă» în conflict cu 
societatea, în ansamblu. Teoria lui Marcuse despre gru¬ 
purile-victimă ca noul proletariat, combinată cu teoria 
critică a lui Horkheimer, a pătruns în mediul universitar 
american, unde a devenit baza mişcării post-structura- 
liste (studii «de gen »ILGBT/queer). Toate îşi descriau făţiş 
menirea: de a aboli valorile tradiţionale creştine, tradiţiile 
acceptate ale culturii occidentale, şi a le înlocui cu un rela¬ 
tivism moral ce pune semnul egal între toate culturile şi 
filosofiile - cu excepţia civilizaţiei apusene «exploatatoare 
şi rele»." 73 

Aceasta este astăzi ideologia oficială în toate campusu¬ 
rile universitare americane, şi nu numai. 

Marcuse specula că progresul tehnologic şi „raţiona¬ 
litatea tehnologica'‘ vor duce la apariţia unei noi ordini 
sociale şi a unei noi forme umane. El a postulat o utopie 
a libertinajului nelimitat (numit „de-sublimare"): omul, 
emancipat de orice norme morale restrictive, îşi va „rein¬ 
tra în drepturi" prin patimile sale. Obiectele dorinţelor 
sale vor fi modelate de voinţa sa liberă, fără a trebui să le 
apere împotriva unei societăţi ostile, „imature, represive". 
Marcuse predică eliminarea oricărei constrîngeri morale, 
descătuşarea tuturor apetitelor şi patimilor, o societate 
total liberalizată erotic, populată de o nouă formă umană, 


73 Andrew Breitbart, Righteous Indignation. Excuse me while I save the 
world, Grand Central Publishing, 2011. 

un „om nou“: un soi de Phoenix ce va învia din cenuşa 
industrialismului modern. 74 


7.5. Phoenixul - simbolism ocult 
şi mesianism luciferic. Apocalipsa după Horus 

Ei bine, profeţia lui Marcuse s-a autoîmplinit: Phoenixul 
lui, într-adevăr, a înviat. Numele său e Conchita Wurst, 
iar melodia-manifest ce-i vesteşte renaşterea se numeşte - 
cum altfel? - Rise like a Phoenix (Voi învia ca un Phoenix). 
„Omul nou a al lui Marcuse s-a născut şi el: un pervers de 
un grotesc tragic. Cu asta ne întoarcem la Eurovision şi 
Thomas Neuwirth. 

Dan Negru are perfectă dreptate cînd scrie pe Facebook: 
„Mă plictiseşte Eurovisionul, o ciorbă lungă în care găseşti 
tot soiul de ciudăţenii... Cîştigătorii din ultimii ani, traves¬ 
tiţi ori artişti deghizaţi în monştri, şi-ar găsi locul în emi¬ 
siunile tabloid de la noi cu tot felul de ciudaţi. Circul e mai 
atractiv decît muzica la Eurovision. 4475 Sînt de acord că Paula 
Seling şi Ovi meritau un loc mult mai bun, chiar primul; 
dar decenţa şi normalitatea lor nu puteau fi premiate de un 
circ unde nu contează arta, ci ideologia politică deviantă. 

De fapt însă, bietul Thomas Neuwirth nici nu con¬ 
tează în sine, fiind integral „un produs de marketing la 
care s-a lucrat timp de cinci ani. Au existat aranjamente 
ca să cîştige, fiind dat dinainte ca favorit 44 , observa Liana 
Stanciu 76 . „Wurst 44 e o creaţie a unor specialişti, finanţaţi 


74 Herbert Marcuse, „Some Social Implications of Modern Technology*, 
în Studies in Philosophy and Social Sciences , Voi. IX (1941). Cf. Moya 
K. Mason, Herbert Marcuse: Evolution and Transformation of Individuality 
and Reason, www.moyak.com/papers/herbert-marcuse-sociologist.html. 

75 www.facebook.com/pages/Dan-Negru-Oficial/260001637374642. 

76 Emisiunea „Ring TV“, B1TV, cf. www.razbointrucuvant.ro/recoman- 
dari/2014/05/10/strategia-normalizarii-homosexualitatii-prin-indus- 

de grupări puternice: doar la cîntecelul lui despre pasărea 
Phoenix au lucrat patru inşi (Charly Mason, Joey Patulka, 
Aii Zuckowski, Julian Maas). 

Phoenixul în sine are însă un simbolism extrem de 
complex, de natură mitologică şi demonică, jucînd un rol 
central în ritualurile şi misterele unor importante ordine 
oculte. Nu e întîmplător că, în ultimul timp, Phoenixul 
apare tot mai des în diverse contexte, cum ar fi - ca să dăm 
un singur exemplu - ceremonia finală a Jocurilor Olimpice 
de la Londra, 2012. 

Ce legătură poate fi între renaşterea Phoenixului la 
Olimpiadă şi melodia premiată la Eurovision în 2014? 

Potrivit lui William Schnoebelen: „Phoenixul (Bennu în 
Egiptul antic) pierea în flăcări şi renăştea din cenuşă. Majo¬ 
ritatea ocultiştilor îl consideră un simbol al lui Lucifer cel 
aruncat în flăcările [iadului] care într-o zi se va reîntoarce 
triumfător 477 . Desigur, sub forma anticristului. 

O confirmă chiar o autoare feministă radicală precum 
Barbara Walker: „Egiptenii credeau că Phoenixul era un 
zeu ce se înălţa la cer sub forma unui luceafăr, precum 
Lucifer, după moarte prin foc şi renaştere. 4478 Planeta Venus 
(Luceafărul) era chiar numită steaua corăbiei lui Phoenix- 
(Bennu)- Osiris 79 . Bennu apare încoronat cu discul soarelui 
sau coroana Atef a lui Osiris (două pene, ce pot fi şi coarne). 

Phoenixul, ca simbol solar („Suflet al soarelui 44 ) era aso¬ 
ciat zeului Horus (alteori, Aton-Ra). însă tot cu Horus e 
asociat în mod curent, în anumite mistere oculte, zeul numit 
Abaddon, venerat ca „mare arhitect al universului 44 , asociat 
şi cu Zeus al grecilor şi reprezentat în acelaşi simbolism ca 


tria-cinematografica-spre-redefinirea-nesfarsita-a-casatoriei-triplul- 

de-lesbiene-care-va-avea-si-copil-legaliz. 

77 Sataris Door Revisited , p. 4, cf. www.theforbiddenknowledge.com/ 
symbology/2o5.htm. 

78 Now Is The Dawning, p. 281, www.whale.to/b/phoenix_s.html. 

79 http://egyptian-gods.org/egyptian-symbols-bennu-phoenix. 

ochi atotvăzător. 80 Or, Abaddon apare explicit în Apocalipsă, 
în pasajul despre deschiderea fîntînii adîncului: lăcustele „au 
ca împărat pe îngerul adîncului, al cărui nume în evreieşte 
este Abaddon, iar în elineşte, Apollion 44 (Apoc. 9:11). 

în ocultismul modern, Horus are conotaţii marcant 
apocaliptice şi antihristice, susţinîndu-se că Noua Eră 
(New Age) ar fi „Eonul lui Horus 4 (Crowley). De aceea, 
„Ochiul lui Horus 44 e un simbol ce apare în numeroase cli¬ 
puri gen Lady Gaga, cu exact aceste conotaţii. 

Phoenixul simbolizează şi noua ordine (mondială) 
renăscută din haos; căci pentru a avea o nouă ordine trebuie 
mai întîi provocată „dezordinea 44 , adică distrusă complet 
vechea ordine creştină. 

Numeroase surse oculte afirmă explicit că „Phoenixul 
este un semn al ordinelor secrete antice şi al iniţiaţilor lor, 
căci cei acceptaţi în temple erau de regulă numiţi «născuţi 
a doua oară sau renăscuţi» 4481 (la Wurst: Ym reborn). Aso¬ 
cierea cu botezul este evidentă. 

Phoenixul mai era asociat cu aurul, tămîia şi smirna. 
Datorită acestui simbolism, ca şi celui legat de moarte şi reîn¬ 
viere, el a fost folosit de Părinţii Bisericii ca simbol al învierii 
lui Hristos, aşa cum şi alte mituri păgîne au fost folosite în 
scop apologetic şi de misiune creştină. Aceasta nu înseamnă 
că Phoenixul ar fi un simbol eminamente creştin, ci doar că 
Biserica l-a preluat uneori pentru a-i converti pe păgîni. Ca 
de obicei, trebuie discernămînt pentru a distinge adevărul 
legat de funcţiile simbolice creştine, în lucrarea misionară a 
Bisericii, de cele legate de simbolismul contrar, păgîn şi ocult. 

Această ambivalenţă a simbolismului Phoenixului a fost 
folosită şi speculată de ocultiştii moderni care au confecţio- 


80 http://bravenewworldnews.com/2012/12/30/the-rising-of-the-phoe- 
nix-symbol-of-the-coming-antichrist-world-power. 

81 Manly P. Hali, The Phoenix: An Illustrated Review of Occultism 
and Philosophy , p. 177, www.trumpetcall.co.za/newsletter_archive. 
php?mail=35. 

nat imaginea lui Thomas Neuwirth şi i-au regizat spectaco¬ 
lul (să nu vă imaginaţi că-n spatele lui n-au stat specialişti 
în ezoterism şi arhetipologie ocultă). Wurst a fost explicit şi 
blasfemie comparat cu „Iisus“; au apărut chiar imagini cu 
el în ipostaze menite să-i proiecteze o imagine „christică". 
Ba au apărut şi „rugăciuni" de genul: „Mă rog ca Conchita 
Christ să mă ocrotească azi şi să mă călăuzească pe calea 
cea bună" 82 . 

Chiar numele travestitului e o criptogramă: e format 
dintr-un termen argotic latino-american (din Columbia, 
precizează Wurst) - diminutivul de la concha (scoică) - şi 
altul german (wurst, cîrnat), ambele cu evidente conotaţii 
freudiene. împreună, cele două cuvinte formează un oximo¬ 
ron multicultural, care trebuie să sugereze hermafroditis- 
mul sau androginia. Pornind de aici se încurajează asocie¬ 
rile „angelice" şi o întreagă serie de speculaţii metafizice ce 
implică mitul androginului, o sofisticată imagologie a trans¬ 
mutaţiei alchimice şi o pretinsă totalizare rituală sau rein¬ 
tegrare simbolică a contrariilor (coincidentia oppositorum) 
prin transcenderea oricărei polarităţi sau dihotomii. Sînt 
invocaţi Cusanus, şamanismul, interpretările gnostice ale 
Genezei, Freud, Crowley, Jung şi întreaga recuzită New Age. 


7.6. Scoica-Cîrnat: o repetiţie simbolică. 

Gen fluid şi narcisism radical. Chip şi caricatură 

Ca să nu fiu acuzat că spun baliverne, trebuie să clarific: 
nu susţin că Tom Wurst, alias Conchita Neuwirth, ar fi 
vreun antichrist. Bietul „Cîrnat" e un homosexual prăpădit 
care se crede femeie şi-şi pune rochie. 

Ceea ce spun însă cu toată convingerea e că simbolurile pe 
care le vehiculează, şi pe care nu el le-a inventat, sînt extrem 


82 http://twtrland.com/profile/HarryJBartlett. 

de puternice şi au o formidabilă încărcătură mitico-religioasă 
de natură malefică. De fapt, el nu numai că e un simplu canal 
de transmitere a acestor mesaje, ci chiar se poate spune că nu 
ele i-au fost ataşate lui, ci el a fost ataşat lor, pînă la a nu mai fi 
decît un „apendice 4 , o anexă fără importanţă a unor structuri 
de semnificaţie simbolică ce depăşesc cu mult capacitatea şi 
relevanţa persoanei lui. Nea Toma „Cîrnat“ ca persoană e ire- 
levant, e un nimeni. Angrenajul simbolic construit în jurul 
lui e însă de o importanţă uriaşă. De fapt, nu-i altceva decît 
o repetiţie la antichrist: încă una dintre multele repetiţii 
menite să obişnuiască omenirea cu simbolismul scenariului 
ce se va juca atunci, în vremurile din urmă. 

în încheiere, cîteva cuvinte despre „anti-antropologia“ 
sau „non-antropologia w pe care o încarnează pseudoher- 
mafroditul Thomas „Wurst“, falsa antropologie promovată 
implicit de neomarxism. 

în baza unui relativism aberant, noua ideologie a 
corecţiei politice a ajuns să pretindă că genurile au deve¬ 
nit „fluide" 83 : simple convenţii pe care postmodernismul le 
botează „roluri", determinate nu de anatomia şi fiziologia 
cu care omul se naşte, ci de propria alegere. „Genul" ar 
deveni o „şaradă" ce poate avea „soluţii" diverse şi aleatorii, 
cu sau fără ajutorul unui chirurg. Asistăm la un narcisism 
radical, ce duce la desubstanţializarea sinelui şi pulveriza¬ 
rea persoanei umane. 

Graniţa dintre natural şi sintetic se estompează, deve¬ 
nind tot mai arbitrară. Firea umană e redefinită, schimo¬ 
nosită într-o „natură" artificială, confecţionată tehnologic 
şi „legitimată" mediatic. Chipul omenesc devine o carica¬ 
tură ce-şi sfidează modelul divin. Singura lege universală 
devine hedonismul nelimitat, ce transformă omul într-un 
agregat fără memorie şi fără identitate, altul de la o clipă 
la alta. Definiţia sa e redusă la o continuă succesiune de 


83 www.salon.com/2014/05/l 2/conchita_wursts_gender_fluid_win. 

experienţe, fără nevoia sau posibilitatea de a menţine un 
„sine" sau o „personalitate* stabilă. Omul devine un flux 
de trăiri şi experienţe, fără trecut şi deschis oricărui viitor. 
Pînă şi datele sale biologice devin „opţiuni" private, supuse 
aceloraşi alegeri arbitrare dictate de patimi. 

Aşa cum anticipa Herbert Marcuse, extazul (erotic), nu 
persoana, este cel ce devine substratul identităţii, într-o 
lume în care evoluţia tehnologică induce o permanentă 
schimbare şi, prin urmare, riscul inevitabil al alienării. 
Existenţa nu mai e guvernată de nici un principiu, cu 
excepţia celui al subiectivismului absolut. Anarhia şi ires¬ 
ponsabilitatea sînt implicite. Tranzienţa radicală, ca unică 
realitate de necontestat, aboleşte normele etice tradiţio¬ 
nale. Eticul e înlocuit de estetic, la rîndul lui guvernat de 
norme cu totul relative, mergînd de la grotesc (cazul lui 
Wurst, aclamat ca „graţios" şi „splendid" deşi, în fond, 
fundamentalmente greţos şi sordid) pînă la monstruos. 
Existenţa încetează a se mai supune raţionalităţii, decenţei 
sau bunului simţ, alterările dramatice ale biologiei şi psi¬ 
hologiei avînd implicaţii şocante. 

în final, însuşi ontologicul este alterat. Căci, oare, va 
mai putea omul trăi astfel? Şi cum? Cu o singură condi¬ 
ţie: să înceteze a mai fi om. Dar asta se şi doreşte: crearea 
unui „om nou", dezumanizat, infinit maleabil şi obedient. 
Tocmai în virtutea iluziei sale că el ar fi cel care alege per¬ 
manent, el va fi, în realitate, cel care nu alege niciodată. 
Da, îşi va putea alege „genul şi partenerii" aşa cum alege 
canalele T V cu telecomanda. Dar, de fapt, patimile sale vor 
alege pentru el. Prin intermediul lor, el va fi astfel pururea 
la cheremul alegerilor induse de demon. 

Acesta este viitorul ce i se pregăteşte omului în societa¬ 
tea postcreştină; un om inconsistent şi, în ultimă instanţă, 
inexistent, al cărui palid proiect este „doamna Cîrnat": un 
brand grotesc al unui concurs sordid ce se vrea avanpre¬ 
miera unei utopii de coşmar. 

„Vrem sa trezim o rezistenţa 
calma, lucida, inteligentă; 
un protest de ordin 

intelectual si moral". 

$ 

Andrei DIRLAU 



Corectitudinea politica este o ideologie: 
marxism cultural. Ea şi-a propus sa darime 
„lumea veche", întemeiata pe tradiţie; 
să distrugă normalitatea. în loc, va instaura 
o Noua Ordine Mondiala, bazata pe teroare, 

nivelare culturala si sociala, ateism si viciu. 

» f » 

Nimeni nu va putea gîndi, vorbi şi acţiona 
decît in limitele trasate de corectitudinea politică 

Aşadar, corectitudinea politica este noua utopie. 

Iar utopiile ucid. 

Cartea pe care o ţineţi în mina este un semnal 
de alarma şi, totodată, un ghid de supravieţuire. 


editura ROST 





























